Aldona 
VATTIEKŪN IENĖ 


VAIŽGANTAS 


83.3L1 


Va-119 
Recenzavo filol. kand. 
V. VANAGAS 
V 70202—091 
4603010000 


Masado 82 15782 


© Leidykla „Vaga“, 1982 


PRATARMĖ 


Vaižganto slapyvardžiu lietuvių literatūroje reiškėsi ak- 
tyvus XIX a. pabaigos XX a. pradžios lietuvių kultūros ir 
visuomeninio gyvenimo dalyvis Juozas Tumas. Tai vie- 
nas prieštaringiausių mūsų rašytojų ir kultūros veikėjų. 

Visuomeniškos prigimties, be galo temperamentingas 
J. Tumas sukosi pačiame įvykių sūkuryje, buvo buržuazi- 
nės inteligentijos lyderis. Jis priklausė įvairiems komi- 
tetams, draugijoms, organizacijoms, jo pavardė mirgėte 
mirgėjo laikraščiuose, kuriuos redagavo arba kuriuose 
bendradarbiavo. 

Mažas lietuvių inteligentų skaičius, sudėtinga ano me- 
to visuomeninio ir kultūrinio gyvenimo situacija neleido 
ekspansyviam rašytojui susitelkti vienam kuriam nors dar- 
bui. Savo jėgas jis dalijo žurnalistikai, publicistikai, poli- 
tikai, literatūros kritikai ir mokslui. Beletristika tesudarė 
tik dešimtąją visų jo raštų dalį. Grožinei literatūrai J. Tu- 
mas atidavė ne visą energiją, bet įėjo į mūsų kultūros ir 
literatūros istoriją kaip rašytojas. 

Si monografija skiriama Vaižganto grožinei kūrybai. 
Žiūrint į rašytojo palikimą šiandienos akimis, beletristi- 
ka — vertingiausia dalis. Tiesa, ir šioje kūryboje pastebime 
idėjinių bei meninių pozicijų prieštaringumą, o kai kurie 
kūriniai ir visai neteko reikšmės. Pastebimę ir Vaižgan- 
to kūrinių hierarchinį persigrupavimą, skirtingą recepciją 
pasirodymo metu ir šiandien. Vis dėlto rašytojo proza — 
neatskiriama mūsų klasikos dalis. Ji domina giliu žmo- 
gaus atskleidimu, savitu požiūriu į gyvenimą. 

Vaižganto ryški individualybė ženklina visą kūrybą. 
Veiklaus žmogaus savarankiškumas trukdė jam pritapti 
prie literatūrinių srovių bei sąjūdžių, paklusti vienai kon- 
vencijai. Rašytojas vadovavosi ne tiek išankstinėmis teo- 
rijomis bei koncepcijomis, o viską matavo savimi, savo as- 
menybe. Tai nereiškia, kad Vaižgantas neturėjo estetinių 
ar visuomeninių pažiūrų. Jo politiniai įsitikinimai gene- 


3 


tiškai susiję su lietuvių buržuazijos interesais. Tik veiklos 
pradžioje Vaižgantas buvo artimas klerikaliniam sparnui, 
o vėliau suartėjo su liberaline buržuazija. 

~ Monografijoje pasirinktas rašytojo individualybės as- 
pektas leido aprėpti daugiausia „vaižgantiškos medžia- 
gos“, užkliudyti įvairias rašytojo veiklos sritis. Vaižgantui 
apibūdinti labiausiai tinka V. Belinskio žodžiai, pasakyti 
apie Puškiną: „... jo kūrinių dvasios ir charakterio sampra- 
tos reikia ieškoti jo asmenybėje“!. Interpretuojant Vaiž- 
ganto kūrybą, akcentuojamos ne tiek tipologinės, kiek spe- 
cilinės jos savybės, taip pat tos lietuvių literatūros situa- 
cijos, kurios reikšmingos rašytojo kūrybos keliui, 

Ar pasirinkus nagrinėjimo aspektu rašytojo individua- 
lybę, neužtemdomi literatūros reiškinių dėsningumai? Tai, 
matyt, daugiau metodologijos dalykas. Be to, Vaižganto 
vieta lietuvių literatūroje tokia akivaizdi, rašytojo kūry- 
bos kelias toks charakteringas mūsų prozos raidai, kad 
per jį atsispindi lietuvių literatūros vystymosi linkmės. 
Vaižganto proza padėjo lietuvių literatūrai peržengti uti- 
litarinių tikslų užtvaras, sukurti grakštesnį vaizdą, sudė- 
tingesnį meninį pasaulį, o rašytojo meninis žodis tebėra 
gyvybingas šaltinis ir tarybinei lietuvių literatūrai, 

Rašytojo individualybės aspektą, nagrinėjant kūrybą, 
siaurina tai, kad pasaulėžiūra suprasta tik kaip politinių 
pažiūrų sistema. Monografijoje me vienu atveju paliečiant 
Vaižganto politines pažiūras ir veiklą (itin visuomeniškos 
prigimties rašytojas niekad neišsiteko tik beletristikos rė- 
muose), laikomasi nuostatos, kad vaižgantiški meniniai 
kriterijai formavosi ne tik politinių pažiūrų pamatu, 
nors tos pažiūros turėjo didelės reikšmės, o kartais tiesiog 
kirtosi su kūrybos principais: „Mes vertiname Vaižgantą 
kaip rašytoją, palikusį įspūdingų lietuviško gyvenimo 
vaizdų. Tačiau mes negalime užmiršti, jog kaip politinis 
veikėjas jis buvo reakcionierius“?. Rašytojo individualu- 


! Beaunckuŭ B. Uonuoe co6paune coynnennň. M., 1956, T. 9, 
e. 374. 


2 Sniečkus A. Ataskaitinis pranešimas LKP X suvažiavimui— 
Tiesa, 1958, vasario 13. 


4 


mas neiškeliamas kaip priešprieša istoriškumui bei kon- 
kretumui. Šie reiškiniai egzistuoja kartu. 

Plačiau nagrinėjant kai kurias Vaižganto publicistikos 
sąvokas (tautos, nacionalinės kultūros, nacionalinio cha- 
rakterio), žvelgiama į sąvokų „judėjimą“, kuo jos gali 
pasitarnauti šiandienos nacionalinės specifikos supratimui. 
Sąvokos, kaip pabrėžė V. Leninas, amžinai „juda“, „„perei- 
na viena į kitą, persilieja viena į Ikitą, be šito jos neats- 
pindi gyvojo gyvenimo“š, 

Į Vaižganto publicistiką, kaip ir į kitas jo veiklos sritis 
(ypač kunigavimą) plačiau nesigilinama, daugiausia vie- 
tos ir dėmesio skiriama Vaižganto kontaktams su rašyto- 
jais, kultūros žmonėmis, veiklai kultūros draugijose. Šiems 
dalykams nušviesti panaudota rašytojo korespondencija, 
kultūros draugijų (Lietuvių komiteto pasaulinei parodai 
organizuoti, Rusijos’ geografijos draugijos, „Rūtos“, Lie- 
tuvių mokslo draugijos, „Vilties“ fondo, šv. Kazimiero 
draugijos, Lietuvių draugijos nukentėjusiems dėl karo 
šelpti, „Kultūros“ bendrovės ir kiti) archyvai, ano meto 
periodinė spauda, amžininkų atsiminimai. Šie šaltiniai, 
taip pat Vaižganto dienoraščių fragmentai, užrašų knyge- 
lės, iormuliarai, anketos, autobiografijos, viešos paskaitos, 
Dinaburgo (dabar Daugpilio) — mokyklos archyvas, rašy- 
tojo visuomeninę veiklą atspindintys nauji dokumentai lei- 
do patikslinti kai kuriuos faktus, kūrybos psichologijos 
bruožus, papildyti naujais duomenimis rašytojo biografi- 
ją, žvilgterėti į rašytojo kūrybos laboratoriją. Tiesa, šių da- 
lykų Vaižgantas neafišavo: jis nemėgo nei rašyti, nei 
kalbėti apie savo kūrybą bei savijautą. Kūrėjo bei asmeni- 
niai išgyvenimai tik retkarčiais spontaniškai išsiliedavo 
vieno kito laiško epizode arba privačiame pokalbyje. (Išim- 
tis — atsakymas į „Naujosios romuvos“ anketą.) Iš tokių 
„smulkmenų“ rekonstruoti vidiniai, daugeliu atvejų dra- 
matiški, Vaižganto kūrėjo bruožai, įjungiami į tradicinį 
„sprogstančio optimisto“ (V. -Krėvė), „deimančiukų“ ieš- 
kotojo (V. Mykolaitis-Putinas), „buržuazinės visuomenės 


* Leninas V. Hegelio knygos „Filosofijos istorijos paskaitos“ 
konspektas.— Raštai. V., 1960, t. 38, p. 239. 


auksaburnio“ (B. Pranskus), „besiblaškančio“ (V. Kap- 
sukas) ir nepailstančio žmogaus portretą. 

Plačiau paliesti rašytojo biografijos momentus rūpėjo 
dar ir dėl to, kad apie Vaižgantą gana konsekventiškai bu- 
vo kuriama legenda. Vaižgantas turėjo daug gerbėjų, ku- 
rie nebuvo skaitę nė vienos jo knygos. Metų metus kaupta 
memuarinė medžiaga (kartu su VVPI studentais), archy- 
viniai šaltiniai ir kiti faktai leido kiek pakoreguoti Vaiž- 
ganto „mitą“, pripažįstant, kad rašytojo asmenybė buvo 
itin patraukli ir originali. 

Vaižganto asmenybės charakteristikoje siekta atmesti 
tai, kas atsitiktina (nors ir svarbu), paliekant, kas svar- 
biausia. V. Belinskis tai vadino asmenybės „paslaptim“, 
kurią reikia įspėti, kad įspėtum kūrybos mįslę. Vaižganto 
atveju, tai instinktyvus teisybės jausmas, žmogiškas sąži- 
ningumas, kuris rašytojui buvo visko ekvivalentas. Tuo 
grindžiama monografijoje net tolimų nuo „centro“ kūrinių 
problematika ir rašytojo biografija siejama su kūryba. 

Meninio pasaulio centre esantis kūrėjas pasižymi sa- 
vitu estetiniu idealu, savais dvasinių vertybių kriterijais 
ir savu visuomeniniu projektu, kuris, deja, silpniausia Vaiž- 
ganto kūrybos vieta, labiausiai paliestas buržuazijos kla- 
sinio intereso. Tačiau šis projektas neišsėmė Vaižganto 
prozos turinio: jis daug platesnis ir jame funkcionuoja 
esminės žmogiškos vertybės. 

Asmenybės ir kūrybos ryšys, o ypač meninio pasaulio 
vienovės akcentavimas, analizuojant Vaižgantą, vertas dė- 
mesio ir todėl, kad rašytojo kūryba laikyta chaotiška, „be 
sintezės“ (išimtis V. Mykolaičio-Putino interpretacija), 
kūriniai „bežanriai“, o pats rašytojas „besvoris“. Akcen- 
tuojant kūrybos specifiką, monografijoje ieškoma dėsnin- 
gumų, pabrėžiama, kad savitumas ne ardo, o padeda su- 
kurti meninio pasaulio vienovę. Vaižgantas savaip derino 
tradiciškumą ir modernizmą, publicistiką ir beletristiką, epi- 
ką ir lyriką. Tai ne hibridizacija, o vaižgantiškas savitu- 
mas. 

Monografijoje prieš akis turimi literatūros istorijos už- 
daviniai: paisoma kūrinių chronologijos (pasitelkiami 
rankraščiai, lyginami kūrinių variantai), ryškinama kūri- 

nių reikšmė ano meto literatūrai ir skaitytojui. Tačiau ne- 
vengiama plačiau apsistoti ir prie tų Vaižganto kūrinių 
problematikos aspektų, kurie šiandien įdomesni, bandoma 
atskleisti, kas sudaro jo kūrybos gyvybingumą. Juk Vaiž- 
ganto kūriniai ne tik rikiuojasi garbingoje lietuvių litera- 
tūros klasikos lentynoje, bet ir skaitomi, inscenizuojami, 
ekranizuojami. Rašytojo kūrybos vieta lietuvių prozos is- 
torijoje, tos kūrybos gyvybinga tradicija ir kūrinių prasmė 
šiandieniniam skaitytojui orientavo šios monografijos 
analizę ir išvadas. Nesant abejonių, kad Vaižgantas — 
lietuvių literatūros klasikas, monografijoje norėta konkre- 
tizuoti rašytojo prozos, kaip didžiausio jo įnašo į mūsų li- 
teratūrą ir kultūrą, sampratą. 

Vaižganto kūryba nagrinėjama nacionalinės literatū- 
ros kontekste. Tik vienu kitu atveju (aptariant estetines 
pažiūras, vertimus, kūrinių žanro problemas) siejama su 
rusų, lenkų ir kitomis literatūromis. Reikšmingiausi Vaiž- 
ganto kūriniai dar nėra išversti į kitas kalbas (1968 m. 
„Dėdžių ir dėdienių“ vertimas į rusų kalbą išleistas res- 
publikos ribose), todėl kol kas sunku nusakyti jų platesnį 
rezonansą, vietą sąjunginės bei pasaulinės literatūros že- 
mėlapyje. 


SANTRUMPOS 


CVA — Centrinis valstybinis archyvas. 
LKLI BR -— LTSR MA Lietuvių kalbos ir literatūros instituto biblio- 
tekos rankraštynas. 
MA BR — LTSR Mokslų Akademijos centrinės bibliotekos rankraš- 
tynas. 
VVU BR — Vilniaus Valstybinio V. Kapsuko universiteto mokslinės 
bibliotekos rankraštynas. 
VRR — Vaižgantas. Rinktiniai raštai — V., 1957.— T. I—II. 
VR — Vaižganto raštai. — K.-V., 1922—1938.— T. I—XIX 
P. — Vaižgantas. Pragiedruliai.-- V., 1969.— T. 1—H. 


————— 


EPOCHŲ SANDŪROJE 


Vaižganto kūrybos kelio pradžia — XIX ir XX amžių 
sandūra. Tuo metu formavosi rašytojo kūrybinė sąmonė, 
įvairiais ryšiais susipynusi su vadinamąja „laiko dvasia“. 
Klostantis kapitalistiniams santykiams, carinės Rusijos 
imperijoje vyko spartus socialinis ir klasinis visuomenės 
skaidymasis, o imperijos pakraščiuose — nacionaliniai ju- 
dėjimai. Karai ir revoliucijos sparčiai keitė istorijos eigą, 
griuvo senos ir formavosi naujos visuomeninės, etinės ver- 
tybės, kito kultūra, mokslinio ir meninio mąstymo charak- 
teris. Margame, staigiais politiniais ir visuomeniniais 1ū- 
žiais nužymėtame gyvenime ir sudėtingoje nacionalinės 
kultūros situacijoje Juozas Tumas-Vaižgantas ieškojo sa- 
vojo kelio, 

Objektyvios sąlygos formuoja kiekvieną žmogų. Bet ir 
žmogus kuria save, savaip įprasmina visuomenės ir gam- 
tos pasaulį. Ši dialektika padeda paaiškinti daugelį Vaiž- 
ganto veiklos bei kūrybos kelio vingių, suprasti rašytojo 
asmenybę, kuri dažnai telkė priežastis ir pasekmes, impul- 
sus ir rezultatus. Kūrėjo sąmonės formavimasis — sudė- 
tingas, kartais ir negailestingas asmenybei procesas. 


Asmenybės brendimas 


Kiekvienam žmogui stipriausią įspūdį palieka tai, kas 
matyta ar suvokta vaikystėje. Apie pirmuosius gyvenimo 
metus Vaižgantas rašė: „Aš čia gyvenau gamtos padavi- 
mų įspūdžiais ir taikių žmonių meile. Tie veiksniai sudarė 
mano sielą, jais ir tegaliu save išaiškinti“ (VRR, H, 403). 
Tad ir rašytojo gimtosios aplinkos charakteristika ne tik 
duoklė tradicinės monografijos modeliui. Vaižganto gim- 
toji aplinka — visos jo kūrybos poetinė gimtinė, kūrybinės 
sąmonės gimtinė. Kaimo gyvenimo būdas, tradicijos, arti- 

mųjų santykiai formavo Vaižganto moralinį idealą. Vai- 
kystėje suvoktos dvasinės vertybės visam laikui įsitvirtino 
rašytojo moraliniame kodekse, o daugybė kitokių kitiems 
menkų „vietelių“ J. Tumą išauklėjo „Pragiedrulių“ auto- 
rium (VR, XIV, 265). XIX a. pabaigos Rytų Lietuvos kai- 
me Vaižgantas ieškojo savo kūriniams temų, gyvenimo 
smulkmenose surado žmogiškųjų universalijų, rašytojo ar- 
timieji tapo jo kūrinių prototipais. Imli ir atvira grožiui 
rašytojo asmenybė sugebėjo savaip pamatyti gimtojo krašto 
gamtą. 

Juozas Tumas gimė 1869 m. rugsėjo 20 d. (pagal se- 
naji kalendorių rugsėjo 8 d.) Svėdasų valsčiaus Maleišių 
kaime (dabar — Anykščių raj.), kuris tada priklausė Uk- 
mergės apskričiai ir Kauno gubernijai. Tėvai — Anupras 
ir Barbora Tumai jau buvo pagyvenę žmonės (tėvas — 52, 
motina — 45 metų), sulaukę būrio vaikų. Rytų Lietuvoje 
buvo įprasta gausi šeima („Saugokis šunies ir vienturtės 
duktės“, — sako šio krašto patarlė.) Kelių kartų šeimos su- 
darydavo vadinamąjį baudžiavinį kiemą. Iš gausios šei- 
mos buvo ir rašytojo tėvas Anupras Tumas (trys seserys 
ir keturi broliai, Anupras — jauniausias šeimoje!). Ūkio 
šeimininku jis tapo, kai seserys ištekėjo, broliai — Pran- 
ciškus ir Alijaušas — išėjo užkuriomis, o brolis Karolis — 
į dvarą. „Abudu paskutiniuoju ir trečias tėvelis, — rašė 
Vaižgantas, — ne sykį yra buvę prototipais mano pasakoji- 
mų veikėjams“ (VRR, II, 399). Būsimajam rašytojui la- 
biausiai imponavo tėvo brolis Alijaušas, kurį vadino „DrO- 
testantu ir revoliucininku“, sakėsi pats į jį alsigimęs. Ali- 
jaušas ilgam įstrigo ir to krašto žmonių atmintin („Jis 
ponų yra luptas ne kartą“?). Kaip sąžiningą, teisingą 
žmogų maleišiškiai prisimena ir Vaižganto tėvą. Maža- 
kalbis, ramaus, lėto būdo, jis teikė visiems namams pasto- 
vumo ir tikrumo, nors šiaipjau buvo „paprastų paprasčiau- 
sias žmogelis, ne stipruolis, mažas“ (VR, II, 204). Moti- 

! Tumas J. Rankraščių rinkinys.-- VVU BR, F I, F 58, p. 300. 

2 Atsiminimai apie J. Tumą-Vaižgantą. Parengė Aldona Vaitie- 
kūnienė.-- Literatūra, 1970, sąs. XII(1), p. 92. 

š Ten pat, p. 87. Tėvas išgyveno 85 metus (1817—1902). 

na — Barbora Baltuškaičia iš Kunigiškių buvusi „gyva 
nervų pynė, virpanti styga, šnekutis iki bekraščio atviru- 
mo, perregimas krištolas ne be gudrybės“ (VRR, II, 399). 
Nedidukė, greita, nuolat dėl ko nors susisielojus, ji be 
galo mylėjo vaikus, neapsakomai sielvartavo jų netekusiė. 
O mirė net keturi Tumų vaikai (Juozapas, Antanas, Pe- 
liksas, Kazimieras). Augo du sūnūs (Jonas ir Juozas) ir 
trys dukterys (Marjona, Ona, Severja). Todėl buvo kam 
ir valaką perleisti, ir kam kraičius krauti. Tiesa, paskuti- 
nysis, dešimtasis iš eilės, Juozas, „tėvų pagrandėlis“, at- 
rodė lyg ir nebereikalingas: „da mušis su vyresniuoju bro- 
liu, da žemę skelsis pusiau ir visai giminei kels nešlovę“ 
(VRR, II, 390). Užtat motina savo jaunyliui (beje, gimu- 
siam 12 val., „per pačią sumą“) iš karto parinko kunigo 
kelią. Ir seserys jį vadino „mūsų kunigėlis“, o nuo jų kai- 
mo vaikai, norėdami pasišaipyti iš mažesniojo, kartodavę: 
„Tumo kunigėlis, Tumo kunigėlis“ (VRR, II, 391). „Prili- 
po“ Juozui Tumui ne tik ši pravardė — jam nepavyko iš- 
vengti ir kunigo profesijos. 

Tėvų namuose būsimojo rašytojo vaikystės metais se- 
suo Marjona jau nebegyveno. Per nevalią išleista už Ka- 
zimiero Nokučio į tą patį Maleišių kaimą, ji nuo nemylimo 
vyro turėjo krūvą mylimų vaikų, iš kurių neskyrė nė Juo- 
zo, nes ir amžium buvo su jais lygus. Marjona broliui 
buvo „išminties sostas“. „O tokios sklandžios ir turtingos 
lietuvių kalbos, — rašė atsiminimuose Vaižgantas, — aš 
daugiau nė nebeužtikau. Ko gera mano raštų kalboje ra- 


site, tai bus ne mano, tik iš sesers Marjonos išmokta“ 
(VRR, II, 397). 


* Rašytojo motina Barbora Baltuškaitė-Tumienė gimė 1818 m., 
mirė 1892, žr. Tumas J. Rankraščių rinkinys.— VVU BR, F l, F 58, 
p. 297. 

5 Marcelė Nokutienė (g. 1898), viena iš Marjonos marčių, pasa- 
kojo: „Marjonos vyras buvo už ją 20 metų vyresnis. J. Tumas ir 
sakydavęs: „Matai, va, Marjon, už nemylimo išėjai, o dešimt vaikų 
prigyvenai“.— Atsiminimai apie Vaižgantą (iš literatūrinės ekspedi- 
cijos Svėdasuose). (Atsiminimai saugomi monografijos autorės asme- 
niniame archyve.— Red. pastaba.) 

Neilgai namuose išbuvo ir kitos dvi seserys. Ona, de- 
vyniolikmetė, ištekėjo už Tado Indrelės nuo Kamajų. Ji, 
atrodo, vienintelė iš seserų mokėjo skaityti. Sios sesers, 
išgyvenusios „visą motinos skausmų gamą“, Vaižgantas 
negalėjo prisiminti „be širdį šaldančio išgąsčio“. Onos sū- 
nüs už dalyvavimą 1905 metų revoliucijoje buvo ištremti 
ir žuvo. Jauniausioji sesuo Severja nutekėjo į gretimą Ku- 
nigiškių kaimą. „Skaistaveidė riebulė“, energinga ir links- 
ma, ji irgi prityrė skaudžių nelaimių: anksti liko našlė (vy- 
ras Liudas Mėginis žuvo, pasibaidžius arkliui), vienas po 
kito mirė vaikai, o vyriausias sūnus — greitaja džiova (tai 
duos impulsą Vaižgantui parašyti apysaką „Ar jau medžiai 
sprogsta?“). Būdama beraštė, Severja vertė vaikus jai gar- 
siai skaityti, domėjosi politika ir kultūra. Ji padėjo ir bro- 
liui Juozui mokytis, visą laiką juo rūpinosi. „Laimingas tas, 
kam teko tokia širdis“, — teigė Vaižgantas (VRR, II, 395). 

Rašytojo brolis Jonas buvęs itin originalus. Jį vėliau 
Vaižgantas taip charakterizavo: „Neapsakomo tempera- 
mento, sangvinizmo <...> nematytos iškalbos, jausmo ir 
fantazijos, nesuvaldomas jokiuose jausmuose ir palinki- 
muose...“ (VRR, II, 397—398.) Jonas pagaliau ir tėviškę 
praradęs „iki paskutiniojo kiemo akmenėlio“. Su broliu 
Juozas Tumas nesutaręs, nes, kaip pats sakėsi, matyt, bu- 
vo per daug panašūs“. 

Tėvo santūrumas, motinos meilė, seserų ir kitų artimųjų 
dėmesys šildė Juozo Tumo vaikystę, padėjo prasiskleisti 
jautrumui ir atvirumui, ugdė pasitikėjimą žmonėmis. O 
koloritingos artimųjų asmenybės prašyte prašėsi į apysa- 
kas („nereikėtų nė išmislų, gana būtų gyvos tikrenybės“ — 
VRR, II, 397). 

Tumai turėjo valaką žemės ir priklausė vidutiniųjų 
valstiečių sluoksniui. Jų sodyba buvo Maleišių kaimo pra- 
džioje, „ūličgalyje“. Rašytojo vaikystės metais ji visame 


ê Vaižgantas ne visada teisus, kaltindamas brolį dėl tėviškės 
„praradimo“. Iš tikrųjų ūkis nusmuko ne vien dėl Jono lengvabū- 
diškumo: patekęs į kalėjimą ir sugrįžęs po trejų su puse metų, ne- 
galėjo išlaikyti ūkio. Jį pardavė, pats gyveno Utenoje, vėliau Anykš- 
čių rajone, vertėsi šaltkalvyste ir kitais darbais. 

kaime išsiskyrusi grožiu ir tvarka: daug trobesių, gyvena- 
masis namas su grindimis ir „,„gonkais“, didelis sodas?. 

Maleišiai — senas ir tipiškas Rytų Lietuvos kaimas“, 
Jis plytėjo giliame slėnyje pagal Maleišos upelį. Aplinkui 
daug pelkių, kur ne kur gojeliai, seni medžiai. Visų di- 
džiausias buvęs Juodžiaus ąžuolas (ši vieta dabar pažy- 
mėta akmeniu). Nuo kalnelio matėsi Svėdasai. Prie jų — 
Beragio ežeras, apskritas kaip dubuo Alaušas. Slėnį supo 
Pagrubio, Gaidžio, Valiulio kalneliai, Juodonių piliakal- 
nis, gražioji Popšutė. „Poetingas tai kraštas, pilnas gi- 
liausios senovės atminimų“,— žavėjosi Vaižgantas (VRR, 
II, 402). O K. Būga vos pradėjusį literatūros kelią rašyto- 
ją jau skatino: „Tamstos gimta istoriškai labai svarbiame 
kaime „Maleišiai“. 13 ir 14 metašimčio dokumentuose 
Mallaysen, Malayzen ect <..> Pirm viso ko reikalin- 
giausia surinkti... geogr. vardai (kaimai, vienasėdžiai, 
kalnai, upės, ežerai, didesnieji raistai ir balos).“? Vaiž- 
gantas juos rinks ir skelbs'?. O Vaižganto kūryba taps 
savotišku paminklu tėviškės gamtai. 

Jau vaikystės aplinka pažadino Vaižganto domėjimą- 
si visuomenės reikalais. Gimtajame kaime jis išgirdo apie 
baudžiavos gadynę. Maleišiškiai baudžiavą ėjo Savičiūnų 
dvare, kuris, kaip ir Svėdasai, kadaise priklausė Karoliui 
Radvilai!!. Vėliau dvaras buvo patekęs įvairiems savinin- 
kams ir nuomininkams, kol, panaikinus baudžiavą, visai 


8 Be Tumų, Maleišiuose buvo Ožio, Kazlausko, Grižo, Jonavi- 
čiaus, Nokučio, Dagio, Barono, Gečiūno ir Antanėlio sodybos. (VRR, 
II, 403). Gretimas Kunigiškių kaimas dar didesnis — 30 kiemų (VR, 
IL 173). 

° Veikėjų korespondencija. Kaz. Būga į kun. J. Tumą.— Mūsų se- 
novė, 1921, t. 1, kn. 1, p. 119. 

1° Geografiniai vardai paskelbti: Vaižgantas. Sąrašas geografiš- 
kyjų Lietuvos vardų (Kauno gubernija).— Dirva-Zinynas, 1904, Nr 2, 
p. 3—29. f 

V Atsiminimai apie Vaižgantą (iš 1972 m. literatūrinės ekspe- 
dicijos Svėdasuose). i 

nuskurdo. Panašus likimas ištiko netoliese buvusį grafų 
Marikonių dvarą. Iš tėvų ir artimųjų būsimasis rašytojas 
išgirdo su dvarais susijusių šiurpių pasakojimų, pats sa- 
vo akimis matė Savičiūnų dvare išlikusius baudžiaunin- 
kams plakti lovius. Taip gimė priešiškumas baudžiavai ir 
jos liekanoms žmonių dvasioje — bailumui, pasyvumui, 
Neapykantą prievartai Vaižgantas jaus visą gyvenimą, o 
baudžiavos prisiminimai, jos pėdsakai gimtojoje aplinko- 
je sudarys ne vieno rašytojo kūrinio, ypač apysakos „Dė- 
dės ir dėdienės“, gyvenimišką pamatą. 

Toliau nuo didelių centrų buvusius Maleišius pasiekda- 
vo ir istorinių įvykių atgarsiai. Būsimojo rašytojo atmin- 
tin įstrigo pasakojimai apie Krymo karą, o ypač apie Ru- 
sijos—Turkijos karo įvykius (1877—1878). Iš žmonių, ku- 
rie gyveno palei „šašiejų“ (iš Petrapilio—Dinaburgo į Kau- 
ną-—-Gardiną) ir maleišiškius pasiekė šiurpios istorijos!?, 
Tuo keliu karo metu gabeno maistą. Apylinkės žmonės ly- 
dėdavo vežimus, padėdavo traukti juos iš „šašiejuje“ iš- 
muštų duobių bei „prasūkų“. Jie sugrįždavo namo išvar- 
ge sulysę, purvini, pasakodavo apie vargingą kareivių 
buitį. 

Rusijos— Turkijos karas palietė ir Tumų šeimą — ragini- 
mą „stoti į kontungą“ (kariuomenę) gavo brolis Jonas. 
„Visa mūsų šeimyna, pritardama susisielojusiem tėvam, 
ėjo iš galvos, meldėsi ir aukas darė,— rašė, prisiminęs tas 
dienas, Vaižgantas.— Moterys iš miego šokdavo, pasap- 
navusios paveikslėlių scenas, kaip turkai bulgarus sker- 
džia, peiliais per kaklą pjauna, už kojų nusitverdami pu- 
siau plėšia <...>“! Žmonių fantazijos paryškinti karo 
žiaurumai ilgam išliko būsimojo rašytojo atmintyje. Net 
praėjus daugeliui metų jis sakėsi tebejaučiąs vaikystėje 
patirtą „karo bailę“ ir laikė karą pačia didžiausia žmoni- 
jos nelaime („Ak, karas nepakenčiamas dalykas“!4). 


12 J. Tumo paskaitos: Iš lietuvių karo metų psichikos.— VVU 
BR, F 1, F 470, p. 125. 


*8 Ten pat, p. 129, 
4 Ten pat. 

Ne kartą sukrėtė Svėdasų apylinkes ir valstiečių ne- 
ramumai. Valstiečiai bruzdėjo Savičiūnų ir Aluntos dva- 
ruose, vietos „isprauninkas“ prašė gubernijos vyresnybę 
paremti dvarininką Vladislavą Pomarnackį: atsiųsti „ko- 
mandą ir pradėti tardymą“. Tai irgi atsispindės Vaiž- 
ganto kūriniuose, ypač apysakoje „Dėdės ir dėdienės“ (čia 
minimas dvarininkas Pats-Pamarneckas, o Savičiūnų 
dvaras vadinamas Saveikiais). ' 

Maleišiškiai prisiminė 1863 m. sukilimą. Pašvenčių 
miškuose nemaža sukilėlių kapų, pilkapių, o už Svėdasų, 
Daujočių link, yra Kartuvių kalnas — sukilėlių bausmės 
vieta. Apie rašytojo artimųjų pažiūras į sukilimą nėra ži- 
nių, nors pats Vaižgantas ne kartą minės sukilimą ir pri- 
siminimus apie jį. 

Gimtojo kaimo ribas būsimasis rašytojas pirmą kartą 
peržengė penkerių metų (1874), kai maleišiškiai vežė vai- 
kus į Kauną pas vyskupą Motiejų Valančių (VRR, II, 407). 
Iš šios kelionės jis teprisiminė plento baltus akmenis, bal- 
tus telegrafo „buteliukus“ ir rudus kumetynus, apsodin- 
tus glaustašakiais topoliais. („O vyskupas buvo kunigas 
kaip kunigas: senas, kuplus, plačiaburnis“ — VRR, II, 
408.) 

Eidamas dešimtuosius metus, Juozas Tumas pradėjo 
lankyti Kunigiškių dviklasę mokyklą. Į mokymo programą 
įėjo rusų kalba, aritmetika, dailyraštis, istorija, geografija 
ir dainavimas!“. Šioje mokykloje, kaip ir apskritai ano me- 
to carinės Rusijos pakraščių valdžios mokyklose, mokymas 
buvo dogmatiškas, nepaisyta vaiko psichologijos. Būsi- 
mąjį rašytoją gelbėjo gera atmintis ir pastabumas. Pa- 
vyzdžiui, aritmetikos veiksmus jis atlikdavo teisingai, 
nors visai nesuvokdavo uždavinio prasmės. Labai greitai 


15 Valstiečių bruzdėjimai Savičiūnų ir Aluntos dvaruose (1876.11. 
8.— Kn.: Lietuvos TSR istorijos šaltiniai. V., 1955, t. I, p. 508. 

** Kunigiškių mokyklos mokytojo J. Jokšio laiškas (1930.X.5) 
Vaižgantui. — VVU BR, F I, F 386, I. 9. Abejonių kelia tik nurodytas 
mokinių skaičius — nuo 50 iki 100. Kiti dokumentai liudija, kad vals- 
čiaus mokyklas lankydavo mažai mokinių: pvz., analogiškoje Troš- 
kūnų mokykloje tebuvo 5—8 mokiniai, 1869 m. mokslas baigėsi ba- 
landžio 10 d., nes mokiniai susirgo ir nebebuvo ką mokyti.— Kn.: 
Lietuvos TSR istorijos šaltiniai. V., 1965, t. 2, p. 151. 

išmokdavo atmintinai I. Krylovo pasakėčias, irgi menkai 
suprasdamas jų turinį. Mokytojas Vosilionokas laikė jį fe- 
nomenu ir baigusiam mokyklą išdavė pagyrimo raštą. Iš- 
laikęs Anykščiuose pradžios mokyklos baigimo egzaminus, 
dvylikametis Juozas Tumas 1881 m. įstojo į Dinaburgo 
realinę mokyklą. 

Kada Juozas Tumas išmoko lietuviškai skaityti, tikrų 
žinių nėra. Greičiausiai dar prieš stodamas į Kunigiškių 
mokyklą. Mat valstiečiai, leisdami vaikus į valdžios mokyk- 
las, stengdavosi išmokyti lietuviškai skaityti iš lotynų rai- 
dėmis spausdintų knygų. Vaižgantas yra užsiminęs, kad 
mokėsi namie lietuviškai skaityti „iš paskaitančių namiš- 
kių“ (be Onos, Tumų šeimoje mokėjo skaityti Jonas), o 
vėliau „vakacijų“ metu jau ir kitiems skaitydavęs lietuviš- 
kas knygeles'. Bet net Dinaburge jis lietuviškai „dorai“ 
nepaskaitęs (VR, XIX, 167), o ir lektūra buvo itin ribota: 
maldaknygės, kalendoriai, viena kita šviečiamojo pobū- 
džio knygelė. Todėl taip išpopuliarėjo anuo metu L. Ivins- 
kio versta „Genovaitė“, nes žymėjo „slenkstį“ iš literatū- 
ros „nuobodžios“ į „interesingą“!8, 

Pirmoji lektūra, kaip valdžios mokykla, dar negalėjo 
pažadinti J. Tumo kūrybinių polinkių. Jie atsirado ir bren- 
do jau no gimtojo kaimo, o vėlesnėje, pirmiausia Dinabur- 
go, aplinkoje. 


Pirmieji interesai 


Kodėl Tumai pasirinko Dinaburgo realinę mokyklą, o 
ne Panevėžio arba Kauno, Šiaulių gimnazijas? 

Rytų Lietuvos gyventojai apskritai buvo linkę leisti 
vaikus į Kuršo gubernijos mokyklas!. Mat su Latvija šio 


17 Vaižgantas. Negeistini apsireiškimai mūsų literatūroje.— Ži- 
nyčia, 1900, Nr 1, p. 130. 

*8 Tumas J. Lietuvių literatūros paskaitos. Draudžiamasis lai- 
kas. L. Ivinskis.— K., 1924, p. 52. 

' Paskaitoje apie J. Biliūną Vaižgantas pabrėžė, kad „Kuršo 
vidurinės mokyklos buvo nepalyginti aukštesnės ir simpatingesnės 


už Lietuvos mokyklas“.— Iš J. Tumo archyvo, VVU BR FI, F 342, 
p. 22. 

krašto gyventojus siejo prekybiniai ryšiai (Tumai, pavyz- 
džiui, dažnai veždavo linus į Rygą, net specialų „briką“ 
turėjo — VRR, II, 405). Latvijos mokyklos imponavo žmo- 
nėms didesnė teisėm (ir didesne religine tolerancija), 
priimdavo į jas ir vyresniojo amžiaus vaikus, buvo leug- 
viau įstoti. Į Lietuvoje esančias mokyklas būdavę sunku 
patekti, nes jos perpildytos?. Net specialiai daryta kliūčių 
įstoti lietuviams, taip pat žemesnės socialinės kilmės vai- 
kams. Antai Vilniaus švietimo apygardos globėjas nurodė 
nepriimti į mokyklas varguomenės vaikų, esą „jie prade- 
da niekinti savo tėvus, kelia nepasitenkinimą padėtimi ir 
piktinasi <...> turtine nelygybe“?. Rytų Lietuvos vals- 
tiečiai siųsdavo vaikus į Liepoją ir Mintaują (lietuviai čia 
sudarė net 4095 visų moksleivių). Tuo tarpu Dinaburge tik 
nuo 1886 metų atsirado daugiau lietuvių“. Si mokykla bu- 
vo mažiau populiari dėl to, kad realinė, kur nedėstytos 
"graikų bei lotynų kalbos. Iš tokių mokyklų būdavo sunku 
patekti į kunigų seminarijas. Kad Tumai pasirinko Dina- 
burgą, tikriausiai lėmė patogus susisiekimas bei atsitikti- 
numas (1881 mokslo metai šioje mokykloje dėl remonto 
prasidėjo vėliau ir tėvai suspėjo parūpinti lėšų sūnaus 
mokslui), 

Dinaburgo mokykloje plačiai buvo dėstoma matemati- 
ka, gamtos mokslai ir palyginti mažai humanitarinių daly- 
kų. Mokslo lygis buvo gana aukštas. Mokymo metodika, 
deja, dogmatiška, mokytojų ir mokinių tarpusavio santy- 
kiai formalūs, o karlais net priešiški. Jaunajam Tumui 
įstrigo despotiškas mokyklos inspektorius (kurį vėliau pa- 
vaizdavo apsakyme „Visvaldis“), atėmęs ir mokinių aki- 
vaizdoje garsiai perskaitęs jo dienoraštį. Visam laikui iš- 
likęs skaudus įžeistos asmenybės jausmas: „Praėjo po tam 
į dvi dešimti metų su viršum; bet aš to atsitikimo neužmir- 
šau, ir nę tik į dieninį, bet nė į paprastą laišką į ištiki- 

? Tumas J. Lietuvių kultūros centrai Mintaujoje.— Lietuvos ai- 
das, 1928, gegužės 2. 

Š Lietuvos TSR istorijos šaltiniai, t. 2, p. 219. 

* Tyla A. Slaptasis mokymas Lietuvoje (1862—1906).— Kn.: 


Kai kurie visuomeninės minties ir švietimo klausimai. V., 1965, p. 65. 
5 Merkelis A. Juozas Tumas-Vaižgantas.— K., 1934, p. 14. 

miausią draugą nebedrįstu įrašyti tikrų savo širdies jaus- 
mų, atmindamas, jog „kas užrašyta, tai palieka“ (VRR, II, 
428). Mokytojai ne kartą yra pasityčioję ir iš kitų moks- 
leivių. Vėliau vienoje savo paskaitoje Vaižgantas pabrėš, 
kad moralinė mokytojo „inkvizicija“, „kai nekantrusis ty- 
čiojas („isdievajelsia“) iš nemokėjimo per pamokas ar 
per egzaminus“, suardo nervus, kurie „nebeatsitaiso per 
visą amžių“ (VR, XIV, 7). 

Nepasitikėjimas mokiniais buvo būdingas visoms cari- 
nės Rusijos mokykloms. Mokinio elgesio taisyklės draudė 
klausytis viešų paskaitų, be mokyklos vadovybės žinios 
lankyti teatrus, reikalavo besąlygiško paklusnumo“, 

Iš pradžių J. Tumas mokėsi vidutiniškai, bet dirbo 
daug ir jau antroje klasėje gavo stipendiją. Tik šeštoje 
klasėje išbuvo dvejus metus’. Taip atsitiko dėl priežasčių, 
kaip jis pats sakė, nieko bendro neturinčių su mokslu. Kal- 
tas buvęs elgesys. Karšto būdo, linkęs paprieštarauti stip- 
resniems, J. Tumas kartu su keliais gabiais mokiniais tyčia 
liko kartoti kurso. Tiesa, jis greit įsitikino, kad toks „praš- 
matnumas“ brangiai atsieina: papildomi metai buvo ilgi ir 
varginantys, sušlubavo sveikata. 

Juozą Tumą mokykloje mėgo rusų literatūros mokytojas 
Preobraženskis,-- vertindamas jo rašinius, dažnai pažymė- 
davo: „Avtor s liubovju otniossia k temie“ (VR, XIV, 267). 
Aukštesnėse klasėse jaunojo Tumo polinkis į literatūrą dar 
labiau sustiprėjo. Jis susidomėjo rašytojų biografijomis, 
ypač Levo Tolstojaus, nes šis išnagrinėjęs „savo sielą lig 
mažiausiai juodymėlei“ (VRR, II, 425). Didžiojo huma- 
nisto paveiktas, jaunuolis ėmė rašyti dienoraštį, gilintis į 
„Sielos dialektiką“. Susižavėjęs Puškinu, bandė versti jo 
eiles: išvertė vieną eilėraštį iš ciklo „Vakarų slavų dai- 
nos“Š. Tiesa, vertimas silpnas, pažodinis, jaunuolis tik 


ë Zr. J. Tumo moksleivio pažymėjimą: Buner H 33, yvennka 
Vlro knacca ĮlmuaGapekoro Peanbuoro yunsma Hocuba Tymaca. 
NuuaGapk, 1887.— Tumas J. Archyvas. Įvairūs dokumentai (1864— 
1929). VVU BR, F I, F 129, p. 31. 

7 LenTpaeusiii TocyAapcTBeKHKEtd HCTOpHUeCKKĖ apxAhB JlaTBui- 
cko CCP, F 748, A. 62. 


ë Akademikas, 1933, Nr 13, p. 255. (Rankraštis nesurastas.) 

bandė išmokti šio meno (,„...kaip tai malonu būtų lietuviš- 
kai pasiskaityti autorių, pavedžių į Puškiną, Ščedriną, Go- 
golį, kuriais taip gėrėjomės!“?). Į mokyklos programą 
įėjo ir S. Aksakovas, I. Gončiarovas, F. Dostojevskis, V. 
Žukovskis, N. Karamzinas, A. Ostrovskis! Skaitė jis D. 
Pisarevo, N. Dobroliubovo, V. Belinskio raštus, nors prisi- 
pažino nedaug ką tesupratęs. Rusų rašytojų knygos ne tik 
Dinaburgo mokykloje, bet ir vėliau sudarė didžiausią Vaiž- 
ganto lektūros dalį. Jis ir kitus skatins skaityti N. Gogolio 
„Revizorių“, M. Saltykovą-Ščedriną!!. Visam laikui J. Tu- 
mas pamėgs A. Čechovą, jo kūrinius „Palata Nr. 6“, 
„Žmogus futliare“ laikys geriausiais rusų literatūros pa- 
vyzdžiais, o I. Turgenevą — didžiąja pasaulio beletristikos 
pažiba, geriausiu stilistu!?. Perskaitytų kūrinių paveiktas, 
jau trečioje, ketvirtoje klasėje ėmė rašyti rusų kalba eilė- 
raščius, o šeštoje klasėje — apsakymus. Jie buvę ne blo- 
gesni už vėlesniuosius lietuvių kalba rašytus apsakymė- 
lius'ê. Rusų literatūros klasika paskatino Vaižgantą kelti 
literatūrai didelius visuomeninius uždavinius, vertinti lite- 
ratūros ryšius su gyvenimu, ieškoti paralelių tarp rusų ir 
lietuvių literatūrų. Vaižgantas mėgo save vadinti rusų kul- 
tūros auklėtiniu (VR, 1, 87). 

Dinaburge, kaip ir kitose carinės Rusijos mokyklose, 
veikė slapti mokinių savišvietos rateliai. Tokiam rateliui 
priklausė ir Juozas Tumas. Iš Rygos centriniame istorijos 
archyve esančių mokyklos dokumentų aiškėja, kad nele- 
galią mokinių veiklą stebėjo mokyklos vadovybė. Ji, pavyz- 
džiui, net kreipėsi į Ukmergės apskrities slaptosios polici- 
jos skyrių, kad atostogų metu būtų sekamas moksleivis 


* Vaižgantas. Negeistini apsireiškimai mūsų gyvenime.-— Žiny- 
čia, 1900, Nr I, p. 128. 

10 CnucoK counnennit TpeGy10MKHx upouwecTb (Vaižganto ranka 
surašytas VI klasėje privalomų perskaityti knygų sąrašas) — LKLI 
BR, F1—4366. 

u J. Tumo laiškas (1904.XII.6) neišaiškintam autoriui — LKLI 
BR, FI—4161. 

* Recenzijos Švietimo ministerijos knygų tikrinimo komisi- 
jai. — VVU BR, F I, F 334, p. 7. 


8 Gira L. Kun. Tumo-Vaižganto gyvenimas ir darbai. — K., 1930, 
p. 11. 

Juozas Tumas“. Apie tai Vaižgantas niekur nėra užsimi- 
nęs (atrodo, ir nežinojo), nemini ir kiti rašytojo biografai. 
Sis faktas paremia hipotezę, kad J. Tumas, matyt, vadova- 
vo vienam iš slaptųjų ratelių. Jis už tai galėjo nukentėti. 
Mokyklos direktorius A. Kniazevas nuolatos perspėdavo 
moksleivius, kas laukia jų, įsitraukus į nelegalią veiklą 
(„Valstybės aparatas kaip sunkus garvežys su traukiniu: 
kai eina, traukis šalin, nes sutraiškins“ — VR, XIX, 54). 
Nelegalių moksleivių ratelių Dinaburge vis dėlto buvo 
ne vienas. Nors persekiojami, mokiniai lavinosi pagal pa- 
čių susidarytas programas, kaupė knygynėlius, rašė refera- 
tus. Kaip vėliau pastebėjo Vaižgantas, šie rateliai pažadi- 
no mokinių intelektą tikrąja to žodžio prasme, interesą 
protauti, domėtis socialinėmis problemomis, svarstyti 
„„apie liuomų nelygybę ir apie darbininkų klausimus 
<..> ir darbo davėjus“!5. Ratelyje Juozas Tumas susi- 
pažino su sociologija ir politine ekonomija, susidomėjo po- 
zityvizmu, ypač istorijos filosofija bei sociologijos teo- 
rija. Pozityvizmas orientavo į tiksliuosius mokslus, visuo- 
meninę veiklą, akcentavo, kad žmogus priklauso nuo ap- 
linkos, bet daug ką lemia ir pastangos, darbas, mokslas. 
Kai kurios pozityvizmo konvencijos paveikė jaunuolio pa- 
žiūras. Perskaitytos Dž. Dreiperio, Ž. Malešoto, F. Lasalio 
knygos bei diskusijos davė nemaža žinių, nors nuosekles- 
nės pasaulėžiūros ir neišugdė. Ratelyje aštuoniolikmetis 
Tumas išmoko konspiracijos, kurios prireikė ir ateityje. 
Dinaburgas XIX amžiaus pabaigoje buvo vidutinis 
Latvijos ekonominio gyvenimo centras, kuriame telkėsi 
įvairių tautybių darbininkai, reiškėsi revoliucinė mintis, 
ryškėjo lietuvių revoliucinis judėjimas. Realinėje mokyik- 
loje Juozas Tumas susipažino su latvių jaunuomene, susi- 
rūpinusia savosios kultūros reikalais. Jis susidraugavo su 
J. Graudmaniu, turėjusių ryšių su „jaunalatviais“ (VR, 
XIV, 95), kurių veikla dažnai neapsiribodavo provincia- 


M UenTpaabintii rocygapcTBeHBBIK HCTOpHYeCKHŇ  apxwB Jiarand- 
crot CCP, F 748, A. 16. 


15 Vaižgantas. Negeistini apsireiškimai mūsų literatūroje.— Ži- 
nyčia, 1900, Nr 1, p. 129. 

liškai suprastais nacionaliniais interesais. Jie siūlė pasi- 
dairyti po platesnį pasaulį, smerkė bet kokią nacionalinę 
nelygybę. Latvių spaudoje kartkartėmis buvo liečiami ir 
lietuvių spaudos lotynišku alfabetu draudimo klausimai'“, 
Juozui Tumui labiausiai imponavo latvių jaunuomenės rū- 
pestis literatūra („Aš pažinau gimnazistus, pasiryžusius 
išversti latviams storus tomus“'7). Išsamiau su latvių li- 
teratūra ir kultūra jis vis dėlto nesusipažino, turbūt dėl 
to, kad prastai mokėjo latviškai (,„Latviškai aš nemokė- 
jau nieko“,— skundėsi pats Tumas!š), 

Dinaburge į Juozo Tumo rankas patekdavo lietuviškų 
knygų. Jas slapta skaitė moksleiviai lietuviai. Tai buvo 
šviečiamojo pobūdžio J. Šliūpo, J. Adomaičio-Serno kny- 
gelės, populiarinusios gamtos mokslo laimėjimus ir pozity- 
vistines idėjas. Jų gaudavo moksleiviai iš tos pačios mo- 
kyklos mokinio Povilo Matulionio!“ Dinaburgo mokyklos 
„pastogėje“ parodęs Tumui lietuviškas knygas, P. Matu- 
lionis pastebėjęs savo jaunojo draugo akyse „kibirkštis“: 
„Tai buvo kibirkštis malkų krosnin“20, Pastarasis supažin- 
dino Tumą ir su lietuvių nacionalinio judėjimo idėjomis, 
buržuazinės lietuvių inteligentijos veikla (,,Apsakė apie 
„Aušrą“, apie J. Šliūpą ir kt.“,— prisiminė J. Tumas?!). 
Išvykęs studijuoti į Peterburgą, P. Matulionis siuntinėjo 
dinaburgiečiams lietuviškas knygas. J. Tumas panoro ir 
pats išdėstyti savo pažiūras lietuviškai. Bet pritrūko ir iš- 
silavinimo, ir kalbos mokėjimo („Matyt, reikia dar diktai 
šviesties, skaityti, galvoti, kol galės ant <...> rašto at- 
sakyti“) 2, 


16 Nastopka K. Lietuvių ir latvių literatūrų ryšiai.-— V., 1971, 
p. 62. 
17 Tumas J. J. Biliūnas. — VVU BR F 1, F 342, 
5 Tumas J. Lietuvių kultūros centrai Mintaujoje.— Lietuvos ai- 
das, 1928, gegužės 2. 

19 P. Matulionis baigęs Dinaburgo mokyklą (1882) dar trejetą 

metų mokytojavo, rengdamasis studijoms Petrapilyje. 

Ę 2 P. Matulionio laiškas (1910.XII.28) J. Tumui.— VVU BR F I, 
F 72, 1 15. 

2! Vaižgantas. Negeistini apsireiškimai mūsų literatūroje. Žiny- 
čia, 1900, Nr 1, p. 129. 

2 Ten pat. 

Baigdamas Dinaburgo mokyklą, J. Tumas vis dažniau 
ėmė galvoti apie studijas Peterburge, manė stoti į Veteri- 
narijos institutą (,,Pamislyk, broliuk, ar ne būtų valivcu 
Tau beigti veterinarijos instituta“,— rašė P. Matulionis iš 
Peterburgo?). Tuo tarpu tėvai, vos baigusiam keturias 
klases, kaip ir buvo numatę, siūlė stoti į kunigų semina- 
riją. Jaunuolis vis atidėliojo. Žinodamas nelengvą tėvų 
materialinę padėtį, vertėsi savo jėgomis, užsidirbdavo lėšų 
privačiomis pamokomis. Pragyventi, matyt, buvo sunku, 
kad net mokyklos inspektorius V. Morozovas kreipėsi į J. 
Tumo namiškius, prašydamas materialiai paremti mokinį. 
„Alkanam gi žmogui ne mokslas galvoje, — rašė inspekto- 
rius.-— Todėl prašyčiau pranešti man, kiek Jūs galite skirti 
pinigų mokinio pragyvenimui.“*2* „Pasidariau anemingas ir 
linkęs prie plaučių ligos“, — rašė apie tas dienas J. Tu- 
mas (VR, XIV, 267). Pablogėjusi sveikata buvo viena iš 
priežasčių, kodėl jis pasirinko kunigo kelią. Žinoma, buvo 
ir daugiau priežasčių: norėjo dirbti Lietuvoje, vengė įs- 
kaudinti namiškius, ypač motiną. 

1888 m. J. Tumas išlaikė baigiamuosius egzaminus ir 
tą patį rudenį įstojo į Kauno kunigų seminariją. Tėvas 
jau anksčiau (1887) buvo parūpinęs atleidimą iš kaimo 
bendruomenės, be kurio nepriimdavo į seminariją. Taip 
J. Tumas visam laikui tapo dvasininku, visam laikui atsi- 
sveikino su Dinaburgu, kuriame, kaip rašė atsiminimuose, 
praleido gražiausio amžiaus metus?9, 

„Ar aš paklydau savo gyvenimo kelyje, nesisaky- 
siu...“,— mėgęs vėliau pajuokauti Vaižgantas. Kunigystė 
vis dėlto varžė gal ne tiek dėl pasaulėžiūros, kiek dėl tem- 
peramento ir būdo. Impulsyvus Juozas Tumas seminarijo- 
je buvo įstatytas į drausmės rėmus. Buvo ir daugiau sun- 
kumų: jis nemokėjo nei lenkų, nei lotynų kalbų. Vienu 

23 P. Matulionio laiškas (1888.1.13) J. Tumui.— Mūsų senovė, 
t. 1, kn. 2, 1921, p. 82. 


% Tumas J. Archyvas. Įvairūs dokumentai (1864—1929) — VVU 
BR, F I, F 129, p. 19. 
* Ten pat, p. 23. 


* Tumas J. Dramos ir beletristikos originalai. Iš atminimų.— 
VVU BR, F I, E 299, p. 45. 

metu jau rengėsi mesti seminariją, nos dar prasčiau negu 
kalbos sekėsi teologija, kuri ir šiaip nelabai ji traukė. Iš 
dėstomų dalykų labiausiai domėjosi lietuvių kalba. Jį ža- 
vėjo dėstytojo K. Jauniaus asmenybė. Profesoriaus paskai- 
tos, kaip mini Vaižgantas, „degino“ visus, išmokti gimto- 
sios kalbos buvęs garbės reikalas kiekvieno „lietuviuko“. 
J. Tumas konspektavęs kiekvieną profesoriaus paskaitą, 
turėjo abiejų jo dėstomų disciplinų užrašus: „Kalbamoks- 
li“ ir „Mokslą dvasiškos iškalbos“ (K. Jauniaus lietuviš- 
kai skaitytas homiletikos kursas)?7. Vėliau šiuos rankraš- 
čius jis atidavė Lietuvių mokslo draugijai? 

K. Jaunius, sudominęs klausytojus lietuvių kalba, pa- 
žadino ir norą tą kalbą ugdyti, tyrinėti. Norėdamas tobu- 
linti savo kalbą, Juozas Tumas seminarijoje nemažai ver- 
tė iš rusų, o po to ir iš lenkų kalbos. Išliko tik kai kurių 
vertimų iragmentai?, taip pat straipsnis (iki šiol nepu- 
blikuotas, pasirašytas slapyvardžiu Tauč.) — „Pavyzdys 
lietuviško kratinio pradžios XIX amž.“ Jame pasisakoma 
prieš „vergiškai“ atliktus vertimus, prikištus polonizmų. 
Straipsnio autoriaus išvados atitiko K. Jauniaus kalbinę 
koncepcija3?, 

Baigiant pirmąjį kursą, profesorius pasiūlė seminarijos 
moksleiviams vietoj egzamino parašyti rašinį laisva tema. 
Juozas Tumas sukūrė vaizdelį „Lietuvos geradariai 1850 
metų“, kuriame atskleidė baudžiavinio dvaro žiaurumus. 
Rašiniu labai pasipiktino vadovybė ir vos nepašalino Tu- 
mo iš seminarijos, tačiau užtarė K. Jaunius. Tikriausiai 
padėjo ir paties autoriaus pasiaiškinimas, kad užrašęs 


?? Inventorius knygyno Juozapo Tumo (1899)— VVU BR, F I, 
D 623. K. Jauniaus „Kalbamokslio“ »ilės Nr 206: „Mokslo dvasiškos 
iškalbos“ eilės Nr 251. 

2 Sąrašas knygu. kurias Vaižgantas 1905 m. dovanojo LMD.— 
LKLI BR, F 1-4156. Kaip teigia V. Drotvinas, archyve J. Tumo už- 
rašų nepavykę surasti. Žr. kn: Drotvinas V., Grinaveckis V. Kalbi- 
ninkas Kazimieras Jaunius.— V., 1970. 

3 Tumas J. Rankraščių rinkinys — VVU BR, F I, F 58, 
p. 1—32. 

* Ten pat, p. 33—40. 

„tikrą atsitikimą“, dėdės Alijaušo Tumo pasakojimą, o ne 
pats prigalvojo tokių baisybiųs!. 

Profesoriaus ir jo buvusio „mokintinio“ ryšiai nenu- 
trūko ir vėliau? J. Tumas su pietizmu prisimindavo K. 
Jaunių, kuris nesirūpino savimi, neieškojo „šiltos vietelės, 
nelenkė sprando prieš tuos, kuriems priklauso aprūpinimas 
turtais ir garbės ženklais“. Vertino jį ir už tai, kad „nie- 
kada nevergavo pinigui“, už jo „gryną, kaip ašara, lietu- 
višką žodį“ be kurio nebūtų tapęs rašytojus3, už nepaprastą 
atsidėjimą mokslui“*. Tiesa, kartais ir „pašiepdavo“ savo 
buvusį profesorių („Jis dėl lietuvių turi tokią, nelyginant, 
verčią kaip Klondaiką: yra aukso, tik prieik gi, kad geras, 
per retai tetirpstančius ledus“35). 

Seminarijoje Juozas Tumas suartėjo su kunigais, ku- 
rie dalyvavo lietuvių nacionaliniame judėjime. Jis talki- 
ninkavo rengiant programą klerikaliniam laikraščiui „Že- 
maičių ir Lietuvos apžvalga“ (1889), skelbė jame publicis- 
tinius rašinius. Tie rašiniai dar neturėjo akivaizdesnės 
programos, platesnio publicistinio užmojo, o daugiau in- 
formavo skaitytojus apie caro administracijos daromas 
skriaudas vietos gyventojams, pačių sodiečių gyvenimo 
negerumus. Sekdamas Liudviku Jucevičium (Liudviku iš 
Pakievės), pirmąją korespondenciją — „Įspėjimai“ (,„Uvo- 
gos“) — pasirašė slapyvardžiu Juozapas iš Popšultės, 

Ar ši korespondencija iš tikrųjų pirmoji? 

Rašytojo biografai teigė, kad pirmąją korespondenciją 
J. Tumas paskelbęs „Varpe“. Korespondencija apie Svė- 
dasų valsčiaus gydytojus buvo parašyta, bet į „Varpą“ ne- 


%1 Rašinys skelbtas.— Mūsų senovė, 1921, t. 1, kn. I, p. 74—76. 

32 Zr. J. Tumo laiškas K. Jauniui.— VVU BR, F 1, F 562, I. l; 
K. Jauniaus laiškai J. Tumui.— VR, XIV, p. 177—178. 

3 Vaižgantas. Negeistini apsireiškimai mūsų literalūroje.— Žiny- 
čia, 1900, Nr I, p. 131. 

3 Tumas J. Kun. Jauniaus laidotuvės Kaune.— Viltis, 1908, ko- 
vo 7. 

3 J. Tumo laiškas (1902.XL15) A. Dambrauskui.— VVU BR, 
FI, E 118, I. 30. 

8 Juozapas iš Popšulės. Įspėjimai (Uvogos).— Žemaičių ir Lie- 
luvos apžvalga, 1890, Nr 4, p. 26—-27, 

įdėta“. Tad J. Tumo publicistinis kelias prasidėjo 1890 m. 
klerikalinės krypties laikraštyje „Žemaičių ir Lietuvos ap- 
žvalga“, o paskutinis publicistinis rašinys paskelbtas 
1933 m. vaikų žurnale „Žiburėlis“. Keturiasdešimt trejus 
metus J. Tumas intensyviai reiškėsi publicistikoje, net ir 
pals suabejodamas, kas jis: beletristas ar publicistas. 

Kai kurie „Žemaičių ir Lietuvos apžvalgos“ (1889— 
1906) bendradarbiai (J. Mačiulis-Maironis, A. Dambraus- 
kas-A. Jakštas, I. Tumas), laikydamiesi katalikiškų doktri- 
nų, norėjo jas kiek sumoderninti, kėlė „katalikybės ir lie- 
tuvybės“ sąjungą, daugiau dėmesio skyrė lietuvių kultū- 
rai, siekė dialogo su pasaulietine inteligentija. Iš publi- 
cistinių rašinių „Apžvalgoje“ didesnę vertę turėjo straips- 
nis „Lietuviškos kalbos svarbumas iš moksliško alžvil- 
gio“38, | 

Nebaigęs II kurso, J. Tumas susirgo (džiova ar bron- 
chitu) ir mokslą seminarijoje teko pertraukti, Pusantrų 
metų jis gyveno tėviškėje, rengė mokinius stoti į vidu- 
rinę mokyklą, rašė „Žemaičių ir Lietuvos apžvalgai“ publi- 
cistinius straipsnius. Sugrįžęs į seminariją (1891), ėmė 
domėtis lenkų literatūra: A. Mickevičium, H. Senkevi- 
čium, S. Žeromskiu, E. Ožeškova. Tačiau lenkų romantiz- 
mas mažai dar jį veikė. Romantizmo stichija tik daug vė- 
liau patrauks rašytoją. 

Kunigų seminarijoje praleisti metai (1888—1893) ap- 
skritai nebuvo itin palankūs Juozo Tumo asmenybei tarp- 
ti. Siaura, dažniausiai tik teologinė lektūra, diegiamas nu- 
sižeminimas, dirbtinai skurdinamas emocinis gyvenimas 
varžė temperamentingą ir turtingą jaunuolio prigimtį. Ku- 
nigų luomo varžtus jis juto visą gyvenimą. Nuotaikos žmo- 
gus, karštapėdis, nekantrus rėksnys ir akiplėša, kaip su 
ironija pats apie save sakė, jis nesutarė ir su bažnytine 
vadovybe, ir su kai kuriais kunigais. Jam nepakako ir ku- 
nigo profesinės veiklos, nepriimtinas buvo kunigijai įp- 

3 Vaižganto raštų bibliografija paties rašytojo pradedama 1889 
metų korespondencija iš Svėdasų „Varpui“. Yra pastaba: „Rodos, 
neįdėla“. „Varpe“ jos iš tikrųjų nėra.— J. Vaižganto bibliografija, 
— VVU BR, F I, D 651, I p. I. 

38 Zemaičių ir Lietuvos apžvalga, 1891, Nr 6, p. 41—42; Nr 7, 
g. 49—50, 

rastas gyvenimo būdas. Tai Tumas pajuto jau pirmaisiais 
darbo metais. Išsiųstas į Latviją, į Mintaują, tvirtino: „Ma- 
nau, tyčia buvau ištremtas“ (VR, XIV, 268). 

Į Mintaują J. Tumas atvyko 1894 m. pradžioje ir nu- 
sivylė: „Neturima nė buto, nes aš esąs visai nereikalin- 
gas“. Klebonas elgėsi arogantiškai (pareikalavo prista- 
tyti dienotvarkę ir net nurodyti, kurias valandas skirsiąs 
„Spacieroms“). Įsižeidęs jaunasis kunigas atsakė griežtu 
laišku („Aš Tau ne mokyklos vaikezas pas globėją ar 
picmuo pas ūkininką, tik Tavo padėjėjas, lygiateisis asmens 
laisvėje“)*0. Nesuartėjo Tumas ir su kitais Mintaujos ku- 
nigais („Mintaujos klebonijoje aš neturėjau draugų“), o 
pritapo prie pasauliečių inteligentų. 

Visa Mintaujos lietuvių „kolonija“ spietėsi apie J. Jab- 
lonskį — gimnazijos klasikinių kalbų mokytoją. Jo namuo- 
se dažniausiai ir vykdavo literatūriniai disputai, buvo ap- 
tariami nauji kūriniai. Juose dalyvaudavo A. Kriščiukaitis- 
Aišbė, M. Davainis-Silvestraitis, M. Lozoraitis, atvažiuo- 
davo P. Mašiotas, G. Petkevičaitė-Bitė, V. Kudirka. Kai 
kurie iš jų priklausė „Varpo“ literatūrinei komisijai. Todėl 
1894 m. V. Kudirka atvežė šiai komisijai Keturakio ko- 
medijos „Amerika pirtyje“ rankraštį. J. Jablonskio bute 
šią komediją suvaidino Mintaujos lietuviai. 

Lietuvių „kolonijai“ J. Tumas perskaitė referatą apie 
lietuvių tautinės emancipacijos atspindžius literatūroje“! 
Skaitė ir savo vertimą. H. Senkevičiaus legendą „Būk pa- 
laiminta“ („Badz bogoslawiona“) J. Jablonskis „konfis- 
kavo“ „Varpui“*2. Tai buvo pirmas sėkmingas J. Tumo li- 
teratūrinis darbas. Vertėjas mokamai perteikė pakilų, poe- 
tišką originalo stilių, pajuto autorinę pasakojimo intona- 
ciją. Sios sėkmės, o gal lietuvių „kolonijos“ žmonių pa- 
skatinias, J. Tumas ėmėsi originalios kūrybos. Mintaujoje 
3 Tumas J. Lietuvių kultūros centrai Mintaujoje.-- Lietuvos ai- 
das, 1928, gegužės 3. 

* Ten pat. 

*! Referatas neišliko: pusę rankraščio J. Tumas „pametęs Ma- 
žeikių stotyje“, o kita dalis užsimetė.— Ten pat. 

*2 Vaižgantas J. Būk palaiminta (Indų legenda, parašė H. Sien- 
kiewicz).— Varpas, 1895, Nr 2, p. 32—33. 

„Užsimezgė ir scenos vaizdeliai, ir Aukštaičiuko atminį- 
mai“. „Ten aš daug ką esu pradėjęs, ką paskui šiokioje 
ar tokioje formoje spauda paleidžiau“,— prisimena tuos 
laikus Vaižgantas“. 

Kokius kūrinius J. Tumas parašė Mintaujoje? Iš to 
meto rankraščių tėra išlikęs „Lakštas iš praeities atmi- 
nimų“ ir „Iš atminimų“ (Mintauja, 1894)**. Tai fragmen- 
tai apie kelionę diližanu į Kauną ir apie baigiamuosius 
egzaminus Dinaburgo realinėje mokykloje. Kitų rankraš- 
čių nėra, todėl sunku pasakyti, kurie scenos bei Aukštai- 
čiuko atminimų vaizdeliai „užsimezgė“ būtent Mintaujo- 
je. Kiek galima spręsti iš vienintelio rankraščio, prie „už- 
simezgusių“ kūrinių stiliaus Vaižgantas dar turėjo gero- 
kai padirbėti. 

Pradėjęs literatūros kelią, Mintaujoje J. Tumas susipa- 
žino su įžymiais ano meto rašytojais ir kultūros žmonė- 
mis. Jam imponavo V. Kudirka, kurį sutiko J. Jablonskio 
namuose (,..-buvo labai šaltas, nešyptelėjo nė karto, ne- 
prašneko viešai nė žodžio...)*. Per pietus, skirtus V. Ku- 
dirkos garbei, J. Tumas pasakęs „netikusią kalbą“ („Ma- 
no kalba buvo nevietoje, nelaiku, netaktinga“)““. V. Ku- 
dirka  nervinosi, bet po to vis tiek pavadinęs Tumą 
„Ššauniu kunigėliu“*. Vėliau ne kartą polemizavęs su „Var- 
pu“ (,... prigulėjau prie abozo, priešingo jam...“)*8, J. Tu- 
mas V.-Kudirkai jautė didelę pagarbą: „Iš savo pusės 
taip dr. Vincą lenkiau, jog ilgainiui, nors tankiai užgau- 
davo, tankiai apkartindavo savo kartumu, neparašiau prieš 
jį nė vieno lygiai kartaus žodžio““. Patrauklų V. Kudir- 
kos portretą J. Tumas, jau universiteto docentas, nupiešė 
jam skirtoje monografijoje. 

1895 m. J. Tumas įteikė pareiškimą Kauno kurijai, pra- 
šydamas perkelti į Lietuvą, o tų pat metų rugpjūčio mėn. 

3 J. Tumo laiškas (1924.X11.26) M. Grigoniui.— VVU BR, F I, 
F 562, 1. 8. 

* Tumas J. Dramos ir beletristikos originalai. — VVU BR, F I, 
E 299, p. 15—48. 

* Tumas J. Vincas Kudirka — Vincas Kapsas.— K., 1924, p. 41. 

* Ten pat. 

4 Ten pat. 

48 Vincentas Kudirka.— Tėvynės sargas, 1900, Nr 1, p. 49. 

49 Ten pat. 

ir gavo paskyrimą į Mosėdį“?. (Rašytojas aiškino, kad į 
Mosėdį buvęs paskirtas per apsirikimą, nes ketinta jį 
siųsti į Liolius — VR, IV, 135.) 


Posūkis į platesnę veiklą 


Į visuomeninį darbą, kuris reikalavo daug jėgų ir lai- 
ko, J. Tumą traukė veiklus būdas. Ir nors skundėsi, kad 
daug metų nematęs, „kaip skaisti saulutė šviečia“, bet 
veiklos ir darbo rašytojas visur pats susirasdavo. 

Mosėdyje, tame Žemaitijos užkampyje, į kurį atvyko 
J. Tumas, gyvenimas toli gražu nebuvo sustingęs: plito 
draudžiama lietuviška spauda, veikė slaptos organizaci- 
jos, žmones pasiekdavo net revoliucinės idėjos. Čia jis 
susirado ir bendraminčių. Mat Mosėdis Vaižgantui nebuvo 
„nežinoma žemė“. Dar mokydamasis Kauno kunigų semi- 
narijoje, jis lankėsi pas „Žemaičių ir Lietuvos apžvalgos“ 
redaktorių K. Pakalniškį, kuris kunigavo Mosėdyje. Ne- 
toli gyveno ir daugiau J. Tumui artimų kunigų. Kartu su 
jais ir sumanė leisti klerikalinės krypties laikraštį „Tėvy- 
nės sargas“ (1896—1904). J. Tumas šį laikraštį redagavo 
iki 1902 m.; paskelbė publicistikos straipsnių, grožinių 
kūrinių bei lietuvių kultūros istorijos faktų. Publicistikoje 
akivaizdžiai išreikštos tų metų jo politinės pažiūros. Tu- 
mui būdinga ne socialinių, o religinių ir nacionalinių in- 
teresų iškėlimas, polinkis į kompromisus su caro valdžia, 
noras taikių būdu pasiekti teisių katalikų bažnyčiai, lietu- 
vių kalbai ir mokyklai. Sie ideologiniai principai akcen- 
tuoti „Tėvynės sargo“ programiniame straipsnyje!. Kata- 
likybės sąjunga su lietuvybe — toks visos laikraščio pro- 
gramos ir ankstyvosios jo publicistikos patosas. 

Iš esmės tęsdamas „Žemaičių ir Lietuvos apžvalgos“ 
ideologiją, J. Tumas ir jo redaguojamas „Tėvynės sar- 

* Tumas J. Rankraščių rinkinys. Kun. Juozapo Tumo formulia- 
ras.— VVU BR, F I, F 58, p. 61. 

! Tėvynės sargas, 1896, Nr I, p. 1—5. 

gas“ labiau linko į kompromisus, vadovavosi vadinamąja 
viribus unitis* idėja, ieškojo „vidurio kelio“. Ši idėja su- 
daro J. Tumo ideologinių pažiūrų branduolį, jo visuome- 
ninio projekto šerdį. Bet ši idėja neturėjo pamato socia- 
liniu ir politiniu požiūriu diferencijuotame XIX a. pabai- 
gos — XX a. pradžios visuomenės gyvenime. Todėl Tu- 
mui ir nepasisekė suderinti prieštaringų tendencijų, iš- 
saugoti „vidurio kelią“ net rašybos klausimais. Antai jis, 
karštai pritardamas J. Jablonskio rašybai, ėmė ir „Tėvy- 
nės sarge“ taikyti naująsias rašybos taisykles. Tačiau or- 
todoksiškai nusiteikę kunigai pasipriešino, ir J. Tumui teko 
sugrįžti prie senosios rašybos, liautis „suvalkiečiuoti ir 
keliaklupsčioti prieš naujus gramatiškus principus p. Kriau- 
šaičio“?. 

Ieškodamas „vidurio kelio“ ir tikėdamasis „taikiai“ su- 
gyventi su caro valdžia, J. Tumas rašė peticijas, rinko pa- 
rašus ir siuntė carui. Jis manė, kad caras „atsižvelgs“ į 
lietuvių pageidavimus ir leis spaudą lotynišku raidynu 
bei sugrąžins lietuvių kalbai teises mokykloje ir viešaja- 
me gyvenimes. Tačiau viltis apie „gerus“ caro ir lietuvių 
santykius irgi neišsipildė. Carizmas ir toliau gniaužė lie- 
tuvių kultūros gyvenimą, ėmėsi griežčiausių represijų. 
Saugotis teko ir pačiam J. Tumui: lietuviškas knygas jis 
slėpė rūsyje (sakoma, kad net ir bažnyčioje), jas platino 
ir rankraščius į Tilžę siuntė per knygnešius“. Nors ir bu- 
vo laikomasi konspiracijos, bet vis dėlto daug žmonių, 
kaip sakė J. Tumas, „prikišo savo kuodą“5. Bausmės ne 
vieną atbaidydavo nuo knygų platinimo, nuo bendradar- 
biavimo slaptoje spaudoje, ir ne kartą J. Tumas likdavo 
vieninteliu „Tėvynės sargo“ autoriumi. „Aš patapau re- 


* bendrom jėgom (Iot.) 

? A. J[akštas]. Dar keletas žodžių apie lietuvišką raštišką kalbą 
ir rašybą.— Dirva-Žinynas, 1903, Nr L, p. 117. 

3 Zr. Dėl spaudos grąžinimo. 1898 m. Mosėdžio vikaro J. Tumo 
akcija: Peticijos ir memorialai.— Mūsų senovė, 1921, t. 1, kn. 1, 
p. 53—58. į 

* Atsiminimai apie Vaižgantą (iš literatūrinės ekspedicijos Mo- 
sėdyje 1970 m.). Tumui daug padėjo mosėdiškiai. 

5J. Tumo laiškas (1911.11.16) S. Kymantaitei-Čiurlionienei.— 
VVU BR, F I, F 58, p. 158. 

daktorium <...> ir dažnai vienatiniu rašytoju, turinčiu 
pateikti medžiagos kas mėnuo 5 spaudos lakštams“6, Ne- 
pasisekė J. Tumui išvengti ir susidūrimo su policija bei 
žandarais. l 

Konfliktai su caro valdžia prasidėjo nuo brolio Jono 
bylos. Juozas Tumas įdavė broliui (jis 1896 m. lapkričio 
mėn. buvo atvykęs į Mosėdį pinigų pasiskolinti) lietuviš- 
kų knygelių ir „Tėvynės sargą“ (viso 600 egzempliorių). 
Priekulės stotyje Joną sulaikė žandarai. Iškelta byla tęsė- 
si ilgai ir bausmė buvo neišvengiama tiek Jonui, tiek Juo- 
zui Tumui". Iškilus tremties pavojui, Juozas Tumas net 
norėjo pasitraukti į Ameriką, kur jį kvietė kunigai lietu- 
viai („...gavęs šį laišką (1897.III.1) tuojau, nieko nelauk- 
damas, imkis savo mantą po pažasčia ir brauk per sie- 
ną“,— rašė A. Kaupas). Tumą baugino, kad nemokėjo 
angliškai, kad mažai teturįs mokslo. („Skundiesi stingąs 
mokslo, o aš Tave užtikrinu, kad mokslu visa galva dar 
peraugsi mus visus, kurie Europoje mokinomės“,— rami- 
no A. Kaupas?). Tęsiantis tardymui, Juozo Tumo situaci- 
ja vis sunkėjo: žandarai rinko žinias ne tik Mosėdyje, bet 
ir Mintaujoje, Dinaburge, policijos raštuose vis dažniau 
imtas minėti Vaižganto vardas. Krito įtarimas, kad tai 
Juozo Tumo slapyvardis. Žandarų valdybos viršininko 
pranešime Vilniaus teismo rūmų prokurorui (1897.11.5) 
nurodoma: „...kyla pagrįstas įtarimas, kad „Vaižgantas“ 
būtent ir yra kun. Juozas Tumas, nes negirdėti, kad kiti 
kunigai prenumeruotų „Viestnik Trezvosti“ (tardymo me- 
tu Juozas Tumas prisipažino skelbiąs savo straipsnius ta- 


Š Ten pat. 

7 Neno no o6snnemnio KcenxBa Mocsackoro kocrena TenbiueB- 
Ckoro yesna Hocuba Onydbpuesa Tymaca n Kpecrbamuma A. Hopas, 
Onromckoñ Bon, Buakomupckoro ye3xa Haana Onydbpuesa Tymaca B 
npecT/ynnenau/, npen/ycmoTpeKHOM/ 2 u. 252 cr. Yaoxenua o Ha- 
xas/amnax/. HauaTo 2 »onőpa 1896 r. Konueno 9 mona 1897 r. — 
CVIA, F 446, ap. 2, b. 386. Bylos medžiaga analizuota: Tyla A. Vaiž- 
ganto ir jo, brolio Jono Tumo 1896—1897 m. byla dėl draudžiamos 
literatūros platinimo.— Literatūra, 1970. sąs. XII(1), p. 27—46. 

8 A. Kaupo laiškas (1897.IIL.1) J. Tumui.— VVU BR, F 1, F 300, 
l. 2. 

* A. Kaupo laiškas (1897.111.29).— Ten pat, 1. 5. 

me laikraštyje — A. V.). „Vaižgantas“ gi matyti „Tėvy- 
nės sargo“ žurnale turi vadovaujančio vaidmenį, talpina 
jame masę aršiausių antivyriausybinių straipsnių ir kores- 
pondencijų iš to paties Žemaitijos šiaurės vakarų krašto 
(tarp kitko visa Alsėdžių mokyklos kryžiaus istorija); pa- 
laiko ryšius su vietine aristokratija, o per ją įsigyja žinių 
iš sunkiai prieinamų šaltinių (pėdsakai — tame pat žurna- 
le) ir bendrai yra labai rimta asmenybė.“!? Tačiau įrodyti 
Juozo Tumo-Vaižganto kaltę tardymo organams pritrūko 
duomenų. Prokurorui pasiūlius, visa bausmė sukrauta Jo- 
nui Tumui (jis nubaustas pusantrų metų kalėjimo ir dve- 
jus metus tremties!'), o Juozui Tumui byla nutraukta „dėl 
įrodymų stokos“ 12 

Nepaisydama tokios bylos baigties, caro policija ir žan- 
darai toliau stebėjo Juozo Tumo veiklą. Aplinkybėms ne- 
palankiai susiklosčius, bažnytinė valdžia nutarė J. Tumą 
iš Mosėdžio iškelti. Jis vėl skaudžiai pajuto, ką reiškia 
prievarta: pagailo akmenuotų lygumų, išraiškinga tarme 
kalbančių žmonių, suprato, kiek jam davė tas „užkampis“. 
Mosėdis paliko ryškų pėdsaką J. Tumo biografijoje. Orga- 
nizacinis darbas „Tėvynės sarge“, publicistika „prarijo“ 
daug laiko, „pinigų ir juodų plaukų“ (Tumas pražilo vos 
peržengęs trisdešimt metų), bet kartu padėjo atsiskleisti 
visuomenininko sugebėjimams, išryškino jį kaip vieną Žy- 
miausių lietuvių nacionalinio judėjimo dešiniojo sparno 
veikėjų. 

Mosėdyje gerokai prasiplėtė Vaižganto (šiuo slaptavar- 
džiu vis dažniau ėmė pasirašinėti J. Tumas) humanitari- 
niai interesai bei literatūrinė veikla. Jo asmeninėje biblio- 
lekoje atsirado nemaža istorijos, filosofijos ir psichologijos 
veikalų (daugiausia lenkų kalba), įžymių lenkų rašytojų 
(A. Mickevičiaus, H. Senkevičiaus, H. Fedro, A. Asnyko, 
B. Pruso, J. I. Kraševskio, I. Krasickio, E. Ožeškovos ir 
kt.) knygų, Homero „Odisėja“, Sekspyro „Romeo ir Džiul- 

10 CVIA, F 446, ap. 2, b. 386, 1. 39—40. (Cit. pagal A. Tylos 
vertimą.— Literatūra, 1970, sąs. XII (1), p. 42.) 


1! Ten pat, 1. 32—33. 
12 Ten pat, 1. 33. 

jeta“, Servanteso „Don Kichotas“ (lenkiški vertimai)'s, 
Matome ir vertingų lituanistinių leidinių: M. Valančiaus 
„Žemaičių vyskupystė“ (1848), J. Dovydaičio „Šiaulė- 
niškis senelis“ (1860), S. Daukanto „Būdas senovės Jie- 
tuvių, kalnėnų ir žemaičių“ (1845), K. Donelaičio „Litau- 
ische Dichtungen“ (1865), A. Juškos „Lietuviškos svotbi- 
nės dainos“ (1883). 

Mosėdyje J. Tumas sukaupė lietuvių kultūros faktų, 
kuriuos vėliau panaudos savo mokslo darbams, nusirašė iš 
rankraščių kai kurių poetų (A. Vienažindžio, J. Anusavi- 
čiaus ir kt.) eilėraščių, surinko biografinių duomenų!*. Tuo 
metu pasirodę pirmieji Vaižganto literatūros kritikos ra- 
šiniai bei anotacijos liudija gerą literatūrinį skonį ir me- 
ninę intuiciją: jis įžvelgė Žemaitės beletristinį talentą („p. 
Žemaitė, matyt, galėtų rašyti <...> Kodėl gi retai jos 
darbus paregiame“!?), teigiamai įvertino Bitės „Vilkienę“!8, 
iškėlė Maironio ir A. Vienažindžio poezijos reikšmę. Tie- 
sa, kai kurios Vaižganto prognozės nepasitvirtino: A. Ja- 
sevičius, K. Pakalniškis, net ir jo taip proteguoti J. Snapš- 
tys-Margalis, A. Jakštas, vis dėlto pasiliko tik lietuvių 
literatūros paraštėse. 

Mosėdyje Vaižgantas išvertė lenkų (J. Chrončevskos 
„Saulytę“!š) ir rusų (fragmentus iš M. Saltykovo-Ščedrino 
ir kitų'?) autorių kūrinių. Rašytojas paskelbė „Tėvynės 
sarge“ ir pirmuosius originalius kūrinius — scenos vaiz- 
delj „Nepadėjus nėr ko kasti“, alegoriją „Dėdė lapę nušo- 


S Inventorius knygyno kun. Juozo Tumo (1899) -—- VVU BR, F 
1, D 623. Sąraše suregistruota 433 knygos. „Parodyk savo knygyną — 
aš pasakysiu, kas tu esi“, — mėgo sakyti Vaižgantas (VR, XIV, 138). 

14 Rankraščiai saugomi LKLI BR, F1—4164, 4165; taip pat: 
VVU BR, F I, F 536. 

I5 Vaižgantas. Mūsų raštai.— Tėvynės sargas, 1896, Nr 8, p. 33. 

6 J. Tumo paskaitos. Apie V. Kudirką. — VVU BR, F 1, F 299, 
p. 81. 
17 Mūsų raštai.— Tėvynės sargas, 1898, Nr 10, p. 28—32. 
18 Vaižgantas. Svetimi raštai. „Slonecko“ Jadwigi Chrąszczews- 
kiej. — Tėvynės sargas, 1896, Nr 4, p. 25—31. 

9 Fragmentas „Juda Išdavėjas“ įterptas į str. „Judošystė Lietu- 
voje“.— Ten pat, Nr 9, p. 11—19. 

vė“? (1896). Vaižgantas, matyt, rašė ir daugiau (trylika 
„jumoristinių gabalų“ sakėsi įteikęs 1897 m. Amerikos lie- 
tuvių laikraščiui „Zvaigždė“). Jis net manė atsidėti lite- 
ratūrai. Užtat A. Kaupas, kviesdamas J. Tumą Amerikon, 
siūlė: „O jeigu norėsi užsiimti literatūros darbais, ramumo 
ir laiko nepristigsi.“?! Tuo tarpu Lietuvoje į visuomeninę 
veiklą įsijungusiam Vaižgantui „ramumo ir laiko“ negrei- 
tai teatsirado. Todėl ir Mosėdis daugiau retrospektyviai 
svarbus Vaižgantui kūrėjui. Čia sutikti žmonės, pergyventi 
įvykiai (krata, tardymas, susidūrimas su antstoliu, žanda- 
rais) tapo „Pragiedrulių“ („Gondingos krašto“) veikėjų 
prototipais, atsispindėjo siužetinėse situacijose? 

Kuliai, į kuriuos 1898 m. buvo paskirtas J. Tumas, irgi 
tolimas nuo kultūros centrų bažnytkaimis. Tačiau ir šio 
miestelio geografinė padėtis tiko Vaižganto veiklai. Per 
Kretingą, Kulius ėjo knygnešių keliai į vidurio Lietuvą. 
Aplinkiniai didžiuliai miškai suteikdavo gerą prieglaudą 
knygnešiams, gabenantiems draudžiamą spaudą, prasti ke- 
liai trukdė žandarams kontroliuoti šį kraštą. Kuliuose J. 
Tumas toliau redagavo „Tėvynės sargą“, skaitė korektūras 
ir siuntinėjo medžiagą į Tilžę, kur buvo spausdinamas 
laikraštis, palaikė ryšius su knygnešiais28, 

Nors J. Tumas bendravo su dešiniųjų pažiūrų žmonė- 
mis, bet užmezgė ryšius ir su liberaline inteligentija. Me- 
tai, praleisti Dinaburge ir Mintaujoje, nepraėjo veltui, Su- 
sidūręs su žmonėmis, kurie plačiau vertino švietimą ir 
kultūrą, J. Tumas nebegalėjo tilpti kunigijos interesų rè- 
muose. Tarp kunigų jam darėsi ankšta. 

Greta „Tėvynės sargo“ Juozas Tumas pradėjo leisti 
žurnalą „Žinyčia“ (1900—1902). Tai irgi iklerikalinės kryp- 
ties žurnalas, bet jame bendradarbiavo daugiau inteligen- 


2 Vaižganto bibliograiija— VVU BR, F 1, D 651, I, p. 4. Šis 
faktas minimas: Atsakymai. V-tui.— Dirva-Žinynas, 1903, Nr 9, p. 118. 

2 A. Kaupo laiškas (1897.111.29) J. Tumui— VVU BR, F I, 
F 300, I. 4. 

2 Atsiminimai apie Vaižgantą (iš literatūrinės ekspedicijos Mo- 
sėdyje 1970 m.). 

3 Vaižgantas bendravo su Jurgiu Gudu, Petru Malakausku, Ka- 
zimieru Novodželskiu ir kt. Žr. Atsiminimai apie J. Tumą-Vaižganią.— 
Literatūra, 1970, sąs. XII (1), p. 93—94. 

tų pasauliečių — J. Basanavičius, V. Pietaris, M. Peškaus- 
kaitė-Šatrijos Ragana ir kt. — plačiau buvo svarstomi kul- 
tūros bei literatūros reikalai. Pats Vaižgantas „Žinyčioje“ 
nedaug tespausdino („Aš tik būsiu tuo pačiu czarno-ra- 
boczym, kurs ant savo pečių velka sunkius maišus kitų iš- 
daigintų vaisių...“24), 

Iš jo skelbtų straipsnių dėmesio nusipelno rašinys apie 
lietuvių kalbos bei literatūros būklę „Negeistini apsireiš- 
kimai mūsų literatūroje“. Jame akivaizdžiai išreikštas 
Vaižganto siekimas kultūros darbe laikytis „vidurio kelio“, 
susitarti dėl literatūrinės kalbos normų. „Todėl šalin, lie- 
tuviai, su tarmiškais savo partijiškumais!“ — kvietė auto- 
rius. Jis ironizavo ir per daug „mokytus“ rašytojus (jų 
raštus skaitytojai tik „pauosto“, kaip jaučiai neėdamą žo- 
lẹ“), perspėjo „puristus“ („kalbą valyti reikia, bet ne taip, 
kaip su plytgaliu“). Prie reikšmingų tų metų J. Tumo 
darbų priskirtinos M. Valančiaus kūrinių publikacijos „Ži- 
nyčioje“ bei „Tėvynės sarge“. Ten paskelbti M. Valančiaus 
užrašai, medžiaga iš „Žemaičių vyskupystės“, taip pat 
lenkų spaudai parengtos M. Valančiaus ir S. Daukanto apy- 
braižos*, 

Domėdamasis viskuo, kas dedasi lietuvių kultūroje, J. 
Tumas prisidėjo prie lietuviškos ekspozicijos Paryžiaus pa- 
saulinėje parodoje, pasiuntė parodos rengimo komitetui 
knygų ir rankraščių. Matyt, J. Tumui parodos reikalais 
siūlyta važiuoti į Paryžių kaip dešiniųjų sluoksnių atsto- 
vui. Savo ruožtu jis skatino A. Dambrauską: „Susimilda- 
mas pasigviešk ant Paryžiaus dulkių: aš tai tikrai neva- 
žiuosiu.*?š 

Tuo tarpu į Palangą, kur 1899 m. įvyko pirmasis vie- 
šas lietuviškas vaidinimas — Keturakio komedija „Ameri- 


* J. Tumo laiškas (1899.X.22) A. Dambrauskui.— VVU BR, F I, 
E 118, 1. 10. 

25 Žinyčia, 1900, Nr I, p. 128—138. 

* Ks. Byskup Mociej Wolonczewski i Symon Dovkant.— Kraj, 
1902, Nr I. 

27 J. Tumo laiškas (1901.1.14) lietuvių parodos Paryžiuje komi- 
tetui.— VVU BR, F I, F 362, I. 63. 


J. Tumo laiškas (1900.IV.15) A. Dambrausku.— VVU BR, 
FI, E 118, I. 16. 

ka pirtyje“, Tumas „išbildėjo“ arkliais „dalyvauti toje di- 
delėj ir tada dar tokioj nepaprastoj tautos šventėj“2?, Visa 
grupė rengėjų (G.Pelkevičaitė-Bitė, P. Višinskis, P. Avižo- 
nis, J. Juškytė) grįždami užsuko į Kulius. Taip užsimezgė 
bičiulystė su Bite, kuriai imponavo J. Tumo entuziazmas, 
domėjimasis kultūros reikalais. „Radome ten klebonijos 
valgomajam kambary pakabintą Palangos buvusiojo spek- 
taklio afišą,— džiaugėsi Bitė.— Malonus buvo mums toks 
užuojautos ženklas. Pasveikinome jį džiaugsminga širdi- 
mi. Ir kaip nesidžiaugti?! Juk tat aiškus ženklas, kaip ly- 
giai brangi mums visiems tėvynė, nors buvome juk žmo- 
nės labai skirtingo nusistatymo politikos dalykuose“?9, Nuo 
to laiko atsirado bendrų interesų tarp J. Tumo ir J. Jušky- 
tės, kurią net „prisiviliojo“ bendradarbiauti klerikalinėje 
spaudojes!. Tik P. Višinskis laikėsi atokiai. Jis buvo ne- 
patenkintas, kad J. Tumas patraukė į savo pusę Šatrijos 
Raganą, saugojo nuo jo įtakos Žemaitę. 

Šatrijos Raganos posūkį dešinėn lėmė, be abejo, ne tik 
J. Tumo pastangos. Tumas, tiesa, atidžiai sekė jaunos ra- 
šytojos kūrybą. Tačiau „Varpe“ ir „Ūkininke“ skelbti „ke- 
liolikos metų pusmergėlės“ kūrybiniai bandymai jam ne- 
padarė didesnio įspūdžio („dar nebrendusi mei mokslu, 
nei gyvenimo patyrimais“.-—— VR, XHI, 186). Ne iš karto jį 
patraukė ir „Viktutė“, kurios rankraštį autorė įteikė rašy- 
tojui: „<...> Aš „Viktutės“ neįvertinau, kaip vien rei- 
kiant: nebuvau tikrai atsidėjęs įsiskaitęs, o gal dar nė ne- 
išmaniau tuo laiku“ (VR, XIII, 188). Tik vėliau jis tapo en- 
tuziastingu Šatrijos Raganos talento gerbėju, jos kūrybos 
propaguotoju: „Viktutė“ ir „Sename dvare“ — „klasikiniai 
dalykai savo forma ir turiniu“ (VR, XIII, 194), o ir kiti 
raštai rengtini spaudai. Šatrijos Ragana itin palankiai 

* Petkevičaitė-Bitė G. [Raštai].— V., 1966, t. 1, p. 651. 

3 Ten pat, p. 670. 
* J. Tumo laiškai J. Juškytei.—- VVU BR, F I, F 487; taip pat: 
Iš J. Juškytės atsiminimų ir jos rankraščių — MA BR, F 107—80. 

32 Viename kalendoriaus lapelyje yra toks Vaižganto įrašas: 
„1926 m. sausio 9 d. buvo Šatrijos Ragana. Kursčiau, kad perreda- 
guotų spaudai visas savo noveles, jei nenori, kad koks proianas im- 
tysi to darbo autorei mirus. Svyruoja, kuklauja. Jos raštai labai ei- 
na...“ — VVU BR, F I, F 70, 1. 159. 
24 

vertino Vaižganto dėmesį jos kūrybai („Esu tikra žemaitė 
ir nemėgstu žodžių <...>, visados myliu Tamstą ir ger- 
biu iš visos savo širdies, kuri yra tikrai žemaitiškai pasto- 
vi ir moka būti dėkinga“) 33. 

Pažintis su Vaižgantu daugeliu atvejų buvo reikšmin- 
ga ir kitai lietuvių rašytojai — Sofijai Kymantaitei. Ji su 
tėvais gyveno Kuliuose, ir Vaižgantas tapo ne tik pirmuo- 
ju mokytoju (rengė stoti į Šiaulių gimnaziją), bet ir lite- 
ratūriniu konsultantu: jis 1905 m. pasiuntė į Peterburgo 
„Lietuvių laikraštį“ pirmą S. Kymantaitės lyrinį kūrinėlį, 
parinko jaunajai rašytojai Pragiedrulio slapyvardį. S. Ky- 
mantaitei teko vaidinti Vaižganto vaizdelyje „Negryna 
sąžinė“ žmonos vaidmenį. Šis scenos vaizdelis — vieninte- 
lis kūrinys, kurį Vaižgantas sukūrė Kutiuose. O S. Kyman- 
taitė prisimena, kad Vaižgantas ištisas dienas rašydavęs 
„primityvia rašomąja mašinėle“?*. Matyt, tai buvo publi- 
cistiniai straipsniai ar laikraščiams perrašinėjami „sveti- 
mi raštai“. 

Redaktoriaus bei publicisto darbas Vaižgantui ir Ku- 
liuose atimdavo daugiausia laiko. Trūko ne tik medžiagos, 
rankraščius gaudavo prastai parengtus ar stačiai nesu- 
tvarkytus. Jis ne kartą piktinosi „Tėvynės sargo“ bendra- 
darbiais: „... dovanokite, kad negalėjau perrašyti; perveiz- 
dėkite, pataisykite ir, jei tiks, talpinkite ir t.t. Susimildami, 
jei jūs negalėjote, tai dėl ko mes galime labiau galėti? Ar 
mes ant to stovime?“3 Be spaudos, būta ir kitų sunkumų. 
Caro policija sekė J. Tumo veiklą. 1899 m. laiške A. Damb- 
rauskui jis rašė, kad „žandarmerija (Telšių) atsiuntė pa- 
liepimą <...> — yupenKTb Hag Kya[efickuM] BHK. KC. 
Hoc. On. Tym <...> TažHbIA Kansop““?. Tai patvirtina ir 
šiuo metu žinomi oficialūs caro policijos dokumentai: J. 


3 M. Pečkauskaitės laiškas (1929.1X.8) J. Tumui— VVU BR, 
F 1, F 127, 1. 54. 

34 Ciurlionienė-Kymantaitė S. Iš atsiminimų.— Pergalė, 1966, 
Nr. 3, p. 143. 

35 /Vaižgantas.] Garbūs lietuviai! — Žinyčia, 1900, Nr 1, p. 3. 

3 J. Tumo laiškas (1899.XII28) A. Dambrauskui—— VVU BR, 
F 1, E 118, 1. 6, 

Tumas buvo sekamas, norint išaiškinti jo politinį patiki- 
muma”. 

Tumo veikla iš esmės neužkliudė caro valdžios, lietu- 
viai, jo paties teigimu, „ne revoliucininkai“, tik „bukveni- 
ki“ („Viskas bus ramu, jei Gyksa bus nepersekiojama“38), 
Vis dėlto, ypač po brolio Jono bylos, Tumas suprato, kad 
kiekvienu metu gali būti nubaustas. Vėl reikėjo keltis į ki- 
tą vietą. Todėl prašė, kad padėtų A. Dambrauskas, užėmęs 
aukštą postą Kauno kurijoje?. Tikriausiai pastarajam tar- 
pininkaujant, J. Tumas 1901 m. buvo perkeltas į Micaičius 
prie Kuršėnų (dabar Šiaulių raj.)*?. Bet ten išbuvęs vos 
vienuolika mėnesių — 1902 m. atsidūrė Vadaktėliuose (da- 
bar Panevėžio raj.), o 1905 m.— Sidabrave (netoli Sedu- 
vos), po trijų mėnesių iškeltas į Stakius (dabar Jurbarko 
raj.)*!. Sios „odisėjos“ priežastys — ir caro valdžios perse- 
kiojimai, ir nesutarimai su kai kuriais dvarininkais bei ku- 
nigais. 

J. Tumas Micaičiuose be bažnytinės valdžios leidimo 
įkūrė labdarybės draugiją. Dėl jos ir iškilo koniliktas (su 
Kuršėnų dvarininku Gruževskiu ir klebonu A. Eidintu*?), 
J. Tumas apkaltintas dalyvaująs lietuvių nacionaliniame 
judėjime, priklausąs slaptai „lietuvių nacionalinei parti- 
jai“*. Bažnyčios vadovybė uždraudė jam bendradarbiau- 
ti spaudoje (1902). Žinomos ir iškėlimo iš Vadaktėlių prie- 


5 Zr. Tyla A. Vaižganto ir jo brolio Jono Tumo 1896—1897 m. 
byla dėl draudžiamos literatūros platinimo.— Literatūra, 1970, ss. 
XII (1), p. 45. 


æ J. Tumo laiškas (apie 1900) neišaiškintam asmeniui-—- VVU 
BR, F I, F 70, 1.9. 


3 J. Tumo laiškas (1900.VI.2) A. Dambrauskui.— VVU BR, 
FI, E 118, I. 5. 

+ J. Tumas norėjo keltis būtent į Micaičius. Žr. J. Tumo laiš- 
kas (1901.V.10) A. Dambrauskui.— VVU BR, F 1, E 118, 1. 22. 

4l Tumas J. Archyvas. Įvairūs dokumentai (1864—1929) — 
VVU BR, F I, F 129, p. 47, 61, 73, 79. 

* Keli skundai prieš Tumą-Vaižgantą — Mūsų senovė, 1938, 
t. 2, Nr 2, p. 342—346. 

* Už tai ir už „eucharistinių paslapčių“ pažeidimą J. Tumas 
buvo teistas (1902) bažnytinio teismo. Zr. Pasiaiškinimą Žemaičių 
vyskupui.— Tumas J. Archyvas. Įvairūs dokumentai (1864—1929) — 
VVU BR, F I, F 129, p. 69—71. į 

žastys. Pats J. Tumas manė, kad svarbiausia dingstis buvo 
Panevėžio dvarininko M. Karpio dvaro planas, atsitiktinai 
pakliuvęs į jo rankas. Caro policija įtarusi jį ruošiant dva- 
rų parceliaciją. Bet J. Tumo byloje yra ir kitų duomenų, 
minima jo „kurstomoji veikla“ („kurstomo“ pobūdžio kal- 
bos, įtartina korespondencija ir kt.)4*, 

Priverstinis kėlimasis iš vietos į vietą, ypač draudimas 
dalyvauti spaudoje, slėgė J. Tumą. Savo nuoskaudas jis 
atvirai išsakė A. Dambrauskui. „Kelintą tai kartą vis tu- 
riu pradėti gyventi, nes vos tik įsikabinu, jau likimo ran- 
ka ir išardo“,— rašė vos persikėlęs į Stakius.— „Ant mano 
karaktoriaus padarė tai ardančią įtekmę. Kartais pradedu 
justi stoką energijos ir visuotinę zabojetnienie. Vis tan- 
kiau pasiseka man kiaurą dieną krasėje prasėdėti arba po 
kambarį pravaikščioti“*5, = 

J. Tumas ir vėl suabejojo, at ne geriau būtų išvažiavus 
į Ameriką. Tą kartą atkalbėjo G. Petkevičaitė-Bitė, nors 
rašytoja vėliau gailėjosi to atkalbėjimo. („Tamstai išva- 
žiavus daug mąsčiau apie Tamstos užmanymą. Ir labai 
man gailu liko, jog, vien jausmo klausydama, patariau 
pasilikti. Jausmas, žinoma, geistų matyti tėvynėje visą tą, 
kas jai yra brangus <...> Reikia ieškoti prilankesnės at- 
mosieros dvasios išplėtojimui.“*6 

J. Tumas turėjo ir kitų planų, norėjo keltis į Petrapilį 
ar Rygą. J. Mačiulis-Maironis „atpliekė norą bėgti („Argi 
ilgai, girdi, laikys...“*7). Taip J. Tumas pasiliko Lietuvoje 
ir pats dėl to nesigailėjo. 

Paaštrėjus santykiams su prolenkiškos orientacijos ku- 
nigais, J. Tumas vis labiau ėmė abejoti jo pasaulėžiūrai 
taip svarbia „vidurio kelio“ idėja. Išeidamas iš „Tėvynės 
sargo“ redaktorių, jis pripažino: „Šešerius metus pradirbęs 
mato tai, ką nuo pat pradžios kiti praregėjo: jog pilna 


4 CVIA, F 378, BS 1905, b. 321, 1. 194. 

45 J. Tumo laiškas (1906.11.22) A. Dambrauskui— VVU BR, 
F 1, E 118, 1. 63. 

* G. Petkevičaitės-Bilės laiškas (1902.X.29) J. Tumui— VVU 
BR, FI, F 63, I. 3. 

“ J. Tumo laiškas (1902.X.1) A. Dambrauskui.— VVU BR, F I, 
E 118, 1. 29. 

tautiška lietuvių vienybė — tai tik svajonė“*8. Todėl ver- 
tinant „Tėvynės sargo“ ideologiją, reikėtų atsižvelgti į tai, 
kad 1902—1904 m. J. Tumas ne tik nebeformavo laikraš- 
čio idėjinės programos, bet nebeskelbė tame laikraštyje nė 
publicistinių straipsnių, o tik grožinius kūrinius“. Pasi- 
traukęs iš „Tėvynės sargo“, Vaižgantas baigė vieną savo 
visuomeninės veiklos ir ideologinės raidos etapą, kurio 
paskutiniu akordu galėtume laikyti 1905 m. įvykius. 

Koks Vaižganto ryšys su 1905 m. revoliucija Lietuvoje? 

Priverstas kuriam laikui pasitraukti iš visuomeninės 
veiklos, J. Tumas ėmėsi kultūros ir šviečiamojo darbo. 
Bręstant revoliuciniams įvykiams, caro valdžia į bet ko- 
kią veiklą žiūrėjo itin įtariai. Faktai, dėl kurių J. Tumas 
buvo kaltinamas talkininkavęs revoliucijai, paradoksalūs. 
Pavyzdžiui, Vadaktėliuose jis bandė įsteigti „Penktųjų teis- 
mą“ bei pašalpos draugiją“?, Sidabrave norėjo statyti se- 
nelių prieglaudą“!, Stakiuose tapo „agronomas“, sukūrė 
„ūkininkų ratelį“92. Caro ir net bažnyčios valdžia tai ver- 
tino kaip antivalstybinę, „kenksmingą“ veiklą“. Prisidėjo 
ir ekspansyvus J. Tumo būdas: jis pasikarščiuodavo ir 
griežčiau negu kiti tos pačios ideologijos žmonės pasiprie- 
šindavo carinei administracijai. 1906 m. Kauno gubernijos 
žandarų valdybai Telšių policijos viršininkas rašė, kad, 
tirdamas buvusio Vadaktėlių bažnyčios filialisto Juozo 
Tumo veiklą, sužinojo, jog šis 1905 m. gruodžio mėn. 12 d. 
Naumiesčio turgaus aikštėje kvietė susirinkusius žmones 
nemokėti valstybės mokesčių, neleisti pardavinėti valstybei 
svaiginamųjų gėrimų, skatino su viršininkais kalbėti tik 
lietuviškai?4. J. Tumui vėl buvo sudaryta byla (ji „gali 
pasibaigti labai negerai: klioštoriumi ar net ištrėmimu“,— 

48 Tėvynės sargas, 1902, Nr I, p. 2. 
4 Išimtį sudaro tik vienas publicistinis straipsnis „Mokyklų da- 

lykai“.— Tėvynės sargas, 1904, Nr 5, p. 37—41. 

5 Tumas J. Rankraščių rinkinys.— VVU BR, F I, F 58, p. 49. 

51 Atsiminimai apie J. Tumą-Vaižgantą.— Literatūra, 1970, sąs. 
XII (1), p. 101. 

3 Iš J. Tumo archyvo: J. Tumo paskaita Kauno dekanato kuni- 
gams.— VVU BR, F I, F 312, p. 40. 

5 CVIA, F 378, BS 1905 m., b. 321, 1. 194. 

5 CVIA, F 1227, ap. I, b. 96, I. 43. 

skundėsi jis*). Bažnytinė vyriausybė savo ruožtu irgi ėmė- 
si drausminančių priemonių („Vyskupas <...> su visu 
nebetveria kailyje. Man ypatingu raštu įsakė namie sėdėti, 
kad įtekmės ant kitų nedaryčiau“**). 

Iš tikrųjų Tumas nedaug ką bendro teturėjo su 1905 
metų įvykiais. Tiesa, jis negalėjo nematyti ir nejausti įsi- 
siūbavusios stichijos, kai visa „Lietuva pavirto vienu mi- 
tingu“?. Galima suprasti, iš kur ir jo simpatijos revoliu- 
cinėms nuotaikoms, ypač revoliucijos brendimo metais. Juk 
tada dažniausiai buvo akcentuojamos nacionalinės laisvės, 
Tai sudarė visuomenės vieningumo iliuziją, pritemdė kla- 
sinių interesų prieštaringumą, kuris iškils revoliucijos 
įkarštyje, susitelkus ties ekonominiais ir politiniais klausi- 
mais. J. Tumas nepritarė „kruvinai revoliucijai“, pripaži- 
no tik caro valdžios kontroliuojamas reformas, įstatymų 
tobulinimą. Tokios pozicijos jis laikėsi ir buržuazinių vei- 
kėjų sušauktame „Vilniaus seime“58. Reformų keliu ėjo 
krikščionių demokratų partija, kurią steigiant (1906) bei 
ruošiant jos programą dalyvavo ir J. Tumas. Ši partija rė- 
mėsi kaimo buržuazija, pageidavo, kad valstybės iždas su- 
pirktų iš nusigyvenusių dvarininkų žemes ir dalį jų duotų 
valstiečiams išsipirkti, pasisakė už savivaldą carinės impe- 
rijos sudėtyje, norėdama tik savitvarkos valsčiuose, mo- 
kyklose ir bažnyčiose, „policijai saugant piliečių ramy- 
bę“5?. J. Tumas ir kitais atvejais yra pažymėjęs, kad re- 
voliucijos keliai „dvasiškių prigimčiai visai svetimi, su jų 
pašaukimu nesutaikomi. Kunigas, išeinąs į revoliucinį ka- 
rą, rezignuoja iš savo kunigystės. Kas nenori ar nebepa- 
įėgia rezignuoti, tas bevelija kęsti“9?. Ir V. Kapsukas ra- 


5 J. Tumo laiškas (1906.11.22) A. Dambrauskui.— VVU BR, 
F 1, E 118, 1. 63. 

5 J. Tumo laiškas (1903.IV.28) A. Dambrauskui— VVU BR, 
FI, E 118, I. 36. 

5 J. Tumo paskaitos. Iš paskaitos „Aušros“ salėje — VVU BR 
F 1, F 470, p. 89. 

58 Lietuvių suvažiavimas Vilniuje.— Vilniaus žinios, 1905, lapk- 
ričio 22. 

5 Tumas J. Lietuvių krikščionių demokratų veiksmas.— Draugi- 
ja, 1907, Nr 3, p. 262, 

6 Iš J. Tumo archyvo.— VVU BR, F I, F 244, p. 28. 

šė: „<...> visiems yra gerai žinoma, kokie „revoliucionie- 
riai“ buvo 1905 metais kunigai. Pats Tumas savo laiku 
pasipasakojo, kaip jis 1905 metais bičiuliavosi su išsigan- 
dusiais revoliucijos Panevėžio apskrities dvarininkais ir 
bendras programas su jais lipdė“?! 

Ne politinė veikla, o J. Tumo darbai nacionalinės kul- 
tūros srityje tebėra svarbūs ir šiandien: tautosakos, vieto- 
vardžių, etnografinės medžiagos rinkimas, bendradarbia- 
vimas su Peterburgo geografijos draugija ir kt. Vienas 
pirmųjų J. Tumas pasiūlė leisti istorijos etnografijos laik- 
raštį, kuris skelbtų kultūros vertybes, taip pat būtinybę 
turėti muziejų, saugantį nykstančius senovės paminklus?, 

Pradėjęs rinkti dainas Kauno kunigų seminarijoje, vė- 
liau jis susidomėjo liaudies burtais ir prietarais. Šią tau- 
tosaką J. Tumas skelbė „Dirvoje-Žinyne“, po to ir kituose 
laikraščiuose („Vilniaus žiniose“, „Viltyje“), perduodavo 
Peterburgo geografijos draugijai, o įsikūrus Lietuvių 
mokslo draugijai — pastarajai atiteko nemaža dalis Tumo 
sukauptos medžiagos. Tačiau dar ir dabar Vaižganto rank- 
raščiuose tebėra užsilikusių neskelbtų sakmių, padavimų, 
smulkiosios tautosakos“3, l 

Vietovardžius J. Tumas rinko ne tik iš senų rašytinių 
šaltinių, bet ir iš žmonių, patikrinęs, kaip jie tariami. Jis 
norėjo užrašyti visus Kauno gubernijos vietovardžius. Tik 
bažnytinei vyriausybei 1902 m. uždraudus be leidimo iš- 
važiuoti iš gyvenamosios vietos, šio sumanymo atsisakė. 
Nors numatytas darbas nebuvo pabaigtas, bet surinkta 
medžiaga vėliau pasinaudojo lietuvių toponimikos ir tar- 
mių mokslo specialistai. 


* Kapsukas V. Kun. Tumo-Vaižganto politinis veidas.— Kn.: 
Raštai. V., 1978, t. 12, p. 345. 

€ Tumas J. Istoriškai-etnografiškas laikraštis.— Vilniaus žinios 
1905, kovo 27. 

€ Pirmas J. Tumo tautosakos užrašymas — humoristinė daina 
„Gyvenimas malaišių berniukų ir mergaičių“ — MA BR, F 12—818. 
Jos variantas paskelbtas „Žemaičių ir Lietuvos apžvalgoje“, 1891, 
Nr 1, p. 7. 

Dalis Vaižganto surinktos tautosakos yra paskelbta. Zr. Lietu- 
vių rašytojų surinktos pasakos ir sakmės. V., 1981, p. 219—318. 

J. Tumas buvo kviečiamas dalyvauti slavistikos suva- 
žiavimo „baltiškosios grupės“ darbe. „Tamstai propanuo- 
jama yra laikyti pranešimą apie lietuvių trobesius“,— krei- 
pėsi į jį baltų grupės komisijos pavedimu K. Būga“*. Lie- 
tuvių sekcijos darbo programą rengė E. Volteris, praneši- 
mus — A. Dambrauskas, S. Baltramaitis, J. Basanavičius, 
J. Jablonskis, P. Kriaučiūnas“. Suvažiavimui neįvykus, Tu- 
mas savo pranešimą apie žemaičių „numą“ paskelbė spau- 
doje??, į 

Vaižgantas buvo apdovanotas talentu „pastebėti“ ir 
„atrasti“ kultūros vertybes. Lankydamasis klebonijose, 
dvareliuose, jis surado ne vieną užsimetusį rankraštį, svar- 
bią kultūros istorijai relikviją ir išsaugojo ateičiai. Antai 
netoli Kuršėnų pas Ketūnų dvaro savininką J. Jokubauskį 
užtiko Simono Daukanto portretą (tai vienintelis šio ra- 
šytojo portretas, pieštas 1850 m. iš natūros dailininko J. 
Zenkavičiaus), surado Laurynui Ivinskiui priklausiusį mik- 
roskopą“?. O kaimo gryčiose J. Tumas pastebėjo puikiau- | 
sių tautodailės dalykų, iš žmonių surinko įdomią tautinių 
rūbų ir papuošalų kolekciją. J. Tumas, kaip tautodailės en- 
tuziastas, matyt, buvo plačiai žinomas, nes į Vadaktėlius 
pas jį atvyko Helsinkio muziejaus bendradarbis etnografas 
O. Heiklis, kuris domėjosi senovės lietuvių drabužiais?s, 
Už eksponatus pirmai tarptautinei rūbų ir buities reikmenų 
parodai Peterburge J. Tumas gavo antrojo laipsnio dip- 
lomą?“. 


6 Lietuviškoji sekcija slavityros atstovų suvažiavime.— Mūsų 
senovė, 1921, t. 1, kn. 1, p. 70. 

$5 Dirva-Žinynas, 1903, Nr 3, p. 166—169. 

6 Tumas I. O downiejszych zabudowaniach žmudzkich.— Kalen- 
darz Nadbaltycki na rok 1905.— Mitawa. 

“J. Tumo laiškas (1901.VIII.28) A. Dambrauskui.— VVU BR, 
FI, E 118, I. 23. 

68 Zr. Tumas J. Istoriškai etnografiškas laikraštis.— Vilniaus ži- 
nios, 1905, kovo 27. d 

& Tumas pateikė parodai „puikaus milelio“ moterišką „garnilū- 
rą“, senovinius sidabrinius karolius ir kt. daiktus. Kostiumą išaudusi 
Karolina Vidugirytė taip pat gavo diplomą.— Mūsų senovė, 1921, t 
1, kn. I, p. 122. 


42 


Si žinia tapo pretekstu dar vienam J. Tumo koniliktui 
su bažnytine vyresnybe: jis turėjo pasiaiškinti, ar nebuvo 
išvykęs į Peterburgą atsiimti diplomo. J. Tumas tuo tikslu 
į Peterburgą nevažiavo (taip aiškinosi vyresnybei, toks ir 
vėlesnis pasiaiškinimas)? Vis dėlto 1905 m. Peterburge 
J. Tumo būta. Ir važiavo A. Dambrausko kvietimu, „su 
reikalu“: klerikalinės ideologijos veikėjai tarėsi dėl krikš- 
čionių demokratų partijos programos?!. 

“ A. Dambrauskas, žinomas ano meto literatūroje A. 
Jakšto ir Druskiaus slapyvardžiais, J. Tumui buvo didžiau- 
sias autoritetas, į jį kreipdavosi patarimo kritiškais gyve- 
nimo momentais („Kiekoje tad dalykų kun. D. orientuoja- 
si“ — VR, IV, 209; „nesiliauja kun. Al. dėkojęs už gerą ir 
išmintingą patarimą“ — VR, IV, 208). Su A. Dambrausku 
konsultuodavosi Vaižgantas ir kūrybos klausimais, mėgo A. 
Jakšto eiles, kurias skaitant „net širdį alpsta“??. Jam im- 
ponavo net A. Dambrausko, ortodoksinės katalikybės ideo- 
logo, kategoriškumas, neatlaidumas („tvirtas, kaip senme- 
dis“ — VR, IV, 208). „Nervai ir sąžinė priverčia A. Damb- 
rauską-Jakštą žerti į akis teisybę. Tada jis — Druskius“,— 
aiškino Vaižgantas (VR, IV, 211). Kritiškai, „,druskiškai“ 
A. Dambrauskas vertino ir paties Vaižganto vaizdelius, 
nors apskritai mėgo J. Tumą. Vėliau A. Dambrauskas jau 
nebebuvo Tumui su žynio, erudito aureole. 

Kitaip susiklostė J. Tumo ir K. Būgos bičiulystė. Susi- 
pažinę Mosėdyje, jie išliko artimi tiems patiems kultūros 
interesams. K. Būgai studijuojant Peterburgo universitete, 
1. Tumas rėmė jį materialiai, rinko ir siuntė „stipendiją“73. 
Taip pat siuntinėjo K. Būgai savo ir kitų užrašytą tauto- 
saką, senų namų planus ir-trobesių dalių pavadinimus, re- 
tesnius žemaičių tarmės žodžius. Savo ruožtu K. Būga 


"0 Tumas J. Archyvas. Įvairūs dokumentai (1864—1929) — 
VVU BR, F I, F 129, p. 77. 

"1 Ten pat. 

7? Mūsų knygos. Dainų skrynelė.— Tėvynės sargas, 1898, Nr 8, 
p. 29—33, taip pat: J. Tumo laiškas (1905.11) A. Dambrauskui.— 
VVU BR, F I, E 118, 1. 54. 


8 J. Tumo laiškas (1904.X.24) A. Dambrauskui.— VVU BR, F1, 
E 118, 1. 51, 

konsultavosi su Vaižgantu dėl lietuvių kalbos žodyno, tai: 
sė jo scenos vaizdelių stilių, rūpinosi, kad juos išleistų 
Peterburgo lietuvių teatro draugija. Šių dviejų kultūros 
veikėjų korespondencija akivaizdžiai atskleidžia nesava- 
naudišką jų darbą lietuvių kultūros labui. 

J. Tumo laiškai bičiuliams (A. Dambrauskui, K. Būgai, 
A. Kaupui, Maironiui, O. Pleirytei ir kt.) liudija, kad visų 
jo interesų centre, ypač: 1902—1906 m., vis dažniau atsi- 
duria literatūros klausimai: nori pats daugiau atsidėti kū- 
rybai, skatina ir kitus kurti. Labiausiai jis „spyrė“ dirbti 
Maironį, kad šis rengtų spaudai naujas knygas. Pastara- 
sis aiškinosi laiko stoka („Pavasario balsų“ nesurėdęs 
teisinas, bet kurgi neišteisinsi, turint ir be to tiek šlo- 
vės...“"*). Norėdamas pagreitinti Maironiui darbą, J. Tu- 
mas surado anksčiau išėjusios jo poemos „Tarp skausmų 
į garbę“ egzempliorių, „kitus dalykus“ (t. y. eilėraščius, 
skelbtus periodinėje spaudoje) ir nusiuntė į Peterburgą?s. 
Bet pasirodžius naujam „Pavasario balsų“ leidimui (1905), 
J. Tumas nebuvo itin patenkintas: „Pavasario balsus“ M 
[aironis] per daug iššukavo: dabarčios būtų galėjęs šį tą 
ir drąsiau pasakyta palikti“78, 

Keliolika metų išgyvenęs toli nuo didžiųjų lietuvių kul- 
tūros centrų, J. Tumas ne tik nesupilkėjo, nesunyko, o pa- 
sireiškė kaip žymus visuomenės bei kultūros veikėjas, su- 
brendo kaip rašytojas. Pagaliau bažnyčios valdžia leido jam 
persikelti į Vilnių. 


Pirmos knygos 


Visus grožinės literatūros kūrinius J. Tumas pasirašy- 
davo Vaižgantu, tuo slaptavardžiu išėjo ir pirmosios kny- 
gos: „Vaizdeliai“ (1902), „Šis — tas. Trys Vaižganto apy- 
sakėlės“ (1906), „Sceniškieji vaizdeliai“ (1907). Vaižgan- 
tas tapo rašytojo asmens simboliu, antrąja pavarde. 


“ J. Tumo laiškas (1903.IX 2) A. Dambrausku.— VVU BR, 
F 1, E 118, 1. 37. 

"J. Tumo laiškas (1904.IX.2) O. Pleirytei.— VVU BR, F I, 
E 260, I. 1. i 

7% J. Tumo laiškas (1905.1.1) A. Dambrauskui— VVU BR, F 1, 
E 118, 1. 54. 

Kaip liudija raštijos šaltiniai ir lietuvių mitologijos ty- 
rinėjimai, Vaižgantu senovės lietuviai vadinę vieną iš der- 
liaus dievų, linų ir kanapių augintojų globėją!. Pirmasis 
mitologinę dievybę Vvaizganthos paminėjo J. Lasickis 
knygoje apie žemaičių dievus (1615)2 Remdamasis, matyt, 
tuo šaltiniu, Vaižgantą, kaip derliaus dievybę, minėjo S. 
Daukantas (vadino Vaisgamčiu)?, Vaisgamto vardą užtin- 
kame ir „Aušroje“*. Senieji svėdasiškiai pasakoja, kad Ry- 
tų Aukštaitijoje visada sėdavo daug linų. Buvęs paprotys 
ieškoti dvilypio lino, kurį įpindavo į linarovio pabaigtuvių 
vainiką. Tokį vainiką, kaip gausos simbolį, kabindavo ant 
sienos, vadindavo vaisgančiuS. Greičiausiai šie papročiai, o 
ne tolimi ir užmiršti dievai, paskatino ir J. Tumą pasirinkti 
Vaižganto slapyvardį. 

Vaižganto pirmųjų knygų kūriniai anksčiau jau buvo 
skelbti periodikoje. Pakartodamas juos rinkiniuose, rašy- 
tojas gerokai pakeitė: pertvarkė scenas, įvedė naujų perso- 
nažų („Nepadėjus nėr ko kasti“), paryškino buities ir gam- 
tos vaizdus („Dėdė lapę nušovė“), lygino frazę, stilisti- 
nius šiurkštumus“. Mat daugelis to meto Vaižganto kūri- 
nių buvo parašyti publicistikai būdinga greitakalbe (pvz., 
vaizdelis „Šventadienį karcemoje“ yra tiesiog publicistinio 
straipsnio fragmentas'), veikėjai piešiami viena spalva, 
visas dėmesys sutelktas didaktinei minčiai. 


! Malte-Brun K. Tableau de la Pologne ancienne et moderne. 
Bruxelles, 1830; Usner 'H. Gėssisernahmen.— Bonn, 1896, s. 103; Man- 
nhardt W. Letto-Preussische Gėtterlehre.— Riga, 1936. 

* Lasickis J. Apie Zemaičių dievus.— V., 1969, p. 23. 

3 Daukantas S. Tikyba senovės lietuvių.— Raštai. V. 1976, t. 1, 
p. 490. 

* Margis. Giesmė iš Lietuvos veikalų, parašyta L. Kundrataičio 
(Kondratavičės).— Aušra, 1883, Nr 4, p. 92—97. 

ë Atsiminimai apie J. Tumą-Vaižgantą.— Literatūra, 1970, sąs. 
XII (1), p. 88. : 

€ J. Lankutis, pripažindamas Vaižganto miniatiūroms stiliaus 
eleganciją, turi galvoje XIX a. pradžios lietuvių dramaturgijos kon- 
tekstą, nors cituoja ne to laikotarpio, o „Vaižganto raštuose“ (1922) 
paskelbtus tekstus. (Lankutis J. Lietuvių dramaturgija.— V., 1974, 
p. 83). Gana žymūs pirmųjų Vaižganto kūrinių redaktoriniai varian- 
tai turėtų atkreipti literatūros tyrinėtojų dėmesį. 

7 Vaižgantas. Ką gera gali padaryti valsčiaus sūdas.— Tėvynės 
sargas, 1896, Nr 1, p. 15—16, Nr 2, p. 15—23, 

Knygoje „Vaizdeliai“ meniniu atžvilgiu išsiskyrė 
„alegorinis paveikslėlis“ „Dėdė lapę nušovė“š, Kūrinys sų- 
manytas kaip politinė alegorija, nukreipta prieš caro sa- 
vivalę Lietuvoje. Todėl autorius sąmoningai pabrėžia vaiz- 
do ir minties inversiją: „Ar supratote? Daug pagražinau, 
bet daug ir tiesos pasakiau“?. Kūrinio politinės idėjos impli- 
kuotos kaimo kasdienybės vaizduose. Tie vaizdai gali būti 
suvokti ir tiesiogine prasme, kaip pasakojimas apie Svent- 
kiemio kaimo gyvenimą. 

Ramiai ir taikiai gyvena vaizduojamo kaimo žmonės: 
augina žąsis, rūpinasi buitimi, laukia geresnės rytdienos. 
Jų ramybę saugo kaimo vyresnysis — išmintingas dėdė 
Nikodemas. Ir štai ramią dienų tėkmę sukrečia Lapinas, 
ėmęs „smaugti“ žąsiukus. Ilgai „piktadarybes“ kenčia kai- 
mas, kol susitaria, kad reikia nušauti Lapiną. Tada įsiki- 
ša dėdė Nikodemas („Palaukite, aš kitaip pamėginsiu“). 
Jis imasi „gudrumo“ ir „sumedžioja“ Lapiną. 

Epizodas, vaizduojantis grįžtantį dėdę Nikodemą su 
Lapinu ant peties, išreiškia kūrinio idėjinę dominantę. 
Autorius ragina nepasiduoti politiniam smurtui, bet siūlo 
ne atviros kovos kelią, o slaptą veikimą. Toks buvo ir pa- 
ties rašytojo politinės veiklos principas, padiktuotas ideo- 
loginių įsitikinimų. 

Alegorijoje „Dėdė lapę nušovė“ Vaižgantas apskritai 
taikliai atkūrė ano meto politinę situaciją: Lapino daromos 
niekšybės Švenikiemio gyventojams rodo augantį caro val- 
džios įžūlumą, didėjančią priespaudą, o kaimo pasiryži- 
mas atsikratyti Lapinu — kylantį liaudies nepasitenkinimą. 

Kai ši politinė prasmė pasidarė nebeaktuali, Vaižgan- 
tas, pakartodamas kūrinį raštuose (VR, VI, 36—47), atsi- 
sakė pradžios ir pabaigos formulių, lapiną rašė nebe di- 
džiąja raide. Pagrindiniu herojumi tapo jau ne idėja, o 
pilna klegesio, judraus margumo ir žvalaus pasakotojo 
temperamento prisodrinta kaimo kasdienybė. Tai, kas anks- 

8 Vaižgantas. Vaizdeliai.— Tilžė, 1902 / Perspausdinta iš „Tėvy- 
nės sargo“ jo kaštu. Spausdinta pas J. Senkę, Tilžėje, p. 36—40. 


Pirmą kartą skelbta „Tėvynės sarge“, 1896, Nr 8, p. 40—44, 
° Vaižgantas. Vaizdeliai, p. 40, - 

čiau kėlė Lietuvos ir carizmo asociacijas, kaimo buities 
kontekste iškilo kaip kasdienybės dėsningumai ar nacio- 
nalinio charakterio savybės: kaimo žmogus ramus ir iner- 
tiškas, neprisiruošia veikti, neryžtingas. Tokia bendroji kū- 
rinio prasmė atsiveria ir šiandieniniam skaitytojui. Vaiz- 
delis „Dėdė lapę nušovė“ pagauna spalvingai nutapytu 
XIX a. pabaigos Rytų Lietuvos kaimo gyvenimo paveiks- 
lu. „Visi gyvena, bet nedaug kas gyvenimą pažįsta“, — ci- 
tavo I. Turgenevas J. Getės žodžius, svarstydamas kūry- 
bos įtaigos mįslę'?. Būtent gyvenimo pažinimas, matyt, 
skaitytoją ir dabar tebetraukia prie Vaižganto kūrinių. 

Dviplaniškumas, polinkis į alegoriją būdingas Vaiž- 
ganto meniniam mąstymui. Jis itin akivaizdus rašytojo 
ankstyvojoje kūryboje. Buities ir gamtos vaizdais autorius 
dažnai reikšdavo politines, visuomenines ir moralines idė- 
jas. Knygoje „Šis—tas. Trys Vaižgantoapysa- 
kėlės“ be vertimų yra vienas originalus vaizdelis „Vaps- 
va vabzdžių karalaitė“!!, kuriame pasakojama, kaip gra- 
žuolė vapsva patenka ant „storapilvio“ stalo ir kaip be- 
prasmiškai žūva. Sį atsitikimą įrėmina didaktinė pradžia 
ir pabaiga. Tačiau, skaitant kūrinį, jo vaizdai pranoksta 
autoriaus atvirai išsakomą išvadą — nenorėkite saldaus 
ir lengvo gyvenimo! Jie skatina susimąstyti apie žmogų: 
kada jis teisus, o kada ne, kuo matuojamas žmogaus sąži- 
ningumas, kas įprasmina jo būtį. Be perkeltinės prasmės, 
kūrinyje vaizduojama kasdienybė turi estetinę vertę, nes 
autorius moka taip papasakoti, kad kiekviena smulkmena 
sušvyti neįprastomis spalvomis, inertiškos buities epizodas 
įgyja meninio patrauklumo. Vaižgantui tinka jo paties žo- 
džiai, pasakyti apie lenkų rašytoją Janą Lemanskį: „Skai- 
tai jas (pasakėčias — A. V.), kaip kokią novelę, persta- 
tančią žymiausias dabartinės žmonijos ydas ir paklydi- 

Ww Cit. iš: Kosanes A. T. NMeuxonorua AKTeparypuoro TBOpue- 
crBa. — M., 1960, c. 103. 

I Šis—tas. Trys Vaižganto apysakėlės. Atspauda iš „Dirvos“. 
1906.— Shenandoah, Pa, 1906, p. 15—18. Kūrinys parašytas ne 
1904 m., kaip nurodoma „Vaižganto raštų“ 6 t, o metais anksčiau. 


Vaizdelis paskelbtas tik 1906 m.— Žr.: Rankraščių surašas.— Dirva- 
Žinynas, 1905, Nr 4, p. 118. 

mus...“!?. J. Lemanskio pasakėčias rašytojas vadina „mo- 
derniškomis“, nes jos grindžiamos ne tradicinėmis emble- 
momis bei metamoriozėmis, o ieškoma naujų filosofinę, 
etinę ar politinę idėją išreiškiančių priemonių'3. Jų ieškojo 
ir Vaižgantas: vapsva — įprasmino paviršutinišką gyveni- 
mo džiaugsmo blizgesį, o „storapilvis“ — buities rutiną, 
inertiškumą, ribotumą ir net žiaurumą. Alegorijoje nėra 
teigiamo personažo, rašytojo idėjos reikia ieškoti vaizdų 
potekstėje: suvokti iš pasakotojo pozicijos. Tokiu keliu 
Vaižgantas ėjo ir kitose savo alegorijose. 

Be minėtų alegorijų šiuo metu parašyti alegoriniai 
vaizdeliai „Pelėsiai“ (1903)!4, „Bevardžiai — Žemadūšiai“ 
(1904), „Vebronių buitis“!“, „Kaip Jonas su Petru kiau- 
les ganė“ (1907). Ypač sunku Vaižgantui buvo skelbti 
politines alegorijas „Vebronių buitis“ ir „Kaip Jonas su 
Petru kiaules ganė“. Jas rašytojas įteikė klerikalinės kryp- 
ties „Šaltiniui“, bet žurnalas atmetė „už neaiškumą sti- 
liaus“!š. Kai J. Herbačiauskas rengiamai lietuvių literatū- 
ros „rinktinei knygai“ per O. ir K. Puidas paprašė kokių 
nors Vaižganto „skeveldrų“, rašytojas į Krokuvą vėl pa- 
siuntė abi alegorijas, kurias vadino satyra „na 3106y Aua“!?, 
„Rinktinė knyga“ — almanachas „Gabija“ — pasirodė 1907 


12 Vaižgantas. Jono Lemanskio pasakos.— Dirva-Žinynas, 1904, 
Nr 3, p. 40. 

13 Turima galvoje kn: Lemanski J. Bajki — Warszawa. 1902. 

4 Vaizdelis išsikristalizavo iš publicistinio str. „Lenkiški pelė- 
siai ant Lietuvos“.— Dirva-Žinynas, 1903, Nr 3, p. 139—145. 

15 Skelbti šio ciklo kūriniai: „Dvejopos sargybos pildymas“, „Kal- 
tybės dalininkai“, „Niekatauškė-apkalbėtoja“, „Kaltintojai nekaltųjų“, 
„Slapukė užvydelnikė“, „Neišgelbėsi, nežinodamas, kas po tavimi pa- 
sirausia“.— Tėvynės sargas, 1904, Nr 4, p. 2—8. 

16 Vaižgantas. Vebronių buitis (Žiemkenčio pasaka).— Vaivo- 
rykštė, 1913, kn. 3, p. 449—459. Alegorija parašyta greičiausiai 
1903 m. Zr. Gudaitis L. Plalėjantys akiračiai — V., 1977, p. 259. 

1 Vilniaus žinios, 1907, sausio 19, Vaižganto bibliogralijoje yra 
prierašas: „Parašytas dar ne Vilniuje...“— VVU BR, F I, D 651, I, 

„5. 
2 !š J. Tumo laiškas (1906.IX.10) A. Dambrauskui— VVU BR, 
F 1, E 118, 1. 64. 

19 J. Tumo laiškas (1906.IX.10) O. ir K. Puidoms.— VVU BR, 

F 1, E 260, 1. 9. 

m., bet Vaižganto alegorijų irgi nepaskelbė. Tiek klerikali- 
niam „Šaltiniui“, tiek estetizuojančiai „Gabijai“, matyt, 
buvo nepriimtina kūrinių tendencija: autorius norėjo pa- 
rodyti caro dūmos priešiškumą tautos interesams, caro val- 
dininkų biurokratizmą. Tiesa, politinė idėja šiose alegori- 
jose dar giliau paslėpta negu alegorijoje „Dėdė lapę nu- 
šovė“, o emblematika neturi tiesioginio ryšio su visuome- 
nės dalykais („peniukšliai“, „žiemkentės“, „kiaulės“, Jo- 
nas, Petras ne išreiškia, o tik nukreipia skaitytojo mintį į 
visuomenės reikalus). Kasdienė buitis kūriniuose pavaiz- 
duota taip spalvingai, kad ir ano meto skaitytojas vargu 
ar būtų ieškojęs už vaizdų glūdinčios kitos prasmės. Tur- 
būt tik redaktoriai ir literatūros kritikai įžvelgė satyrinę 
šių kūrinių šerdį. Liudas Gira rašė: „Vebronių buitį“ per- 
skaičiau ir be komplimentų pasakysiu. Tai yra visų ge- 
riausias, kol kas mūsų literatūroje, satyros dalykas. Man 
baisiai patiko“, Ir pačiam Vaižgantui „Vebronių buitis“ 
labiausiai patiko („<...> alegorija išlaikyti man čia ge- 
riau pasisekė, neg ...kitose“2!), 

'Paraleliai su alegorijomis Vaižgantas rašė scenos vaiz- 
delius. Jiems ir paskirta knyga „Sceniškieji vaiz- 
deliai“2. Imtis šio žanro, matyt, paskatino dar Dina- 
burge atsiradęs interesas teatrui (ten jis pirmą kartą pa- 
matė profesionalius spektaklius). Jau gyvendamas Mosė- 
dyje, Vaižgantas paskelbė straipsnį „Apie komediją ir te- 
atrą“, kviesdamas visus rūpintis dramaturgija, nes teat- 
ras — tautos prestižo reikalas? 

Vaižganto scenos vaizdeliai artimi komedijos žanrams, 
ypač farsui, pasižymėjo anekdotinėmis situacijomis ir 


2 L. Giros laiškas (1913.VII.30) J. Tumui.— VVU BR, D 948, 
t lt. 

2! Cit. iš: Gira L. Tumas-Vaižgantas nuošalėj.— Vairas, 1933, 
Nr 7, p. 295. 

22 Vaižgantas. Sceniškieji vaizdeliai — Peterburgas  (Imperato- 
riškosios mokslų akademijos spaustuvė). 1907, p. 98. 

* Vaižgantas. Apie komediją ir teatrą.— Tėvynės sargas, 1897, 
Nr 8, p. 23—28. 

šmaikščiu žodžiu. Pasirinkęs „juokaujamąjį stilių“, rašyto- 
jas norėjo „primasinti prie skaitymo“ kuo daugiau žmonių. 
Ir kitus „rašėjus“ jis skatino neužmiršti, kam rašo?“, 
Vaižganto „Sceniškųjų vaizdelių“ adresatas — ne žiū- 

rovas, o skaitytojas. „Mano rašalėliai,— pabrėžė autorius 
knygos įžangoje,— tai paprasti tendentiškai moralizuojan- 
tys, užtat neartistiški straipsneliai — korespondencijos apie 
tikrus vienur ar kitur įvykusius atsitikimus“35. Autorius 
jautė savo kūrinių silpnąsias vietas („skaitant, jie savo 
tikslą, rodos, šiek tiek išpildo; bet scenoje <...> visiškai 
nenusiduoda; žiūrėtojų neužganėdina, nes autorius į sce- 
nos ir mūsų artistų reikalavimus neaisižvelgdamas, scenai 
jų neskyrė... Todėl autorius bevelytų išvengti žiūrėtojų kri- 
tikos, kam nors užsimanius vaizdelius scenoje parodyti“). 
Ir A. Dambrauskui rašytojas aiškino: „Tuos vaizdelius, 
lygiai kaip „Namai — pragarai“ rašiau ne tiek scenai, kiek 
pasiskaitymui, tendentiškai moralizuodamas, kaip kokį 
straipsnį-korespondenciją rašydamas. Taip į juos ir reiktų 
žiūrėti. Vėpsotojų kritikos nenorėčiau priimti, nes ne jiems 
skiriami.“27 Kad ir stokodami sceniškumo, Vaižganto vaiz- 
deliai vis dėlto domino ne tik skaitytoją, bet ir žiūrovą, 
ypač pastabiai pagautais žmonių tipais. Toks lengvos duo- 
nos ieškotojas Gabrys, žmonių mulkintojas Kaliuška (,„Na- 
mai — pragarai“), neištikima žmona („Negryna sąžinė“), 
lengvatikis Kazys ir svajotojas Aleksys („Nepadėjus nėr 
ko kasti“) bei kiti. Vaižganto vaizdelius vaidino tiek Lie- 
tuvoje, tiek lietuvių „kolonijose“, ypač Peterburge?s, Iš ten 
K. Būga rašė: „Artistų mylėtojų kuopa šimtą kartų ačiuo- 
ja Tamstai užu „Sceniškuosius vaizdelius“, kurie jai labai 
tinka“??. Vaidintojų „pamalonintas“ nusileido ir Vaižgan- 


** Negeistini apsireiškimai mūsų literatūroje— Žinyčia, 1900, 
Nr I, p. 132. 

* Perspėjimas.— Kn. Vaižgantas. Sceniškieji vaizdeliai, p. 3. |, 

2 Ten pat. 

7 J. Tumo laiškas (1904.X.9) A. Dambrauskui.— VVU BR, F I, 
E. 118, |. 50. 

28 Sruoga B. Lietuvių teatras Peterburge.— K., 1930, p. 30. 

2 Kaz. Būga į kun. J. Tumą.— Mūsų senovė, t. 1, kn. 1, 1921, 
p. 132. 

tas: „Jei kam „Sceniškieji vaizdeliai“ patinka, tevaidinie 
sau sveiki“30, 

Tuo metu lietuvių scenai labai trūko dramaturgijos. J. 
Juškytė lietuvių teatro padėtį taip charakterizavo: „Pra- 
džioje mūsų scenose vaidino „Ameriką pirtyje“ <...> 
„pirty“ ir „pirty“, be galo, be krašto. Kai jau ta „pirtis“ 
per gerklę išlindo, G. Petkevičaitė ir Žemaitė parašė „Vel- 
nias spąstuose“. Šokau ir aš į talką — ėmiau versti sce- 
nos vaizdelius“3!, 

Tokia padėtis, matyt, paskatino ir Vaižgantą „šokti 
prie dramaturgijos, nes vėliau jis teparašė vieną didesnį 
scenos kūrinį „Žemės ar moteries“?2, dar kelių dramatinių 
kūrinių fragmentai liko juodraščiuose33. 

Vaižgantas kritiškai vertino savo scenos vaizdelius 
(„<...> tokie niekai, kad net sarmata...“**). Jie neturėjo 
didesnės reikšmės rašytojo tolimesnei kūrybai, bet, nė kiek 
nenusileisdami Žemaitės, Bitės, K. Jasiukaičio ir kitiems 
XX a. pr. autorių dramos kūriniams, suvaidino tam tikrą 
vaidmenį lietuvių dramaturgijos istorijoje, sėkmingai ke- 
lis dešimtmečius vaidinti lietuvių mėgėjų teatre. 

Alegorijos ir scenos vaizdeliai orientuoti į „laiko dva- 
sią“. Tuo tarpu atsiminimų vaizdelius Vaižgantas rašė, 
norėdamas išbandyti savo jėgas beletristikoje, išreikšti 
„artistiškus polinkius“. Tų vaizdelių daugiausia sukurta 
Vadaktėliuose. Pasitraukęs nuo „priverstinio darbo“ (laik- 
raščio redaktoriaus pareigų ir visuomenės veiklos), jis jau- 
tėsi „dykas“. „Koktu be priverstinio darbo“, — rašė Vaiž- 
gantas O. Pleirytei. Tokia būsena neigiamai veikė ener- 
gingos prigimties rašytoją. „Aš pats smilkstu ant vietos. 
Kitados gyvenimas taip apkarsta, kad <..> pradedu 
bijoti gyvenimo.“ Pagaliau jis ėmė net negaluoti („<...> 


30 Viltis, 1909, sausio 4. 

3! J. Juškytės atsiminimai.— MA BR, F 107-—80. 

32 Vaižgantas. Žemės ar moteries.— Viltis, 1913, sausio 10. 

33 Tumas J. Dramos ir beletristikos originalai — VVU BR, F I, 
F 299, p. 49—61, 161—179; taip pat: Tumas J. Rankraščių rinkinys.— 
F I, F 58, p. 143—144. 

* J. Tumo laiškas (1904.X.24) A. Dambrauskui.— VVU BR, F I, 
E 118, L 51. 


51 


nykstu be jokios regimos priežasties. Tariuos nustūmimą 
nuo žmonių man tai padarius“). Atsivėrusią tuštumą 
Vaižgantas ir siekė užpildyti kūryba. 

Vadaktėliuose Vaižgantas parengė spaudai pirmąsias 
savo knygas, parašė ne vieną naują vaizdelį. Kūrybinio 
„Šišo“ pagautas, prieglobsčio ieškodavęs Ustronijos vien- 
kiemyje, kur ypač mėgo „klėtelę“, specialiai statytą kny- 
goms laikyti. Gražios Nevėžio pakrantės, gluosniais apso- 
dinta sodyba, lietuvių kultūra besidomintys žmonės, ma- 
tyt, palankiai nuteikdavo kūrybai, 

Literatūros darbas vis dėlto kėlė rašytojui ir savų prob- 
lemų. „<...> Tantalo kančias jaučiu, kad imu ką nors 
rimtesnį rašyti! Jaučiu savyje dovanas — iškalbą, fanta- 
ziją, nujėgimą platesnių horizontų, na, net pusėtiną psi- 
chišką intuiciją — ir de facto kiaurai perregiu stoką siste- 
matiško jų išdirbimo... stoką tiesiog plikų moksliškų apri- 
bavimų <...> Viskas in conjuso, nieko išbaigto <...>“ — 
rašė A. Dambrauskui iš Vadaktėlių“. O ir redakcijos ne- 
noriai priėmė kūrinius („Stebėtinas daiktas, daugelio ma- 
no dalykų nė viena redakcija nepriima“38). Atsiminimų 
vaizdelius, kaip ir alegorijas, atmetė „Šaltinis“, nedėjo ir 
„Vilniaus žinios“, Rašytojas jaudinosi: „<...> man jų 
kelionė po redakcijas pradeda įkyrėti. Pradedu už juos gė- 
dytis <...> Kad man nebūtų jie malonūs, kaip tikrieji 
mano atsiminimai, man pačiam, ne forma, bet turiniu, bū- 
čiau seniai numetęs“*?, 


3 J. Tumo laiškas (1905.129) O. Pleirytei— VVU BR, F I, 
E 260, L. 4. 

* Vidugiriai (ypač Jonas Vidugiris, Paulina Vidugirytė) ir patys 
platino lietuviškas knygas. Žr. Peikevičius V. Vadaktėliai mena Juo- 
zą Tumą-Vaižgantą.— Panevėžio tiesa, 1981, sausio 31, vasario 28. 

37 J. Tumo laiškas (1903.XII.30) A. Dambrauskui —— VVU BR, 
FI, E 118, L 43. 

38 J. Tumo laiškas (1906.1X.10) O. ir K. Puidoms.— VVU BR, 
F I, E 260, 1. 9. 

3 J. Tumo laiškas (1906.I1X.10) A. Dambrauskui.— VVU BR, 
F 1, E 118, I. 64: taip pat. Redakcijos atsakymai J. Tumui.— Vilniaus 
žinios, 1904, gruodžio 25. 

9 Min. J. Tumo laiškas A, Dambrauskui. 

Kai kuriuos vaizdelius, tiesa, delsė skelbti ir pats au- 
torius, nes pavaizduoti žmonės „visi gyvi tebėra“*!. Iš „ne- 
mažo pundelio“ vaizdelių spaudoje pasirodė tik „Inspek- 
torius (Iš atminimų priespaudos laiko)“, vėliau pavadintas 
„Visvaldžiu“*2. Tuo tarpu „ypatingi vaikystės atminimai“: 
„Pirmosios rungtynės“, „Pirmasis jo laikrodis“, „Pirmoji 
kelionė“, „Pirmoji labdarybė“, etnografinių vaizdelių cik- 
las „Mūsų papročiai“ buvo paskelbti tik vėliau, kai kas ir 
iki šiol tebėra nespausdinta (vaizdelis „Penkelgė“ ir kt.43), 

Atsiminimų vaizdeliuose ryškėja Vaižganto pasaulėjau- 
tai itin artimas gyvenimo modelis: vaizduojama tikrovė tu- 
ri laiko distanciją, ryškų gėrio pradą („Laikas ir tolumas 
visada apsupa žmones daug šviesesne aureole neg iš tik- 
rųjų nešiotoji“**), buitis ornamentuota tautosaka, etnogra- 
tine medžiaga. Vaizdavimas iš laiko tolumos leido labiau 
pasireikšti subjektyvumui, į kurį buvo linkęs Vaižgantas. 
Atsiminimų vaizdelius Vaižgantas labiausiai vertino iš sa- 
vo kūrinių ir galvojo apie didesnį ciklą ar net kūrinį (rašy- 
ti tuo tarpu jis negalįs „dėl nesugebėjimo ir tam tikrų 
kanoniškųjų tiesų nežinojimo“*5), 

Be alegorijų ir scenos vaizdelių, savo pirmuosius rin- 
kinius Vaižgantas papildė tik vertimais. Versdamas iš len- 
kų ir rusų kalbų, rašytojas pasirinkdavo savo originaliai 
kūrybai artimus etinės problematikos kūrinius“. Vaižgan- 
tas iš esmės laikėsi teisingo požiūrio: „Vertimas tuomet te- 
bus geras, kad skaitytojas nepažins, jog tai vertimas. Ne 
veltui pasakyta, vertikas esąs antrasis autorius, žinoma, 
tada, kada permanęs svetimą mįslį, saviškai permislija ir 

* J. Tumo laiškas (1905.IV.22) A. Dambrauskui.— VVU BR, 
FI, E 118, L 59. 
42 Vilniaus žinios, 1905, lapkričio 25. 


* Tumas J. Dramos ir beletristikos originalai — VVU BR, F 1, 
E 299, p. 149—154. 


*4 J. Tuno laiškas (1906.11.21) O. Pieirytei— VVU BR, F I, 
E 260, I. 7. 


* J. Tumo laiškas (1905.IV.22) A. Dambrauskui— VVU BR, 
F 1, E 118, 1. 59. 


* K. Junošos „Anūkas“, L. Karolio „Mildė“, J. Lemanskio pa- 


sakėčios, M. Gorkio „Apie neramią knygą“, A. Čechovo „Studentas“ 
ir kt. 

pasako“, Vertėjas perteikė ne tik detales, bet ir veikalė- 
lių stiliaus visumą. Krinta į akis ir pačiam Vaižgantui bū- 
dingas gyvas, temperamentingas originalo perteikimas, 
- parinktas raiškus ir. tikslus žodis. Labiausiai vertimams 
kenkė didelės teksto kupiūros. Vertimai, nemaža vietos 
užėmę pirmose Vaižganto knygose, rašytojo tolimesnei kū- 
rybai taip pat neturėjo didesnės reikšmės. Tačiau ano me- 
to vertimų fone jie geri pavyzdžiai, praturtinę lietuvių ver- 
timo tradicijas. 

Pirmųjų Vaižganto knygų pobūdį lėmė ir atsitiktinu- 
mai. Tačiau, kaip ir visa rašytojo to meto kūryba, tos kny- 
gos išreiškė jo visuomeninę, estetinę nuostatą. Akivaizdu, 
kad literatūra Vaižgantui, tai pirmiausia „plačios visuo- 
menės mokymas“*š, turintis atspindėti „laiko dvasią“. To- 
dėl jam priimtiniausia realizmo konvencija. („Gana deka- 
dentų, ničejistų, malkontentų, kurie, savo ugnyje degdami, 
nieko nešildo...“*?) Rašytojo darbą Vaižgantas lygino su 
slieku, ,...tuo realistu sanitaru“, kuris kantriai, iš paleng- 
vo taiso „žemę, tesi apvalyti pasaulį“3, 

Ir tas kūrybos darbas vis stipriau trauks Vaižgantą. 
Pirmosios knygos atspindėjo sinkretiškiausią Vaižganto 
kūrybos laikotarpį, kai susipynė beletristika ir publicistika, 
originalioji kūryba ir vertimai, savi ir „svetimi“ raštai. 


41 Vaižgantas. Negeistini apsireiškimai mūsų literatūroje.— Ži- 
nyčia, 1900, Nr 1, p. 133. 

* J. Tumo laiškas (1906.11.21) O. Pleirytei— VVU BR, F I, 
E 260, 1. 7. 

* J. Tumo laiškas (1904.IX.10) O. Pleirytei — VVU BR, F 1, 
E 260, L. 2. 

5% Ten pat. 

LITERATŪROS KELIU 


Vaižgantas, išleidęs pirmąsias knygas, kaip rašytojas 
dar nebuvo plačiau žinomas. Garsėjo J. Tumas — visuome- 
nės veikėjas, atkreipęs jau ne tik dešiniojo sparno dėmesį. 
Svarbia lietuvių kultūros figūra bei literatūros pajėga jis 
tapo tik antrame XX amžiaus dešimtmetyje. 


Nauji akiračiai 


Į Vilnių J. Tumas atvyko 1907 m. pradžioje pakviestas 
redaguoti „Vilniaus žinių“. Naujojo redaktoriaus padėtis 
buvo labai kebli: turėjo atstovauti kunigijos interesams 
(mat buvo siunčiamas „Katalikiškosios lygos“)!, reikėjo 
taikytis prie leidėjo Petro Vileišio nuomonės, taip pat atsi- 
žvelgti į bažnytinės vyriausybės reikalavimus (priešingu 
atveju vyskupas grasino vėl uždrausiąs reikštis publicisti- 
koje2). Ne veltui J. Tumas nenorėjo sutikti: „Į Vilnių va- 
žiuoti, kaip į Mandžiuriją, dar blogiau <...>“8, Vis dėlto 
ryžosi ir, greitomis „likvidavęs ūkį“ Stakiuose, laikinai pri- 
siglaudė pas rašytoją K. Puidą*. Ir K. Puida, ir O. Pleiry- 
tė-Puidienė, dirbo „Vilniaus žiniose“. Pastarąją Tumas pa- 
žino dar iš Mintaujos laikų, net prikalbino apsigyventi 
Vilniuje. „Esi greita, — rašė jis 1904 m. devyniolikmetei 
O. Pleirytei.— Suspėjai aplakstyti pusę Europos, tad ką 
reiškia užkliudyti Vilnių. O ten žmonės labai reikalingi“3, 


! J. Tumo-Vaižganto laiškai — Naujoji romuva, 1933, Nr 124, 
p. 465—466. 

2 Tumas J. „Kaip aš patekau į „Vilniaus žinias“ — Krivulė, 
1924, Nr 4, p. 16. 


3 J. Tumo laiškas (1906.XI.19) A. Dambrauskui-— VVU BR, 
F 1, E 118, I. 65. 


* Tumas J. Archyvas. Įvairūs dokumentai (1864—1929).— VVU 
BR, F I, F 129, p. 8. 


5 Cit. iš PL.-Puidienė O. Amžinai atminčiai. — Lietuvos aidas, 
1935, balandžio 27. 

„Vilniaus žiniose“ J. Tumas nebuvo naujokas, Laikraš- 
tyje jis bendradarbiavo nuo 1905 metų ir gerai žinojo jo 
būklę. Ar pavyks išgelbėti „Vilniaus žinias“ nuo žlugimo, 
J. Tumas labai abejojo. Klerikalams nepatiko ankstesnė 
„pirmeiviška“ laikraščio redakcija (P. Višinskis, J. Jab- 
lonskis, P. Kriaučiūnas ir kt.). Leidėjo ir oficialaus redak- 
toriaus P. Vileišio laviravimas tarp liberalų ir klerikalų 
neišlygino prieštaravimų, o tik dar labiau juos iškėlė aikš- 
tėn (iš redakcijos išėjo J. Jablonskis, P. Višinskis). Laik- 
raštis, turėjęs šešis tūkstančius prenumeratorių, pamažu 
ėmė jų netekti. Svarbiausia dienraščio nesėkmių priežas- 
tis — jo atitrūkimas nuo tikrovės, o be didesnės atrankos 
skelbiama medžiaga rodė, kad neturi aiškios programos. 
Noras visiems įtikti (laikraščio devizas „nepartinis laik- 
raštis, skiriamas visiems lietuviams“) darė jį ideologiškai 
nenuoseklų, lojalų caro valdžiai. 


sxe ee 


J. Tumas atstovavo ir kunigijos interesams, ir tiems sluoks- 
niams, kurie tebesiekė išsaugoti „vidurio kelio“ idėją. Tie- 
sa, 1905 metų įvykiai įnešė korektyvų. Palyginę „Tėvynės 
sargo“ ir „Vilniau žinių“ ideologinius principus (progra- 
minis J. Tumo straipsnis, paskelbtas pastarajame laikraš- 
tyje 1906 m., Nr 271), matome, kaip pakitusi visuomeninė 
sąmonė veikė visas ideologines sroves. „Vilniaus žinių“ 
naujasis redaktorius kategoriškai nebeneigia socializmo 
(„laikraštis nebus socialistišku“, peiks tą ne tikrojo so- 
cializmo apsireiškimą, kuris gimdo vien <...> betvar- 
kę...“), pabrėžia tautinę toleranciją („Vilniaus žinios“ ne- 
bus kitų tautų ėdėjos: nei lenkų, nei rusų, nei žydų, <...> 
rūpinsis išvengti visokio šovinizmo ir fanatizmo“). Tačiau 

ê J. Tumo-Vaižganto laiškai.— Naujoji romuva, 1933, Nr 124, 
j na str.— Krivulė, 1924, Nr 4, p. 16, 

socialinės J. Tumo pažiūros liko nepakitusios („laikraštis 
luomų nepripažins...“). 

„Vilniaus žinias“ rašytojas redagavo vos keletą mėne- 
sių. Dirbo intensyviai: rašė publicistinius straipsnius, re- 
cenzavo knygas, tvarkė redakcijos reikalusš. Visur stengėsi 
laikytis užsibrėžto „vidurio kelio“. Antai, recenzuodamas 
dešiniosios krypties žurnalą „Draugija“, nurodė ir jo trū- 
kumus?, tolerantiškai atsiliepė apie rašytojo K. Stikliaus 
raštus!9, nepaneigė, nors ir aštriai polemizavo su social- 
demokratinės krypties „Skardu“. Todėl redaktoriaus pažiū- 
ros klerikalams atrodė per daug liberalios, o demokratams 
ir net liberalams — per daug kunigiškos. Laikraščiui J. Tu- 
mas nesurado tinkamos „gdūdos“, t.y. programos. Tokia 
buvo viena iš priežasčių, kad „Vilniaus žinios“ nustojo 
ėję. 

Kartu su grupe bendraminčių Juozas Tumas tų pačių 
1907 metų pabaigoje pradėjo leisti laikraštį „Viltis“. Ofi- 
cialiai J. Tumas ėjo laikraščio reikalų vedėjo pareigas. Jis 
ir gyveno laikraščio redakcijos patalpose, pradžioje Di- 
džiojoje (dabar M. Gorkio) gatvėje Nr. 23, bt. 10, o nuo 
1909 m. — Odminių g. (dabar B. Dauguviečio) Nr. 5, bt. 
25. Iš tikrųjų jis buvo laikraščio redaktorius bei ideologas. 
J. Tumas ir toliau propaguoja „vidurinio kelio“ poziciją 
(„paimti vidurys ir veiksmo objektu pasirinkti ne neįvei- 
kiamas tuo tarpu režimas, bet galimas sunormuoti ir pa- 
gerinti savitarpis luomų santykis“ — VR, XIX, 55). Pore- 
voliuciniu laikotarpiu buržuazijos ideologai nepripažino 
klasių egzistavimo, todėl akcentavo „klasių santarvę“, 
orientavo į „bendrą“ visoms klasėms kultūrą. Dėmesys 
kultūrai, menui, o ne politikai, ne socialiniams klausimams 
skyrė liberalinę buržuazinę inteligentiją nuo demokratinės, 
ypač revoliucinės, ideologijos žmonių, kurie suvokė, kad 
kultūros veikla, atitraukta nuo socialinės liaudies kovos, 
dažnai praranda savo demokratinį turinį. 

8 „Vilniaus žinių“ fondas.— MA CB, F 57—97. 

? Vilniaus žinios, 1907, sausio 13. 

1° Ten pat, 1907, balandžio 2. 

„Viltis“ Vaižganto biografijoje — žingsnis buržuazinės 
liberalinės ideologijos pusėn. Dirbti redakcijoje jis irgi 
kvietėsi tos ideologijos žmones. Į „Viltį“ atėjo L. Gira, 
S. Kymantaitė, redakcijos posėdžiuose dalyvaudavo J. Šla- 
pelis, J. Balčikonis, K. Būga, J. Jablonskis. 

Liberalioji buržuazinė inteligentija kultūrą laikė ta 
sritimi, kur veiklos ir darbo gali atrasti visų klasių ir ideò- 
logijų žmonės. Kultūrinė veikla, pasak buržuazinės libera- 
linės ideologijos reiškėjų, gali suvienyti visas tautos jė- 
gas. Vaižgantas taip pat manė, kad kultūra „sukuria“ tau- 
tą, kad „tautos vienybė“ remiasi „kultūros vienybe“. Ji 
įvedanti tautas į istoriją, iš „fakto“ jas paverčianti „ver- 
tybe“. O tautos kultūringumo matas yra ne atskirų jos 
laimėjimų suma, bet visų narių šviesumas, interesų plotis 
ir kultūrinis nusiteikimas!!. Todėl tik kultūros atžvilgiu 
„mažosios“ tautos galinčios atsistoti šalia „didžiųjų“. Šią 
mintį jis ypač pabrėžė straipsnių cikle apie latvių kultūrą, 
kai 1910 m., norėdamas susipažinti su latvių spauda, lan- 
kėsi Rygoje!?. Tokie įsitikinimai irgi skatino Vaižgantą 
aktyviai dalyvauti kultūros gyvenime. Intensyvi kultūros 
veikla atskleidė visokeriopus Vaižganto sugebėjimus. 

Vienas iš J. Tumo veiklos barų Vilniuje — Lietuvių 
mokslo draugija. Į draugiją jis įstojo 1907 m. ir įgijo di- 
delj autoritetą: buvo renkamas į komitetą, priklausė redak- 
cinei ir etnografinei komisijai. Draugija telkė žymiausias 
ano meto lietuvių intelektualinės jėgas, jai priklausė J. Ba- 
sanavičius, rašytojai S. Matulaitis, G. Landsbergis-Žemkal- 
nis, Lazdynų Pelėda, Žemaitė, dailininkas A. Žmuidzina- 
vičius, kalbininkai K. Jaunius, K. Būga ir J. Jablonskis. 
Draugijos garbės nariais arba nariais korespondentais bu- 
vo išrinkti Rusijos mokslų akademijos akademikai F. For- 
tunatovas ir A. Sachmatovas, tos akademijos narys kores- 
pondentas J. Boduenas de Kurtene, Karaliaučiaus univer- 
siteto profesorius A. Becenbergeris, Leipcigo universiteto 


u Zr. Kultūros kova ir prievarta.— Viltis, 1909, rugpjūčio 15. 
Dėl „aukštesniosios kultūros“.— Ten pat, 1910, kovo 28; Dėl kultū- 
ros ar tik dėl kalbos.— Ten pat, rugpjūčio 8. 

!? Straipsniai vėliau įdėti į knygą „Aplink Baltiją“ (V. 1919). 

13 Lietuvių tauta, 1907, kn. 1, sąs. I, p. 157, 311. 

profesorius A. Leskynas, ukrainietis profesorius Gruševs- 
kis, latvis profesorius J. Endzelynas, Helsinkio universiteto 
docentas A. Niemis!*. Kitataučiai mokslininkai mielai ben- 
dradarbiavo ir rėmė Lietuvių mokslo draugiją. J. Tumas 
neturėjo mokslininko pretenzijų. Jis laikė save publicistu, 
kuris pateikia „minčių nuobraukas“. Paklausykite „manęs 
gryno publicisto...“ — kreipėsi į draugijos narius pirmoje 
paskailoje!*. Pranešimuose J. Tumas apibendrino savo pa- 
ties sukauptus etnografijos, tautosakos, kultūros istorijos 
iaktus (referatai apie „Žemaičių vyskupo Simono kuni- 
gaikščio Giedraičio rolę per krokuvmetį“, apie lietuvių „nu- 
mą“, apie burtus bei prietarus!“). Besikuriančiai draugijos 
bibliotekai J. Tumas padovanojo knygų ir rankraščių (A. 
Fromo-Gužučio dramų „Vaidalytė“, „Sapnas Gedimino“, 
„Eglė Naujapilės kunigaikštaitė“, V. Juzumo ir kt.), laiš- 
kų (K. Skirmuntaitės, J. Herbačiausko!7), o draugijos js- 
teigtam lietuvių materialinės kultūros muziejui perdavė 
surinktą tautodailę'š. Draugijos leidinyje „Lietuvių tauta“ 
J. Tumas kvietė visus rinkti ir saugoti kultūros istorijos pa- 
minklus („Ligi šiol mes su jais tiesiog barbariškai apsici- 
davome <...>. Didžios vertės dalykai mėtosi, kaip kokie 
seni škurliai“!?), rūpintis rankraščių likimu. J. Jurginio 
nuomone, J. Tumas sąmoningai neatidavęs draugijos ar- 
chyvui M. Valančiaus rankraščių, nes bijojęs, kad šie ne- 
patektų „į bedievių arba religijos indiierentų rankas“20, 
Jau ir anksčiau domėjęsis teatru, J. Tumas Vilniuje iš 
karto pasineria į teatrinį gyvenimą. Lietuviški vaidinimai 
vyko butuose ir viešose salėse. Įsteigus „Rūtos“ draugiją 
(1908), J. Tumas įėjo į komisiją vakarams rengti. Teatrinė 
veikla suartino jį su G. Landsbergiu-Žemkalniu. Jų pažintis 


4 Lietuvos TSR istorija. — V., 1963, p. 457—458. 

5 J. Tumo paskaitos— VVU BR, F 1, F 470, p. 35. 

16 Lietuvių tauta, 1909, kn. 1, sąs. 3, p. 358—364. 

17? Sąrašas knygų, kurias J. Tumas perdavė Lietuvių mokslo 
draugijai. — LKLI BR, F1—4166. 

Iš Ten pat, F 1—4170. 

19 Lietuvių tauta, 1909, kn. 1, sąs. 3, p. 358. 

20 Žr. Jurginis J. Lietuvių mokslo draugija— Kn.: Iš lietuvių 
kultūros istorijos. Mokslo, kultūros ir švietimo draugijos.— V., 1975, 
p. 55. Í 

perėjo į draugystę ir „santykiai per keliolika metų dažno 
susidūrimo vieną sykį tebuvo susidrumstę ir tai nelabai, ir 
neilgam laikui. O jis (Landsbergis — A.V.) buvo smar- 
kus — daug nereikėjo“ (VR, XVII, 96). „Nepėsčias“ buvo 
J. Tumas. G. Landsbergis ne sykį „atvėsino“ J. Tumo „sce- 
nines aistras“, nuramino autorių ir po nesėkmingo vaizdelio 
„Nepadėjus nėr ko kasti“ pastatymo („veikalas naudin:- 
gas ir mūsų scenai geistinas“2!), 

Teatriniai polinkiai ir darbas „Viltyje“ padėjo užsimiegz- 
ti bičiulystei su Liudu Gira. Jis populiarino Vaižganto gro- 
žinę kūrybą, paskelbė recenziją apie scenos vaizdelius (kū- 
riniuose autorius „yra parodęs turįs tikrąjį talentą“)22, 
įdėjo rašytojo kūrinių į almanachą „Lietuva pavasarį, va- 
sarą, rudenį ir žiemą“. L. Gira pirmasis taip autoritetingai 
pareiškė, kad „be Vaižganto nepilnas bus Lietuvos daili- 
ninkų vainikas“2. Jis vėliau parašys pirmąją monografiją 
apie Vaižgantą?* Savo ruožtu Vaižgantas turėjo didelį 
poveikį L. Giros kūrybai.“ Ir tik vilniškės „Vilties“ dien- 
raštyje su gerb. kun. Tumu-Vaižgantu bedirbdamas,— rašė 
poetas, — atsitiktinai vieną kartą eilėraštį išspausdinęs ir 
jo tuojau karštai paragintas rašyti eilėraščių daugiau, ir 
vėl pradėjau rašinėti“2. Ano meto kritikus Vaižgantas irgi 
skatino „įsižiūrėti“ į L. Giros „eilutes“ („Jis vaikinas ga- 
bus. Patariau jam ypačiai sekti tautos dainų rašymo bū- 
da“). 

Visai nauja sritis J. Tumui buvo dailė. Lietuvių dailės 
parodos, ištisa savų dailininkų karta buvo naujas reiški- 
nys lietuvių kultūroje. Ir Vaižgantas su jam būdingu en- 
tuziazmu ne tik susidomi daile, bet ir ima recenzuoti pa- 
rodas, dalyvauja Lietuvių dailės draugijos veikloje. Jo re- 
cenzijos rodo, kad Vaižgantas giliai suprato liaudies me- 


2! Landsbergis-Zemkalnis G. Raštai — V., 1972, p. 239. 

*2 Gira L. Vaižganto „Sceniškieji vaizdeliai“. — Lietuvos ūkinin- 
kas, 1908, vasario 20. 

L. Giros laiškas (1912.1.12) J. Tumui.— VVU BR, D 948, 1. 2. 

** Gira L. Kun. Tumo gyvenimas ir darbai.— K., 1930, p. 64. 

* Gira L. Raštai. — K., 1928, t. 1, p. 11. 


2 J. Tumo laiškas (1909.1.10) A. Dambrauskui— VVU BR, F I, 
E 118, I. 71. 


60 


ną, teigė realizmo principus mene. Pasisakydamas už gy- 
venimo tiesą, jis kartu atkreipė dėmesį, kad ypač vaizduo- 
jamajam menui gresia pavojus nukrypti į „fotografavimą“ 
bei imitaciją“?7. J. Tumas susidomėjo parodose eksponuo- 
tais M. K. Čiurlionio darbais, nors tik J. Basanavičius ano 
meto lietuvių spaudoje akcentavo dailininko „tvarinių“ ori- 
ginališkumą ir individuališkumą“ ir tai, kad jie „rasi gali 
būti pradžia naujos pakopos dailoje“2š. J. Tumas, vertin- 
damas lietuvių dailę, neperžengė tradicinių mastelių. Vė- 
liau jis prisiminė A. Žmuidzinavičiaus repliką: „<...> 
juokės, kam buvo pasidžiaugta, kad lietuviai nepiešia nuo- 
gybių“. Mat Tumo straipsniai apie dailę buvo stipriai 
veikiami didaktinių sugestijų. 

Didaktinių tendencijų Vaižgantas greičiausiai atsisakė 
literatūros kritikoje. Estetinis skonis bei meninė intuicija 
padėjo jam iš vis gausėjančios literatūros kūrinių srauto 
išskirti tikrąsias vertybes: J. Biliūno apsakymus% (Biliū- 
nas irgi susidomėjo Vaižgantu; paskutiniame savo laiške — 
1907.XII.2 — tarp kitų kūrinių prašė atsiųsti į Zakopanę 
Vaižganto „Vaizdelius“?!), Lazdynų Pelėdos kūrinius (jai 
parodė daug dėmesio, redaguodamas „Viltį“)3?, V. Pietario 
kūrybą’, 

J. Tumo veikla Vilniuje, jo aštri publicistika užkliudė 
prolenkiškos orientacijos kunigų interesus. Jo santykiai su 
Vilniaus krašto dvasininkija apskritai buvo gana įtempti. 
O pasirodžius „Viltyje“ reportažams iš Krokuvos, kur J. 
Tumas, kaip laikraščio korespondentas, lankėsi 1910 m., 
įsiliepsnojo ginčai ir koniliktai. Rašytoją stojo ginti kai 
kurie liberalinių pažiūrų kultūros žmonės (J. Balčikonis, 


"7 Lietuvių ir lenkų dailės parodos Vilniuje— Viltis, 1908, ko- 
vo 25. 

* Basanavičius J. Rinktiniai raštai.— V., 1970, p. 724, 

2 Vaižganto įrašas bibliografijoje.—J. Vaižganto bibliografija, 
VVU BR, F 1, D 652, I. 

* Jonas Biliūnas.— Viltis, 1907, gruodžio 2. 

3! J. Biliūno laiško nuorašas J. Tumo archyve— VVU BR, F I, 
E 342, p. 163. 

32 Viltis, 1909, gruodžio 23. 

* „Algimantą“ paskaičius.— Viltis, 1911, birželio 15, 17. 

P. Mašiotas, G. Landsbergis-Zemkalnis). Į „Vilties“ re- 
dakciją ir asmeniškai rašytojui plaukė laiškai, kuriuose jis 
skatinamas dirbti „visos Lietuvos labui“3*, Kai kas šį kon- 
iliktą vertino ir kitaip, J. Tumo veikloje įžvelgė „karštos 
putros virimą“ (,„...apie Tumo šiaudadūšystę neminėsiu“,— 
rašė 1909 m. ir J. Basanavičius pastaboje prie Bitės laiš- 
ko). Pagaliau kairiosios krypties spauda įspėjo skaity- 
tojus apskritai nepasitikėti buržuazijos veikla, ypač kuni- 
gija („<...> kunigo nė vieno nėra doro“). Panašūs kon- 
iliktai dažnai įsiliepsnodavo idėjiškai susiskaldžiusioje XX 
amžiaus pradžios lietuvių visuomenėje. „Vidurio kelio“ 
pozicija, kurią propagavo J. Tumas, pasirodė ne tik iliu- 
zoriška, bet ir spekuliatyvinė. Ji skaudžiai palietė ir patį 
tos pozicijos reiškėją. 

Bažnytinė valdžia 1911 m. įsakė J. Tumui kuo greičiau 
palikti Vilnių. Jis iškeliamas į Laižuvą. 


Tumas-Vaižgantas nuošalėj 


Taip Vaižganto praleistus metus Laižuvoje apibūdino 
L. Gira. Iš tikrųjų tas nuošalumas — sąlygiškas. Mat tuo 
metu Vaižgantas produktyviai pasireiškė tiek literatūros 
kritikoje, tiek ir kūryboje, neprarado ir kultūrinių inte- 
resų. 

Tiesa, Laižuva buvo nuošalus užkampis. Nors į Ma- 
žeikius buvo apie dvidešimt kilometrų (o už trijų kilomet- 
rų — Ringių geležinkelio stotelė), bet šiaip jau keliai — 
„duobės ir makalynė“ — pavasarį ir rudenį neleisdavo nie- 
kur pajudėti. Nemažai žinių apie ano meto Laižuvą pa- 
teikė pats J. Tumas „Viltyje“!. Tai buvęs dvasinės ir ma- 
terialinės kultūros mažai paliestas kraštas. Mokykla tik 
viena (įsteigta 1898 m.), inteligentų mažai. Suprantama, 


* Iš J. Tumo archyvo. / Visuomenės protestai dėl išvarymo iš 
Vilniaus (1910—1911).— VVU BR, F 1, F 79. 

* Bitės laiškas (1909.18) J. Basanavičiu.— Kn.: Petkevičaitė- 
Bitė G. | Raštai]. V., 1968, t. 6, p. 107. 

! Laižuva — Viltis, 1912, kovo 21, 30. 

kodėl A. Vienažindys, išgyvenęs Laižuvoje beveik du de- 
šimtmečius (1876—1892), atitolo nuo krašto kultūrinio 
gyvenimo, kodėl nepasiekė jo nacionalinio judėjimo idė- 
jos. 

Krašto ekonominė padėtis irgi buvo prasta, todėl daug 
žmonių emigruodavo į Ameriką. Didžiausi žemės plotai 
apie Laižuvą priklausė prancūzų kilmės Latvijos dvarinin- 
kų de le Kruaksų šeimai. J. Tumo laikais Laižuvos dvaras 
jau buvo gerokai apkarpytas. Taip atsirado mažesni Var- 
ninės, Gailiškės, Sprogiškės dvareliai2. 

Nors pagal tarmę Laižuva — Žemaitija, miestelyje ir 
apylinkėse gyveno daug rytų aukštaičių (jie, parceliuo- 
jant dvarus, čia įsigydavo žemės), vokiečių, latvių, žydų 
tautybės gyventojų. Kai kurios Laižuvos krašto realijos, 
taip pat tautinė ir ekonominė šio krašto padėtis atpažįsta- 
ma Vaižganto „Pragiedruliuose“. 

Laižuvoje J. Tumas išbuvo ketverius metus (paskirtas 
klebonu 1911.11.17, atleistas — 1914.XI.29)3. Bet vos tik 
apsigyvenęs, jis trims mėnesiams išvyko į Ameriką (1911), 
lankėsi Estijoje (1913), važinėjo po Lietuvą su paskaito- 
mis. Nuošalioje Laižuvoje Tumas nepasiliko nuošalėj. 

Važiuoti į Ameriką pakvietė klerikalinės krypties drau- 
gija „Saulė“. Sumanius Kaune statyti švietimo namus, ši 
draugija norėjo Amerikoje parinkti aukų. Keturiasdešimt 
dvejų metų J. Tumas nebuvo „apsunkęs ir savo trobelės 
krosnį per daug pamėgęs“, bet važiuoti Amerikon nelabai 
tenorėjo: „Širdis baisiai nelinko į tą Mefistoielio viešpa- 
tiją“*. Jis ką tik buvo apsigyvenęs Laižuvoje, neįsikūręs, 
nežinojo pagaliau, ar pavyks atlikti užduotį („nedaug te- 
žinojome, koks mūsų išeivių ūpas“5). Į kelionę J. Tumas 
išsiruošė (kartu su kun. K. Olšausku) paskubomis, iš Kau- 
ias J. Ramanauskaitės atsiminimų (Laižuva, 1969.V11.10). 

š Tumas J. Archyvas. Įvairūs dokumentai (1864-1929) — VVU 
BR, F I, F 129, p. 95, 107. 

* Tumas J. „Ten gera, kur mūsų nėra arba neapleiskime Tėvy- 

nės!“— K., 1912, p. 8. 
5 Ten pat, 

no (per Eitkūnus) pasiekė Rytų Prūsiją ir, porą dienų 
praleidęs Berlyne ir Bremene, laivu išplaukė i Ameriką“, 

Kelionė Atlanto vandenynu J. Tumui padarė didelį įs- 
pūdį („... didelis didelis skritulys vienodai žalio vandens. 
Ir vėl baimė ir nerimas apima. Staigiai pajunti, koks tu 
dabar būtumei beviekis <...> Nieko, niekur... Vanduo. 
Oras“7). Pati Amerika irgi baugino („Jaunas tai 
kraštas. Bet kiek jau bjaurių jo istorijos lapų“8), Ilgiau- 
siai J. Tumas išbuvo Čikagoje (27 dienas). Atvirlaiškyje 
iš to miesto rašė: „Esame sveiki, Darbuojamės labai daug. 
Surinkome... dolerių. Priima mus gražiai, tik pilti nelabai 
pila. Išeiviai tamsūs, inteligentai — biedni. Čikaga — 
bjaurybė neregėta“?. Lankėsi Tumas ir dar keliolikoje Ame- 
rikos miestų — Baltimorėje, Bostone, Brukline, Filadeliijo- 
je ir kt., — kuriuose buvo nemažos lietuvių „kolonijos“. 
Čia jis susitiko ir su jaunystės dienų bičiuliu A. Kaupu, 
susipažino su rašytoju J. Šliūpu. 

J. Tumą sukrėtė dideli tos šalies socialiniai kontrastai 
(išgeltusiais veidais darbininkai ir „Storakišeniai“), ne- 
įprastas ano meto Lietuvai darbo pasidalijimas (darbinin- 
kas „laikrodžio užsukta mašina, judina tik vieną ranką, 
vis į vieną pusę <...> Nuo nuobodžio, kaip nuo suskių, 
žmogus nyksta, skursta“!9), savotiški įpročiai ir gyvenimo 
būdas. Jį šokiravo prakticizmas, „dolerio laimė“, verga- 
vimas tikriems ir pramanytiems reikalams. „Senajame pa- 
saulyje“, t. y. Europoje, rašytojui atrodė kur kas geriau. 
Kelionę apkartino ir kalbos barjeras („O biesas ten sup- 
ras, nemokėdamas to gargaliavimo!“!!). 

Lankydamasis lietuvių „kolonijose“, J. Tumas pasakė 
pusantro šimto „prakalbų“!2. Nemaža ir aukų surinko. An- 


S Gira L. Tumas-Vaižgantas nuošalėj. / Laižuvos laikotarpis: 
1910—1914 m.— Vairas, 1933, Nr. 6, p. 160. 

7 Tumas I. „Ten gera, kur mūsų nėra...“, p. 8. 

8 Ten pat, p. 12. 

? J. Tumo laiškas (1911.VILI) A. Dambrausku.— VVU BR, 
FI, E 118, I. 80. 

0 Tumas J. „Ten gera, kur mūsų nėra“, p. 147. 

I! Ten pat, p. 166. 

12 Ten pat, p. 144. 

tai humoristiniame žurnale „Garnys“ buvo net karikatū- 
ra: stovi Vaižgantas ir patenkintas žvelgia pro akinius; 
po pažastimis — du dideli pinigų maišai. Rašytojo išvaiz- 
da bravūriška, o apačioje užrašas: „Nevažiuokite į Ameri- 
ką, dabar ten tuščia. Aš pats ten buvau ir kiek galėjau su- 
graibiau. Jūs ten nicko daugiau neberasite,“ Iš tikrųjų 
Tuiną aukų rinkimas labai slėgė. Laiške „Vilties“ redak- 
cijai jis skundėsi, kad nuvargo nuo „ubagavimo po mies- 
tą, po biznierius, saliūnininkus, šiaip jau buržujus“!3, 

Daug paskaitų ir prakalbų J. Tumas pasakė ir sugrį- 
žęs į Lietuvą. Tuo metu išryškėjo jo oratoriniai gabumai. 
J. Tumo paskaitas ilgai atsiminė laižuviškiai („Per ge- 
gužinę sakė prakalbas: „Nemanykite, Amerikoje sunkus 
darbas. Jeigu šiekšnelę pradėsi pjauti, tai pjausi ir pjau- 
si“!*; „Papeikė Ameriką ir dar pasakė, kad taip bedirbda- 
mi, kaip iš proto neišėjo...“!?). Kategoriškas J. Tumo pasi- 
sakymas prieš emigraciją ir ypač emigrantų gyvenimo ydų 
atskleidimas sukėlė nepasitenkinimą lietuvių išeivijos tar- 
pe („viską perskaičius, pasilieka sąmonėj juodas, juodas 
vaizdas. Ir šiurpu turi pasidaryti pamąsčius, kad ir tu turi 
būti to vaizdo dalele“) 16, 

Po Amerikos Estija J. Tumui pasirodė tik pagyrimų 
verta šalis. Pirmas įspūdis ir buvęs „pasigailėjimas, kodėl 
mes anksčiau nesusipažinom su ta Pabaltijos šiaurės tau- 
tele“, Rašytojui imponavo estų santūrumas, net griežtu- 
mas, jis stebėjosi muzikiniu išprusimu („Estai liuosai gie- 
da ir dainuoja iš rašytų gaidų, įpratę gražiai daboti tak- 
to; tad nedideliai vargu jiems surinkti į vieną chorą ne 
šimtais... bet tūkstančiais“!8). Bet labiausiai sužavėjo J. 
Tumą estų teatras. Į Taliną (Ravelį) jis ir vyko kaip „Vil- 

13 J. Tumo laiškas (1911.VIIL.8) „Vilties“ redakcijai — VVU BR, 
F 1, F 562, 1. 5. 


1 Iš M. Ročkienės atsiminimų (Laižuva, 1969.V11.10). 

5 Iš J. Liogmino atsiminimų (Laižuva, 1969.VIL.10). 

S Jurgelionis K. Kritika kun. J. Tumo paskaitos apie Ameriką.— 
Jaunoji Lietuva, 1914, Nr 1, p. 56. 


17 J. Tumo laiškas (1913.VIII.25) A. Dambrauskui-— VVU BR, 
F 1, E 118, 1. 93. 


!8 Viltis, 1913, rugpjūčio 30. 

ties“ korespondentas dalyvauti nacionalinio teatro atida- 
ryme. „Ak... kokia tai tikra menų šventė tas... Igaunių te- 
atras“, — rašė A. Dambrauskui!?. O reportažuose „Vilčiai“ 
pažymėjo, kad estai „nepakeičiami vaidinimo dalykuose“, 
kad jų teatras iš tikrųjų jau profesionalus, sugebas staty- 
ti Sekspyrą ir kitus didžiuosius pasaulio rašytojus“? 

Iš Laižuvos nuošalio J. Tumas palaikė ryšius su anks- 
tesniais bičiuliais. Dažnai jis rašydavo L. Girai, kuris dir- 
bo „Viltyje“, teiravosi apie kultūrinį gyvenimą Vilniuje, 
apie naujus vardus literatūroje („Liuduk! Kas tie Putinas 
ir Radzikauskas? Bent kiek man juos aprašyk. Tai vy- 
rai — ne vanagai“*!). Savo jaunam bičiuliui pasiguosdavo 
ir asmeninio gyvenimo vargais. Neseniai Vilniuje (1910) 
piktybine anemija mirė sesuo Severja Mėginienė, o Lai- 
žuvoje kelis mėnesius (1912) rašytojas slaugė džiova sir- 
gusį jos sūnų Kaziuką (kuris ten ir mirė). Artimųjų ligos, 
įtemptas darbas, matyt, gerokai išvargino J. Tumą: jis 
sakėsi imąs pasiduoti depresijai, sergąs „nervų sustingi- 
mu ar kuriuo tai biesu“; nieko negalįs galvoti, naktimis 
nemiegąs, „vien tik svajojąs, bet vis niekus“22. 1913 metų 
vasarą L. Gira, su šeima aplankęs Vaižgantą ir praleidęs 
atostogas Laižuvoje, labai praskaidrino rašytojo nuotaiką. 

O Vaižganto laiškai A. Dambrauskui vis retėjo: šoki- 
ravo pastarojo dogmatizmas, viską nustelbiantis katalikiš- 
kas fanatizmas. „Druskius“ kas kartas darosi nebežmoniš- 
kesnis“,— skundėsi bičiuliams Tumas. A. Dambrauskas iš 
tikrųjų buvo neatlaidus, net irzlus. Kai Vaižgantas uždelsė 
įteikti leidyklai knygą „Ten gera, kur mūsų nėra“, jis įtū- 
žęs rašė: „Pasielgei kaip tikras cicilikas, eksproprijatorius 
arba koks nususęs dvarponėlis — šlėktelė <...> Buvau 
pas Tamstą vasarą, mačiau, kaip gyveni. Laiko turi daug, 
galėtumei ne vieną, bet po kelis veikalus parašyti, jei tik 


1 J. Tumo atvirlaiškis (1913.VIII.25) A. Dambrauskui.-—- VVU 
BR, F I, E 118, I. 93. 

2 Viltis, 1913, rugpjūčio 30. ; 

2?! J. Tumo laiškas (1913.X1.18) L. Girai— LKLI BR, F 13, 
1630—-173. 

22 Gira L. Tumas-Vaižgantas nuošalėj.— Vairas, 1933, Nr 6 
p. 165. 

įvesium į savo gyvenimą šiokią tokią tvarką. Tiesa, dėl 
dirbimo ir šiemet dirbai: rašinėjai „Vilčiai“ politiškus 
straipsnius, važinėjai su paskaitomis, vedei net pieno sta- 
tistiką <...> Viena tik pamiršai, ką esi prižadėjes šv. 
Kaz. d-jai (šv. Kazimiero draugija — katalikų knygų lei- 
dimo ir prekybos organizacija — A. V.). Dėl ko. Negaliu 
įspėti. Skaičiau sveiką doru žmogumi, geru kunigu, rimtu 
veikėju, bet dabar iš tikro nebežinau, ką bemanyti“23, Toks 
A. Dambrausko požiūris J. Tumui jau nebuvo naujiena ir 
nebedarė didesnės įtakos. Vis dėlto, A. Dambrausko „SU- 
drausmintas“, J. Tumas stengėsi „suvaržyti bent kiek savo 
„širokuju naturu“ ir nukreipti ją prie vieno darbo“. 

Vaižganiui artimi žmonės savo laiškais skatino jį pasi- 
naudoti Laižuvos nuošalumu ir atsidėti kūrybai. Iš Peter- 
burgo rašė: „Rasi dabar likimas duos Tamstai daugiau 
liuoso laiko. Neapleisk, Tamsta, progos, sutvarkyk, o ko 
trūksta, parašyk, savo atsiminimus <...> Neužmiršk, 
Tamsta, gerbiamasis kunige, tos, jeigu taip galima pasa- 
kyti, priedermės“2*. L. Gira kvietė bendradarbiauti „Vaivo- 
rykštėje“: „Aš atsimenu, kad Tamsta kalbėjai turįs daug 
atsiminimų jaunystės laikų, dargi, rodos, rodei man ová 
sąsiuvinį. Vaje, kaip tiktų „Vaivorykštei“25. Kitame laiške 
ir vėl priminė: „Taigi prašau labai atsiųsti savo vaizdelius. 
Jie priduos daug gyvumo ir bus tikra literatūros naujiena, 
nes jau Vaižganto mūsų visuomenė seniai beskaitė nieko 
nauja“? 

Laižuvoje Vaižgantas iš tikrųjų atsidėjo literatūrai, 
ūkio, kaip sakėsi, „nė žvairomis nežiūrįs“?7. Ypač daug ra- 
šytojas skelbė kritikos straipsnių. Vaižgantas nesiekė va- 
dovauti literatūros procesui, nekūrė programinių deklara- 


3 A. Jakšto-Dambrausko laiškai Vaižgantui-Tumui— Atheneum, 
1938, t. 9, sąs. 1, p. 38. 

** L. Noreikos laiškas (1911.1.7) J. Tumui— VVU BR, F 1, 
F 72,1. 11. 

3 L. Giros laiškas (1912.1.12) J. Tumui.— VVU BR, D 948, I. 2. 

28 L. Giros laiškas (1912.X1.14) J. Tumui.— Ten pat, I. 4. 

* J. Tumo laiškas (1913.XI.3) A. Dambrauskui— VVU BR, F 1, 
E 118, I. 87. 

cijų. Vis dėlto jis aiškiai išreiškė savo estetinę nuostatą ir 
kai kurias lietuvių estetinės minties tendencijas. 

Pagal amžių ir literatūrinio darbo patirtį priklausyda- 
mas vyresniajai kartai, literatūriniais interesais J. Tumas 
daug kuo artimas rašytojų grupuotei, kuri, atėjusi į lite- 
ratūrą, iškėlė jos atnaujinimo idėją, ieškojo kelių literatū- 
rai pagyvinti, meniniam lygiui pakelti. Jis ir bendradar- 
biavo toje spaudoje („Viltyje“, „Vaivorykštėje“, „Vaire“), 
kur dažnai buvo siūlomi literatūrai estetinės vertės matai, 
norima atsiplėšti nuo kasdieninės buities podirvio, ieškoma 
„tautos dvasios“ apraiškų. Toje spaudoje dažnai sulieps- 
nodavo diskusijos nacionaliniu klausimu, ieškota naciona- 
linių ypatybių mene. Karščiausias tokių ginčų dalyvis buvo 
J. Herbačiauskas. Pastarojo ekscentriškų, kraštutinių teo- 
rijų J. Tumas nepripažino, o ir patį jo autorių nelabai 
mėgo („Gal jam būtų ir sekęsi, kad nebūtų prasimanęs, 
jog jo minties galybę juoba išreikš aitrus padažas, suda- 
rytas iš neapykantos, pravardžiavimų ir nešvarių keiks- 
mų“**). Bet „tautinio meno“ idėją J. Tumas visokeriopai 
palaikė ir propagavo. „Lietuviškumo“ kriterijum neretai 
pats J. Tumas matavo literatūros kūrinio vertę. Antai Do- 
bilo „Blūde“ reikšmingiausia, jo nuomone, kad viskas čia 
„neapsakomai lietuviška“ (,„...Dobilas bene bus pralenkęs 
pačią Žemaitę“), giliai užgriebdamas „lietuvio būtį ir sie- 
lą“. Tų metų literatūros kritikoje J. Tumas bandė sukurti 
savą lietuvių nacionalinio charakterio modelį. „Lietuvio ti- 
pui“ esą būdinga katalikybė, meniniai polinkiai (n. mes 
tik paveldėtojai nuo amžių artistais buvusių mūsų bočių 
gabiunų“*?), inertiškumas, kurį rašytojas ypač peikė („taš- 
la“— dažnas J. Tumo įvaizdis „Tietuvio būdui“ nusakyti). 
Ateityje Vaižgantas mažiau akcentuos religingumą, nors 
niekada neneigs jo ir supras jį kaip nacionalinės sąmonės 
apraišką. Todėl, kiek J. Tumas beeitų liberalizmo linkme, 


° Tumas J. Naujas laikraštis. „Vaivorykštė“.-— Viltis, 1913, rug- 
pjūčio 4. 

3 Tumas-Vaižgantas J. Dobilas. Blūdas arba Lietuva buvusios 
Rosijos revoliucijos metu.— Kn.: Lietuvių literatūros kritika. V., 1971, 
t 1, p. 553. 


3 Tr dailė ne iš galo pradedama.— Viltis, 1910, kovo 14, 

jis niekada nenūtrauks ryšių su kunigijai būdinga pasau- 
lėžiūra. 

Teigdama tautiškumą, lietuvių antrojo dešimtmečio kri- 
tika ragino rašytojus remtis tautosaka, „tautinės kūrybos 
pavyzdžiais“, „nekopijuoti svetimų formų ir srovių“ (A. 
Jakštas). Tokia programa neišvengiamai linko į konserva- 
tyvumą, nes orientavo lietuvių literatūrą izoliuotis nuo pa- 
saulinio meno, apsiriboti siauromis nacionalinėmis tradi- 
cijomis. O akcentuojant „tautinio genijaus“ jėgą, buvo 
per daug pasikliaujama mistinėmis kūrėjo vizijomis, irra- 
cionaliais pradais (J. Herbačiauskas). Sioje kraštutinių 
nuomonių sankryžoje J. Tumas užėmė „tarpinę“ poziciją. 

Atsiskirdamas nuo klerikalinės krypties didesne tole- 
rancija, J. Tumas ne tik prie J. Herbačiausko, bet ir prie 
„Naujosios grupuotės“ (L. Gira, B. Sruoga, I. Šeinius, S. 
Šilingas ir kt.) nepritapo, nes pripažino ir estetinę, ir visuo- 
meninę meno funkciją. Meno ir tikrovės santykis, literatūros 
visuomeninė prasmė — vienas iš pagrindinių matų, kuriuo 
J. Tumas, literatūros kritikas, o vėliau mokslininkas, mata- 
vo literatūros kūrinio bendrąją reikšmę. Kitu atveju lite- 
ratūra jam bergždžia („mauroja, o pieno neduoda“), „šal- 
ta kalėdinių eglelių natrio šviesa nei šildo, nei uždega“?! 
„Tuščių jausmų ir svajonių, neužvaisytų idealais ir realy- 
be, aš pradedu nebemėgti“,— teigė J. Tumas?2. Tokiai li- 
teratūrai rašytojas sakosi vainiko nepintų, kad ir kažin 
kaip gražiai autoriai „tyriliuotų savo vamzdeliais“. 

Maironiui skirtas straipsnis „Ko ieškome dainių vei- 
kaluose?“ — vienas iš svarbiausių to meto J. Tumo kriti- 
Ikos darbų. Jame itin pabrėžtas literatūros ir gyvenimo 
ryšių įvairumas. J. Tumas akcentavo ir tai, kad tarp rašy- 
tojo asmens ir jo kūrybos nedėtinas lygybės ženklas, kad 
rašytojo biografijos negalima sutapatinti su jo kūrinių 
realijomis, o rašytojų, „ypač poetų raštų niekaip negalima 
identifikuoti su jų siela“. Iš rašytojų, Vaižganto nuomone, 
nereikia daryti ir stabų, „cadikų“ („kiekvieną nusispjovi- 


3! M. Vaitkus „Šviesūs krislai“— Viltis, 1914, sausio 15. 


32 Ko ieškome dainių veikaluose?.— „Vilties“ nemokamas mokslo 
ir literatūros priedas. 1913, p. 4. 

mą aiškinti kaipo kažkokių reviliacijų ženklus“). Tokia 
nuostata dar kartą paliudija, kad J. Tumas toli gražu ne 
kritikas diletantas, kaip anuo metu, o ir vėliau, mėgo pa- 
brėžti kai kurie tyrinėtojai. Nors ir nebuvo jis kurios nors 
normatyvinės estetikos šalininkas, laikėsi visuomeninių ir 
estetinių vertinimo principų. Ir prie estetinių konvencijų 
nepritapo ne tiek dėl išsilavinimo stokos, kiek dėl charak- 
terio ir temperamento. 

Savo recenzijose J. Tumas „nuvainikavo“ ne vieną XX 
a. antrojo dešimtmečio rašytoją, taikiusį į „cadikus“. Kri- 
tiškų pastabų susilaukė „parnasistas“ M. Vaitkus, net M. 
Gustaitis, arogantiškai pasišaipė iš B. Sruogos ultramo- 
derniškų impresijų („O, nabagėlis! Tėvas negimęs, 0 sū- 
nus jau pražilęs!.. Vilkimės tačiau, kad tai tik sakiniai dėl 
smarkumo aptulžinti“*). Kandžiai J. Tumas atsiliepė apic 
K. Puidą. Santūriai įvertinęs „Gaires“, naujoje rašytojo 
apysakoje „Žemės giesmė“ recenzentas pasigedo ne tik 
platesnių meninių apibendrinimų, bet ir paprasčiausios lo- 
gikos, „kalbos dvasios“ pajautimo. Už tokį „dekadentišką 
mandragalvavimą“ recenzentas ir pavadino K. Puidą „lie- 
tuvišku Zaratustra“**, 

J. Tumas savo laikysena teigiamai veikė per daug įsi- 
bėgėjusius „naujų takų ieškotojus“. Kartu aišku, kad jis 
įvairių krypčių kūriniams taikė dažniausiai realizmo rei- 
kalavimus. Taip realizmo konvencijos šviesoje I. Šeiniaus 
apysaka „Bangos siaučia“ kritikui atrodė lektūra, tin- 
kanti lengvam pasiskaitymui, o kūrinio kalba „baisiai ne- 
taisyklinga, ir pasišiaušęs stilius“35. Nemaža J. Tumo kri- 
tikoje ir skubotų, „karštų“ vertinimų. Suaktyvėjus literatū- 
riniam gyvenimui, keičiantis rašytojų generacijoms, sąjū- 
džiams, visa to meto kritika „kunkuliavo“, susidurdavo la- 
bai prieštaringos koncepcijos. A. Jakštui, normatyvinės es- 


33 Tumas J. „Vaivorykštė“. Trečioji knyga.— Viltis, 1914, sau- 
sio l.. 

** Kazys Puida. „Žemės giesmė“.— „Vilties“ mokslo ir literatū- 
ros priedas.— 1914, Nr 2, p. 6l; taip pat: Lietuvių literatūros kritika, 
t. 1, p. 553. 

* Ignas Šeinius. „Bangos siaučia“.— Ten pat, Nr 1, p. 32; taip 
pat: Lietuvių literatūros kritika, t. 1, p. 557. 

tetikos šalininkui, ir pats J. Tumas atrodė „be logikos, be 
tvarkos“: „Kritikas <...> per liuosai švaistos su plunks- 
na, 0 ypač per daug laikos principo quod scripsi scripsi. 
<...> Išliejo visa, kas užėjo ant seilės, — ir žinokitės!“30 
Ir vėliau A. Jakštui Vaižgantas atrodė „Stiopka-Rastiop- 
ka“. 

J. Tumo-kritiko rašymo maniera, tiesa, itin subjektyvi. 
Tai sangviniško temperamento išraiška: plazda gyvas įs- 
pūdis, mirga įvairiausios asociacijos, autobiografiniai pa- 
sipasakojimai. Daugelis J. Tumo straipsnių priklausė nau- 
jam mūsų kritikos esė žanrui. Todėl ir tokia akivaizdi kri- 
tiko nuotaikų kaita. Tai įdomiai pastebėjo poetas M. Gus- 
taitis („Kai kun. Tumas ką nors rašo, visados žymu ir 
Tumas, ir Juozapas. Toj pačioj recenzijoj, kaip Tumas, 
jis pasiekia recenzijos tikslą, t. y. knygą tinkamai apibū- 
dina, o dar, kaipo Juozapas, rašo „jumoristikos to- 
nu“). „Kandus“ J. Tumas čia pat pasiduodavo kitam 
kraštutinumui — atrasdavo vis naujų „diementų“, nesi- 
gailėjo komplimentų. Su „diementu“ jis lygino, pavyz- 
džiui, pirmą J. Mikuckio eilėraštį, paskelbtą „Vaivorykš- 
tėje“?8, su „tyrojo vandens brilijančiuku“— Aišbės scenos 
vaizdelį („Visa ko pradžia — kiaušinis“39), Putiną vadino 
„poečiukų karaliumi“, o E. Radzikauską — „visų kritikų 
karaliumi“*?. Tumo superlatyvai kėlė ir kai kurių rašytojų 
nepasitenkinimą. Net praėjus kuriam laikui, B. Sruoga 
negalėjo atleisti tokios „priešlaikinės karūnacijos“, kaltino, 
kad J. Tumas demoralizavęs ir klaidinęs pradedančius ra- 
šyti*!. Rezervuotai jo komplimentus sutiko ir V. Krėvė: „To- 
kis jau sprogstantis optimistas. Turbūt, kada rašo ką nors, 
tai pasišnekėdamas“**. J. Tumo kraštutinumai nepaneigia 


3 Jakštas A. Mūsų nauji laikraščiai.—— Draugija, 1914, Nr 85, 
p. 75. 
„Vilties“ mokslo ir literatūros priedas, 1914, Nr 2, p. 95. 
„Vaivorykštė“. Trečioji knyga.-- Viltis, 1914, sausio 1. 
3 Viltis, 1914, sausio 26. 
Ten pat. 

* [Sruoga B.] Iš numirusiųjų kėlimasis. Naujoji Lietuva, 1917, 
vasario 5. 
2 V. Krėvės laiškas (1913.X1I.11) L. Girai.— VVU BR, F I, 85, 
. 40, 


71 


jo vertinimų esmės. Mokėjęs pasidžiaugti naujovėmis, jis 
išliko nuoseklaus, evoliucinio literatūros vystymosi kelio 
šalininkas. Tuo požiūriu jis artimas demokratinei ano me- 
to literatūros kritikai (ypač Bitei), pripažino, kad „rašte- 
nybė“ priklauso nuo gyvenimo, kad ji yra „laiko ir žmonių 
būdrodis“ (VR, TV, 139). 

Estetinė nuostata paveikė paties Vaižganto grožinę kū- 
rybą. Rašytojas daug dėmesio skiria kūrinių formai, kal- 
bai ir stiliui, ieško savito kelio literatūroje, bando įvairias 
žanro formas: paskelbė komediją „Žemės ar moteries“ 
(beje, buvo kritikuotas už negyvenimiškus personažus), 
jumoreskas „Rašėjas“, „Į tėvelio klėtelę pagūrom“. Šiuo 
metu parašyti kūriniai įėjo į „Karo vaizdų“ ciklą. Tai „Ka- 
ro slibinas“, „Rimai ir Nerimai“, taip pat vaizdai — „Kvai- 
lių ašaros“, „Juodžiaus kelmas“, kurie vėliau įjungti į 
„Pragiedrulius“. Galimas daiktas, kad šiuo metu (kaip liu- 
dija ano meto spaudos bendradarbiai), parašytas ir „Alau- 
šo varpas“, kurį Vaižgantas įteikęs almanachui „Atžala“*3, 

Laižuvoje Vaižgantas parengė spaudai dvi naujas kny- 
gas, leidžiančias padaryti platesnius apibendrinimus apie 
Vaižgantą beletristą. 


„Ten gera, kur mūsų nėra“ 


Taip pavadintos Vaižganto kelionių apybraižos!. Tai 
pirma tokios plačios apimties rašytojo knyga, taip pat pir- 
moji kelionių aprašymų knyga lietuvių literatūroje. 

Kitos tautos XX a. pradžioje jau turėjo plačią ir įvai- 
rią kelionių literatūrą: kelionių dienoraščius (Stendalio 
„Kelionė į Italija“, M. Tveno „Kelionė į Pirėnus“), fantas- 
tinio žanro romanus (Ž. Verno, H. Velso, A. Konan-Doi- 
lio, S. Lemo), mokslininkų aprašymus (Č. Darvino, A. Bre- 
mo, N. N. Miklucho-Maklajaus) ir publicistinio žanro apy- 

* Gudaitis L. Platėjaniys akiračiai.— V., 1977, p. 392. 

! Tumas J. Ten gera, kur mūsų nėra arba neapleiskime Tėvy- 
nės! (Pasakojimai, kaip mūsų išeiviams sekasi Amerikoje).— K., 1912, 
224 p. (Toliau cituojant tekste nurodomas šio leidinio puslapis.) 

braižas (S. Puškino „Kelionė iš Maskvos į Peterburgą“, 
I. Gončiarovo „Fregata „Palada“, A. Čechovo, V. Koro- 
lenkos ir kitų knygos). Tuo tarpu lietuvių literatūroje ke- 
lionės buvo panaudojamos daugiau tik kaip knygos kom- 
ponavimo priemonė (M. Valančiaus „Palangos Juzė“. J. Do- 
vydaičio „Šiaulėniškis senelis“). Tai sena literatūrinė tra- 
dicija, ėjusi nuo Homero „Odisėjos“ ir susilaukusi populia- 
rumo visose literatūrose (D. Defo, D. Svifias, Dž. Kupe- 
ris, M. Tvenas, M. Ridas ir kt.). Šią tradiciją lietuvių li- 
teratūroje pirmasis pratęsė Vaižgantas. Knyga „Ten gera, 
kur mūsų nėra“ pradeda mūsų kelionių knygų kartoteką. 

Ankstyvesnės J. Tumo kelionių apybraižos (iš Rygos 
ir Krokuvos) beveik ištisai priklauso publicistikai. Tai „rei- 
kalų“ aprašymai. Ir apskritai J. Tumas buvo tos nuomo- 
nės, kad jei keliauji ne „sau pamaloninti“, tai ir rašyti 
privalai tik apie „reikalus“ (p. 8). Net ir vėliau, „iškišęs 
nosį iš savo krašto“ šiaip pasižvalgyti, Vaižgantas nemė- 
go „vegeberichtų“ („kur, pro kur teko pravažiuoti, ar te- 
kinis nesulūžo, ar pilvas gerai veikė etc. <... >“ — VR, 
XVII, 236). Jo nuomone, tik A. Vienuolis yra davęs litera- 
tūrinės vertės kelionės įspūdžių, o visa kita... „kelionės 
skysčiai“ (VR, XVII, 237). 

„Ten gera, kur mūsų nėra“ taip pat knyga apie „rei- 
kalus“. Autorius aiškiai užsiangažavo sakydamas, kad jam 
rūpės ne dienos, atsitikimai, ne žaismės, džiaugsmai, o 
lietuvių emigracijos priežastys, lietuvių išeivių likimas 
Amerikoje. Autorius turi aiškią programą ir poveikio pro- 
jektą, kurį kondensuotai nusako tokie teiginiai („mora- 
lite“): 

„Grįžkite dar gyvais žmonėmis, o ne vien pelenų urno- 
mis, ar vien maišeliais pinigų“ (p. 84). 

„Amerikoje ne pienu upės plaukia, ne medaus krantai, 
ne dešrų tvoros ir ne sūriais stogai nukloti“ (p. 120). 

„Oi, sunku darbininkui Amerikoje būti mašinos vieto- 
je! Oi, ne ten ieškokime darbininkų rojaus!“ (p. 154). 

„Nesidžiauk tad motušėl ar tetušėl girdėdamas, kad 
tavo sūnelis daug Amerikoje uždirba! Jei jis ne vertelga 
ir nę amatininkas, ir vis dėlto ten daug uždirba, tai žinok, 

kad dar daugiau sveikatos pradirba, nes tenai gerai be- 
mokama tik už kruvinus darbus“ (p. 144). 

Knygoje vyrauja reportažas. Bet jis — ne tik skaičiai, 
informacija, o ir savotiškas etinis bei socialinis etiudas. 
Autorius gilinasi į įvairių socialinių grupių psichologiją, 
jos ryšį su nacionaliniu charakteriu. O pastarajame, be 
teigiamų bruožų („lietuviai... darbštūs, sveiki, stipri, pa- 
tvarūs, vargo nebiją...“), būdingas jau anksčiau J. Tumo 
akcentuotas inertiškumas („Lietuviai tebėra minkšta, pa- 
laida masa“; „Mūsų inteligentai „„tašlos“). Todėl rašytojo 
visuomeninio projekto dominantė — iniciatyvos skatinimas 
ir panaudojimas savam krašte („Garbinkime tad kiekvieną 
naują drąsią pradžią ir pradėkime; nes tik pradėtojai — 
iniciatoriai — bus tikrieji sulaikytojai mūsų brolių nuo 
emigracijos“— p. 222). 

Svarstymas, samprotavimas, informacijos duomenys 
rodo, kad J. Tumo kelionių vaizdai artimi publicistikos sri- 
čiai. Užsiangažavimas „reikalais“ neleido J. Tumui pla- 
čiau pabandyti beletristinių žanro galimybių. Vis dėlto be- 
letristikos — „kelionės skysčio“ — knygoje taip pat esama. 
Tai pirmiausia gamtos vaizdavimas. Vaižganto „aukštai- 
tiška aistra“ visą laiką buvo „vandenai ir kalnai“, „pla- 
tybės ir aukštybės“ („Aš jų ilgėjaus iš pat mažens. <...> 
Jūra mane alpinte alpindavo, ir aš taip jos pasiilgdavau, 
kad retkarčiais imdavau ir nuvažiuodavau be jokio kito 
reikalo dieną antrą parymoti, įsižiūrėjus į platybes.“ — 
VR, XVII, 223). Emocionalūs, stipriai individualizuoti kny- 
goje jūros peizažai. Jie kartu liudija, kad požiūris į žan- 
rą atsiliepia stiliui, kad Žanrinis savitumas tai vienas iš 
stilių apsprendžiančių faktorių. Ten, kur autorius nukryps- 
ta nuo „reikalų“, įmanomas beletristinis pasakojimas. 

„Stoviu ant pat galo garlaivio, jau visai ant vandens, 
tik labai aukštai nuo jo. Jūra rami, jokių vilniu. Garlaivis 
eina lygiai lygiai; tik jauti iš kažin kokios gilumos dunk- 
sėjimą ir truksėjimą; lyg kokie vulkaniškieji vickai veikia, 
kala iš apačios, neramina laivą, ir jis nerviškai krūpčioja, 
truksi ir pasispardydamas po penkias-šešias lietuviškas 
mylias per valandą krenta ir krenta vandenų bedugnėn — 
gilumon. Štai jau ir nieko nebesimato...“ (p. 48). 

„Pašaliais žalias vanduo, suplaktas su putomis, daro 
tokias varsas, jiešmos pavidalu supintas, kokias randame 


Mera 


Sie gamtos aprašymai labai charakteringi Vaižganto 
beletristo stiliui: vyrauja ne tiek išorinis detalizuotas pie- 
šinys, o autoriaus refleksijos ir įspūdžiai. Todėl toks stip- 
rus subjektyvusis pradas, akivaizdus lyrizmas. Tokio sti- 
liaus pavyzdys knygoje ir epizodas apie žuvėdrą. 

„Pamilau tave, žuvėdra, už tavo gyvybės galybę, už ta- 
vo nuvaldymą nepaprastų savo viekų. Už kelių šimtų vars- 
tų tu mus apleidai. Gailėjaus. Tariaus ir tu nebejveiksi 
tuštaus tolumo. Bet grįždamas rudenį ir vėl mačiau tave 
nebe už kelių šimtų, tik už pusantro tūkstančio varstų nuo 
krašto. Tu įveikei jūrą ir audrą. Tu nežinai baimės, neži- 
nai ribų savo privolei, nežinai kliūčių savo neramiai dva- 
siai lėkti, galvą apsukus, tu visur jauties vienodai. Tu tu- 
rėtumei būti pilnos laisvės simboliu“ (p. 49). 

Kai autorius ilgiau stabteli ties aplinka, ne tik infor- 
muoja, bet ir atkuria regimą paveikslą — vaizdas įgyja 
reljetiškumo. Vizuališkai raiškus knygoje uosto krovikų 
aprašymas, pasakojimas apie Čikagos skerdyklą, kur, beje, 
plačiai panaudojamos 1. Sinklerio knygos „Džiunglės“ re- 
miniscencijos ir citatos. 

Vienas iš kriterijų, padedąs nustatyti publicistikos ir 
beletristikos ribas, yra veikėjas. Jei tekste tik vienas vei- 
kėjas, ir vieno požiūris — nėra estetinio vyksmo?, Bet pa- 
sakotojas, kad ir labai artimas autoriui, gali tapti poten- 
cialiu veikėju, kai autorius moka pažvelgti į įvykius bei 
reiškinius ne tik savo, bet ir „trečiojo“ akimis, kai į save 


sy. - 


matome epizode apie saliūnininką, vertelgą, kuris primity- 
viausiai apgavo J. Tumą ir jo bendrakeleivį. Pasakotojas 
šiuo atžvilgiu pažvelgia į save — autorių — iš distancijos, 


2 BaxTun M. Dereruka CnOBeCHOro TBOpueCTBA. — M., 1979, c. 
22. 

net pasišaipo iš savo naivumo. Autorius čia — savotiškas 
veikėjas. 

Beletristiniu stiliumi parašytas epizodas apie ameriko- 
niškas fotografijas ir istorija apie „amerikonto dovaną“. 
Čia, be pasakotojo, savarankiškais veikėjais tampa ir tau- 
ri motina, ir „užuomarša“ sūnus Petrelis, buities pavir- 
šiais susižavėję „amerikontai“. 

Beletristikos įsiliejimas į publicistiką ir atvirkščiai — 
publicistinės digresijos beletristiniuose kūriniuose — bū- 
dinga ne tik kelionių knygai „Ten gera, kur mūsų nėra“, 
bet ir visai Vaižganto kūrybai. Publicistinio ir beletristinio 
stiliaus sąlydis tapo specifišku Vaižganto stiliaus požy- 
miu. 

J. Tumo autoreakcijos bruožas kelionių apybraižose 
yra ir ironija. Mokydamas bei agituodamas, autorius, iš- 
vengia visažinančio pozicijos, moka pasišaipyti iš svetimų 
silpnybių ir pats iš savęs. Gal todėl J. Tumas savo ke- 
lionių apybraižas ir vadino feljetonais. Juos Vaižgantas 
priskyrė beletristikos sričiai ir buvo numatęs įjungti į pro- 
jektuotą knygą „Vaizdai“, kurios yra išlikęs tik planas ir 
atskiri epizodai“. Iš plano matome, kad knygos „Ten gera, 
kur mūsų nėra“ fragmentams duoti net pavadinimai, jie 
pateikiami kaip savarankiški kūriniai (Kelionė okeanu. 
Nerimas. Žuvėdros. Okeanas. Uostas. Darbas. Amerikonto 
dovanėlė. Darbininkas mašina. Gyvulių pjovyklos Čika- 
goje). 

„Ten gera, kur mūsų nėra“— kelionių vaizdų rinkinys. 
Atskirų vaizdų rinkinys — mėgstamiausias Vaižganto kny- 
gų žanrinis tipas. Ir jei tokiame rinkinyje nebūtų kelių 
tikrai beletristinių vaizdų, juos galėtume priskirti ir pu- 
blicistikai. Jie paprastai ir vaidina pagrindinį vaidmenį 
(yra „siuzerenai“), valdo kitus vaizdus („vasalus“— pub- 
licistinius reportažus), nulemdami beletristinį viso rinki- 
nio pobūdį. 

Knygą „Ten gera, kur mūsų nėra“ Vaižgantas rašė sku- 
bėdamas. Leidykla reikalavo grąžinti avansą arba tuč- 
tuojau įteikti rankraštį. Pirmuosius skyrius rašytojas ati- 


? Vaižgantas. Vaizdai — VVU BR, F 1, D 673, p. 1—6, 21—74. 

davė spaustuvei, kai likusieji dar nė nebuvo pradėti. Nors 
ir skubėdamas, jis rūpinosi stilium, polemizavo su redak- 
toriais dėl pataisymų, gynė savo poziciją („ O Dollar ty- 
čia palikau svetimame skambėjime, priduodamas įam tam 
tikros prasmės <...> Melistoielį palikite, nes 1) be jo 
neapsieisi, 2) iš teksto jis aiškus, kas yra“*). Knygai pasi- 
rodžius, autorius labiausiai buvo nepatenkintas būtent jos 
stiliumi. „Jei sumanytumėte antru atveju spausdinti,— 
rašė jis leidėjams 1913 m.,— tai aš kai kurias vietas per- 
redaguočiau, kai kur labai negražus stilius. Kai parašęs 
gauni perrašyt, tuoj geriaus. Prie turinio neturiu ką be- 
pridėti“š. 

Tuo tarpu kritika, ypač Amerikos lietuvių spauda, gana 
kritiškai įvertino knygos turinį (K. Jurgelionis ir kt.). Kū- 
rinio stilių visi recenzentai laikė didžiausiu knygos pri- 
valumu. L. Gira „Vaivorykštėje“ rašė: „Stiliaus gyvumu ir 
jo, taip sakant, spalvotumu (rusų — krasočnost) kun. Tu- 
mui-Vaižgantui neprilygsta, rodos, nė vienas mūsų rašy- 
tojas. Ką tik jis rašo, ar publicistikos straipsnį, ar gyveni- 
mo vaizdelius — apysakaites <...> visur matai iš kar- 
to, jog tai rašoma nepaprastos dovanos literato-dailinin- 
ko. Kartais pagauna jisai, rodos, mažmožį kokį, pro kurį 
kitas praeitų, nė galvos ton pusėn nenusukęs, bet jis taip 
jį nustveria, taip nupiešia, taip reljefingai išskiria jį iš 
bendro fono, jog tau, skaitančiam tai tikru pasigėrėjimu, 
nė galvos nesmelktels, jog galima būtų pro tokį daiktą ar 
pasireiškimą praeiti, jo nepastebėjus. Po jo plunksna kiek- 
vienas, rodos, akmenėlis gyvas, kiekvienas aprašomas žmo- 
gus su tavim pačiu, rodos, kalba, ir tu gyveni jo gyveni- 
mu, sielojiesi jo vargais, džiaugies jo džiaugsmais“. 

Pats Vaižganas savo kelionių knygą „Ten gera, kur 
mūsų nėra“ vertino kaip svarbų beletristikos kūrinį, nors 


4J. Tumo laiškas (1912.VII. 11) A. Dambrausku.— VVU BR, 
F 1, E 118, L. 86. 

Š J. Tumo laiškas (1913.VIII 5) A. Dambrausku.—VVU BR, 
FI, E 118, L 91. 

ê Gira L. Kun. J. Tumo „Ten gera, kur mūsų nėra“.— Vaivo- 
rykštė, 1913, kn. 2, p. 401—402. l 

ir pripažino, kad jame yra „geresnių ir netikusių viety“, 
„Netikusio“ stiliaus rašytojas atkakliai norėjo išvengti, 
leisdamas atsiminimų vaizdelius. 


„Aukštaičių vaizdeliai“ 


Atsiminimų vaizdelius išleisti atskira knyga Vaižgan- 
tas rūpinosi jau Vadaktėliuose. Ketino net savo lėšomis 
leisti ir „vien tik pro domo sua ne dlia prodaži“!. Tačiau 
sumanymas liko neįgyvendintas, pinigų „nugriebti“, kaip 
tikėjosi rašytojas, nepasisekė. 

Laižuvoje Vaižgantas vėl grįžo prie „cikliaus jaunys- 
tės atsiminimų“, juos taisė. Rašytojas atkakliai ėmė ieš- 
koti leidėjo. „Žinai,— rašė jis 1913 m. K. Puidai,— aš tu- 
riu surinkęs ir kuo negatavai sutaisęs tomą „Aukštaičių 
vaizdelių <...> Kai kurie sako esą gerai stilizuoti. Aš 
baisiai norėčiau išleisti juos ne tiktai švariai ir be paklai- 
dų, bet ir artistiškai gražiai. Bet nėra leidėjų. Rinkevy- 
čia — bepinigis žmogus. Amerikos leidiniai merzostį, šv. 
Kazimieras (jau minėta klerikalinė leidybinė organizaci- 
ja —4. V.) galėtų, bet savo „mužikams“ — ėmėjams kam 
per daug įtikti, ir taip mačys, anot Valančiaus“?, Išleisti 
„Aukštaičių vaizdelius“ pagaliau sutiko J. Rinkevičius. 

Kaip ši knyga buvo svarbi pačiam autoriui, matome iš 
Vaižganto laiško A. Dambrauskui: „<...> man svarbu 
išleisti savo miniatiūras viena ar dviem knygutėm, kad 
skaitytojas galėtų pamatyti mano, kaipo beletristo, fiziono- 
miją, išreikštų savo nuomonę ir ar pastumtų, ar atstumtų 
nuo darbo toje pat srityje. Taigi šitas leidinys man labai 


"J. Tumo laiškas (1913.VII.27) A. Dambrauskui.— VVU BR, 
F 1, E 118, I. 90. 


"J. Tumo laiškas (1906.IX.10) A. Dambrauskui.-- VVU, BR, 
F 1, E 118, 1. 64. 
2 J. Tumo laiškas (1912.X.23) L. Gira. — VVU BR, D 948, I. 3. 


* J. Tumo laiškas (1913.X.24) K. Puidai.— VVU BR, E 260, 
L li. 

svarbus“*. Tačiau „Aukštaičių vaizdeliai“, kuriuos taip 
kruopščiai spaudai rengė autorius, nepasirodė. Sutrukdė 
karas. Jau buvusi atspausdinta knygos dalis, bet kilus 
gaisrui spaustuvėje, visi lankai sudegę. Mus pasiekė vie- 
nas šios knygos egzempliorius. Ir tai ne visas tekstas, o 
tik dalis — dvylika vaizdelių“. Matyt, jie buvo leidėjų at- 
siųsti autoriui korektūrai. 

Kiek galima špręsti iš likusio egzemplioriaus ir auto- 
riaus susirašinėjimo, knygos „Aukštaičių vaizdeliai“ pro- 
spektą sudarė trys skyriai: „Kaip jis augo“, „Kaimynai“, 
„Švenčių ir papročių pokyliai“. Vaizdeliai taip grupuoja- 
mi, kad palaipsniui atsiskleistų pagrindinio veikėjo pasau- 
lis, vaikystės ir paauglystės metų potyriai. Pavyzdžiui, pir- 
masis skyrius — „Kaip jis augo“ — pradedamas vaizdais 
apie vaiko savivokos pabudimą (,Užjautimas“, „Galvo- 
jimas“, „Didystė“, „Tautystė“), toliau eina šeimos aplinka 
(„Tėvelis“, „Obuolio raškymas“, „„Motutė“, „Vasaros die- 
na“ „Motutės žiponas“, „Pirmasis sielvartas“, „Džiaugs- 
mas“, „Pirmasis pasišventimas“), pasakojama apie drau- 
gus ir gamtą („Du jungu“, „Ant Popšutės kalno“, „Pilia- 
kalnyje“, „Upelyje“). Antrame skyriuje norėta parodyti, 
kaip į vaiko pasaulį ateina pašaliniai žmonės, atsiranda 
naujų džiaugsmų ir sielvartų, kaip kaupiasi žmogiškoji 
patirtis („Gerieji dėdės“, „Pirmosios rungtynės“, „Pirma- 
sis mano laikrodėlis“, „Pirmoji labdarybė“, „Pirmoji ke- 
lionė“, „Šventadienį karčemoje“). Tik trečias skyrius ma- 
žiau beišlaikė šį kompozicinį principą: vaizdeliai sudėsty- 
ti, atsižvelgiant į švenčių bei papročių ritualo chronologi- 
ją. Knygos „Aukštaičių vaizdeliai“ kompozicija primena 
L. Tolstojaus trilogiją „Vaikystė. Paauglystė. Jaunystė“, 
kuria taip žavėjosi Vaižgantas. 

* J. Tumo laiškas (1913.XI.3) A. Dambrauskui.— VVU BR, F I, 
E 118, I. 87. 

5 Leidėjo J. Rinkevičiaus pasakojimas.— Binkis K. Lietuviškos 
knygos prietelis.— Literatūros naujienos, 1934, gegužės 15. 

€ Vaižgantas. Aukštaičių vaizdeliai: Jono Rinkevičiaus leidinys. 


1914. (Įrašas pieštuku „Unikat“— A. V.) — VVU BR, F I, D 594, 
47 p. 


7 Vaižgantas. Vaizdų rinkinys. Aukštaičių vaizdelių turinys.— 
VVU BR, F I, D 673, p. 130. 

Rašytojas manė iš alegorinių bei satyrinių vaizdelių pa- 
rengti dar ir ketvirtą knygos skyrių — „Alegorijos ir sa- 
tyros ant aukštaičių gamtos pamušalo“. I ji projektavo 
įjungti net keletą vertimų. Pagaliau nusprendė tuos kūri- 
nius išleisti atskira knyga — „Vebronių buitis“. 

Daugelis kūrinių, sudarančių knygą „Aukštaičių vaiz- 
deliai“, 1912—1914 m. skelbti periodinėje spaudoje (laik- 
raščiuose „Viltis“, „Rygos garsas“, žurnaluose „Vaivorykš- 
tė“, „Vairas“). Todėl, net knygai neišėjus, vaizdeliai buvo 
žinomi ano meto skaitytojui ir reprezentavo autorių kaip 
savitą beletristą. 

Vaizdelių siužetai pagrįsti atsitikimais iš kaimo bui- 
ties. Tai siužetai, kurie nickur neprasideda ir nenutrūksta, 
nes tai savotiškos „gyvenimo atkarpos“. Kartais siužetui 
užtenka kasdienybės smulkmenos (tėvelis reškia vaikui 
obuolį, sugedo pasiskolintas laikrodis). „Aukštaičių vaiz- 
deliuose“ tos smulkmenos „išdidinamos“. Mat aplinka 
vaizduojama vaiko akimis, o vaiko vaizduotė savitai trans- 
formuoja tikrovę. Rašytojas ir rodo ją hiperbolizuotą, su- 
voktą per vaiko psichikos prizmę. Vaizdelyje „Galvojimas“ 
brolis tik pajuokauja, kad per „popą“ (vaikas įsidūrė pirš- 
tą) — „žarnos lenda“, o suaudrinta vaiko vaizduotė jau 
piešia šiurpią mirties sceną, vaikas net suserga. Taip 
smulkmena ir netikėta, nes itin padidinta, veikėjo reakcija 
padeda sukurti rašytojui novelišką situaciją, o pasakojime 
atsiranda, Vaižganto žodžiais tariant, „truputėlis blyks 
blyks“?. 

Vis dėlto „Aukštaičių vaizdeliuose“ autoriui rūpi ne 
pats įvykis, ir net ne kaimo buities fonas, nors jis kuria- 
mas labai apgalvotai. Vaižgantas pasirenka psichologinį 
pasakojimą, į pirmą vietą atkeldamas vaiko vidaus išgy- 
venimus. Rašytojas atskleidžia vaiko jauseną ir mąstyse- 
ną, kuri nepaklūsta šablonams, visada pagrįsta netikėto- 


Š J. Tumo laiškas (1913.XII.2) A. Dambrausku.— VVU BR, 
F 1, E 118, 1. 97. Tokią knygą Vaižgantas išleido, pavadindamas 
„Alegorijų vaizdais“ (1916). 

° J. Tumo laiškas (1913.VII.27) A. Dambrauskui—— VVU BR, 
F 1, E 118, 1. 90. 

mis analogijomis. O svarbiausia, Vaižgantas tai ypač ak- 
centuoja, kad šiame amžiaus tarpsnyje žmogus atviriau- 
sias ir teisingiausias. Tuo metu viskas sveriama be kom- 
promisų, be koniormizmo. Todėl vaiką skaudžiai žeidžia 
mažiausia neteisybė („Pirmoji kelionė“), jis neailaidus sa- 
vo silpnybėms („Pirmasis jo laikrodis“), didžiuojasi jas 
įveikęs („Pirmasis pasišventimas“), jo širdis atvira kitų 
nelaimėms ir džiaugsmams, draugystei, gamtos įspū- 
džiams („Du jungu“, „Ant Popšutės“, „Piliakalnyje“). 
Vaiko dvasinių išgyvenimų apyvartoje cirkuliuoja visos 
esminės žmogiškosios antinomijos: gyvenimas ir mirtis, iš- 
tikimybė ir išdavystė, pasiaukojimas ir egoizmas, meilė ir 
neapykanta, džiaugsmas ir skausmas. Vaižgantą ypač do- 
mino psichologinės būsenos, kuriose atsiskleidžia vaiko 
reakcija, pažeidus jo orumą. 

„Aukštaičių vaizdeliuose“ pavaizduoti vaiko sielvartai 
labiau išprususį skaitytoją — o į tokį jau ir orientavosi 
Vaižgantas — galėjo imponuoti ne tik psichologiniu, mo- 
raliniu, bet ir estetiniu požiūriu. Rašytojas moka vaizduo- 
ti vaiko sielvartų „švarumą“, apvalyti juos nuo pašalinių 
reakcijų. Dėl to pasakojimas yra itin ekspresyvus. Į eks- 
presyvią estetiką orientavosi ne tik XX a. lietuvių proza. 
Ta linkme ėjo daugelis Europos literatų 1°. 

Vaižganto profesinis meistriškumas ne mažiau aki- 
vaizdus „Aukštaičių vaizdeliuose“ kuriant motutės bei 
tevelio paveikslus. Šie veikėjai irgi turi autobiografinį 
pamatą, o kartu iškyla kaip apibendrinti meniniai paveiks- 
lai, liaudies reprezentantai. Liaudies dvasinė kultūra, 
Vaižganto nuomone, pagrįsta žmogaus ir gamtos ryšio 
pajautimu. Toks pajautimas „Aukštaičių vaizdeliuose“ aki- 
vaizdžiausias motutės paveiksle. Gamta motutei — aukš- 
čiausia vertybė ir galybė, valdanti visą žmogaus gyveni- 
mą. Sakrališku skaidrumu švyti jos pagarba žemei („Juo- 
da žemė, šventa žemė, aš tave su nusižeminimu bučiuoju: 
tu mane nešioji, tu mane peni, tu mane linksmini...“— bu- 
vo pradžia kas vakarinės jos maldos“!!), ir ugniai („Ug-. 


10 Baxrun M. DeTeTKKa cAaoBeCHOro TROpuecTBa. — M., 1979, c. 14. 
1 „Aukštaičių vaizdeliai“ (Kaip jis išaugo. Jo tėveliai: Tėvelis. 
Motutė).— Vaivorykštė, kn. 2, 1912, p. 262. 

nies neleido kitu vandeniu užlieti, kaip tik tyru, iš pat 
šulinio atneštu!?), saulei („laimindama žegnojo saulę ir 
tviskantį orą, ir žydinčias obelis, jog ir negyvi padarai pa- 
juto karštybę jos meilės...“!3). Autoriui rūpi, kad toks pan- 
teistinis požiūris į gamtą pakylėja žmogų virš pilkos kas- 
dienybės, išskiria jį iš kitų „gamtos padarų“, išaukština 
jo paties akyse. Žmogaus ryšys su gamta įgyja etinę vertę. 

Vaižganto nuomone, ne mažiau reikalingos žmogui ir 
tradicijos bei papročiai. Jie padeda žmonėms suartėti, su- 
sieja praeitį su dabartimi. Motutė labai vertina „senovės 
paminklus“ — įprastus daiktus, drabužius, įprastą gyveni- 
mo būdą. Todėl taip skaudžiai ji persiskiria su savo „žipo- 
nu“, iš kurio dukterys pasiuva „bjauriausią pasaulyje mai- 
šą, jau be jokių ypatingumų“. Autoriaus pozicija išsako- 
ma žodžiais: „Juo didesnis krenta ant mūsų atsakymas už 
barbarišką apsiėjimą su retais senovės paminklais, seno- 
vės žmonėmis ir jų dvasia. Suėjęs į protą šimto, regis, 
nebesigailėtum, kad pražudyta galėtum atgaivinti. Veltui, 
numirėliai nebesikelia“4. Toks leitmotyvas ir Vaižganto 
papročių vaizdelių. Tik kiek vėliau, „Pragiedruliuose“, ra- 
šytojas iškels ir gyvenimo kaitos, net papročių bei tradici- 
jų pasikeitimo būtinybę, nes be jos neįmanomas visuome- 
nės progresas. 

Kitus liaudies dvasinės kultūros bruožus Vaižgantas 
išryškino tėvelio paveikslu, atkreipdamas skaitytojo dėme- 
sį į šio iš paviršiaus pilko žmogaus emocijų turtingumą 
(„koks... pilnumas širdies daugybe neišeikvotų jausmų“!5), 
Tėvelis mažakalbis, lėtas, bet kaip jis sugeba savo „neiš- 
eikvotais jausmais“ dalintis su aplinka, kaip moka „tyliai 
mylėti“ šeimą, gimtinę, kiek gerumo jis teikia kitiems. Vi- 
dinė pusiausvyra, net lėtumas ir kitos temperamento savy- 
bės tėvelio paveiksle irgi turi moralinės vertės. Tėvelis — 
pirmasis Vaižganto veikėjas, pažymėtas „Žmogiškąja pas- 

12 Ten pat. 

8 Ten pat. 

14+ Vaižgantas. Aukštaičių vaizdeliai (Kaip jis augo: Užjauti- 
mas. Galvojimas. Didystė. Motutės žiponas).— Viltis, 1913, liepos 24. 

15 Vaižgantas. Aukštaičių vaizdeliai (Kaip jis išaugo. Jo tėve- 
liai: Tėvelis. Motutė).— Vaivorykštė, kn. 2, 1913, p. 253. 

laptimi“: „Tasai tylus vyras buvo lyg gili sietuva, pilna 
paslapčių <...>“. Panašios dvasinės struktūros žmo- 
gų vėliau ne kartą sutiksime rašytojo kūriniuose (Alijau- 
šas iš „Pragiedrulių“, Mykoliukas iš „Dėdžių ir dėdienių“, 
Peliksas — „Išgamoje“). Vaižgantas mokėjo vienos di- 
mensijos žmonėse surasti įvairias tikrovės dėsningumo gi- 
jas. Rašytojo vaizduojami žmonės ne autentiškos buities 
fotokopijos. Jie savitai interpretuoti, savitai suprasti. 

Jau minėta, kad „Aukštaičių vaizdeliuose“ į tikrovę 
žiūrima pagrindinio veikėjo — vaiko akimis. Tarp veikėjo- 
vaiko ir pasakotojo-autoriaus vaizdeliuose esama ir aki- 
vaizdžios koreliacijos. Vaizdeliuose susipina du laiko pla- 
nai: vaiko sielvartų patyrimo laikas ir pasakojimo laikas. 
Sie abu planai paprastai susijungia vaizdelių pabaigose, 
kur pasakotojas apibendrina vaiko potyrius bei įspūdžius, 
atvirai išsako autobiografinį vaizdelių pamatą, pažymi 
analogijas tarp personažo ir pasakotojo-autoriaus. Antai 
vaizdelis „Didystė“ apie vaiko pasipuikavimą prieš kitus 
(„Mano tėveliai turtingesni už jūsų...“) ir skaudžiai grau- 
dus mažesniųjų noras irgi nenusileisti („O mūsų užvakar 
sarčiukas išdvėsė...“) pabaigiamas jau nevaikišku api- 
bendrinimu: „„...jis nebeatmena ar besididžiavosi kuomet 
per visą savo amžių prieš mažesnius, nors pasididžiavimu 
prieš galingus ilgainiui gan plačiai pragarsėjo“!". Į vaiką 
pasižiūrima pasakotojo požiūriu, ir atsiranda daugiau pa- 
rametrų vertybių koeficientui surasti. 

Vaiko-veikėjo požiūris papildomas pasakotojo-auto- 
riaus apibendrinimais ir vaizduojant tėvelį, motutę. Pasa- 
kotojas pažvelgia į personažus iš laiko perspektyvos, per 
kitą mąstymo prizmę ir papildo šių veikėjų paveikslus vai- 
ko suvokimui dar neprieinamais dalykais. 

Aiškiai pabrėžiama retrospekcija, autobiografinės para- 
lelės teikia „Aukštaičių vaizdeliams“ memuaristikai būdin- 
go autentiškumo, net dokumentalumo. Taip į juos papras- 
tai žiūri Vaižganto biografai, taip teigė ir pats rašytojas 
(VRR, II, 391). Apskritai tokio žanro kūriniuose sunku at- 


36 Ten pat. 
V Vaižgantas. Aukštaičių vaizdeliai— Viltis, 1913, liepos 24. 

sekti, kas tikra, autentiška, o kur meninė išmonė. Vaiž- 
ganto „Aukštaičių vaizdeliai“ tuo požiūriu artimi S. Ak- 
sakovo „Šeimos kronikai“, jau minėtai L. Tolstojaus trilo- 
gijai, Z. Z. Ruso „Išpažinčiai“. 

„Aukštaičių vaizdeliuose“ yra ir memuaristikai būdingos 
idealizacijos. Prieš tokį tikrovės poetizavimą bei idealiza- 
vimą griežiai pasisakė „Vienybės lietuvninkų“ recenzen- 
tas Kratikas, apibūdinęs vaizdelių autorių „kaip buržua- 
zijos ideologą, moralistą, tikrovės lakuotoją, nematantį 
sąlygų, dėl kurių vargsta liaudies žmonės“!š. Tačiau šiuo 
atveju kritiko buvo nepakankamai atsižvelgta į meninį 
gyvenimo atspindėjimą grožinėje literatūroje ir į kūrinių 
žanrą. Apskritai ano meto literatūros kritika šias Vaiž- 
ganto pirmąsias talento „skeveldras“ įvertino gana tei- 
giamai. L. Gira skatino rašytoją išleisti stambų beletris- 
tikos rinkinį, žadėjo net padėti surankioti seniau spaus- 
dintus kūrinius. Vaizdelius jis vadino pirmaisiais rim- 
tais apsakymininko Vaižganto raštais ir džiaugėsi: „Visi 
sako: Tumas atgijo! Valio“. „Gal turi kokių atliekamų 
vaizdelių, — kreipėsi į Vaižgantą „Rygos garso“ redakto- 
rius, — atsiųsk, sunaudosiu“2!. Kritikas V. Bičiūnas Vaiž- 
ganto vaizdeliuose įžvelgė net nacionalinio charakterio — 
„tautos dvasios“ — išraišką??. 

Kritikos nuomonė autoriui buvo itin svarbi. „Aš net 
apysaką turiu sumezgęs,— rašė K. Puidai.— Tik kol vaiz- 
delių neišleisiu ir kritikos neišgirsiu, didesnės apysakos 
nemėginsiu, nes nežinau, kokiu žanru varyti“. Bet ir 


18 Cit, pagal: Gineitis L. Lietuvių literatūros kritika, 1905—1917 
m.— Kn: Lietuvių literatūros kritika, t. 1, p. 355. 

S Gira L. Tumas-Vaižgantas nuošalėj.— Vairas, 1933, Nr 7— 
8, p. 297. 

2 L. Giros laiškas (1913.VII.19) J. Tumui.— VVU BR, D 948, 
l. 10. 

2! J. Bikino laiškas (1913.XL5) J. Tumui— VVU BR, F 1 
D 957, I. 2. 

2 V. Bičiūno atviras laiškas pirmojo „Baro“ vertintojui.— VVU 
BR, F I, F 242, I. 303. 

3 J. Tumo laiškas (1913.X.24) K. Puidai.— VVU BR, E I, E 260. 
lL 11. Apysaka, kurią mini autorius, matyt, „Rimai ir Nerimai“, 

pats rašytojas jautė, kad autentišku patyrimu pagrįstas 
vaizdelis artimiausias jo talentui. 

Vaižgantas ir rašys kurį laiką tik trumpus apsakymus- 
miniatiūras, nors jį stipriai traukė platesnė epinė forma. 
Kitus rašytojus jis visada gyrė už tai, kad imasi stambes- 
nių kūrinių („Gana jau visokių smulkių avies spirelių“24), 
sakėsi pavydįs rusų literatūrai „bylinų“, labai norįs, kad 
atsirastų lietuvių literatūroje toks kūrėjas, kuris sumanin- 
gai supintų didesnę epo pynę?5. 

Kaip sunku išsirinkti talentui tinkamiausią kelią, kiek 
daug jėgų kartais nueina vėjais, Vaižgantas ir pats juto, 
ir rado tokių pavyzdžių kitose literatūrose. „Pačiam rašy- 
tojui toli nepigu išsirinkti jo talentui tinkamiausis rašy- 
mo būdas, — samprotavo jis 1913 m.— Pajutęs bent kiek 
karštesnio įkvėpimo, mėgina eiliuoti, kol nepatiria, kaip, 
sakysime, Andrejevskis, jog tikrasis jo talentas... teisme 
kalbėti, teises aiškinti, ar kas kitas, taip pat tolimas nuo 
eiliavimo ir poezijos. 

Krylovas daug laiko sugaišo, berašydamas dramas, ku- 
rias publika tuoj ir užmiršo, nes tikrasis jo talentas — sak- 
mės rašyti. 

Andersenas veltui visiškai netalentingai darbavosi visą 
savo amželį ir tik pačioje savo senatvėje tesusiprato, jog 
jis... pasakų sekėjas. Jos padarė Anderseno vardą amžinai 
atmenamą. 

Puškinas buvo beketinąs istoriją tyrinėti, o Gogolį 
kuone padarė Rymo teologu. Ir taip be galo“*. Supratęs 
kūrėjo situacijos sudėtingumą, Vaižgantas vis dėlto daž- 
nai irgi dirbo ne tai, kas labiausiai atitiko jo talentą. 

O „pakrypęs į atsiminimų vaizdelius, Vaižgantas neap- 
siriko. Aišku, kiekvienas žmogus galėtų parašyti savo be- 
letristinę autobiograiiją, jei tik sugebėtų atskirti, kas su- 
daro jo unikalų patyrimą, išskiriantį jį iš visų bendro 
patyrimo. Pagaliau „Aukštaičių vaizdelių“ vertę lėmė ne 


2 J. Tumo laiškas (1913.XI.6) K. Puidai.— VVU BR, F 1, E 260, 
l. 12. 

* Tumas J. V. Krėvė „Dainavos šalies senų žmonių padavi- 
mai“.— Vairas, 1914, Nr 1, p. 20. 

2 Tumas J. Mūsų raštai.— Viltis, 1913, spalio 13. 


85 


tik vaizdavimo, tai yra atsiminimų, turinys, bet ir vaizda- 
vimo forma, kuri įvedė vaizduojamą tikrovę į meno di- 
mensiją. . 

Nepavykus 1914 m. paskelbti „Aukštaičių vaizdelių“ 
atskira knyga, Vaižgantas nealsisakė šio sumanymo. Jis 
atkakliai anotavo, kad „Aukštaičių vaizdeliai“ „pradėti 
spausdinti“?, kad jie „išleisti Vilniuje“?*, kad „įteikti 
spaudai““. Ir tik įjungęs daugelį vaizdelių į „Pragiedru- 


lius“, rašytojas nebesirūpino „cikliumi“ „Jaunystės atmi- 
nimy“. 

Laižuva, nors ir labai palanki kūrybos darbui, darėsi 
ankšta J. Tumui visuomenininkui. Jis — ne nuošalio gy- 
ventojas — ėmė jausti „prasidedančią valios atrofiją“ („Aš 
nežinau kuo tai vardu — neurastenija, paralyžius nervų ar 
kitaip kaip. Bet aš tuo sergu — sodžiaus atmosferoje“) 30, 
Pradžioje taip apsidžiaugęs gražia ir jaukia Laižuva, „Í 
pat nosį kvepiančiu sodu“3!, plačia klebonija ir tuo, kad 
„nebiednas“ („Piene nors maudykis...“)?2, nesutikęs nie- 
kur kitur keltis („Jums lengva kiloti...“)33, po ketverių 
metų — 1914 m. gruodžio mėn.— atsiradus pirmajai pro- 
gai, tuoj pat „išdundėjo“ į Rygą. Prasidėjo antroji Vaiž- 
ganto „odisėja“. Į Lietuvą rašytojas sugrįžo tik po kele- 
rių metų, ir sugrįžo kaip žymiausias lietuvių prozos kū- 
rėjas. 

2! Tumas-Vaižgantas J. Scenos vaizdai. Dialogai ir monologai. — 
Ryga, 1915. 


*8 Tumas-Vaižgantas J. Alegorijų vaizdai.—- Petrapilis, 1916. 
* Vaižgantas. Lietuvos „Žodis“. Šių dienų paveikslėlis.—- Pet- 
rapilis, 1917. 


30 J. Tumo laiškas (1913.1.14) A. Dambrauskui.-— VVU BR, 
FI, E 118, I. 88. 


31 J. Tumo laiškas (1911.11.16) S. Kymantaitei-Čiurlionienei.-— 
VVU BR, F I, F 58, 1. 158. 


%2 J. Tumo laiškas (1912.V.21) A. Dambrausku.— VVU BR, 
F 1, E 118, 1. 85. 


3 J. Tumo laiškas (1912.1.12) A. Dambrauskui.— VVU BR, F I, 
E 118, L 81. 


KNYGA PO KNYGOS 


Platesnio užmojo Vaižganto kūriniai pasirodė audrin- 
gais karo ir revoliucinių įvykių metais. Ir nors rašytojas 
sakėsi nemėgstąs politikos, publicistikos, kad tai jam tik 
pareigos „daiktas“, visuomenės veikla buvo jam būtinybė. 
Tik nušalintas, „išstumtas“ iš įvykių verpeto ir todėl „puo- 
lęs į depresiją“, jis atsidėdavo grožinei kūrybai. Gal todėl 
grožiniuose kūriniuose, tarsi ieškodamas kompensacijos, 
rašytojas pabrėžia šviesias gyvenimo akimirkas, ieško do- 
rų Žmonių, o kritikuodamas blogį, akivaizdžiai išsako har- 
monijos ilgesį. 


Karo sūkuryje 


Ėjo pirmieji imperialistinio karo metai. Kaizerio armi- 
jai okupavus Užnemunę ir Žemaitiją, į Rygą ir jos apy- 
linkes suplaukė nemažai pabėgėlių. Mieste ir anksčiau tirš- 
tai gyventa lietuvių: ieškodami darbo, iš Lietuvos į Rygą | 
ėjo bežemiai, į miesto mokyklas valstiečiai siuntė moky- 
tis savo vaikus. Rygoje gyvenantieji lietuviai darbininkai 
spietėsi apie socialdemokratinės krypties draugiją „Gied- 
ra“. Lietuvių tarpe reiškėsi ir revoliucinė mintis. Rygoje 
atgijo lietuvių revoliucinė spauda, pradėtas leisti savait- 
raštis „Vilnis“. Su Rygos darbininkų organizacijomis ar- 
timus ryšius palaikė ir V. Kapsukas!. 

J. Tumas atvyko į Rygą talkininkauti klerikalinės kryp- 
ties laikraščiui „Rygos garsas“, kuris jau ėjo nuo 1908 m., 
ir, redaguojamas nuolat besikeičiančių redaktorių, negalė- 
jo atsispirti „pirmeiviškai“ spaudai ir liberalinės krypties 
„Rygos naujienoms“. Todėl katalikams priešiškų idėjinių 
krypčių žmonės J. Tumą sutiko nepalankiai („Tegu kun. 


! Kapsukas V. Dar Lietuvos šelpimo reikalais.— Raštai. V., 
1963, t. 6, p. 47, 

Tumas nemano, kad Rygos lietuviai tokie kvaili, kaip jam 
atrodo <... >“; „Klebono duoną èdi, tai už ji ir loji 
<...>“ — VR, XVI, 16). Bet darbininkų tarpe buvo ne- 
mažai tokių žmonių, kurie, žinodami J. Tumo moralinį 
principingumą, žiūrėjo į jį su simpatija?. 

Tapęs laikraščio sekretoriumi (vedėju), J. Tumas pa- 
gyvino publicistikos skyrių, bendradarbiauti pakvietė ra- 
šytojus (J. Mikuckį, P. Mašiotą, Šatrijos Ragana). Visuo- 
meninė „Rygos garso“ programa daug kuo artima ankstes- 
niajai „Vilčiai“. Tautiškumas ir religija buvo pagrindiniai 
laikraščio devizai. Karo atžvilgiu „Rygos garsas“ užėmė 
tipišką buržuazijai poziciją: deklaravo ištikimybę patval- 
dystei, rūpinosi nukentėjusiais dėl karo ir karo pabėgė- 
liais, švietimo ir moralės reikalais. Tikrųjų imperialistinio 
karo priežasčių nesuprato ir J. Tumas, pagaliau nelabai į 
jas ir gilinosi. Jam atrodė, kad „Karo kaip ugnies ir maro 
privalome nekęsti, bet kai ištiko, nebe laikas mandragal- 
vauti, kas čia kaltas ir kam reikėjo“. Tiesa, kiek vėliau 
(1916—1917 m.) J. Tumas jau bandė iškelti imperialisti- 
niame kare dalyvavusių valstybių kėslus. Kai kurie iš jų 
teisingai nurodyti rašytojo paskaitoje „Iš lietuvių karo 
metų psichikos“*. Bet ir tada J. Tumas, žiūrėdamas į ka- 
rą ne tiek socialiniu, kiek tautiniu požiūriu, nesuvokė im- 
perialistinio karo esmės. Tik lietuvių ištikimybė carui jam 
jau atrodė nebūtina („Juoba Lietuva nematė reikalo nei 
pulti, nei gintis, nei šiada, nei tada nesimatė jai teigiamo 
veiksnio“*). Labiausiai J. Tumą domino moralinis ir psi- 
chologinis karo poveikis visuomenei, jo daroma žala as- 
menybei, nors karo metu rašytojas surado ir tokių atvejų, 
kai atskiras individas „ozonuojasi“, prisikelia prasmingam 
gyvenimui. 

Be „Rygos garso“, J. Tumas bendradarbiavo buržuazi- 
nės krypties laikraštyje „Lietuvių balsas“ ir žurnale „Vai- 
ras“, dalyvavo Lietuvių draugijos nukentėjusiems dėl ka- 


? Baltušis J. Su kuo valgyta druska.— V., 1975, t. 1, p. 43—45. 
ë J. Tumo paskaitos. Iš lietuvių karo metų psichikos — VVU BR, 
F 470, p. 137-—-141. 
4 Ten pat. 

ro šelpti veikloje. Komiteto reikalais jis vyko į Mintaują, 
važinėjo po Rygos apylinkes, lankydavo mieste gyvenu- 
sius karo pabėgėlius, priiminėdavo juos komitete, kuris 
buvo įsikūręs „Rygos garso“ redakcijos patalpose. Tad 
akis į akį teko J. Tumui susidurti su karo nelaimėmis. 

Ryga, ypač 1915 m. pavasarį ir vasarą, tapo karo epi- 
centru. Petrogrado „šašiejumi“ kariuomenė „pėsčia, va- 
žiuota ir raita plaukia į vieną ir į antrą galą“. O karo pa- 
bėgėlių irgi visur pilna. „Ratai tarška, arkliai žvengia, 
žmonės šaukia, riejas, koliojas“,— rašė J. Tumas straips- 
nyje „Mūsų pabėgėliai aplink Rygą“5. Lietuviais pabėgė- 
liais, anot Vaižganto, patvino visa valstybė“. Ir publicis- 
tiniuose straipsniuose Tumas ėmė skatinti lietuvius nepa- 
likti savo krašto, nemesti „tėviškėlių“, dirbti žemę, kad, 
„nereiktų rankos ištiesti juodos duonos prašant“. Vaiž- 
gantas vaizdžiai aprašė karo nelaimes, nevengė hiperbo- 
lių, feljetoniško stiliaus. Rašytojui net priekaištauta, kad 
drastiškais karo vaizdais jis bauginąs žmones. Pabėgėlių 
tarpe jam teko sutikti visuomenės „lekių“, žmonių, kuriuos 
karas sunaikino, sumenkino juos doriškai“. Jie pasidarė 
visuomenės parazitai, „šmugelninkai“, „virkšnos“. Pasta- 
rieji dažniausiai ir varstė „pono komiteto“ duris, įiems bu- 
vo adresuojama Vaižganto ironija. 

„Rygos garsas“ — paskutinysis klerikalinės krypties 
laikraštis, kurio redakcijoje darbavosi rašytojas. Laikraš- 
čio leidėjams (klerikalinei šv. Kazimiero draugijai) ne- 
patiko plati J. Tumo veiklos teritorija, nesibaigianti vien 
katalikiška visuomene. Leidėjai nesutiko, kad rašytojas 
taptų laikraščio dalininku“. J. Tumo santykiai su klerika- 
linių organizacijų vadovais vis blogėjo, ir jo 25-erių metų 
visuomeninės veiklos sukaktį paminėjo tik liberalinė bur- 
žuazinė spauda“. Todėl pakviestas dirbti į Lietuvių drau- 
gijos nukentėjusiems dėl karo šelpti Peterburgo komitetą, 

5 Rygos garsas, 1915, rugiūčio 19. 

6 Ten pat, rugsėjo 5. 

7 Tumas J. Pabėgėliai. — Ten pat, liepos 29. 

Š Merkelis A. Juozas Tumas-Vaižgantas. — K., 1934, p. 218—220. 

° Kymantaitė-Čiurlionienė S. Doras, išmintingas, taktingas.— 
Vairas, 1915, Nr. 3, p. 39—40, 

kuris buvo liberalų rankose, J. Tumas noriai sutiko ir 1915 
m. rugsėjo mėn. pradėjo eiti naujas pareigas! Negausų 
savo turtą (ir didžiausią vertybę — biblioteką) jis kurį lai- 
ką paliko bičiulių globai Rygoje!!. 

Peterbunge, kaip ir Rygoje, buvo susitelkę daug lietu- 
vių. Apytikriais duomenimis, vien karo pabėgėlių — arti 
150 tūkstančių. Karui prasidėjus, iš Lietuvos persikėlė 
fabrikai, o su jais ir darbininkai. Mieste veikė lietuvių gim- 
nazija, net vakariniai kursai beraščiams ir mažaraščiams, 
o mokytojais dirbo Peterburgo aukštųjų mokyklų studen- 
tai. 

Lietuvių tarpe, kaip ir visoje ano meto Rusijoje, vyko 
įtempta idėjinė kova, taip pat kristalizavosi revoliucinė 
mintis, kūrėsi darbininkų revoliucinės organizacijos. Kar- 
tu su Rusijos proletariatu lietuvių darbininkai dalyvavo 
demonstracijose bei kituose revoliuciniuose įvykiuose!?, 
Darbininkų susirinkimuose, konferencijose, moksleivių ra- 
teliuose buvo svarstomi Lietuvos ateities klausimai, 

Baskovo skersgatvyje, kur buvo įsikūręs Lietuvių drau- 
gijos nukentėjusiems dėl karo šelpti komitetas, taip pat 
vyko karštos diskusijos. „Daug blogo buvo jos (draugi- 
jos — A. V.) veikloje, — rašo vienas iš ano meto Peterbur- 
go pažangiosios visuomenės atstovų, — todėl visi pažanges- 
nieji lietuviai, pirmoje eilėje bolševikai, nutarė per pirmą 
visuotinį draugijos narių susirinkimą iškelti į aikštę visas 
klerikalų ir tautininkų suktybes.“'* Klasinį tos draugijos 
pobūdį nurodė ir V. Kapsukas!“ 

J. Tumas, užėmęs draugijos reikalų vedėjo postą, akty- 
viai dalyvavo „batalijose“ su „svetimaisiais“ ir su „saviš- 


1? Tumas J. Rankraščių rinkinys (Juozapo Tumo formuliaras).— 
VVU BR, F I, F 58, p. 63. 

" Šiuo metu J. Tumas parašė ir pirmąjį testamentą. Žr. Tu- 
mas J. Archyvas. Įvairūs dokumentai (1864—1929) — VVU BR, F I, 
F 129, p. 112—114. 

1? Kapsukas V. Rusijos lietuviai ir Spalio revoliucija. Raštai. V., 
1978, t. 12, p. 569—573. 

5 Budinas D. Atsiminimai.— Kn.. Literatūra ir kalba. V, t 8 
p. 234. 

1t Kapsukas V. Dar apie lietuvių buržuazijos draugijas.— Raš- 
lai. V., 1963, t. 6, p. 164—167. 

kiais“. Mat ir pačią komiteto valdybą plėšė nesutarimai, 
vyko karštos diskusijos „nuo popietuvės ligi pat vidunak- 
čių. Kasdien kalbama po 5—6 valandas; dažnai po 8“ (VR, 
XIV, 96). 

O padėtis Rusijoje 1916 metų gale buvo itin nestabili. 
„Rusija aižėja“,— rašė ir J. Tumas (VR, XIV, 96). Įkaitusi 
visuomeninė politinė atmosfera konsolidavo revoliucines 
jėgas, telkėsi, grupavosi ir buržuazinės partijos. J. Tumas 
dėjosi prie „Tautos pažangos“. Jis ir pavadinimą šiai par- 
tijai parinko. Partijos programa išreiškė tos lietuvių bur- 
žuazijos interesus, kuri tebesiorientavo į „katalikybės ir 
lietuvybės sąjungą“, „į tautinę vienybę“. Vardan būsimo- 
sios „lietuviškos“ valdžios ši partija kvietė pamiršti visus 
skirtumus ir tarpusavio vaidus!“. „Tautos pažanga“, kurios 
pradžios taip pat galime ieškoti „Viltyje“, buvo reformų 
šalininkė ir nesiekė laužyti socialinių santvarkos pagrindų. 
Nuo „viltininkų“ naujoji partija skyrėsi požiūriu į Lietu- 
vos ateitį. Ji gynė Lietuvos „nepriklausomybės“ idėją. Ir J. 
Tumas, šią idėją anksčiau laikęs „tuščia svajone“, irgi 
tapo karštu jos šalininku. 

1916—1917 m. Lietuvos „nepriklausomybės“ klausimą 
kėlė ir kitos buržuazinės partijos. V. Kapsuko nuomone, 
priežastis buvo aiški: „<...> Lietuvos nepriklausomybės 
skelbimas buvo tiktai priemonė kaip prijungti ją prie Vo- 
kietijos. Kad tik kokiu nors būdu apsaugojus Lietuvą nuo 
tokios revoliucijos, kokia buvo Rusijoj!“19 

Nesutarė buržuazinės partijos dėl valstybės formos. J. 
Tumas, kaip ir kiti „Tautos pažangos“ rėmėjai, iš pradžių 
linko į monarchistinį valstybės valdymo būdą („Tautos 
atstovas tegali būti „karalius“ — VR, XIV, 77), bet greitai 
jo atsisakė, nes „nėsą Lietuvoje tradicijų“ !7. 

„Tautos pažanga“ leido laikraštį „Lietuvių balsas“, 
kuriame J. Tumas aktyviai bendradarbiavo. Karštai gin- 
damas partijos programą, jis važinėjo po Rusijos miestus, 

15 Tumas J. Tautos pažanga.— Lietuvių balsas, 1917, vasario 25. 
16 Kapsukas V. Kun. Tumo-Vaižganto politinis veidas— Kn.: 
Raštai. V., 1978, t. 12, p. 347. 


17 Iš pirmos kun. J. Tumo kalbos.— Lietuvių balsas, 1917, bir- 
želio 14. 

lankėsi Tambove, Mogiliove, Kurske, Tverėje, Kijeve, vi- 
sur garsėdamas kaip oratorius, „auksaburnis“. Bet tai ne- 
padėjo suvienyti buržuazinių partijų ir grupių. Jos ir to- 
liau kivirčijosi, viena kitą niekino. Aistros itin įsisiūbavo 
Rusijos lietuvių seime Petrograde. Emocionalus, impulsy- 
viai į viską reaguojantis J. Tumas pareiškė: „Man taip pat 
skaudu, kad aš nebegaliu daugiau politikos darbuose da- 
lyvauti — aš jau nebe politikas“!8, 

Apie buržuazinių partijų rietenas J. Tumas „Rygos 
garse“ paskelbė aštrų feljetoną „Galia — spektakliai“, ku- 
riame groteskiškai pavaizduotos peštynės „dėl valstybės 
ragaišio“!?. Jam atrodė, kad buržuazinėms partijoms la- 
biausiai stokoja demokratiškumo, kurį suprato ne tiek kaip 
socialinių bei politinių principų sistemą, kiek sugebėjimą 
atsižvelgti į kito nuomonę, pakantumą „lietuviškumo“ var- 
dan. Socialinių bei politinių kriterijų pakeitimas „lietu- 
viškais“, o politinėms kategorijoms suteikimas etinės, net 
emocinės prasmės darė J. Tumo „politinę liniją“ itin ne- 
stabilią ir perdėm subjektyvią („Aš greičiau kairysis, ne 
vidurinis, gal į socialistus linkęs, gal į komunistus; ar aš 
žinau? Aš to neanalizavau“?0), 

„Blaškosi Tumas“, — rašė V. Kapsukas, charakterizuo- 
damas jo „politinį veidą“*!. J. Tumo „blaškymasis“ sąlygo- 
tas ne tik asmeninių priežasčių. Prie „valstybės ragaišio“ 
blaškėsi buržuazinės partijos, norėdamos užimti patoges- 
nę poziciją. Ta prasme jis — „lietuvių buržuazijos baro- 
metras“? Temperamentingas J. Tumas atspindėjo bendrą 
ano meto įkaitusią atmosferą, „visuomenės ūpą“ (,„Lietu- 
vos visuomenės ūpo barometras“3). Tas J. Tumo blašky- 


"8 Lietuvių seimas. Iš kun. J. Tumo kalbos.— Rygos garsas, 

1917, birželio 21. 

19 Tumas-Vaižgantas J. Galia — spektakliai. Teatrininko recen- 
zija.— Ten pat, gegužės 17, 20, 27. 

* Iš antrosios kun. J. Tumo kalbos.— Lietuvių balsas, 1917, bir- 
želio 18. 

2! Kapsukas V. Kun. Tumo-Vaižganto politinis veidas.-- Raštai, 
t. 12, p. 350. i 
2 Ten pat, p. 340. 
2 Kapsukas V. Senuoju klausimu — Ten pat, t. 9, p. 393. 


92 


masis turėjo vieną svarbų bruožą, kuris išskyrė jį iš kitų 
besiblaškančių buržuazinių veikėjų tarpo. Šį bruožą J. 
Zinkus taip nusakė: „Pasišventimas visuomeninei idėjai, 
savosios tautos ir liaudies meilė, tiksliau, patriotizmas — 
štai ta jungtis, kuri siejo Vaižgantą su didžiausiomis jo 
priešybėmis — laisvamaniais, socialistais, komunistais“24. 
Čia, matyt, reikia ieškoti ir J. Tumo konfliktų su buržuazi- 
nėmis partijomis šaknų. Jis keldavo aikštėn tų partijų sa- 
vanaudiškus sandėrius bei kėslus. Pavyzdžiui, didelį bur- 
žuazinių veikėjų nepasitenkinimą sukėlė J. Tumo straips- 
niai apie lietuviškų „komitetų“ veiklą užsienyje. „...Šiuo 
kartu,— rašė jis, — gerai sutikdami su socialistais, griežtai 
protestuojame prieš dirbtinuosius, nemokėlių ir nedorėlių 
paleistus, niekieno neįgaliotus neva tautos diplomatus, ku- 
rio su diplomatijos pabūklais tiek temoka apsieiti, kiek 
beždžionė su akiniais. <...> Arba dar blogiau: sutinka 
būti kitų pašalinių diplomatijų įrankiu. <...> Klausiame, 
kas tie „nepriklausomieji“ komitetai, kurie vokiečiams pa- 
taikauja, skelbdami neva lietuvių tautos imperialistiškus 
užgaidus Gudų žemėmis praplėsti sapnuojamąją Lietuvos 
karaliją“*. Buržuazinių veikėjų spiriamas, jis turėjo pa- 
skelbti atšaukimą, kad užsienio komitetų veikloje nesą 
„tarnystės vokiečiams“, Taip ne kartą J. Tumui „kliuvo“ 
nuo savųjų. 

Politinių vaidų ir nusivylimų išvargintas, J. Tumas- 
Vaižgantas vis dažniau linko į literatūrą. „Politika mus 
visus praris“, — būgštavo rašytojas, ir atsparos, pusiau- 
svyros ieškojo kultūros darbe. Jis užsibūdavo Voroneže, 
kur ne tik buvo susitelkę daugiausia lietuvių karo pabėgė- 
lių, bet ir lietuvių kultūros žmonių. Voroneže mokytojavo 
M. Sikšnys, J. Jablonskis, P. Mašiotas, J. Balčikonis, Z. 


* Zinkus J. Vaižgantas kunigas ir Vaižgantas žmogus.— Ko- 

munistas, 1969, Nr 9, p. 47. 

5 Tumas I. Mūsų „diplomatijos tuščiapūsliai“.— Lietuvių balsas, 
1917, rugpjūčio 3. 

2 Tumas J. Dėl Šveicarijos lietuvių darbo.— Ten pat, lapkri- 
čio 24. 

2? J. Tumo atvirlaiškis (1917.11.20) F. Kazlauskytei — LTSR 
literatūros muziejus, inv. Nr 3950, 

Zemaitis, vasaromis čia buvo organizuojami mokytojų kur- 
sai, moksleivių būreliai ir organizacijos leido žurnalus, 
bendrabučiuose ir mokyklose vyko literatūros vakarai. 
Įkurtam Meno fondui priklausė S. Čiurlionienė, Ad. Var- 
nas, J. Zikaras, K. Sklėrius ir kt. 

Koks Voronežo vaidmuo Vaižganto biografijoje? Tuo 
tarpu dar sunku pasakyti. Tai mažiausiai tyrinėtas, o kai 
kurių rašytojo biografų nė neliestas Vaižganto veiklos epi- 
zodas. Šiandien jį sunku restauruoti, teišlikus (kol kitų 
nesuradome) vienam kitam dokumentui, paties rašytojo 
užuominai bei amžininkų atsiminimų nuotrupoms. Dieno- 
raštyje „Mano kronika“ Vaižgantas mini, kad 1917 m. 
vasarą Voroneže jis skaitęs mokytojų kursuose paskaitas 
apie literatūrą: „Įsiskonėjęs gi buvau paskaitęs 12 pa- 
skaitų liaudies mokytojams per atostogų kursus. Ten ma- 
nęs labai klausė ir kai kas net smulkiai užsirašinėjęs, ra- 
gino visą peržiūrėti ir išspausdinti“? Lektorių, mokėjusį 
spalvingai pateikti K. Donelaičio, A. Strazdo, M. Valan- 
čiaus kūrybinius portretus, prisimena kursų klausytojai?“, 
Vaižgantas net buvo sumanęs rengti lietuvių rašytojų 
portretų knygą: „Mūsų literatūros vaizdai. Veikėjai, rašy- 
tojai, bibliografija“30, 

Susidomėjęs mokykla ir pedagogika, Vaižgantas palai- 
kė J. Jablonskio ir J. Murkos sumanymą leisti lietuviškas 
chrestomatijas. Jis rinko ir siuntė rengėjams tekstus — 
nurašė iš laikraščių Putino eilėraščių, ištraukų iš V. Krė- 
vės kūrinių, kai ką iš savo kūrybos („Koks aš didvyris“, 
„Dėdė lapę nušovė“)?!. Lietuviškai mokyklai rašytojas sky- 
rė ir vertimų knygeles — „Miko nutikimai“, „Mūsų gyvu- 
lėliai“, „Vanduo ir oras“,— kurias išleido Lietuvių drau- 
gijos nukentėjusiems dėl karo šelpti kultūros ir švietimo 
sekcija. Vaižgantas ir recenzavo „Vaikų knygynėlio“ lei- 
dinius, skatindamas kitus autorius šiam darbui („nebijokit 


28 Tumas J. Mano kronika. 1922.— VVU BR, F 1, D 649, p. 4. 

* Iš O. Girčytės-Maksimaitienės atsiminimų (Vilnius, 1980, 
11.24). 

3% Sią knygą anotavo, leisdamas „Alegorijų vaizdus“ (1916) ir 
„Lietuvos „Žodį“ (1917). 

* Iš J. Jablonskio archyvo.— VVU BR, F I, F 646, p. 282—307. 

negailestingo vaikų knygų „kratiko“ J. Jablonskio, nė „per- 
nelyg atsargios auklėtojos“ S. Čiurlionienės32). 

J. Tumas apskritai palaikydavo naują sumanymą, ypač 
jei jis padeda ugdyti ar reprezentuoti savą kultūrą. Jis, 
pavyzdžiui, pritarė M. Gorkio iniciatyvai leisti lietuvių li- 
teratūros antologiją rusų kalba. Vaižgantas pats išvertė 
savo kūrinius į rusų kalbą ir nusiuntė į Maskvą J. Baltru- 
šaičiui. Leidinys dėl nepalankių sąlygų nepasirodė ir tik 
dalis antologijai pateiktų rankraščių pasiekė mūsų dienas. 
Tarp jų yra Vaižganto „Juodžiaus kelmas“, „Jo tėveliai: 
Motutė. Tėvelis“3, Rašytojas gal ir daugiau buvo išvertęs 
ar tik daugiau kūrinių pasiuntė susipažinti J. Baltrušai- 
čiui. Mat laiške J. Jablonskiui (1916.V1.16) rašė: „Įdaviau 
spausdinti vaizdelių rinkinį „Alegorijų vaizdai“ <...> 
Kai kurie dalykai Jurgio Baltrušaičio rankose Maskvoje, 
ir jis man nebepersiunčia. Gaila, kad būtų kas žuvę. Ži- 
noma, man pačiam gaili.“** Kas iš tikrųjų pasiliko pas J. 
Baltrušaitį, Vaižgantas vėliau nebeminėjo. Rašytojas tik 
atkakliai ieškojo savo rankraščių ir bibliotekos, kuri liko 
Voroneže. 

1917 metų rudenį Lietuvių draugijos nukentėjusiems 
dėl karo šelpti komitetas iš Peterburgo persikėlė į Voro- 
nežą (VR, XI, 120). Ir J. Tumas tų pat metų rugsėjo pa- 
baigoje į Voronežą atgabeno savo „knygyną ir turtą“ (VR, 
XI, 120). Rašytojo bibliotekoje, kaip nurodoma dienoraš- 
tyje „Atsitikusios pastabos“, buvo per du tūkstančius laiš- 
kų; mini Vaižgantas ir rankraščius (VR, TV, 224), dai- 
lės kūrinius3ė. Deleguotas į Stokholmą dalyvauti buržuazi- 
Gių partijų lietuvių konferencijoje, Vaižgantas „knygyną ir 


32 Vaižgantas. Mūsų knygos. „Mūsų dainelės“.— Lietuvių bal- 
sas, 1917, rugpjūčio 6. 

3 Samulionis A. B. Sruogos ryšiai su M. Gorkiu— Kn.: Lite- 
ratūra ir kalba. V., 1969, t. 10, p. 486. 

* Iš J. Jablonskio archyvo.— VVU BR, F 1, F 646, p. 289. 

3 Tumas J. Atsitikusios pastabos. 1929.— VVU BR, F 1, D 1179, 
p. 2. 

3 Sprendžiama iš J. Tumo testamento, parašyto 1917.VI.20 
(minimos trys J. Zikaro skulptūros ir kt. Gal tarp jų buvo ir paties 
Tumo skulptūrinis portretas) — Tumas J. Rankraščių rinkinys. — VVU 
BR, F 1, F 58, p. 195—197. 

visus daiktus“, palikęs globoti komiteto reikalų vedėjui 
Jurgiui Linartui (VR, XI, 120). Išvykęs keliom dienom, jis 
nei į Voronežą, nei į Rusiją nebesugrįžo. Kai Lietuvių 
draugija nukentėjusiems dėl karo šelpti po Spalio socia- 
listinės revoliucijos iširo, J. Linartas „visą iki mažiausio 
dalykėlio susiėmė ir parsivežė, tik mano knygyną, — rašė 
Vaižgantas, — nežinau kuriam galui paliko, nugabenęs į 
Transportnoje strachovoje obščestvo, o dublikatą paliko 
<...> Riežicoje“ (VR, XI, 120). Nei „knygyno“, nei rank- 
raščių Vaižgantas nebesurado, nors jų ieškojo net 1929 
metais.37 


„Karo vaizdai“. Vaizdų rinkiniai ir ciklai 


Pirmoji Vaižganto knyga, pasirodžiusi karo ir revoliu- 
cijos įvykių situacijoje, „Karo vaizdai“!. Tą knygą, kaip ir 
ankstesniąsias, sudarė jau periodikoje pasirodę kūriniai 
(„Rimai ir Nerimai“, „Karo slibinas“ — 1914 metais 
„Vaire“, kiti — 1915 „Rygos garse“). Skelbdamas perio- 
dikoje, rašytojas karo vaizdus jungė į ciklus: „Karo gar- 
sai“; „Drumzlės“, „Pabėgėliai“ ir kt. Knygoje kūrinius 
dėjo kiek kitaip: pradžioje platesnės apimties vaizdus, o 
po jų — miniatiūras. Vietoj įžangos — eiliuotas preliudas 
„Karo slibinas“. Kūrinių grupavimas rinkinyje konceptua- 
linės reikšmės neturi. Ir apskritai Vaižgantas mėgo vaiz- 
dus pergrupuoti (pvz., knygoje „Vaižganto raštai“ (1922) 
prie karo vaizdų prijungti du vaizdai iš ciklo „Svajonės 
apie Lietuvą“ pavadinti „Karo tremtiniams“) Rinkinio kū- 
rinius jungia karo tema. 

Si tema užėmė žymią vietą ir kitų XX a. pradžios lie- 
tuvių rašytojų kūryboje. Žemaitė, A. Vienuolis išryškino 
Pirmojo imperialistinio karo negandų ištiktų žmonių ne- 
laimes, reiškė užuojautą, atskleidė karo beprasmybę. Vaiž- 

* Tumas J. Atsitikusios pastabos. 1929.— VVU BR, F I, D 1179, 
2, Tumas-Vaižgantas J. Karo vaizdai— Ryga, 1915, p. 136. 

ganto „Karo vaizdai“ taip pat atkreipė skaitytojo dėinesį 
į griaunamąjį karo pobūdį. Tuo jie artimi ano melo lic- 
luvių prozai. Antra vertus, Vaižgaului rūpėjo karas ne 
tiek kaip visuomeninis, polilinis ar socialinis reiškinys, 
kiek jo psichologinis poveikis žmogui: kokie pakitimai 
vyksta Žmogaus sieloje, kokias žmogaus prigimties galias 
išjudina karas. Jis rašytojui — kritinė, ribinė situacija a 
skiro žmogaus ir visos visuomenės gyvenime. Kasdienybėje 
žmogaus dvasia tarsi sustingsta, o staigus sukrėtimas ją 
gali išlaisvinti, pažadinti gerąsias prigimties galias ar iš- 
kelti slypėjusį blogį. Vaižgantas karo temoje surado naują 
problematiką, pažvelgė į žmogų nauju aspektu. 
Cikle „Pabėgėliai“ („Rygos garse“ rašytojas tuos vaiz- 
delius vadino „Fotografijomis iš natūros“, o „Vaižganio 
raštuose“ vadinasi „Karo šelpiamieji“), rašytojas, žvilg- 
terėjęs į karo sukrėstą žmogaus dvasią, regi išplaukiant į 
paviršių žemuosius instinktus. Tai žmonės, kurių ydos iš- 
skirtinėje karo situacijoje ypač matomos. Jas rašytojas dar 
pabrėžia hiperbole. Portretuojamų žmonių bruožus, elgesio 
motyvus, gyvenime pasireiškiančius pustoniais, rašytojas 
sustiprina iki pilnų tonų. Todėl toks „šiaudadūšis“ atrodo 
„Žaliūkas“ vaikinas, šmeižiantis kitus pabėgėlius, kad tik 
gautų didesnę pašalpą („Virkšna“). Tokia ir jauna, apkūni 
mergina, ieškanti papildomo rublio komitete („Smugelnin- 
kė“), ir tinginė, baliarankė davatka („Ponas Komitetas“), 
henkadūšis ponelis“ — norėjęs pademonstruoti „gerą šir- 
dį“, o parodęs gobšumą ir egoizmą (,„Geradaris“). 
Hiperbolė suteikia veikėjų portretams raiškumo, jie 
iškyla kaip savanaudžių, šmeižikų, visuomenės parazitų 
tipai. Tie paveikslai — statiški, o pačios miniatiūros — sa- 
votiški „stop kadrai“. Kadras sustabdomas judesio akimir- 
ką, ir todėl vaizdas toks ryškus. Miniatiūrose išryškėjo 
Vaižganto „plastinė“ vaizduotė? Rašytojas sumaniai pa- 
teikia aplinkos, veikėjo portretinį reljefą, gerai kuria rea- 
lybės iliuziją. Vaižganto miniatiūrose veikėjai „Sustings- 


? Terminas iš: Yasaek P, Yoppen O. Teopua JHTEPATYPBI. — 
M., 1978. 

ia“ vis kitose pozose, vis kitokia, ryškiai individualizuota 
jų išvaizda. 

„Redakcijos kambario klingė dusyk klepterėjo. Ir be 
reikalo: durys tyliai atsidaro <...-> Tik gerai minutei pra- 
ėjus ima durys vertis, taip iš palengva ir taip atsargiai, 
lyg norint pro jas žvilgierėti į neramų padūkėlį ar į kokį 
plėšrų žvėrį. Toliau, žemiau klingės pasirodė graži galva 
ant ištiesto, kiek tik begalima, kaklo. <..> Bet bailini 
daugiau lendant į duris, jo stuomuo vis labiau tiesės, kol 
nepasirodė visas gana augalotas jaunas bernas. Įėjo ir 
ten pat prisiglaudė prie sienos, susikūprinęs, pečius pir- 
myn parietęs, rankas it pagalius pakarinęs.“ (VRR, II, 
107) 

„Redakcijos kambario durys, nė nepabeldus, drąsiai ir 
ūmai atsidarė. Skersom, pro mažai tepraviras duris, lyg 
jos būtų užkliuvę ir daugiau nesidarytų, įčiūžėjo gražiai, 
kone miestiškai apsitaisiusi merga. Veidai pilni, skruostai 
raudoni, rankos didelės. Per drapanas atspėjama kietas, 
stiprus kūnas.“ (VRR, II, 110). 

Įėjo liesutė, dar nesena moteriškė. „Ištiesė gražią, bal- 
tą, švelnią, darbo nemačiusią rankelę į ilgą stalą, už ku- 
rio sėdėjo bent penketas vyriškių komitetninkų. Ir akimis 
stengės atspėti, kurs jų buvo tasai „gerasis ponas Komi- 


tetas“. Pagalios, išsirinkusi pačią didžiąją barzdą, jam - 


pasikloniojo.“ (VRR, II, 112) 

Šiuose „bareljeiuose“ autorius labiausiai pabrėžia vie- 
ną detalę — rankas. Iš jų sprendžiama apie prašytoją. 
Vaižgantas neslepia savo ironijos, nes menkystė preten- 
duoja į kitą turinį, dangstosi išore. Kartu vaižgantiškas 
komizmas turi ir bendresnę reikšmę, parodo apskritai gy- 
venimo sudėtingumą („Žmonių gyvenimas, it tos gudų 
lygumų upelės; taip pat kai kada susidrumsčia ir iškyla 
dumblų gyventojai <...>“ — VR, XVI, 142). 

Įtaigios ir įdomios Vaižganto miniatiūros apie karo iš- 
ryškintą žmogaus dvasios menkystę vis dėlto nebuvo di- 
delė literatūros naujiena. Tuo požiūriu karo temą palietė 
ir Lazdynų Pelėda, o kiek vėliau ir A. Vienuolis. Labiau 
atkreipė dėmesį Vaižganto karo vaizdai, pagrįsti koncep- 
cija, kad karas gali „dezinfekuoti“ žmogaus širdį. 

Socialinis šios koncepcijos aspektas, jeigu turėsime 
galvoje tik Pirmąjį pasaulinį karą, be abejo, nepriim- 
tinas. Atskiro individo atveju karas galėjo padėti jam vėl 
tapti žmogumi. Ir, galimas daiktas, kad Vaižgantas apsa- 
kymuose „Antimilitarininkas“, „Ponas Direktorius“, kaip 
ir vaizdeliuose „Pabėgėliai“, rėmėsi „tikrais atsitikimais“, 
Fakto tiesa neišgelbėjo koncepcijos istorinio nepagrįstumo. 
Pagaliau apsakymams stokoja ir vaizduojamojo „atsitiki- 
mo“ meninio motyvavimo. Kertasi ir motyvacijų sistemos: 
veikėjai — teisių kandidatas Eičinas, banko tarnautojas 
Juodžiūnas — paimti iš gyvenimo, aplinka — iki detalių 
realistiškai vaizduojamas Pirmasis imperialistinis karas, 
o veikėjų elgesys tarsi iš pasakų: vieni atsitiktinumai, ne- 
tikėtumai, vos ne „stebuklai“. Antai Eičinas, vakarykštis 
Peterburgo universiteto studentas, išsilavinęs jaunuolis, 
įsitikinęs, kad karo reikia laikytis nuošaliai („karas bur- 
Žujų ir kapitalistų reikalas“), Dinaburgo stotyje pamato 
sužeistus kareivius, užmiršta karjerą, mylimą merginą, 
tėvus ir pradeda dirbti sanitaru („Antimilitarininkas“). 
Apsakymo „Ponas Direktorius“ veikėjas Juodžiūnas, „di- 
delis savo asmens dabotojas“, „rublio žvaigždelę“ teverti- 
nęs, kilus karui, išdalina nukentėjusiems nuo karo savo pi- 
nigus, renka aukas. Autoriaus nuomone, karas „dezinie- 
kavo“ jų širdis. Pastatydamas veikėjus į moralinio ekspe- 
rimento situaciją, norėdamas parodyti, kad prieš kolekty- 
vinę barbarystę sukyla visos žmogiškos jėgos, autorius pa- 
sirinko per daug primityvią fabulą (pamato sužeistus, 
pamato kitus, renkant aukas, pamato, kad visi žmonės 
jaudinasi). Tokia fabula ne motyvuoja veikėjų metamor- 
Tozių, neturi ir vidinės logikos. Sunku patikėti, kad Eiči- 
nas „labiau išlavintos vaidentuvės“ dėka „apsvaigo“ nuo 
karo baisybių ir užmiršo, kas buvęs ir kur esąs: 

„Taip Eičinas ir paliko Dinaburge dar dieną ir dar sa- 
vaitę, nebežino kiek. Paskui atsirado sanitarų traukinyje 
Vilniuje. Paskui Kaune, Stalupėnuose ir dar toliau, Nė 
vietų vardų neįsidėmėjo. Nieko neatminė, kur kas buvo. 
Rodės, bėgo, bėgo į bekraštę pakalnę, visa pasaulyje už- 
miršęs <...> Ėjo, dirbo, nešė, guldė, vartė sužeistuosius 
ligoninėse, vilko juos ant savo pečių iš pat karštosios ug- 

nies. Kažin koks generolas prisegė jam auksinį karo me- 
dalį. Bet koks ir kai me tai buvo?“ (VRR, II, 47) 
„Inteligentas žmogus“ Juodžiūnas irgi nesuvokia savo 
elgesio motyvų, o autorius aiškina, kad tai „pabudimas iš 
sunkios, neaiškios ligos“ (VRR, II, 65). 

Apsakymai „Antimilitarininkas“, „Ponas Direktorius“ 
mažai tepanašūs „į gyvenimą“, neišlaikytos ir kitos nor- 
matyvinės estetikos „žaidimo“ taisyklės. Kūriniai domina 
daugiau rašytojo pastangomis, o ne rezultatais. 

Meniškiausias rinkinio kūrinys — „Rimai ir Neri- 
mai“. Jo centre — psichologinis eksperimentas. Psicholo- 
ginė ir socialinė motyvacija rodo, kad autorius orentavosi 
į realizmo konvenciją. Jis laikosi nuostatos, kurią kiek vė- 
liau paskaitoje „Pilkojo gyvenimo diemenčiukai“ taip nu- 
sakė: „Žmogaus sielos dugno jokie psichologai dar nėra 
iškakėję <...> Ir niekados ta sritis nebus iškakėjama, 
nes ji gyva, nuolat evoliucionuoja, mainantis gyvenimo 
momentais, ypač žymių atamainų duoda, ištinkant nepa- 
prastoms gyvenimo valandoms“. „Rimų ir Nerimų“ au- 
toriui žmogaus prigimtis prieštaringa ir komplikuota. Ra- 
šytojas pažvelgia į ją įprastinio gyvenimo momentais ir 
„Nepaprastomis gyvenimo valandomis“. 

Pirmoji situacija* — rami, be jokių sukrėtimų, be di- 
desnių įvykių ir įspūdžių kasdienybė. Matome, kaip siauras 
gyvenimas žlugdo žmogų. Užsiėmę tik savo namais, laukais 
ir vaikais, žmonės nuobodžiavo, „tižo ikailiniuoti ir kepu- 
rèli, už stalų atsidrėbę pas kaimynus ir namie“ (VRR, 
II, 15). Pagrindiniai apsakymo veikėjai Rimai ir Neri- 
mai turėjo daugiau energijos, bet, nerasdami, kur jos pri- 
taikyti, rungtyniavo savitarpyje dėl buities pranašumų, pa- 
vyduliavo dėl smulkmenų, pykosi. Pavydas suardė kaimy- 
nų santykius, graužė jų širdis. 

Vaizduodamas žmonių dvasinį susmulkėjimą, autorius 
ypac akcentuoja, kad kūrinio veikėjai yra užkampio gy- 


3 J. Tumo paskailos. Tš lieluvių karo mely psieliikos.--- VVU 
BR, I I, V 470, p. 93. 

* Situacija suprantama kaip turinio kategorija, kaip charakterių 
ryšys, rašytojo idėjiškai įprasmintas įr emociškai įver AR 

ventojai. Ir jų psichologinis gyvenimas raiškesnis, ir ydos 
akivaizdesnės, nes nėra kuo pridengti, už ko pasislėpti „to 
vieno sodžiaus srityje“. O Žmogiškoji prigimilis visur La 
pali, tie patys ir socialiniai įstatymai. Rimai ir Nerimai 
priklauso pasiturinčių valstiečių sluoksniui, jų rungtynia- 
vime regima ir baimė, kad tik kas neprasišautų į priekį, 
nepasidarytų pranašesnis. Tad kaimo kasdienybėje išryš- 
kėja ne tik buities, bet ir poreforminių visuomeninių pro- 
cesų įtaka Žmonių sąmonei. 

Kūrinio pagrindinę idėją galėtume taip nusakyti: bend- 
ra nelaimė suarlina žmones, pažadina gerąsias prigimties 
galias. Tokia nelaimė — „nepaprasto gyvenimo valanda“ 
apsakymo veikėjams yra karas. Kai Rimų ir Nerimų vy- 
resnieji sūnūs atsidūrė fronte ir žuvo, skausmo prislėgti tė- 
vai užmiršo buvusią pagiežą ir pyktį. Pasitikėjimas žmogu- 
mi ir sudaro šio apsakymo patosą. 

„Rimuose ir Nerimuose“ Vaižgantas sickė epinio objek: 
tyvumo, pasirinktą idėją norėjo išreikšti pirmiausia per 
veikėjų paveikslus. Siame kūrinyje žymi ir publicistikos 
įtaka. Autoriaus-pasakotojo apmąstymai ir išvados dažnai 
toli išeina už meninių vaizdų (informacija apie Rimų ir 
Nerimų materialinę būklę, pastabos apie lietuvės moters 
būdo bruožus). Iš „trečiojo asmens“ pasakotojo pozicijos 
autorius pereina į tiesioginį veikėjų ir jų išgyvenimų ko- 
mentavimą, užbėga įvykiams už akių (pvz., Rimukas ir 
Nerimukas džiaugiasi susidraugavę, rašo tėvams laišką, 
o autorius jau perspėja: „Vieno tenežinojo nabagai, kaip 
brangiai jiemdviem atsieis, kol su šaknimis pabaigs rauti 
ketvirtadalio amžiaus neapykanta ar tik neapsivežėjimą 
kits kitu <...>“ VRR, 1, 32). Pasakotojas kartais perei- 
na ir į iamiliarų pašnekesį su skaitytoju, nurodo, ką jam 
reiktų papildomai paskaityti, norint suprasti kūrinio idė- 
ją (VRR, II, 15). Publicistika praplėtė kūrinio akiratį, bel 
įnešė ir padrikumo, kiek ištęsė šiaip jau kompoziciškai dar- 
nų kūrinį. 


„Rimų ir Nerimų“ kompozicijos ašis — fabula. Priežas- 
ties ir pasekmės ryšiai inspiruoti dvejopų molyvų: vieni 
gilina veikėjų pavydą, neapykantą, komplikuoja ir plėtoja 
intrigą (ypač abu Katrės nuotykiai), kiti — kreipia „Rimu 

ir Nerimų“ santykius į „žmogiškąsias“ vėžes (mobilizaci- 
ja, sūnų mirtis). Pabuliniai ryšiai tvirtai jungia skyrius 
„Gyžla“, „Bendra nelaimė“, „Taika“, „Su šaknimis“. Pir- 
mieji du skyriai — „Vienodumai“ ir „Skirtumai“ — ekspo- 
ziciniai, paruošiantieji skaitytoją fabulai. „Rimams ir Ne- 
rimams“ taikant klasikinius žanro kriterijus, labiausiai tin- 
ka novelės terminas. 

Per fabulą kūrinyje atsiskleidžia ištisa žmonių dva- 
sios Istorija, išryškėja, kaip „gyvenimo dulkės <...> su- 
kilo ir uždengė šviesą, žmogišką ir dievišką“, kaip jie 
sunkiai vadavosi iš pilkumos ir sielvartas nuskaidrino šir- 
dis, nes „tik už didesnių dalykų rodės užmiršo mažesnius“ 
(VRR, II, 21). Miniatiūrose Vaižgantas pabrėžė, kad kiek- 
vienas žmogus ne tik privalo, bet ir gali būti sąžiningas, 
žmogiškai orus, o „Rimuose ir Nerimuose“ autorius paro- 
do, kaip kartais sunku įveikti savo silpnybes. Kad žmogus 
atsipeikėtų ir atgautų žmogiškąją vertę, jam reikia patirti 
stiprius sukrėtimus. 

Rimų ir Nerimų charakteristikos rodo, kad rašytojas, 
remdamasis tikrove, linkęs ją stilizuoti, kasdienybės bruo- 
žus tirštinti, koncentruoti, akcentuoti. Ypač stilizuota kū- 
rinyje kasdienybė (skyriai „Vienodumai“, „Skirtumai“, 
„Gyžta“). Autorius pasakoja, nepiktai pasišaipydamas iš 
veikėjų suvienodėjimo (Rimai ir Nerimai žemės tiek pat 
turėjo, moterys gimdė po tiek pat vaikų, avelės vedė po 
tiek pat ėriukų). Hiperbolizuoti vaizdai kartais pereina į 
groteską, veikėjų „vienodumus“ sunku paaiškinti empiri- 
ne logika. Toks „vienodumas“ skaitytojo suvokiamas kaip 
paradoksas, alogizmas, kaip tikrovėje nepasitaikančių de- 
rinių struktūra. Bet Rimų ir Nerimų supanašėjimu mes 
patikime, nejprastos proporcijos nepaneigia tikimybės 
(taip nebūna, bet galėtų būti!), neišeina už realizmo ribų. 
Tai apskritai būdinga groteskui, kaip meninio mąstymo 
išraiškai. 

Rimų ir Nerimų skirtybės labiau telpa įprastinės hiper- 
bolės ribose. Jas „akylas žmogus, iš šalies žiūrėdamas“ 
gali lengvai pastebėti: Rimai santūrūs, moką susivaldyti, 
o Nerimai — rėksniai, balsiakalbiai. Veikėjų išorės skirtu- 
mai irgi nesunkiai pastebimi, nes rašytojas specialiai pa- 

brėžia („Rimas buvo storokas, vidutinio stoto ir gėrė ta- 
boka... Nerimas buvo liesas, labai ilgas ir taboką rūkė...“— 
VRR, II, 11—12). 

Stilizuoti ir apsakymo įvykiai, ypač Katrės nuotykiai. 
Jie kelia ne tik juoką: liūdna ir graudu, kad kaimas taip 
reaguoja į visas smulkmenas, kad žmonės taip perdeda 
tikrąją įvykių reikšmę, kad tiek pagiežos ir pykčio dėl nie- 
kų atsiranda Rimų ir Nerimų širdyse. Patys veikėjai ne- 
jaučia nei savo juokingumo (net Katrė — „Rimų kavale- 
ristas“), nei savo susmulkėjimo. Užtat komizmas ir susipi- 
na su dramatiškumu: taip reaguoti gali tik rutinos pri- 
slėgti Žmonės. 

Tragikomiška intonacija pasigirsta pasakojime net ta- 
da, kai veikėjai parodomi „nepaprasto gyvenimo valan- 
dą“, kai palaipsniui atgyja jų žmogiški jausmai (skyriai 
„Bendra nelaimė“, „Su šaknimis“). Vaižgantas itin subti- 
liai, atsargiai hiperbolizuoja abiejų motinų išgyvenimus: 
„Nekrito žemėn, tik viena antrai į glėbį. Apsikabino už 
pečių, susispaudė krūtinėm, palingavo į abi pusi ir prapliu- 
po didelio skausmo verksmu. Kuksėjo, traukės, gausiomis 
ašaromis drėkino viena antrai pečius, kur buvo užsikne- 
busios, bet jokiu žodžiu neprasitarė nei viena, nei antra. 
Kam žodžių, kad taip viskas aišku <...> Vidurūlyčyje 
susipynė du sielvartu it du gretimu uosiu, kuriemdviem 
ankšta visame pasaulyje“ (VRR, II, 23). 

Nuotaika būtų itin elegiška, jei ne vienas kitas ironiš- 
kas žodis, praskaidrinantis ūpą ir iššaukiantis šypsnį. 

Sypsnis susipina su liūdesiu epizoduose, kai motinos 
Skaito sūnų laišką, kai ateina žinia apie vaikų mirtį. Su- 
sitiko Rimas ir Nerimas: 

„Ir ėmė abudu kriokti — kitaip negalima buvo pava- 
dinti jų verksmo balsų: taip jie, niekuomet neverkę, ne- 
mokėjo. Rūpinosi balso neišleisti, persiveikti, visom ke- 
turiom rankom kruviną vaikų dokumentą tai iškeldamu, 
tai nuleisdamu, it norėdamu nuo kits kito atimti. Bet bal- 
sas vis dėlto veržėsi savaime, tik menkai teužkliudydamas 
gerklės stygas. Rodės, tai ne Rimas ir ne Nerimas verkia, 
tik kažin kas kiti jų viduje širdį kietomis rankomis gniau- 
žo ir kriokina“ (VRR, II, 33). 

Taip žmonių susinulkėjimą ir skaudų praregėjimą Vaiž- 
gantas nudažo šypsniu ir liūdesiu, nuo buities komizmo 
cina į būlies tragikomiškumą ir nelaimės katarsį. Tragiko- 
miškas Žvilgsnis .į tikrovę buvo labai ne įprastas rimtai, 
santūriai XX amžiaus pradžios lietuvių prozai. Ji dar ne 
visada galėjo išsivaduoti iš vienplaniškumo, tikrovės pa- 
mègdžiojimo. Vaižgantas anksčiau už daugelį kity mūsų 
prozininkų pajuto, kad norint atskleisti gyvenimo sudėtin- 
gumą, reikia ir naujų vaizdavimo būdų. 

Jau pirmieji „Rimų ir Nerimų“ recenzentai konteksto 
šiam kūriniui ieškojo kitose literatūrose, pastebėjo analo- 
gijų su N. Gogolio apysakomis „Senųjų laikų dvarinin- 
kai“, „Pasakojimas apie tai, kaip ivanas Ivanovičius susi- 
vaidijo su Ivanu N korostus Ir ne tik „Rimai ir Ne- 
rimai“, Vaižganto miniatiūrų personažai irgi primena rusų 
rašytojo veikėjus, vadinamuosius „skulptūrinius barelje- 
tus“. N. Gogolis pastebėjo, kad komiškumo visur pilna, 
kad, su juo apsipralę, mes nė nepastebimos. Vaižgantas, 
labiau nei kiti lietuvių rašytojai, mokėjo pamatyti tą „gy- 
venimo komiškumą“, ir net tokiu skaudžių metu kaip ka- 
ras. Linkę pasišaipyti iš savo personažų, abu rašytojai 
nepavertė jų karikatūromis, o atskleidė, kad žmonės daug 
sudėtingesni, negu kartais atrodo iš išorės. 

„Karo vaizdais“, kaip ir publicistika, Vaižgantas atsi- 
liepė į gyvenimo aktualijas. Bet tik grožinė kūryba suteikė 
galimybę išeiti už „dienos reikalų“ ribų, nusileisti į gy- 
venimo ir žmogaus gelmes. 

Tuo pat metu kaip ir „Karo vaizdus“ Vaižgantas pa- 
rengė spaudai kitus rinkinius — „Scenos vaizdai. Dialogai 
ir monologai“ (1915), „Alegorijų vaizdai“ (1916)“. Jų 
pamatą sudarė pirmosios rašytojo knygos, papildytos nau- 
jais kūriniais. 


* Pocoav H. B. Tearpanbuuii passesa nocae npeacraBnenus Ho- 
soli KOMGCAN. — B Ki Monnoe co6panne counnenwnt. M., 1949. — 
T. 5, e. 160. 

ë Tumas-Vaižganias J. Scenos vaizdai. Dialogai ir monologai. — 
Ryga, 1915, 116 p; Alegorijy vaizdai. Petrapilis, 1916, 134 p. 

Tiek „Scenos vaizdų“, tiek „Alegorijų vaizdų“ proble- 
matika jau buvo gerokai nutolusi nuo karo ir revoliucijos 
laikotarpio reikalų. Šios knygos reikšmingesnės Vaižgan- 
to kūrybos vidinei raidai suprasti, išryškino kai kuriuos 
rašytojo literatūrinius interesus, ypač susidomėjimą sti- 
liaus ir žanro klausimais. 

Anksčiau teigęs kad „Scenos vaizdai“ — tenden- 
cingi „rašalėliai“, „straipsneliai“, kuriems labiausiai rūpi 
didaktiniai uždaviniai, autorius, redaguodamas ir rengda- 
mas juos naujai knygai, orientavosi į komedijos reikalavi- 
mus. Vaižgantas greičiausiai rėmėsi Aristotelio komedijos 
samprata: „Juokingumas — tai savotiška klaida ir nesąmo- 
nė, niekam neteikia kančių ir nieko nenustumia į pražūtį“". 
Scenos dialogų, taip Vaižgantas dažniausiai vadino savo 
komedijas, veikėjai yra tarsi žemesni už visą aplinką. Jie 
negali protingai elgtis ir daryti kitiems įtakos. 

Didaktinę tendenciją Vaižgantas palieka teigiamiems 
personažams: Aleksiui („Nepadėjus, nėr ko kasti“), Bar- 
butei („Namai — pragarai“). Bet ir jie ne tik dorybių ne- 
šiotojai, o dažnai paklūsta juoko stichijai, kurią autorius 
ir siekė padaryti pagrindine scenos dialogų ašimi. 

Veiksmas paprastai vyksta sekmadieniais arbatnamiuo- 
se, karčemose, rečiau — veikėjų namuose. Tai irgi siejasi 
su komedija. Juk juokas — dažniausias žmonių susibūri- 
mų palydovas. Personažų replikose daug kalambūrų, liau- 
dies frazeologizmų. Redaguodamas kūrinius, Vaižgantas 
labiausiai ir keitė kalbą, ieškodamas šmaikštesnio žodžio, 
lankstesnės, žaismingesnės frazės. Rašytojas iš naujo per- 
rašė ne vieną komedijų „,Nepadėjus, nėr ko kasti“, „Na- 
mai — pragarai“ sceną. Bet komedijos žanro reikalavi- 
mams vis dėlto labiausiai pakluso naujausias Vaižganto 
sceninis dialogas „Žemės ar moteries“. 

Siame kūrinyje sudėtingesnis ir autoriaus požiūris į ko- 
miškumą. Jo šaltinis ne atskiro žmogaus polinkiai, o pats 
gyvenimas, net socialiniai visuomenės santykiai. Senam 
kavalieriui Gaidžiui reikia „valako“, nes jis visuomenės 
santykių diktuojamos žmogaus vertės matas. O pati mo- 


7 ApucroTeno. O6 uckyccTBe nmoəsmm. — M., 1957, c 53. 

teris — tereikalinga ūkiui apžiūrėti. Tik pamatęs gražiąją 
Pelę Gražienę, Gaidys ima svyruoti: gera būtų ir „vala- 
kas“, ir graži moteris. Kai tie dalykai pasirodo nesuderi- 
nami, Gaidys sutinka imti Karusę ir „valaką“. Toki pasi- 
rinkimą lemia ne tiek personažo subjektyvus nusistatymas, 
vadinamoji „fenomeno struktūra“, kiek ta socialinė ir dya- 
sinė atmosfera, kurioje veikėjas gyvena“. 

Įprastinių vertybių (meilė, šeima) ir normalios įvykių 
eigos suirimas ir sudaro sceninio kūrinio „Žemės ar mo- 
teries“ komedijinį pamatą. Gaidys, susižavėjęs Gražiene, 
nebegirdi ar savaip išsiaškina kaimyno Rudžio, „arbatinin- 
kės“ Petrutės žodžius ir nesuvokia, kad jam peršama sen- 
mergė Karusė, o ne gražioji Pelė. Komiškumas persmelkia 
visą kūrinį ir ypač akivaizdus personažų kalboje, kuri itin 
šmaikšti ir daugiaprasmė, sklidina žaismingo humoro. 

Komedija „Žemės ar moteries“ nepalieka ir žiūrovų ar 
skaitytojų tik reginio stebėtojais, o įtraukia į veiksmo sran- 
tą, provokuoja pasvarstyti, kokioje šviesoje pasirodytų vei- 
kėjai, jei būtų kita įvykių raida. Iškeldamas tikrovės neto- 
bulybes ir keistenybės, Vaižgantas jas taip nušviečia, kad 
žmonės mums atrodo juokingi, bet nekalti. Tai specifiškas 
vaižgantiško komizmo atvejis. 

„Scenos vaizdų“ knygą, kaip ir „Karo vaizdus“, Vaiž- 
gantas pradėjo eiliuota įžanga. Rinkinyje ir daugiau ci- 
liuotų tekstų: humoreska „Atsiimkite, kieno“, eilėmis pa- 
rašyta nemaža dalis monologo „Paskutinį kartą“. Nors 
A. Jakštas ir Šatrijos Ragana labai išgyrė Vaižganto „ei- 
liavimus“, rašytojas ateityje „poezijų“ visai atsisakė. 
O „eiliavimai“ įdomūs gal tik tuo, kad čia pirmą kartą 
pasirodė „žiemos“, „pavasario“, „ąžuolo“ įvaizdžiai, kurie 
vėliau Vaižganto kūryboje išaugo-į plačias alegorijas ir 
simbolius. 


8 Apie komiškumo visuomeninę prasmę V. Sezemanas rašė: 
„Komiškumo savitumui ir jo ypatingai reikšmei išgvildenti tenka, 
turint galvoje priklausomumą nuo subjektyvių veiksnių (nuo subjekto 
sąmonės nusistatymo), kreipti dėmesį ne tik į vidinę paties feno- 
meno struktūrą, bet ir į tą dvasinę atmosferą, kurioje jis atsiranda 
ir išsiskleidžia.“ (Sezemanas V. Estetika.— V., 1970, p. 227—228). 

Pats margiausias Vaižganto rinkinys — „Alegori jų 
vaizdai“. Čia įdėta humoreska „Pirmasai Kauno Juokų 
akademijos posėdis“, atsiminimų vaizdelis „Visvaldis“, 
miniatiūros, taip pat ankstesni vertimai iš rusų ir lenkų 
literatūros. Labai skirtingi kūriniai sudėti be tvarkos. Pa- 
grįstai knygos sandarą kritikavo A. Jakštas („tai nedova- 
„notina Vaižgantui, „dovanotina tik graiomanams“, laikan- 
tiems kiekvieną savo eilutę nemirtinga...“?). Leisdamas 
raštų seriją, Vaižgantas „Alegorijų vaizdų“ ciklą Jabiau- 
siai pertvarkė, kai ką prijungė prie „Šiaip sau vaizdų“ 
(„Visvaldį“), o kai ko ir visai atsisakė (VR VI). 

Rinkinio branduolys vis dėlto buvo pakankamai aiš- 
kus — tai alegorijos. Jos ir padėjo atkreipti skaitytojo dė- 
mesį į dar vieną Vaižganto beletristo „Tizionomijos“ savi- 
tumą. 

Alegorijos, kaip meninės formos, pasirodymas lietuvių 
prozoje (J. Biliūno „Laimės žiburys“, K. Jasiukaičio, J. Gu- 
rauskio ir kt. kūriniai) rodė ne tik naujų išraiškos būdų 
ieškojimą. Alegorija ne tik žanrinė kategorija, vaizdumo 
priemonė, bet ir meninio mąstymo būdas. Visas XX a. pra- 
džios gyvenimas skatino literatūrą ieškoti atsakymo į su- 
dėtingus žmogų ir visuomenę liečiančius klausimus. Kai 
kurių meno sociologų nuomone, alegorija ir pasirodo in- 
tensyviais visuomeninės minties momentais. 

Vaižgantas alegoriją suprato kaip žanrą ir kaip meni- 
nio vaizdavimo būdą. „Alegorija — vaizdavimas vieno 
daikto ar atsitikimo, kad jis sudarytų gyvą ir betarpį įsi- 
vaizdavimą kito daikto ar atsitikimo,— aiškino Vaižgan- 
tas. — Alegoriška personifikacija — dailininko sukurtas 
vaizdas savo kalbomis ar veiksmais, savo išorinėmis prie- 
monėmis ir atributika turi iššaukti mūsų sąvokoje abstrak- 
ciją — idėją.“ Simbolis, Vaižganto nuomone, reikalauja 
dar turtingesnės tiek rašytojo, tiek skaitytojo vaizduotės. 


9 Jakštas A. Mūsų naujoji prozos literatūra (1904—1923)— K., 
1993, p. 33. 


10 J. Tumo paskaitos. Apie Vydūną.-- VVU BR, F 1, F 299, p. 
102. 

Sios meninės formos rašytojui reiškė prozos brandumą, 
buvo jos vertės matas. 

Leisdams „Alegorijų vaizdus“, Vaižgantas, be abejo, 
suprato, kad daugelio ankstesnių jo kūrinių idėjos naujo- 
je visuomeninėje situacijoje nustojo aktualumo, pagaliau 
pasikeitė ir paties autoriaus pažiūros. Todėl, redaguoda- 
mas alegorijas, rašytojas labiau rūpinosi meniniu vaizdu, 
o ne perkeltine prasme. Ir šiandien stiliaus ekspresija 
veikia skaitytojo sąmonę, emocijas, vaizduotę, o perkeltinė 
prasmė neteko reikšmės arba net nebejžvelgiama. 

Stiliaus požiūriu daugiausia taisyta alegorija „Dėdė 
lapę nušovė“. Kai kurie epizodai beveik naujai perrašyti. 
Kaip pavyzdį galima iš alegorijos „Dėdė lapę nušovė“ 
pateikti tokius epizodus: 


„Vaizdeliai“ (1902) 


„Kokia tai linksmybė būdavo joms sutikti vakare grįž- 
tančias žąsis! Būriais būriais krypavo baltos pilkos žąse- 
lės. Kiek ten klegesio, kiek kirgagojimo! Tarytumei visi 
būriai į vieną sumišo; o žiūrėk: kiemą priėjus, šast ir iš- 
siskyrė visi vieno būrio ir apniko ūkininkę, su miežių rė- 
čiu jų belaukiančią“ (p. 35), 


„Alegorijų vaizdai“ (1916) 


„Vakaras. Visi gyvuliai iš laukų sugrįžo ir jau sudoro- 
ti. Šeimyna pavalgydinta. Šeimininkė jau būtų liuosa, tik 
žąsų dar nėra <...> Būriais būriais atkrypuoja baltos, 
pilkos žąselės. Jos negreitos. Bet ko gi ir skubintis! Eina 
sau tūptų, negi darbo dirbtų. Skilviai netušti, sliekų, žole- 
lių gana prisirankiojo. Duos šeimininkė ko nors pasiska- 
ninti, gerai; neduos, ir be to apsieis. Tai ir tiriliuoja ra- 
mis būreliai, nelyginant vakarinius poterėlius. 

Bet štai santvaras. Būrių dešimtis, o kelias siauras. Su- 
mišo vienon krūvon. 

— Sveikos, sveikos, seselės!— kirktelėjo. 

— Seniai nesimatėm! 

— Ką beveikiat? 

— Ar daug pelnėt? 

-— Nelįsk, pagonka! 

— Nemink ant kojų! 

— Šalin! 

— Šalin! 

— Šalin! 

— Kur! 

— Kur! 

— Kur lendi! 

— Pagonka! 

— Pagonka! 

Prasideda stumdymasis, gnaibymasis, pešiojimasis 
ir toks klegesys, toks kirgagojimas, kad nei apsiklausyti. 
Nurimęs sodžius vėl tai valandai atgyja“. (p. 51—52). 

Žymiai redaguotas ir vienas svarbiausių kūrinio epizo- 
dų — dėdės Nikodemo grįžimas su lapinu ant pečių. 

Tarp piešiamo meninio vaizdo ir perkeltinės prasmės 
visose Vaižganto alegorijose yra nemažas atstumas. Rašy- 
tojo alegorijos primena mįsles: ilgas poetiškas vaizdas ir 
trumpas nelauktas įminimas — atsakymas. Todėl buvo kur 
pasireikšti vaizdavimo menui: sukuriamas toks vaizdas, 
kurio prasmę įvairiais laikais įvairūs skaitytojai vis ki- 
taip suvoks. 

Alegorijai artima ir dar viena Vaižganto šio laikotar- 
pio knyga — „Lietuvos „Žodis“ (1916)!'. Knygos 
recenzentas poetas A. Sabaliauskas-Žalia Rūta atkreipė 
skaitytojų dėmesį į kūrinių stilių: „Tumo-Vaižganto raštą 
imdamas į rankas visuomet žinai, jog ir pasigrožėsi dailės 
veikalu, ir pasimokysi kalbos“; „Gi kalba, kalba! Rodos, 
nėra mūsų raštijoje kito rašytojo, kurio kalba būtų taip 
turtinga, kaip Tumo. Tai gyvas magazinas žodžių ir saki- 
nių“; „Taigi <...> visi, kas nori gerai mokėti lietuvių 
kalbą, teskaito Tumą; ir jo raštų reiktų kuo daugiausia 
vartoti mokyklose“ !2, 


n Tumas-Vaižgantas J. „Lietuvos „Žodis“. Kvailių ašaros. Apie 
asilus. Petrapilis. 1916, 64 p. 

12 Sabaliauskas A. Juozo Tumo-Vaižganto „Lietuvos „Žodis“.— 
Lietuvos balsas, 1917, balandžio 2, 

Iš vaizdų recenzentą labiausiai imponavo „Lietuvos 
„Žodis“ kurį suprato kaip alegoriją. Bet perkellinės pras- 
mės A. Sabaliauskas nešifravo, pabrėždamas, kad aišku, 
jog rašytojo širdį kankina idėja, ir kad nereikia nustelbti 
tų „slėpiningų“ vaizdų „gyvumą ir sultingumą“!š. „Kvai- 
lių ašaras“ recenzentas lygino su kitu periodikoje skelbtu 
kūriniu — „Lino darbų pasaka“. Abu pastarieji vaizdai 
ir „Lietuvos „Žodis“ vėliau įėjo į didžiausią Vaižganto kū- 
rinį — „Pragiedrulius“. 


Nauji sumanymai 


Peterburgo metais subrendo „Pragiedrulių“ sumany- 
mas. Viename savo interviu Vaižgantas aiškino: „Per ka- 
rą, Petrapilyje, aš jau turėjau platesnį užsimojimą, pradė- 
jau rašyti ir parašiau nemažą „Pragiedrulių“ gabalą“! 
Sumanęs rašyti „Pragiedrulius“, Vaižgantas nerimo. Bai- 
gęs dienos darbus komitete, jis skubėjo namo ir valandų 
valandas, net naktimis rašė? 1916 metų pavasarį ir 1917 
metų vasarą, kai rašytojas gyveno Sosnovkoje, netoli nuo 
Peterburgo, ir buvo parašyti ištisi „Pragiedrulių“ vaizdų 
ciklai. „Rygos garse“ ir „Vade“ rašytojas paskelbė nau- 
juosius vaizdus — „Burzdulis“, „Naujakuriai“, ir informavo 
skaitytojus, kad „Pragiedrulių“ apysakai taip pat priklau- 
so „Juodžiaus kelmas“, „Kvailių ašaros“, „Lietuvos „Žo- 
dis“*. „Pragiedruliai“ pabaigti rašyti Stokholme, o „su- 
montuoti“ ir dviem knygom išleisti jau Vilniuje. 

Kaip bebūtų įsitraukęs į kūrybą, Vaižgantas pirmenybę 
tebeteikė visuomenės veiklai. Todėl, gavęs pasiūlymą da- 


13 Ten pat. 


4 Vaižgantas. Lino darbų pasaka.— Lietuvių balsas, 1917, va- 
sario 5, 19. 


! Venclova A. Keli Vaižganto charakterio ir kūrybos bruožai.— 
Švietimo darbas, 1929, Nr 9, p. 807. 


? Gira L. Kun. Tumo-Vaižganto gyvenimas ir darbai — K., 1930, 
p. 57 


3 Tumas-Vaižgantas J. Burzdulis. Iš „Pragiečrulių“ didžiulės apy- 
sakos.— Vadas, 1916, liepos 27. 


110 


lyvauti Stokholmo konferencijoje, tuoj pat susiruošė ke- 
lionei. 1917 m. spalio mėn. iš Peterburgo traukiniu pasiekė 
Vyborgą, o iš ten garlaiviu išplaukė į Švediją. Rašytojo 
užrašų knygelėje sužymėtas kelionės planas: spalio 10 d.— 
atvyko į Stokholmą, po to penkias dienas praleido Kopen- 
hagoje, o sugrįžus — trijų dienų konierencija*: įvairių 
lietuvių buržuazinių partijų veikėjai susirinko aptarti Lie- 
tuvos ateities klausimų. „Karo metais buvo sudarytas 
glaudus sąlytis tarp įvairiuose kraštuose gyvenusių lietu- 
vių buržuazijos atstovų, buvo ieškoma bendros veikimo 
linkmės.“5 

J. Tumas dalyvavo dar lietuvių-švedų komiteto posė- 
dyje, kur pasakė kalbą apie reikalą abiems tautoms bend- 
rauti tiek kultūros, tiek ir ekonomikos srityje?. Tokį bur- 
žuazijos lyderių siekimą ieškoti „Iederacijos su Skandina- 
vų šalimis“ neigiamai vertino V. Kapsukas, įžvelgęs šių 
diplomatinių pastangų tikslą — norą užkirsti kelią revo- 
liuciniams įvykiams Lietuvoje". 

Rusijoje tuo tarpu įvyko Didžioji Spalio socialistinė 
revoliucija, ir lietuvių buržuazinių partijų veikla ten ne- 
beteko dirvos. Lietuvių draugiją nukentėjusiems dėl karo 
šelpti perorganizavus į Karo tremtinių komitetą, buržua- 
žinių partijų atstovai irgi į jį nebejėjo. J. Tumas nusprendė 
į Rusiją nebegrįžti. Jis ėmė rūpintis leidimu apsigyventi 
Lietuvoje. Ejo dienos, savaitės, mėnesiai, o leidimo vis 
negavo. Prasidėjo laukimas, „nervai, nostalgija“ (VR, 
I, 25). 

Tokių „įstrigusių“ lietuvių Stokholme buvo ir daugiau. 
Laukė leidimo važiuoti per Vokietijos teritoriją į Šveica- 
riją (Fribūrgo universitetą) Lietuvių studentų grupės. Tarp 


* Iš J. Tumo archyvo. Užrašų knygelė— VVU BR, F I, F 70, 
p. 1. 


5 Lietuvos TSR istorija.— V., 1963, t. 2, p. 415. . 

€ Į švedų kalbą vertė Ig. Šeinius. Lietuviškas tekstas skelbtas: 
Mūsų senovė, 1922, t. 1, kn. 4—5, p. 807—808. 

7 Kapsukas V. Šantažas dėl „Nepriklausomos“ Lietuvos.— Raš- 
tai. V., 1975. t. 7, p. 135. 

š J. Tumo užrašuose pažymėtos tokios pavardės: Andziulytė Ma- 
rė, Petrauskaitė Ona, Ramanauskaitė Emilija, Urniežiūtė Uršulė (iš 
Petrapilio). — VVU BR, F 1, F 569, p. 209. 

jų buvo poetas V. Mykolaitis-Putinas. Vaižgantas šiai 
„kolonijai“ ir skaitydavo toliau rašomus „Pragiedrulius“. 

Kūrybos rašytojas ėmėsi savotiškomis aplinkybėmis. 
Stokholme likęs ilgesnį laiką be užsiėmimo, Vaižgantas 
užsidarė viešbučio kambarėlyje ir rašė net 14 valandų per 
parą. O sekmadieniais, skaitydavo lietuvių studentams tai, 
ką buvo parašęs. V. Mykolaitis-Putinas prisimena, kad 
Vaižgantas atsinešdavęs pluoštą didelio formato lapy, o 
skaitydavo aiškiai, garsiai?. Dirbo jis su dideliu įkarščiu, 
rašydavo greitai: „<...> jis per dieną parašydavo tiek, 
kiek kitas sunkiai spėtų perrašyti“!?. „Dažnai būdavo jis 
lyg pavargęs, nubalęs, atrodė nuo įtempto darbo išsekęs, 
bet beskaitydamas išsijudindavo, parausdavo, pamažu pc- 
reidavo kone į ekstazę...“,— pasakoja viena iš klausyto- 
jų"!. O skaitęs rašytojas „sėdėdamas, visą laiką judėdavo 
ir sukdavosi kaip vijurkas“!2. Klausančiųjų vaizduotėje at- 
gydavę netolimos praeities įvykiai („Sietynėlis“, „Zapad- 
ninkų audros“), tėviškės gamta, liaudies tradicijos („Dai- 
na —širdžių raktas“). Vaižgantas, matyt, paaiškindavo 
klausytojams ir vaizdų gyvenimišką pamatą'š. Gal šių 
skaitymų paveiktas, o gal apskritai tėvynės ilgesio ka- 
muojamas, Putinas sukūrė jaudinančias eiles „Tėvų ša- 
lis“!*. Pačiam Vaižgantui klausytojai teikė impulsą rašyti. 

Negalėdamas pasinaudoti jokia medžiaga ir remdama- 
sis vieninteliu šaltiniu — atmintimi ir vaizduote — rašyto- 
jas Stokholme sukūrė nemaža pirmo „Pragiedrulių“ tomo 
(„Gondingos kraštas“) vaizdų. „Jūs to gal nei nejaučiate 
buvę tikruoju akstinu, verčiusiu mane tiek daug, sulygin- 
ti, taip trumpu laiku parašyti, — aiškino Vaižgantas viena- 
me iš laiškų savo klausytojams.— Per tris mėnesius bent 


9 Tarybų Lietuvos rašytojai. — V., 1977, t. 2, p. 89. 
10 Mykolaitis-Putinas V. Naujoji lietuvių literatūra.— K., 1937, 
p. 386. 
n Iš M. Andziulytės-Ruginienės atsiminimų (Kaunas, 1972.11.1). 
* Iš U. Urniežiūtės-Starkienės atsiminimų (Kaunas, 1968.VI1.4). 
13 J. Aukštuolio laiškas (1918.1V.22) J. Tumui.— VVU BR, F 1. 
F 306. 
1t Lankutis J. V Mykolaičio-Putino kūryba.— V., 1973, p. 39— 
40. 

1500 puselių vienos apysakos. Gryno, dažnai dusyk per- 
rašyto teksto apie 600 p.“!5 

„O mano „Pragiedruliai“ sustojo toje pat vietoje, kai 
nebėra kam beskaityti“,— rašė Vaižgantas 1918 m. pava- 
sarį Putinui!“, Mat studentai, kad pigiau būtų pragyventi, 
persikėlė į Siundbebergo priemiestį, o greitai gave leidi- 
mą, išvyko į Šveicariją". Tad „švedų žiema“ J. Tumui 
praėjo palyginti greitai („Tik aš jos Ikaip ir neesu matęs; 
teišeidavau pačiais būtinaisiais reikalais“ — VR, I, 27), 
o pavasaris buvo ilgas ir varginantis. J. Tumą ėmė kan- 
kinti netikrumas. Nerimo vejamas, jis išvažiavo į Kopen- 
hagą, aplankė kitus Danijos miestus. Šaltas pavasario 
vėjas, graužatis naikino „paskutinį linksmą jausmą“. „Ny- 
ku,— rašė Vaižgantas.— Storme jauti Europą, jos karą; 
jauti, kad tu esi niekai šitame ištisų tautų sūkuryje,— kaip 
niekam nėra laiko tavim interesuotis ir rūpintis tavo liki- 
mu. Ar tu vietoje nyksi, noksi, ar pargrižęs tėvynėn krū- 
vą raštų dovanosi, ką gi visa tai nusvers bendroje pasau- 
lio iširutėje. Ir nuo tos minties darosi tau šalčiau, neg 
nuo žvarbaus vėjo“ (VR, I, 28—29). 

Pagaliau kritišką valandą atėjo leidimas grįžti į Lic- 
tuvą („Jei per gegužės mėnesį nebūtų atėjęs leidimas, 
tikrai būčiau jei ne numiręs, tai psichika susirgęs“ — VR, 
I, 30). 

Švedijoje praleisti septyni mėnesiai J. Tumui buvo sun- 
kūs, bet ir gana vaisingi. Be „Pragiedrulių“ vaizdų, jis 
parašė keletą publicistinių straipsnių!?, apybraižų!?, su- 
manė (o vėliau ir išleido) lietuvių visuomenės ir kultū- 
ros veikėjų albumą”, 


15 J. Tumo laiškas (1918.III.15) U. Urniežiūtei.— LKLI BR, F L— 
4170. 

16 J. Tumo laiškas (1918.II1.11) V. Mykolaičiui-Putinui.— LKLI 
BR, F 1—3680. 

17 Iš M. Andziulytės-Ruginienės atsiminimų (Kaunas, 1972.111). 

18 Sąrašas darbų, kuriuos Vaižgantas parašė Stokholme: Iš J. 
Tumo archyvo. Užrašų knygelė. — VVU BR, F 1, F 70, p. 111—6. 

!9 Apybraižos įėjo į knygą „Aplink Baltiją“ (V., 1919). 

2 Tumas J. Rankraščių rinkinys. Autogralų leidinys (1918.1.4).— 
VVU BR, F I, F 58, p. 109. 

Svedijoje Vaižgantas gerokai pramoko vokiečių kal- 
bos, plačiau susipažino su dar viena „šiaurės tauta“. Šve- 
dija buvo garsi moterų teisėmis, ir moterų vaidinuo ży- 
mus visame krašto gyvenime („švedė jautėsi visuomet 
lygi su vyrais“ž!). imponavo J. Tumui aukšta švedų ir da- 
nų buities kultūra („Aš nieko nemačiau jaukesuio už ma- 
žutytę dano ar švedo gryčelę <...> ir švaru, švaru, šva- 
rul“??), privalomas mokslas, polinkiai sportui. „Kultūra, 
kultūra; kultūra iš paviršės, kultūra vidaus žmogaus. 
Mokslas, išmintis“, — žavėjosi Vaižgantas“. Pažintis su 
Skandinavijos šalimis galėjo turėli įtakos ir „Pragiedru- 
lių“ moterų paveikslams, ir apskritai kūrinio visuomeni- 
niam projektui. 

Ar turėjo progos Vaižgantas plačiau susipažinti su 
skandinavų literatūra? Rašytojo archyve yra išrašų iš da- 
nų ir švedų spaudos (tiesa, apie politiką bei visuomenės 
gyvenimą)?*. Jis domėjosi Švedijos istorija, švedų ir lietu- 
vių istoriniais kontaktais“. Apie švedų ir danų klasiką 
Vaižgantas entuziastingai atsiliepė, recenzuodamas Ander- 
seno pasakas*, o vėliau ir kitus tų literatūrų vertimus į 
lietuvių kalbą?7. Gilesnė pažintis su skandinavų literatū- 
ra, matyt, ir prasidėjo „ilgais švedų mėnesiais“, kai jis 
buvo „įstrigęs“ tame krašte. Gal vokiškai skaitytos kny- 
gos ir buvo skandinavų literatūros vertimai, nes originalo 
kalba Vaižgantas negalėjo paskaityti2s, 

Mėgstančiam ieškoti ryšių ir analogijų, Vaižgantui 
skandinavų literatūra daug kuo galėjo priminti savąją: 


2! Lietuvių balsas, 1917, sausio 12. 
? Vaižgantas. Aplink Baltiją, p. 9—10. 
28 Ten pat, p. 11. 
* Iš J. Tumo archyvo.— VVU BR, F 1, F 70, p. 71—79. 
J. Tumo kalba lietuvių-švedų komitete.— Mūsų senovė, 1922, 
t. 1, kn. 4—5, p. 807—808. 

* Tumas J. Rinktinės Anderseno pasakos — Lietuvos aidas, 
1918, birželio 24. . 

* Recenzijos Švietimo ministerijos knygų tikrinimo komisijai.— 
VVU BR, F I, F 334, p. 157—160, 161—162, 167—168. 

* J. Tumas sudarinėjo vokiečių kalba skaitytų knygų Žžodynėlius. 
Žr. Tumas J. Russisch-Deutsches Wėrterbuch.— VVU BR, F I, E 227; 
F 1, D 659. 

romantizmas prasidėjo beveik tuo pat metu, taip pat ape- 
liuota į protėvių „herojinę dvasią“, pamato ieškota tauto- 
sakoje; XIX a. pabaigoje suklestėjusi skandinavų proza 
pirmiausia kėlė šeimos problemas. Dviejų amžių sandūra 
ir skandinavų literatūrai buvo be galo reikšminga. Prie 
pat šių amžių ribos sukurti H. Ibseno, A. Strindbergo, 
K. Hamsuno, J. Jakobseno kūriniai. O XX a. pradžioje 
skandinavų literatūra banguote bangavo, srovė keitė sro- 
vę, neužsibaigus vienam sąjūdžiui, prasidėdavo kitas: ne- 
oromantizmas (Selma Lagerlef), „naujasis realizmas“ 
(Gustavas Vidas, Otas Rungė), „romantiškasis realizmas“ 
(Johanas Jensenas). Ypač didelio populiarumo susilaukė 
„juoku pro ašaras“ persunkta G. Vido trilogija „Tobulas 
brandumas“, dokumentalumą, išmonę ir detektyvą sinteti- 
nas O. Rungės romanas „Šešėlių vora“ ir J. Jenseno „ro- 
mantiškai realistinė“ proza, kuri sudarė tarpinį žanrą tarp 
novelės ir esė??, 

Skandinavų naujoji proza buvo daug kuo artima Vaiž- 
ganto visuomeninei ir estetinei nuostatai. Ir nors nėra 
dokumentinio pamato kalbėti apie Vaižganto „Pragiedru- 
lių“ ir skandinavų literatūros paraleles, sąšauka su kai 
kuriomis, ypač švedų prozos tendencijomis gana akivaiz- 
di*?. Tai ne tiek įtaka, kiek tos pat epochos visuomeninės 
minties ir estetikos dėsningumų atošvaita. 

Tolimame krašte J. Tumas įsigijo ir naujų bičiulių. 
Jam daug padėjo švedų žurnalistas B. Soederbergas, ku- 
ris „globote globojo visur rašydamas“, kad įsileistų J. Tu- 
mą į Lietuvą, padėjo susipažinti su kraštu (VR, XIX, 
199). Švedijoje užsimezgė bičiulystė ir su V. Mykolaičių- 
Putinu. Dvidešimt ketverių metų poetas ir dvigubai už jį 
vyresnis Vaižgantas ilgam išsaugojo šią draugystę. Ne 


* Heycrpoee B. IT. JluTepaTypa ckauannasckux crpan. (1870— 
1976). — M., 1980. 

* Pvz, su J. Jenseno „Himerlando istorijomis“ (1910). Tai taip 
pat „paveikslai iš gyvenimo“, o Himerlandas — autoriaus gimtinė; 
valstiečiai rašytojui atrodo tikrieji pastovių žmogiškųjų vertybių 
nešiotojai: gyvena jie kryžkelėje tarp praeities nostalgijos ir būtiny- 
bės ieškoti naujų kelių. Žr. Rosse! Sv. H. Skandinavische Literatur 
1870—1970.— Siuttgart-Berlin-Mainz, 1973. 

kartą Putinas kreipėsi į Vaižgantą, ypač spręsdamas skau- 
džią kunigo-poeto dilemą. Antai iš Kopenhagos Vaižgan- 
tas Putinui rašė: „Nepatiko tik antra frazė: „kaip gyve- 
nimas stums, taip eisiu“. Kad faktingai gyvenimas mus: 
„stumia“, tai aš esu giliai įsitikinęs. Ir vis dėlto protes- 
tuoju prieš tą gaivalinę pajėgą. Ir bent apsimesti norė- 
čiau, jog mes patys gyvenimą stumiame. Tuo reikia tikė- 
ti, kitaip neteksime energijos. Aš Putinui nevelijau, kad 
taptų kunigu; jis tapo.“?! Vaižgantas vėliau didžiai ver- 
tins V. Mykolaitį-Putiną kaip literatūros mokslininką ir 
rašytoją, („Geriausiam Žmogui, Geriausiam Prieteliui, Ge- 
riausiam Profesoriui, Geriausiam Poetui“, — rašys linkė- 
damas „geriausių 1930 metų“)32, o romaną „Altorių šešė- 
ly“ vadino pirmąja europinio masto knyga. Tomis dieno- 
mis J. Tumas suartėjo ir su J. Savickiu, buvo pas jį nuvy- 
kęs į Kopenhagą, per jį gaudavo švedų, danų ir lietuvių 
periodiką 33 

„Ilgais švedų mėnesiais“ vėl susitelkęs literatūrai, 
Vaižgantas susidomėjo Vydūno kūryba. Rašytojo to meto 
užrašuose užtinkama išrašų iš „Amžinosios ugnies“, 
Matyt, todėl gausu reminiscencijų bei citatų iš Vydūno ir 
„Pragiedruliuose“. „Vydūnas — didelis rašytojas mūsų li- 
leratūroje, didelis būtų ir bet kurioje kitoje. Jam svarbos 
duoda ne tik talentas, dar ir mokslas“, — rašė jis 1920 m., 
recenzuodamas „Tautos gyvatą“?“. Vaižgantas sakėsi „vi- 
sus jo veikalus skaitęs“, bet neišdrįsęs recenzuoti, nes jau- 
tęs, kad rašyti apie Vydūną, tą „didelę kuriamąją pajėgą“, 
reikia pasiruošimo“. Ir vėliau jis ne kartą gynė Vydūną 
nuo kritikos užpuolimų („būk Vydūnas ne lietuviškai gal- 


3 J. Tuno laiškas (1918.1IL.11) V. Mykolaičiui-Putinui.— LKLI 
BR, F 1—3680. 

*2 Iš J. Tumo archyvo. Užrašų knygelė.— VVU BR, F I, F 70, p. 
111—8. 

*8 J. Savickio laiškai J. Tumui.— VVU BR, F 1, F 306, 1. 218, 


219. 

* Iš J. Tumo archyvo. Užrašų knygelė, p. 111—7. 

3 Vaižgantas. Vydūnas. Tautos gyvata, Filosofiški sociologiški 
aiškinimai.— Laisvė, 1920, gruodžio 22. 

* Ten pat. 


116 


vojąs ir nieko lietuviška nepasakąs“ — VR, XIII, 114j, 
nors kartais ir pats pažvelgdavo ironiškai („Vakare skai- 
tė V. Vydūnas apie Maž. Lietuvos nutautinimą,— rašė die- 
noraštyje 1929.XII.1.— Faktinės medžiagos kaip visados 
nedavė, paskaita — abrakadabra, mišinys ir senio plepa- 
las. Baisiai nuobodu ir stebėtina, kuo jis jaunimą pa- 
traukia“37). 

1918 m. gegužės mėn. J. Tumas per Vokietiją pasiekė 
Kauną ir, gana greit išsirūpinęs bažnytinės valdžios suti- 
kimą, apsigyveno vėl Vilniuje (pradžioje Odminių g. 
Nr. 14 — dabar B. Dauguviečio g.; po to — Benediktinų g. 
Nr. 8, bt. 15 — dabar S. Žuko). Pasiilgęs veiklos, J. Tu- 
mas su jam būdinga energija metėsi į įvykių sūkurį: dir- 
bo buržuaziniame laikraštyje „Lietuvos aidas“, vėliau 
„Nepriklausomoje Lietuvoje“. Net asmeninę korespon- 
denciją bei raštus bažnytinei valdžiai šiuo metu pasi- 
rašinėdavo: J. Tumas-laikraštininkas““, 

Istorinių įvykių greitis kaitino ekstraversišką J. Tuma. 
Kaip laikraštininkas, jis dalyvavo posėdžiuose, pasitari- 
muose, delegacijose, sukosi politiniuose kuluaruose, ypač 
1918 metais, kai lietuvių buržuazinės partijos Vilniuje 
vaidino ar bent siekė vaidinti žymų vaidmenį. 

Lietuvos politinė padėtis tebebuvo neaiški. Okupacinė 
kaizerio valdžia, norėdama kiek galima ilgiau išlaikyti 
kraštą savo rankose, ėmėsi įvairių politinių manevrų, siū- 
lė Lietuvai „savarankiškumą“, net karalių. Ir buržuazinių 
partijų lyderiai ėjo į kompromisus, pasisakė už ryšius su 
kaizerine Vokietija. Buržuazinė Lietuvos taryba irgi „py- 
lė vandenį ant Vokietijos <...> malūno“. Bet, norėda- 
ma sustiprinti savo pozicijas, be okupacinės valdžios ži- 
nios ta taryba paskelbė „Lietuvos nepriklausomybės aktą“ 
(1918). 

Būdamas Stokholme ir Vilniuje, J. Tumas palaikė Lie- 
tuvos tarybos veiklą. Tik kaizerinės Vokietijos atžvilgiu 


37 Tumas I. Atsitikusios pastabos (1929)— VVU BR, F1, D 
1179, p. 10. 

38 Tumas J. Įvairūs dokumentai (1864—1929).— VVU BR, F I, 
F 129, p. 123, 131. 

39 Ten pat, p. 138. 

jis kiek kritiškesnis, neigiamai vertino okupacinės valdžios 
kėslus. Dėl to, matyt, J. Tumas taip ilgai negavo leidimo 
grįžti į Lietuvą. 

Nors Vilniuje gyvenimo sąlygos buvo labai kompli- 
kuotos — sugriauta ekonomika ir gyventojų „blogas 
tipas“,— bet pulsavo kultūros gyvenimas: veikė lietuvių 
gimnazija, iš Voronežo persikėlė Mokytojų institutas, kū- 
rėsi J. Vaičkaus vadovaujamas teatras, iunkcionavo drau- 
gijos („Ryto“, „Saulės“, „Blaivybės“ ir kt.). Tų draugijų 
pakviestas, J. Tumas skaitė paskaitas apie „Europiečių 
kultūros mielumus“, „Daug ko glūdi lietuvių būde“. Įvy- 
ko Vilniuje ir Lietuvių mokslo draugijos visuotinis susi- 
rinkimas (1918.X.5), kuriame dalyvavo J. Basanavičius, 
J. Jablonskis, G. Landsbergis, P. Mašiotas, J. Vileišis, 
A. Janulaitis, J. Tumas ir kiti lietuvių kultūros veikėjai. 

Po Bresto taikos (1918.I11.3) į Lietuvą ėmė grįžti vis 
daugiau karo pabėgėlių. „Miela malonu matyti, kaip 
mūsų inteligentija nepaliaujamu upeliu teka atgal į Lie- 
tuvą tėvynę“,-— džiaugėsi J. Tumas“. Vilnius stačiai „pa- 
tvino“ pabėgėliais. 

Vien per birželio-liepos mėnesius sugrįžo apie penki 
tūkstančiai žmonių. Daugelis iš jų buvo dalyvavę Vasa- 
rio bei Spalio revoliucijose ir ne vienas tapo Tarybų val- 
džios skelbėju Lietuvoje. 

Darbo žmonių kova už Tarybų valdžią stiprėjo. Ir ypač 
Vilniuje pagyvėjo revoliucinės nuotaikos. Aštuonioliktųjų 
metų gruodį Z. Angarietis pavadino „darbininkų kovos 
pavasariu“. Tas „pavasaris“ peraugo į socialistinę revoliu- 
ciją. Vilniuje sudaryta Lietuvos laikinoji revoliucinė dar- 
bininkų ir valstiečių vyriausybė (1918.XII.8). Okupantai, 
nepajėgdami kontroliuoti įvykių, iš Vilniaus pasitraukė, o 
lenkiškųjų kontrrevoliucionierių pastangos perimti valdžią 
į savo rankas revoliucinio darbo žmonių judėjimo irgi bu- 
vo sužlugdytos. Lietuva paskelbta Tarybų Socialistine 
Respublika  (1918.XII.18). Į Vilnių atvyko (1919.1.7) 
V. Kapsukas.*! 


1 Tumas J. Padėkime išeiviams amatininkams grįžti — Lietu- 
vos aidas, 1918, birželio 27. 
*! Lietuvos TSR istorija. — V. 1965, t. 3, p. 41—49. 

Vaižgantas į revoliuciją žiūrėjo su nepasitikėjimu. 
„Vilnius neramus: bolševikai čia pat, — rašė straipsnyje 
„Nerimo laiko Ramioji naktis“, Ir klausė: „Kas jie?“ 
J. Tumas pažino V. Kapsuką dar iš 1905 m. revoliucijos 
dienų. Tuomet, slapstydamasis nuo caro žandarų perse- 
kiojimų, V. Kapsukas kurį laiką gyveno pas J. Tumą Va- 
daktėliuose. Po 1905 m. revoliucijos jie buvo susitikę Vil- 
niuje slaptame susirinkime (Kapsukas „kalbėjo, pasiruo- 
šęs, statistikos žinių prisirinkęs. Kalbėjo apie agrarijų ne- 
lygybę, bežemius ir didžiažemius. Ir visas įkvėptas balsas, 
visas karštis reiškė viena: nu, kaip jūs galite būti ramūs, 
jei taip sodžiuje nenormalu?“ — VR, IV, 235). O 1919 m. 
sausio mėn. J. Tumas kartu su Vilniaus lietuvių libera- 
linės inteligentijos delegacija kreipėsi į V. Kapsuką — 
Tarybinės vyriausybės vadovą. Kaip ir anksčiau, jie buvo 
priešingose idėjinėse pozicijose. J. Tumas, išreikšdamas 
lietuvių liberaliosios buržuazijos požiūrį, teiravosi, ar bus 
galima bendradarbiauti, prisidėti prie kultūros darbo, 
„nežiūrint <...> vidaus įsitikinimų, tačiau pripažįstant 
faktinę šio krašto padėtį“ (VR, IV, 236). Ir tokio darbo 
atsirado. 

Tarybų valdžios kultūros programa pasižymėjo dide- 
liais užmojais. Vilniuje susirūpinta atkurti Universitetą, 
steigti valstybinį Dailės muziejų, J. Jablonskis ir K. Būga 
pakviesti lietuvių kalbos žodyno redaktoriais, K. Binkis — į 
literatūros žurnalo „Liepsnos“ redakciją, K. Glinskiui 
pavesta organizuoti teatrą. Švietimo liaudies komisariate 
darbavosi V. Biržiška, A. Didžiulytė-Kazanavičienė, S. Mat- 
jošaitis-Esmaitis, Z. Žemaitis, J. Vabalas-Gudaitis, vertimų 
skyriuje — S. Kymantaitė-Čiurlionienė*s. Švietimo komisa- 
riatui pasiūlius, Vaižgantas išvertė į lietuvių kalbą kny- 
gu pedagogikos klausimais: N. Krupskajos „Liaudies švie- 
timas ir demokratija“, J. Kiršenšteinerio „Darbo mokvkla“, 
K. Janžulės „Darbo pradas Europos mokyklose“. Išleisti 


* Lietuvos aidas, 1918, gruodžio 28. 
* Vaitkevičius B. Socialistinė revoliucija Lietuvoje 1918—1919 
metais.— V., 1967, p. 558—561, 

suspėta K. Janžulės knygą, kitos taip ir liko rankraš- 
čiuose““, 

1919 m. balandžio mėn. ponų Lenkijos kariuomenės 
legionai įsiveržė į Vilnių. Ir kitose Lietuvos vietose į kovą 
prieš Tarybų valdžią stojo susitelkusios kontrrevoliucinės 
jėgos. Vaižgantas tuo metu sunkiai sirgo. Pasveikęs apsi- 
sprendė pasilikti Vilniuje, redagavo buržuazinės krypties 
laikraštį „Nepriklausoma Lietuva“. Lietuvių ir lenkų tar- 
pusavio santykiai, lietuvių kultūrinio gyvenimo problemos 
Vilniuje, karo išvarginto krašto ekonominiai reikalai, po- 
litikos klausimai — tokios ano meto jo publicistikos temos. 
Palielė ir Tarybų valdžios laikotarpį, itin teigiamai ventin- 
damas jos kultūros programą: „<...> mes iš bolševikų 
trumpu laiku buvome patyrę nemaža tiesiog neužmirštamų 
dalykų. Per 3'⁄2 mėnesio jų viešpatavimo Vilniuje mes jau 
buvome bepriprantą prie luomų ir padėjimų lygybės, prie 
tautybių ir tautų kalbos vertinimo <...>, prie nepapras- 
tai ūmaus tautų literatūros ir dailės kėlimo“*. Įdomus 
J. Tumo straipsnis „Vincentas Mickevičius“, kuriame nu- 
pieštas įspūdingas revoliucijos „ricieriaus“ portretas“, Ir 
turbut V. Kapsuką Vaižgantas turėjo galvoje, kurdamas 
dramą „Dvaras bolševikų pafrontėje“: bolševikų vado 
Stuomos replikos primena minėtą straipsnį“. Vaižgantas 
žavėjosi V. Kapsuko sugebėjimu atsidėti tik idėjai („Te- 
mylėjo viena — savo idėją <...> Permirkęs socializ- 
mu...“ — VR, IV, 234, 235), o V. Kapsukui imponavo Vaiž- 
gantas rašytojas, Ikoloritinga asmenybė (,„...skaitau tams- 
tos „Pragiedrulius“,— sakęs jis). Pats autorius buvo šią 
knygą V. Kapsukui padovanojęs (VR, IV, 238). Ir vėliau, 
straipsniuose me kartą „vanojęs“ J. Tumą kaip „klerika- 


* Rankraščiai saugomi VVU BR, F I, F 288, 

* Lenkų okupacija ir Lietuvos proletariatas.— Nepriklausoma 
Lietuva, 1919, gegužės 8; taip pat: VR, II, 14. 

4 Sį straipsnį J. Tumas rašė kaip nekrologą, pasklidus žiniai, 
kad V. Kapsukas miręs.— Ten pat, lapkričio 15, 19; taip pat: VR, IV, 
232—239. 

41 Tumas J. Dramos ir beletristikos originalai. — VVU BR, F 1, 
E 299, p. 161—165. Kūrinio tėra atskiri fragmentai, rašyti 1919— 
1920 m. Rankraščio kitoje pusėje — „Pragiedrulių“ tekstas, 

lą", V. Kapsukas laiškuose iš Maskvos į Kauno pogrindį 
prašė atsiųsti ką nors iš naujų Vaižganto raštų“, 

Vaižgantas jautė V. Kapsukui daug sentimentų, pripa- 
žino revoliucijos idėjų didelį rezonansą („Rusijos bolše- 
vizmo obalsiai palietė, tiesa, visus. Visi, jučiomis ar neju- 
čiomis, atsiradome bolševizmo įtakoje, jo žvaigždyne...“ — 
VR, III, 25), vis dėlto nė kiek nepakeitė savo požiūrio į 
revoliuciją. Tais pat 1919 m. jis kartu su savo vienmin- 
čiais Krengelio salėje pažymėjo vasario 16 akto metines, 
vakaro metu skaitė ištraukas iš „Pragiedrulių“*9. O straips- 
niuose įrodinėjo, kad proletariato diktatūra, pripažini- 
mas „vieno luomo viršenybės hegemonijos ant visų yra 
nedemokratingas sumanymas“ (VR, I, 185). Pagaliau ir 
revoliucijos Lietuvoje, jo nuomone, visiškai nereikią: „Ką 
gi Lietuvoje revoliucija turi veikti? Versti jai čia nei buvo, 
nei bėra ką. Jokių „carų“ čia nėra, <...> kapitalistų, fa- 
brikų nėra“ (VR, I, 6). J. Tumas tikėjo kad „gemančia“ 
Lietuvos buržuazija galima tik pasigėrėti („Amatai, pra- 
monè, fabrikacija; kaip tekantis naujas vanduo gaivina tų 
naudingųjų Žmonių sielas“— VR, I, 108). 

Vaižganto padėtis lenkų legionų užimtame Vilniuje 
vis labiau komplikavosi. Mat jis kaip ir anksčiau koniron- 
tavo su prolenkiškai nusiteikusia dvasininkija, kuri įgijo 
didelę galią. Ginčai iš laikraščių puslapių 1920 m. persikė- 
lė į teismų sales (Vilniaus miesto I apygardos ir Kurijos 
teismą). Konfliktas įsiliepsnojo dėl lietuvių kalbos varto- 
jimo. Būta ir asmeniškumo, kai kurie kunigai nemėgo J. Tu- 
mo dėl karšto būdo, hiperbolizuotos reakcijos, net dėl to, 
kam nešioja civilinę eilutę, o ne sutaną??. O ir pats J. Tu- 
mas daugiau ieškojo kontaktų tik su lenkų mokslo bei 
kultūros žmonėmis. Kaip Lietuvių mokslo draugijos dele- 
gatas, jis dalyvavo Vilniaus universiteto iškilmėse ir iš- 
reiškė viltį, kad kultūra ir mokslas galės būti „atitraukėju 
nuo visų tų griausmų, kurių kondensuojasi visose to kraš- 


48 Sniukas D. Dviejų gyvenimų paralelės (Kapsukas ir Vaiž- 
gantas islorijos kryžkelėse).-- Pergalė, 1968, Nr 12, p. 95. 

* Pavasaris, 1933, Nr 9, p. 264. 

* Merkelis A. Juozas Tumas-Vaižgantas.— K., 1934, p. 260. 

to visuomenėse“ (VR, I, 69). Dėl to J. Tumui net „Kliu- 
vo“ nuo saviškių buržuazinių inteligentų (tokia „civilinė 
drąsa — chamizmas <...> esąs lenkų markėmis papirk- 
tas“— VR, I, 74). J. Tumas buvo įsitikinęs, kad norėta ap- 
skritai jį „nuo publicistikos pašalinti“ (VR, I, 77), o baž- 
nytinė vyresnybė atvirai pasiūliusi, kad atsidėtų jeigu ne 
kunigystei, tai bent grožinei Ikūrybai*!. Nors J. Tumas te- 
betvirtino — „aš nesispirsiu; tik pavaduokite tame darbe, 
aš gausiu ir kitokio“ (VR, I, 77), — bet publicistika jį stip- 
riai tebetraukė, 

Per pustrečių metų Vilniuje Vaižgantas parašė arti 
dviejų šimtų straipsnių, parengė pirmąsias publicistikos 
knygas. Jis turėjo visas savybes, kurių reikia publicistui: 
visuomeninį interesą, greitą reakciją, „civilinę drąsą“ 
(kaip pats sakė, tai „nevyniojimas nieko į medvilnę“?2), 
Publicistika J. Tumui buvo pilietinės pareigos daiktas: 
„Publicistika man lyg pareiginis laipsnis...“98. Nors ji kar- 
tais pasidarydavo „tikra kankynė“, didžiausią Vaižganto 
raštų dalį iki 1920 m. sudarė būtent publicistika. 

„Vaižganto raštų“ serija, kurios pirmieji tomai taip 
pat parengti Vilniuje, irgi pradedama publicistika (1— 
IV t.). Tai buvo neįprasta lietuvių literatūrai. Rašytojų 
„Raštai“ apimdavo tik grožinę kūrybą, nors į V. Kudirkos 
raštus įdėta ir publicistika. Mat į publicistiką žiūrėta kaip 
į žemesnės rūšies literatūrą. Pagaliau ir kitur — ypač ru- 
sų, lenkų leidiniuose — šie dalykai dažnai taip pat ėjo sky- 
rium. Vaižgantas savo poziciją vėliau taip nusakė: „Lite- 
ratūros mes tuo tarpu neskiriame nuo plunksnos žmonių, 
dažnai nenusimanydami, kur viena baigiasi, o kita prasi- 
deda. Į publicistikos rūbus gali būti įvilkta daug dailės ir 
dailiškai atpasakotas realusis dienos reikalas. Tai viena. 

Antra, ikad bet kuris raštas — tai kultūrinis kvėpavi- 
mas. Mes viską dirbamės naudai; menas palikti menui 
mums nesiseka; gal tai ir gerai, kai menas dar neesti pra- 


5 Ten pat. 


2 Iš J. Tumo archyvo. Įvairūs dokumentai (1864—1929).— 
VVU BR, F 1, F 129, p. 137. 


5: J. Tumo paskaitos. Moterys lietuvių literatūroje.— VVU BR, 
F 1, F 470, p. 21. 

banga, o tikras reikalas.“5*. Tuo tarpu pirmasis „Vaižgan- 
to raštų“ recenzentas A. Jakštas abejojo, ar „bėgantį gy- 
venimą atvaizduojančius rašinius“ verta leisti atskiromis 
knygomis („Jie teturi vien istoriškos bei bibliografiškos 
reikšmės, kaipo žinių rinkinys aprašomajam laikotarpiui 
charakterizuoti“*5). Recenzento nuomone, išliekamosios 
vertės turi tik ta publicistika, kuri kelia ir sprendžia vi- 
suomenės teorijas, rašyta iš anksto nustatytu planu ir vie- 
na tema. Tokių teorijų kaip tik ir trūksta rašytojo publi- 
cistikai. 

Daug kas iš J. Tumo publicistikos, kuriai atiduota tiek 
energijos ir laiko, iš tikrųjų pasirodė tik „dienos reika- 
lai“, nugrimzdo „laiko upėn“, „nuėjo vėjais“. Praėjus ku- 
riam laikui, tie straipsniai nebedomino nė paties auto- 
riaus; paseno idėjos, kalbos lygis irgi nebe tas. Šiandien 
prarado reikšmę ir tie J. Tumo rašiniai, kur, politikos ūpo 
pagautas, jis reiškė lietuviškos buržuazijos klasinius inte- 
resus. Jie — tik nuo istorijos arenos nuėjusios buržuazijos 
ideologinis dokumentas. Tačiau J. Tumo publicistikoje yra 
ir tokių darbų, kurie iki šiol išlieka kaip epochos veidrodis, 
atspindintis prieštaringą karo ir revoliucijos metą. 

J. Tumas ne tiek politikas, teorijų kūrėjas, kiek žurna- 
listas, palaikąs ar atsiliepiąs į „visuomenės ūpą“. Antra 
vertus, jis ne „bepažiūris“ žmogus, o jo publicistika — ne 
tik reagavimas į „dienos reikalus“. Jis turėjo savą verty- 
binę orientaciją, kurios pamatas — tautos ir nacionalinės 
kultūros samprata. Ji ir padeda suvokti J. Tumo „blašky- 
mosi“ diapazoną ir jo „palaidų raštų“ sistemą. 

J. Tumo pažiūras į tautą formavo lietuvių nacionalinis 
judėjimas, iškėlęs valstietiją kaip tautos pagrindą. Jau 
pirmuose publicistikos straipsniuose jis skatino rūpintis 
kaimo švietimu, gynė lietuvių kalbos, knygos ir mokyklos 
teises. Vėliau tautos kultūra rašytojui atrodo daug sudė- 
tingesnė, daugialypė dvasinių galių (meno, muzikos, tau- 
todailės ir kt) apraiška, pažymėta tam tikru moralinių 

5 Ten pat, p. 19. 
55 Jakštas A. Mūsų naujoji prozos literatūra (1904—-1923).— 
K., 1923, p. 46. 

savybių ženklu, nulemta nacionalinio charakterio, Tauta 
J. Tumui išlieka adekvati kaimui, vienalytė („ūkininkai“ 
reiškia liaudį), socialiniu atžvilgiu nediferencijuota, Taip 
tauta suprantama ir 1917—1920 m. J. Tumo publicistikoje. 
Tiesa, atsiranda sąvoka „varguomenė“. Bel La visuomenės 
dalis, Vaižganto nuomone, nieko negalinti spręsti ir lemti, 
nes ji pati turinti remtis „liaudimi“, t. y. „Žemės ūkinin- 
kais“ (VR, I, 181). Visuomenė ir tauta J. Tumui sinoni- 
mai, o „darbo žmonių“ sąvoka buvo visai neaiški („mums 
rodos, visa Lietuva darbo žmonių kraštas“ — VR, I, 183). 

J. Tumo tautos koncepcijoje svarbi „laisvės“ sąvoka, 
kuri taip pat atremta į buržuazinio liberalizmo teiginį, kad 
laisvei reikia pribręsti““. Net 1918 m. jis tebekėlė klausi- 
mą: „Laisvas tai laisvas <...> Ar visam kam nugalėti 
užteks pajėgų?“ (VR, I, 39). Ėmes sieti „laisvę“ su „vals- 
tybingumu“, J. Tumas iš Vydūno perima sąvoką „sau 
žmonės“: „sau Žmonės“ esame ir galime turėti savo 
valstybę“ (VR, I, 38). Ta prasme sampiotaudamas apie 
tautą, J. Tumas užsimena apie kaimo ir dvaro skirtybes 
(„Šiandieną bedugnė tarp Lietuvos dvaro ir sodžiaus jau 
kone  nebeužpildoma <...>  Dvarininkų išsigimimas 
šiandieną jau yra visiems žinomas faktas“ — VR, II, 
63—64). 

Kiek kritiškiau pažvelgęs į tautą, J. Tumas kelia jai 
didesnius reikalavimus. Rašytojas pabrėžia, kad ir „Savįj- 
jų“ tarpe yra „didvyriai“ ir „padlecai“; tautą reikia ugdy- 
ti, kad ji būtų verta entuziazmo. Pagaliau tauta verta sa- 
vo vardo tik tada, kai turi istorinę atmintį, savo ateities 
projektą, savo ikuliūrą. O kultūra, rašytojo nuomone, ne- 
gali būti paveldima, tik perduodama. Ir jeigu kuri karta 
tik pasyviai priimtų praeities tradicijas, tai ji pati būtų 
lyg ir istoriškai neegzistavusi, nieko nesukūrusi ir netu- 
rinti ką perduoti („Jokio vaisiaus ūmai, dirbtinai nesu- 
brandinsi, iš šalies nejveiksi, kai viduje užuomazgos nė- 
ra“— VR, I, 166). Taip J. Tumas prieina prie išvados, bū- 
dingos visai buržuazinio liberalizmo ideologijai, kad tauta 


* Tumas I. Rankraščių rinkinys.— VVU BR, F I, F 58, p.97— 
107. 

yra lyg savotiška civilizacijos ir kultūros projekcija tam 
tikrame Ikrašte, tam tikru laiku. Rašytojas tebeakcentuoja 
ir ankstesnę idėją — kultūra yra „tautinės vienybės“ 
versmė. 

Tautos sampratos pagrindinius principus J. Tumas iš- 
dėstė paskaitoje „Pilkojo gyvenimo diemenčiuikai“37. Rašy- 
tojas akcentavo, kad kultūra ir suteikia prasmę tautos eg- 
zistencijai. Vertingai gyvena tik ta tauta, kuri išplėtojo 
savo kūrybines galias. 

Vaižgantas pabrėžė ir individo vaidmenį; individualy- 
bė irgi rodo tautos brandumo laipsnį. Bet šioje korelia- 
cijoje J. Tumui nusveria tauta. Individo vertė priklauso 
nuo ryšio su tauta. Žemo visuomenės sąmonės lygio žmo- 
gus nejaučia „įsipareigojimo“ tautai (str. „Klaidingos 
tautinės sąžinės“ — VR, II, 93—97). Tautinio nejautrumo 
priežastimi gali būti ir egoizmas, kuris apskritai aklas 
(str. „Vilniaus inteligentija „archaiologijos“ ir etnografi- 
jos šviesoje“ — VR, I, 120—123), net mada ar stačiai mo- 
ralinis išsekimas (straipsniai apie lietuvių-lenkų santy- 
kius, lietuvių buržuazinę inteligentiją). 

Tautai „įsipareigojusi“ individualybė, Vaižganto nuo- 
mone, ne tik turi istorinę atmintį, saugoja tradicijas, kalbą, 
bet pasižymi ir sunkiai nusakomu vidiniu nusiteikimu: 
„man toli gražu neaišku, kodėl aš dantimis ir nagais gi- 
nu šį drėgną kraštą, šią pilką padangę, šį džiovos lizdą, 
ir nė dykai neimu nei saulėto Krymo, nei Skandaujos uoly- 
nų“ (VR, I, 208). Prisirišimas pric savo krašto Vaižgantui 
esminė visų tautų „būdo“ savybė (tėvynė neturi daugis- 
kaitos... ji mylima me todėl, kad garbinga, kad didinga is- 
torija, kilnūs žmonės... mylima ne dalimis, o visuma). 
Klaidingai suprasta „tautos didybė“ J. Tumui išrodo taip 
pat pavojinga, kaip ir tautinis nejautrumas, o apie patrio- 
tizmą reikia kalbėti taip pat atsargiai, kaip ir apie savo 
dorybes. Net V. Pietaris jam atrodo „apotcozavo praeities 
lietuvius <...> nesimpatingai“, nes kėlė juos dirbti- 
nai žemindamas visus jų kaimynus, gudus ir „lenkus“98, 


5 Ten pat, p. 125—142. 
58 J. Tumo paskaitos. Apie V. Krėvę-Mickevičių — VVU BR, F I, 
F 299, p. 153, 

Tikra tautos meilė verčia kovoti su jos silpnybėmis. Rašy- 
tojas daugiau instinktyviai juto, kad nacionalizmas kon- 
servatyvus ir ugdo provincialų uždarumą. 

Reportažų knyga „Aplink Baltiją“ J. Tumas kvietė pa- 
žinti savo kaimynus. Tik bendravimas teikia abipu- 
sių kūrybinių paskatų (str. „Kultūra iš antrinių rankų“ — 
VR, I, 167—172). Net kalbos ieško bendrų žodžių kultū- 
ros sąvokoms išreikšti (VR, 1, 171). Bet kitų tautų kul- 
tūros vaidmens nereikia ir suabsoliutinti. Vaižgantui 
atrodė, kad senoji lietuvių kultūra esanti „apsikrėtusi da- 
bartine modernine Europos kultūra“, ikad reikia „nulupi- 
nėti... europinę paviršutinę luobą“ ir kelti aikštėn savitą 
pagrindą. lr itin griežtai J. Tumas pasisakė prieš „kultū- 
rinę ekspansiją“ („Kultūra — ne imperialistinė...“ — VR, 
H, 96). 

Tas savitas kultūros pagrindas Vaižgantui ir yra „tau- 
tinis būdas“ — nacionalinis charakteris. Jis kinta (,„At- 
minkime, žmonių savumai nėra pastovūs, nepalieka tie pa- 
tys per visas kartas“, — pabrėžė, perfrazuodamas Vydūną), 
bet nepasikeičia „iš pat šaknų“, Nacionalinį charakterį 
sunku apibrėžti ir dažnai „mūsų poetizuota ne tai, kas yra, 
tik tai, kas turi būti; reikšta ne objektyvioji tiesa, tik sub- 
jektyvieji pamėgimai ir pasiilgimai“9?. „Oi daug ko glū- 
di lietuvių būde,— rašė 1918 m. Stokholme, — ir toli gražu 
ne viskas taip yra, kaip mūsų akims pasirodo!“*! 

Vertinant Vaižganto nacionalinio charakterio sampra- 
tą, reikia pasakyti, kad rašytojas teisingai užčiuopė, jog 
žmonių psichologiją atitinka aplinka, pažinimo stilius. Aki- 
vaizdu ir tai, kad jis nepaisė socialinių priežasčių, kurios 
įneša savų korektyvu į kiekvienos tautos „būdą“. 

Į J. Tumo publicistiką žiūrėta tik kaip į laiko „baromet- 
rą“, kaip į politinių įvykių atgarsį. Sugestionavo ir pati 
forma. Rašytojo straipsniai parašyti ne sąvokų kalba, o 
kiekvieno straipsnio impulsas — labai konkretus faktas ar 


* J, Tumo paskaitos. Iš lietuvių karo metų psichikos. — VVU 
BR, F I, F 470, p. 99. 
60 Ten pat, p. 97. 


8 Tumas I. Publicistika- VVU BR, F h F 569, p. 137, 

įvykis, palydėtas autoriaus apmąstymų, samprotavimų, api- 
pintas emocinių komentaru, asociacijomis bei analogijo- 
mis. Tai ne schema ar brėžinys, o ištisas piešinys, toks 
pat savaimingas ir originalus kaip ir meno kūrinys. Tu- 
mas pateikia loginių argumentų, faktų, bet ypač pasikliau- 
ja ginčo logika, polemizuoja, spontaniškai išliedamas pyk- 
tj ar džiaugsmą. Emocionalumas, introspekcija, autoanali- 
zė, susipindama su idėjų deklaravimu, ir lėmė J. Tumo 
publicistikos žanrinį savitumą. Pats rašytojas savo straips- 
nius vadino feljetonais (bet tai sąlygiškas pavadinimas). 
Juos galėtume vadinti reportažais (irgi sąlygiškai). J. Tu- 
mas viską paversdavo tik jam būdingu žanru, net nekrolo- 
ga (str. „Vincentas Mickevičius“) ir autobiografiją („Ma- 
no neramusis amželis“). Rašytojas savo publicistikoje ne- 
galėjo atsipalaiduoti nuo vaizdo, o grožinėje literatūroje 
neišvengė deduktyvinio mąstymo, dažnai pajungdamas 
vaizdą išankstinei idėjai. Todėl daugelis Tumo publicisti- 
nių straipsnių — tai „įspūdžiai“, „atminimai“ („Oi, kiek 
pragyventa!“, „Oi, kiek ilgėtasi“ — VR, I), vaizdeliai („Aš, 
tarnaitė ir kanarėlė“ — VR, I), alegorijos („Gimdyvės tro- 
boje“ — VR, I), lyrinės impresijos („Vėlių vakarą“ — VR, 
I). Rašydamas apie politiką, apie kultūrą, J. Tumas rašo ir 
apie save, savo išgyvenimus. Todėl jo publicistika per- 
sunkta ne tik rašytojo pasaulėžiūra, bet ir emocijomis. 
Net straipsnių kalba tokia pat ekspresyvi, žodinga, vaiz- 
di, kaip ir grožinių kūrinių. Ją rašytojas taisė, dailino, 
publicistiniai straipsniai irgi dažnai turi kelis variantus“?, 
O publicistikos rankraščius Vaižgantas net labiau saugojo 
už grožinių kūrinių autografus, kurių antroje pusėje pa- 
prastai vėl rašydavo „reikalų raštus“. Taip „išsibarstė“ 
„Pragiedrulių“ autografai. Jis buvo įsitikinęs, kad „felje- 
tonas“ „Ltalentingai parašytas, niekuo nesiskiria nuo nove- 
lės, taigi literatūros“63. Ir, pavyzdžiui, J. Lindė-Dobilas 
labiau vertino Vaižgantą-publicistą („Dėl Draugo galiu 
atvirai pasisakyti, kad man atrodai daug geresnis ir talen- 
tingesnis kaip publicistas negu ikaip kūrėjas <...> Gra- 

& Tumas J. Publicistika — VVU BR, F 1, F 569. 

° Tumas J. Apie V. Kudirką. — VVU BR, F 1, F 299, p. 42. 

Žūs simboliai nelabai vyksta Draugui sukurti, bet pats pa- 
sirodai simboliškas, kai atvirai ir tiesiai kalbi“04), 

Šių dviejų srautų — publicistikos ir beletristikos — san- 
kryžoje yra ir „Pragiedruliai“, kurie tarsi padvuionstravo 
visus galimus abiejų rašymo būdų derinius. Leisdamas 
knygą po knygos, Vaižgantas ieškojo leidėjo ir dar vie- 
nam rinkiniui. Jis norėjo išleisti „Vaizdų rinkin į“ 
(1919), kuris panašėtų į rusų leidžiamus „Co6panue coun- 
meni “08, 

Išlikęs rinkinio prospektas padeda suvokti ir knygos 
pobūdį, ir rašytojo pažiūrą į savo kūrinių struktūrą bei 
žanrą. Vaižgantas orientuojasi į atskirą vaizdą, jį labiau- 
siai vertina, suteikdamas jam „autonomiją“, teisę į įvai- 
rius derinius su vaizdais net iš kitų kūrinių. Vaizdų „ju- 
dėjimo trajektoriją“ lemia tema, kuri ir sujungia juos į 
ciklus. Kartą paskelbtas kūrinys nėra stabili visuma: ra- 
šytojas jį vėl „išmontuoja“ ir iš naujo vaizdus jungia į 
kitus ciklus ar net į „naujus“ kūrinius. Knygai „Vaizdų 
rinkinys“ Vaižgantas pateikia ciklą „Kelionė okeanu“ (iš 
knygos „Ten gera, kur mūsų nėra“), „Rimus ir Nerimus“ 
sudaro tik du vaizdai („Vienodumai“, „Skirtumai“), o epi- 
zodas apie Katrę — savarankiškas kūrinys — „Netikusi 
Katrė“, į atskirus vaizdus „išmontuota“ ir alegorija „Dėdė 
lapę nušovė“ („Žąsys grįžta“, „Lapino darbai“, „Dėdė 
lapę nušovė“), kurių bendra antraštė — „Žąsys ir lapės“. 
Iš ciklo „Svajonės apie Lietuvą“ dedami du vaizdai („Pa- 
vasaris vilioja“, „Ruduo pabaido“), o monologas „Pasku- 
tinį kartą“ taip suskirstytas: „Tyla“, „Senas kreita“, „Var- 
gai ir džiaugsmai“. Po vieną vaizdą imama iš komedijos 
„Žemės ar moteries“ (,„Virdulys“) ir apsakymo „Antimili- 
tarininkas“  („Sužeistuosius atvežė“). Ištisai siūloma 
spausdinti „Kaip Jonas su Petru kiaules ganė“, „Vapsva 
vabzdžių karalaitė“ ir „Vilniaus pilies pasaka“. Toks 
„Vaizdų rinkinys“, Vaižganto nuomone, tiktų „ne tik šiaip 
jau pasiskaityti, bet ypačiai mokyklose įvairiose klasėse 

“J. Lindės-Dobilo laiškas (1932.HI.28) J. Tumui.— VVU BR, 
F 1, F 385, L. 113. 


- Vaižgantas. Vaizdų rinkinys. 1919.— VVU BR, F I, D 673. 
Prospekte nurodoma ir knygos apimtis — 20—25 lankai. 

skaityti“, Siūlė Vaižgantas ir kitą, labiau chrestomatiją 
primenantį Iknygos variantą — „Pilkojo gyvenimo diemen- 
tai“*". Prie sumanymo leisti „parinktus vaizdus“ Vaižgan- 
tas sugrįžo ir vėliau. Tokia vaizdų knyga — „Vaižganto gy- 
vulėliai“ (1933). Tai ir buvo paskutinė rašytojo parengta 
knyga. Kai kurių „Vaizdo rinkinio“ struktūrinių principų 
Vaižgantas laikėsi ir komponuodamas „Pragiedrulius“, 
ypač antrąją knygą — „Vaduvų kraštą“, - 


Vaižganto literatūros kelyje „Pragiedruliai“ tapo es- 
mine gaire; iki šio veikalo jis vis dėlto daugiau visuome- 
nės veikėjas, publicistas, tik protarpiais, atitrūkęs nuo ki- 
tų darbų, ėmęsis „dailės veikalų“, o po „Pragiedrulių“ — 
kūrėjas, mokslininkas, nors ir labai stipriai įautęs visuo- 
menės veiklos ir publicistikos potraukį, bet tik retkarčiais 
pasidavęs tai stichijai. 


& Ten pat. 


& Atrodo, kad minėtų knygų prospektus Vaižgantas įteikė 
1919 m. Liaudies švietimo komisariatui, 


5. Vaižgantas 


„PRAGIEDRULIAI“ 


XX. a. lietuvių prozoje tebuvo vienas kitas didesnės 
apimties kūrinys. Apysaka, ypač romanas — retenybė. Iki 
1917 metų pasirodė tik penki stambesnio žanro kūriniai 
(V. Pietario „Algimantas“, Dobilo „Blūdas“, Lazdynų Pe- 
lėdos „Klaida“, J. Šeiniaus „Kuprelis“, K. Puidos „Žemės 
giesmė“). Todėl Vaižganto „Pragiedruliai“ iš karto at- 
kreipė dėmesį. Autorius su jam būdinga autoironija sakė, 
"kad, matyt, „Pragiedruliai“ savo didumu ir užimponavę 
"visus: „jis didokas ir bent didumu jam nėra lygių. Kur ko 
daug, tai vis šio to gero gali rasti“!. Iš tikrųjų „Pragied- 
ruliai“ išsiskyrė ano meto literatūroje kaip sudėtingos 
problematikos kūrinys. Jie atnešė Vaižgantui rašytojo šlo- 
vę, nes kaip ir jis pats sakė: „Iki 1916 m. <...> pasiro- 
džiusios „vaizdelių“ brošiūrėlės nieko nelemia ir Vaižgan- 
to į Parnasą neįveda“ (VR, XIX, 88). Su „Pragiedruliais“ 
Vaižgantas atsistojo šalia įžymiausių savo meto prozi- 
ninkų. 


Kūrinio genezė 


„Pragiedrulių“ pirmas tomas, kurį sudarė dvi dalys, iš- 
ėjo 1918 m., o antras tomas — trečioji dalis — 1920 m. 

Kas davė impulsą parašyti „Pragiedrulius“? To ne kar- 
tą teiravosi Vaižganto jo kūrybos tyrinėtojai („...tas klau- 
simas reikalingas išaiškinti Tamstos dailiosios kūrybos 
psichologijai“). Įvedus „Pragiedrulius“ į mokyklos pro- 
gramą, mokytojui Matui Grigoniui Vaižgantas aiškino: 
„Pirmieji mano norai buvo pasergėti ir sukaupti į vieną 
vietą lietuvių tautos „diemenčiukus“, kurių yra pilkame 

! J. Tumo-Vaižganto laiškas (1926.X.28) P. Klimui ir B. Mėgi- 
naitei-Klimienei. (Laiškų nuorašai yra autorės asmeniniame archyve.) 


-2 A. Merkelio laiškas (1931.VIII.8) J. Tumui.— VVU BR, F 1, 
F 385, 1. 124. 

jų gyvenime“s. Ta mintis varginusi jau nuo Dinaburgo 
laikų, o paskui atgijusi Mintaujoje, kur parašyti pirmieji 
„Aukštaičiuko atminimai“. : 

Tačiau nei tada, nei Vadaktėliuose ir Vilniuje, kai 
Vaižgantas „Viltyje“ bei „Vaivorykštėje“ skelbė vaizdelius, 
jo dar neturėta tikslo parašyti „vieną didelį kelių tomų kū- 
rinį apie mūsų kovų dėl kultūros laikotarpį su vienu pla-- 
nu, ištisai visame kūrinyje veikiančiais personažais ir iš 
anksto apgalvota intriga“*. 

„ Kad rašo didžiulę apysaką, Vaižgantas pasisakė 

1916 m., skelbdamas vaizdų ciklą „Svajonės apie Lietu- 
vą“?, taip pat „Burzdulį““. Fragmentu iš didžiulės apysa- 
kos autorius vadino ir „Vilniaus pilies pasaką“, kuri į 
„Pragiedrulius“ vėliau nebuvo įtraukta“. 

„Pragiedruliai“, kaip kūrinio antraštė, pirmą kartą pa- 
sirodė 1916 m. rudenį, skelbiant vaizdų ciklą „Naujaku- 
riai“. Šis ciklas jau turėjo antraštę — „Iš „Pragiedrulių“— 
didžiulės apysakos“*. Tuo tarpu „Lino darbų pasaka“ ir“ 
alegoriniai vaizdai „Ilga, smarki Žiema“, „Ūmas Pavasa- 
rio polaidis“ skelbti 1917 m. be jokių nuorodų į „Pragied- 
rulius“, nors vėliau ir įėjo į šį veikalą. l 

Rašydamas kūrinį „gabalais“, Vaižgantas iš atskirų 
vaizdų norėjo „supinti epopėją“, kaip Prūsų epopėją pynė 
K. Donelaitis’. Peterburge rašytojas jau turėjęs ir veikalo 
planą: nuo tolimų laikų (matyt, „Alaušo varpo“, „Vilniaus 


* J. Tumo laiškas (1924.XII.26) M. Grigoniui.— VVU BR, F I, 
F 562, l. 8. 

t Venclova A. Keli Vaižganto charakterio ir kūrybos bruožai.—. 
Svietimo darbas, 1929, Nr 9, p. 806. . 

5 Tumas-Vaižgantas J. Svajonės apie Lietuvą. Iš didžiulės apy- 
sakos.— Vadas, 1916, kovo 15, balandžio 10, gegužės 27, birželio 3, 
10, 17, 24, à 

S Tumas-Vaižgantas J. Burzdulis / Iš didžiulės apysakos.— Ten 
pat, 1916, liepos 27, rugpjūčio 4, 11, 18, 25, rugsėjo 2, 9. . 

7 Tumas-Vaižgantas J. Visų maloniausias atnašas. Vilniaus pilies 
pasaka. / Iš didžiulės apysakos.— Ten pat, liepos 20. „Visų maloniau- 
sias ainašas“ — irgi turėjo būti vaizdų ciklas. 

* Rygos garsas, 1916, rugpjūčio 22, 25, 29, rugsėjo 2, spalio 6, 
9, 13, 16, 20, 23, 27, 30; Vadas, 1916, sausio 10, 17, 20, 31. 

°? J. Tumo laiškas (1921.IV.30) M. Grigoniui.— VVU BR, F I, 
F 562, L. 7. 

pilies pasakos“, „Kvailių ašarų“, „Burzdulio“) pereiti 
prie nacionalinio judėjimo laikotarpio (,Žodis“, „Nauja- 
kuriai“ ir kt.)!9. Vaižgantas, be abejo, kūrė lietuvišką epą, 
kaip sakė L. Gira, „grandiozinį Lietuvos sunkiausio var- - 
go, priespaudos ir jos atbudimo kovos paveikslą“!!, 

Stokholme „Pragiedrulių“ sumanymas vėl keitėsi. 
„Pragiedruliai“ vėl „buvo visai kitas dalykas, neg buvau 
seniau, ypač Petrapilyje, užsimojęs“,— aiškino autorius 
A. Venclovai.!? Rašydamas naujus epizodus, rašytojas 
orientavosi ir į klausytojus, stengėsi palaikyti jų dėmesį: 
sustiprėjo fabula („Sietynietis“, „Menkininkai“, „Zapad- 
ninkų audros“), plačiau paliesta jaunimo ir meilės tema 
(„Sietuva“, „Viesulas“). Aplinka buvo palanki vaizduoja- 
mųjų dalykų idealizavimui, atitiko autoriaus vidinę būse- 
ną: „Keturi mėnesiai gyvenimo savo paties atminimų ir 
svajonių susidarytame pasaulyje“ (VR, I, 26). Kūrinio ra- 
šymas Vaižgantui tapo tarsi „tautiniu čiučiuliu — miege- 
liu, lyg apsiblausimu tautodaile“ Iš, 

Antra vertus, visuomeninė situacija neleido autoriui už- 
miršti ir politikos dalykų, į kūrinio vaizdus įsiterpė ano 
meto Vaižganto publicistikos mintys, akcentuojama tautos 
likimo tema. Sunku nuspėti, kokį užmojį būtų įgijusi po- 
litinė tema, jei Vaižgantas Stokholme būtų rašęs „Pragied- 
rutius“ ir toliau, visus septynis mėnesius. Viena aišku, ra- 
šytojui atrodė, kad „istorijos tikrenybių“ kūrinyje esą per 
maža. Todėl, leisdamas pirmąją „Pragiedrulių“ knygą, 
autorius siūlė papildomai pasiskaityti jo publicistikos kny- 
gelę „Lietuvių tautos valia sudaryti valstybę“!*, į antrą- 
ją „Pragiedrulių“ knygą įterpė publicistinį straipsnį „Troš- 
ku—neužtrokšiu“, parašytą Stokholme. 

„Pragiedrulių“ koncepcija galutinai išsikristalizavo su- 
grįžus į Vilnių, „montuojant“ atskirus „gabalus“ ir iš jų 
sudarinėjant knygas. Ši koncepcija ir veikalo visuomeninis 
estetinis projektas glaustai išdėstytas alegorijoje „Ilga, 


10 Gira L. Juozas Tumas-Vaižgantas.— VR, I, 17. 
1 Ten pat. 

12 Venclova A. Min. str., p. 807. 

Iš Lietuvių balsas, 1917, gruodžio 23. 

4 Šios knygelės Vaižgantas neišleido. 

smarki Žiema“ ir „Ūmas Pavasario polaidis“ ir publicisti- 
niame monologe „Trošku — neužtrokšiu“. Skaitytojui pa- 
aiškinama pagrindinių veikėjų idėjinė programa, kuri pa- 
lyginti „siaurutė“; „tautiškai apsispręsti arba, kaip anais 
laikais buvo sakoma — susiprasti“!5. Šią programą vykdę 
tiek dvasiškiai, tiek ir pasaulietinė inteligentija, nors so- 
cialiniai uždaviniai abiejų „gurguolių“ buvę visai skirtin- 
gi. Autorius sakosi socialiniais klausimais nesidomįs, nes 
jam rūpi kiti dalykai: kaip „troško“ Rusijoje įvairios tau- 
tos, kaip „troško“ ir pati rusų tauta („<...> troško dau- 
gybė ir pačių rusų, kuriems jei ne tautinis, tai kitas kuris 
darbas gresiamas, kurie nuo daug ko kita draudžiami“ — 
p. 16). „Trošku“, anot Vaižganto, buvo visame pasaulyje, 
kad jis nė „piršto nepakrutino, idant daugiau jam būtų 
dvasinių vertybių. Jam negaili nei kraujo, nei milijonų gy- 
vybių kloti, bet tik laimėjus rinkų ir prekių. Visame pa- 
saulyje dūksta ir šėlsta vieno kapitalo audros“ (p. 17). 
Užsimojęs tyrinėti epochos sąmonę, tačiau atsisakęs socia- 
linių problemų, o konkrečiuose vaizduose apsiribojęs tik 
kultūros ir lietuvių nacionaliniais reikalais (pasaulio prob- 
lemos paliko už veikalo ribų), Vaižgantas gerokai susiau- 
rino kūrinio problematiką, kiek vienpusiškai tegalėjo nu- 
šviesti ir pačią epochą. 

Veikalo ideologinę projekciją nusakė „Pragiedrulių“ 
paantraštė — „Vaizdai kovos dėl kultūros“. O kultūros sam- 
pratą autorius glaustai taip pat išdėstė skyriuose „Troš- 
ku — neužtrokšiu“ ir „Saulėgrąžos“. Ji kiek skiriasi nuo 
publicistiniuose straipsniuose, o ypač „Aukštaičių vaizde- 
liuose“ išreikšto Vaižganto požiūrio į kultūrą. „Pragiedru- 
liuose“ dabartis yra „raktas į praeitį, praeitis raktas atei- 
ties problemai išspręsti“ (p. 50). Autorius atsisakė roman- 
tiško požiūrio į praeities tradicijas ir kultūrą (,„...veltui lie- 
jama ašaros tų, kurie gedi senovinės lietuvių kultūros ar 
verkia jai žuvus“ — p. 50) ir pripažino, kad daug kas nu- 
ėjo ir, deja, dar nueis į praeitį, nes gyvenimas neišvengia- 

15 Vaižgantas. Pragiedruliai. / Vaizdai kovos dėl kultūros. V., 


1920. Kn. II, III d. Vaduvų kraštas, p. 6. (Toliau cituojama iš šio lei- 
dinio, tekste nurodomas tik puslapis.) 

mai keičiasi ir keisis. Tad ir senąją kultūrą daug kur pa- 
"keitė nauji kultūros sluoksniai. Svarbu išlaikyti saikas, 
išsaugoti „vidaus dvasią“, kuria domėjosi ir M. K. Čiur- 
Tionis (p. 51). | 

Vaižgantas skatina ieškoti ir naujų tautos kultūros kė- 
limo kelių, kurie jam pačiam vienaip atrodė „iš vikariato ar 
net iš savo parapijos: ir vėl visai kitaip, plačiau ją gyvą pa- 
žinus“ (p. 50). i 

Publicistiškai išdėstęs „Pragiedrulių“ programą, auto-' 
rius atvirai pasisako, kokio pageidauja skaitytojo. Jis no- 
ri surasti bendramintį, kviečia į atvirą, net familiarų pa- 
„šnekesį: „Je, šešėliai tepareiškia šviesą. Ir mes, ano laiko 
žmonės, juoba mokėjome pasidžiaugti savo vos tik Pra- 
giedruliais, neg dabar mokama džiaugtis jau beauštančia 
Saule <...> Tai aimindami ir dabar tebečepsime pasi- 
„gėrėjimu. Tai ir jūs paįdomaukite; duokitės nors lūpas pa- 
tepami“!, 

Siaip visada tolerantiškas, mokėjęs išklausyti visokių 
nuomonių, „pragiedrulių“ atžvilgiu Vaižgantas nekritiškas 
(„... tik paskutinis neišmanėlis ar žmogus tiesiog blogų 
norų tegali papeikti Pragiedrulius už jų negana vykusią 
politiką, už jų nestatumą, kompromisus, svyravimą ir kitką 
tokį. <...> Darėme, ką galėjome, ką reikiant numanėme 
daryti. Tuo vienu darbu visiems amžiams neįtiksi. Kam gi 
dabartiniai beūsiai mūsų kritikai pavėlavo gimti? Gal gi- 
mę mūsų laikais būtų geriau padarę...“ — p. 11). Autorius 
neslepia, kad „pragiedrulių“ programa — tai ir jo paties 
visuomeninės veiklos programa, kad ir jis pats — vienas iš 
„pragiedrulių“ (,... Ak, kad galėčiau dabar aš ir kiti Pra- 
giedruliai atvirai bent patyrinėti... savo kraštą“ — p. 18). 

"Ieškodamas skaitytojo bendraminčio, Vaižgantas norė- 
jo padėti jam suvokti ir kūrinio ideologiją, ir suprasti ki- 
"tus jo ryšius su realybe. Skaitytojui viename iš „priedų“ 
aiškinama: „Vaizdais kovos dėl kultūros“ lietuvių rašyto- 
"jas duoda daugiau dailės įspūdžių, neg sausų istorijos tik- 


16 Vaižgantas. Pragiedruliai. Vaizdai kovos dėl kultūros— V., 
1918, kn. I, d. 1, p. 18. 

renybių, nors visa, kas čia paliečiama, yra faktai“!". Ir 
kitais atvejais jis pabrėžė, kad, rašydamas „Pragiedru- 
lius“, rašęs kroniką, Lietuvos „ne visos, tik jos dalies, 
jos provincijos, ar net šeimynos“!, o faktai Vaižgantui — 
tai ir yra atsiminimai. Jų ypač daug „Pragiedruliuose“. Jie 
visų pirma ir įtikina skaitytoją vaizduojamo gyvenimo tik-. 
rumu, įtraukia jį į kūrinio pasaulį, sukuria tokią atmosfe- 
rą, kuri skatina pasitikėti autoriumi. „Pragiedruliai“ turi 
didelės sugestijos, nors gyvenimo paveikslas nepilnas, 
perteiktas gana vienašališkai. Į kūrinio meninį audinį įpin- 
tos rašytojo biogralijos detalės, „tikri atsitikimai“ iš jo 
visuomeninės veiklos, sutiktų žmonių „fotografijos“, au- 
tentiškos gamtovaizdžio realijos (Svėdasų, Mosėdžio, Mi- 
caičių, Laižuvos) padėjo Vaižgantui sukurti tikrovės iliu- 
ziją. „Mano raštų tipai, vietų vardai, aprašymai ir pada- 
vimai <...> nepramanyti, — sakydavo Vaižgantas. — 
<...> ag visa tai ką rašau yra buvę detaliuose; tai gali- 
ma patikrinti ir dar įdomiau aprašyti“ (VR, VI, 115—116). 

Kūrinio susitikimas su tikrove, žinoma, tėra vienas iš 
jo vertės kriterijų. O kartais gyvenimiškos realybės dės- 
niai estetinei realybei ir visai negalioja. Bet, pabrėždamas 
objektyvų kūrinio pamatą, akcentuodamas ryšį su tikrove, 
Vaižgantas ir skaitytoją orientavo lyginti, eiti nuo literą- 
tūros prie gyvenimo, nuo tikrovės prie meninio jos pavaiz- 
davimo. Tokia koreliacija praplečia kūrinio ribas, padidina 
jo erdvę, suteikia kūriniui socialinį skambesį net ir tuo at- 
veju, kai pats autorius socialinių problemų neliečia!?. „Pra- 
giedrulių“ semantinė erdvė daug platesnė už rašytojo idė-- 
jinio estetinio projekto ribas. , 

Faktų „tikrumas“ „Pragiedruliuose“ visai nereiškia, 
kad jie adekvatūs realybei. Sių dviejų sferų — meninės ir 
gyvenimiškosios — verilikacijai negali padėti nė mėgsta- 
mas Vaižganto posakis, „kad jis nieko nesąs sukūręs“, tik 
aprašęs („Ag, visa tai, ką rašau, yra buvę detaliuose; tai 


V Ten pat, p. 4. Ę 
18 Iš Vaižganto atsiminimų.— Mūsų senovė, 1921, t. 1, kn. 2, 


p. 11. 
19 Objektyviojo ir subjektyviojo prado sąveikos svarbą kūrinyje 
akcentuoja M. Poliakovas. Zr. Monakos M. Bonpocht NMOSTHKH H XY-“ 
AOXeCTBEHHOÑ CEMaHTHKA. — M., 1978. 

galima patikrinti ir dar įdomiau aprašyti“ — VRR, II, 
403). Žmogui, juoba, rašytojui, būdinga tapatinti savo pa- 
saulio modelį su realaus pasaulio modeliu (ir Dikensas bu- 
vo įsitikinęs, kad jo sukurtas pasaulis tikrai egzistuoja). 
„Pragiedruliuose“, kaip apskritai literatūroje, tikrovės me- 
džiaga transiormuota, įvertinta iš tam tikrų idėjinių bei 
estetinių pozicijų. Tai nauja tikrovė, kur autorius nužymi 
veikėjų „trajektorijas“ ir vaizduojamo gyvenimo uždavi- 
nius. 

„Pragiedruliuose“ vaizduojamo gyvenimo „taisykles“ 
skaitytojas jau pajunta iš autoriaus pridėtų schemy. Aiš- 
ku, kad Vaižganto idealizuojami „pragiedruliai“ — Domi- 
ninkas Gintautas („pažangus tautininkas, gydytojas“), 
Marytė Šešiavilkiotė („lietuvių seselė“), Rimutis Vizgir- 
da („pažangus tautininkas, kuningas“), Aleksys Taučius 
(„tautininkas, diementininkas“), Jokūbas Niaura („„de- 
mokratas, svieto lygintojas“) ir kt.,— eis tuo pačiu „kovos 
dėl kultūros keliu“. 

Prieštaringesni veikėjai — „dora nedorėlė“ Ona Knis- 
tautaitė, „nelaimingas alkoholikas“ Augustinas Virbalas 
ir kt.— svyruos „į gerą ir į piktą“. Labiau objektyvizuoti 
personažai — Darata Vidmantaitė (,„normalus, ne parti- 
jos žmogus“), Benediktas Šešiavilkis („protas-naujiena“), 
Sešiavilkių Napalys („nepilno mokslo, dailininko kryps- 
nio“), Algirdas Sviestavičius („atvirtėlis, bajoras nusibai- 
gėlis“)— priklauso ir nuo kūrinio fabulos. Pagaliau auto- 
riaus kritikuojami veikėjai — Ansas Vidmantas („negeras 
karšintojas“), Melchoras Viadorelis („nedorėlis“), Semio- 
nas Andrejevas („paprikininkas“), Lifon („lietuvių įda- 
vikas“), Mitrofanas Stepanovičius Aggiejeovas („siaura- 
kaktis drąsuolis“), — paaiškina, kodėl „Pragiedruliams“ 
reikia kovoti prieš žiaurumą, išdavystę, sauvaliavimą, ko- 
dėl tokie svarbūs žmogui moraliniai principai. 

Schemose — 72 veikėjai (po lygiai pirmame ir antrame 
tome). Be to dalyvauja „policistai, kratikai, miestelio jau- 
nimas, pašvenčių jaunimas, talka, žydai, menkininkai, šei- 
mynos“ (I tome) ir „susibaudėliai, sodžiaus luomai, so- 
džiaus inteligentų kartos, sodžiaus vaikai — makanikai“ (II 

tome). Veikėjais parodomi ir „Vaduvų krašto“ „milžinai“: 
Alaušo varpas — „tautos skenduolis“, Valiulis — „tautos 
vaidila“, Juodžius — „gamtos dievybė“. Vadinasi, „Pra- 
giedrulių“ meninis pasaulis ne tik erdvus, jis ir „kitoniš- 
kas“, sukurtas ne tik realizmo priemonėmis. Todėl kai ku- 
riuos Vaižganto pasisakymus apie „Pragiedrulius“ irgi rei- 
kia suprasti tik kaip deklaraciją („rašydamas šį raštą, ne- 
turėjau galvoje jokių platybių nei siaurybių, neturėjau 
prieš akis nei pačių skaitytojų, nei noro juos paveikti“20). 

„Pragiedrulių“ „platybė“ akivaizdi ir apimties požiūriu 
(virš 800 p.). Orientuotis tokioje „platybėje“ padeda kūri- 
nio konstrukcinė schema. Vaižgantas mėgo ciklus. Pirmojo 
tomo pirmą dalį jis sudarė iš šešių ciklų, kurių kiekvienas 
turi po tris vaizdus (tik ,Maskolėdros“ — vienas vaizdas; 
du vaizdai apie Vizgirdą buvo likę Voroneže, ir rašytojas 
tikėjosi juos atrasti). Visa ši dalis parašyta Peterburge, 

Pirmojo tomo antroji dalis turi penkis ciklus, o kiekvie- 
nas ciklas po tris vaizdus. Visi šios dalies vaizdai (išsky- 
rus „Lino darbų pasaką“) sukurti Stokholme. Rašytojo už- 
rašuose minimi dar epizodai — „Teatras Sakalynėje“, 
„Gustis artistas“ ir kt.,— kurių gal nebesuspėjo parašyti, 
o gal jie „įstrigo“ Berlyno stotyje, grįžtant iš Svedijos?! 
Gal todėl pirmame tome visai nepasirodo schemoje pami- 
nėti veikėjai (Karolienė, „darbo ir maldos moteris“, „Gal- 
va“, „anstolio raštinės vedėjas ir padėjėjas“, „Skirgaila“, — 
„Vaikingas, storaliemenis“). 

„Pragiedrulių“ trečioji dalis pradedama alegorija 
„Alaušo varpas“, po jos „ėjo“ skyriai „Trošku — neužtrok- 
šiu“ ir „Saulėgrąžos“. Likusius tris skyrius sudarė vaizdų 
ciklai: „Valiulio kalnelis“ („Saulius“, „Bičiuoliai“), „Juo- 
džiaus kelmas“ („Burzdulis“, „Tūtinai), „Prieš pat aud- 
rą“ („Kultūringoje srityje“, „Teisėtumo srityje“). Iš pir- 
mųjų dviejų knygų „Vaduvų krašte“ tepasirodė tik keli vei- ' 
kėjai (Vizgirda, Marytė Sešiavilkiotė ir Mendelis, veikian- 
tis slapyvardžiu Žaltvykstis). Si knyga „sumontuota“ iš 

2 Iš J. Tumo-Vaižganto laiškų (1926.X.28) P. Klimui ir B. Mė- 
ginaitei-Klimienei. 

2! Tumas J. Publicistika — VVU BR, F 1, F 569, p. 205. 

įvairiu laiku parašytų „gabalų“. Vilniuje parašyti tik du 
ciklai — „Saulėgrąžos“ ir „Tūtinai — Penkialapiai“22, 

Kuo skiriasi Vilniuje išleisti „Pragiedruliai“ ir ankstes- 
nis, ypač Peterburgo metų sumanymas? Be abejo, kad nau- 
ja visuomeninė situacija koregavo Vaižganto ankstesnę 
koncepciją (tiesa, apie ją težinoma iš Liudo Giros komen- 
tarų), prisidėjo ir atsitiktinumai (dingo rankraščiai, sugrį- 
žęs į Vilnių, „nieku būdu... gauti negalėjo“ kai kuriuose 
laikraščiuose skelbtų „gabalų“, „reikėjo tad rašyti nauji 
vaizdai“, o ankstesnius dalykus „palikti tolimesniems to- 
mams“2š). Todėl į „Pragiedrulių“ pirmą tomą sudėti vaiz- 
dai, kurie pagal Peterburgo laikų sumanymą turėjo eiti 
vėliau („Vaduvų kraštas“ turėjo būti užuomazga“), 

A. Jakštas, pirmas „Pragiedrulių“ recenzentas, pavadi- 
no kūrinį „tikra mūsų literatūros pažiba“, pagrįstai lygi- 
no su V. Reimonto „Kaimiečiais“, kuris savo trilogiją va- 
dino „istoriniu montažu“. Recenzentas iškėlė ir svarbiausią 
„Pragiedrulių“ kompozicijos principą: „idėja riša juos 
(vaizdus — A. V.) vienybėn, lyg saulė planetas, sukdina 
juos aplink save sudarydama iš tos vaizdų galerijos di- 
deliai įdomią apysaką...“ O „Vaduvų kraštas“, recenzen- 
to nuomone, neturi nieko bendro su „Pragiedrulių“ pirmą- 
ja knyga. „Tik skaitant, — aiškino A. Jakštas, — kiekvienam 
patariam neieškoti tarp tų dviejų knygų sąryšio, nes čia, 
kad ir vienu vardu, bet ne ta pati apysaka“. Antrai kny- 
gai jis pareiškė ir daugiau priekaištų: per daug publicis- 
tikos, silpnokai nupiešti „mistiški asmenys“ (Valiulis, 
Juodžius), ne vietoje „Alaušo varpas“. Recenzentas linkė- 
jo autoriui, kad kuo greičiau, „pabaigęs tą savo visų di- 
džiausią veikalą“, imtų rengti antrą jo laidą, užpildytų 


2 Vaižgantas. Saulėgrąžos (Iš „Pragiedrulių“ 3-sios dalies).— 
Nepriklausoma Lietuva, 1919, liepos 26, 27. Tūtinai-Penkialapiai (Iš 
„Pragiedrulių“ 3-sios dalies).— Ten pat, 1919, rugpjūčio 13, 15, 17— 
20. 

2 Gira L. Min. str., p. 18—19. 

4 J. Tumo laiškas (1924.XII.26) M. Grigoniu.— VVU BR, F I, 
F 562, 1. 8. 

23 Jakštas Ad. Vaižganto „Pragiedruliai“.— Draugija, 1919, Nr 
4—6, p. 264. 

* Ten pat, 1920, Nr 5—6, p. 225. 

praleistus skyrius, „patobulintų pačią fabulą“, sutrumpin- 
tų visas „otsiebiatinas“, įvestų daugiau dialogų („Reiktų 
veikiantiems asmenims leisti daugiau kalbėti, o pačiam au- 
toriui kuo mažiausiai. Nes autorius, kad ir gražiausiai mo- 
kėtų pasakoti, galop nusibosta, jei per visą knygą beveik 
pats vienas kalba“27). 

Faustui Kiršai „Pragiedruliai“ atrodė per daug ap- 
traukti „politikavimo dūmais“, priimtini tik „laikinai“. 
„Išplaukiant į tyrojo meno jūrą,— rašė recenzentas,— jų 
ne tai, kad nenori pasiimti, bet nori smarkiai „apkarpy- 
ti“. Aštriai apie „Pragiedrulių“ kalbą atsiliepė S. Dabu- 
šis. „Šių dienų mūsų literatūros kalbos pažangą Tumas 
taip pat seka, tik pačios kalbos nemoka ir turbūt neiš- 
moks“, — teigė kritikas”. „Pragiedruliuose“ esama „galy- 
bės klaidų“. Kituose straipsniuose priekaištavo, kad „ma- 
ža laiko teturime dėl galybės darbų dirstelėti rašydami į 
gramatikas, rašybos vadovėlius, į vieną kitą žodynėlį“??, 
O pats Vaižgantas rašė: „Grupė žmonių, pasiryžusi išnai- 
kinti mūsų literatūroje diletantus, sakosi, ir mano „Pra- 
giedrulius“ praleisią per „tokią“ kritiką; dėl to, girdi, aš 
esąs tiek susirūpinęs kritikos būdu“3!, 

„Pragiedrulių“ pasirodymas tapo ne tik žymiu įvykiu, 
bet ir diskusijų objektu. Veikalą skaitė, kritikavo, recen- 
zavo. Ginti kūrinio kalbos nuo „virškritiko“ stojo K. Bū- 
ga („Keistavardis kritikas „Du dobilai, penki lapai“ po 
visą mėnesį trukusių Vaižganto „Pragiedrulių“ kalbos stu- 
dijų paskelbė jųjų rezultatus Lietuvos visuomenės žiniai, 
<...> Kritikui šiuo kartu terūpėta vienos kalbos klaidos, 
kurių „Pragiedruliuose“ ir primeškeriota devynios galy- 
bės. <...> Kalbos klaidų skaičiun pakliūta pasirodo ir 


27 Ten pat, p. 226. 

?8 Kirša F. Vaižgantas — kun. Juozas Tumas.— Lietuva, 1920, 
gruodžio 24. 

* Dabušis S. Vaižganto „Pragiedruliai“. Kultūros kovos vaiz- 
dai.— Lietuva, 1919, birželio 27. 

3 Du dobilai penki lapai [Dabušis S.J. Vaižgantas. „Pragiedru- 
liai“. Vaizdai kovos dėl kultūros.— Švietimo darbas, 1920, Nr 8—9, 
p. 76 


3! Vaižgantas, „Skaitymai“, mėnesinis literatūros žurnalas.— 
Laisvė, 1921, vasario 11. 


139 


ne klaidų“??). K. Būga pabrėžė, kad Vaižgantas kaip tik 
„daro mūsų rašomąją ikalbą žodingesnę ir įvairesnę. 
<...> Rašomosios kalbos žodingumo susinimas nepri- 
dės jai grožio ir tikslumo“3, 

Plačią „Pragiedrulių“ recenziją „Skaitymų“ žurnale 
paskelbė kritikas V. Bičiūnas. Pažymėjęs, kad gyvenimas 
padarė Vaižgantą „devynių amatų žmogumi“, kritikas iš- 
kelia literatūrinio „amato“ vertę ir „Pragiedrulių“ reikš- 
mę. Tiesa, veikalas jam besąs „mišinys“ temų, faktų, vaiz- 
dy, nes „nepajėgė savęs suvaldyti pilnas energijos ir ku- 
riamosios gyvatos autorius“ 34 

Vaižgantą labiau paveikė ne kritikos komplimentai, o 
priekaištai. Apžvelgdamas 1920 m. literatūrą apie „Vadu- 
vų kraštą“, jis pats rašė, kad kūrinys „nei forma, nei tu- 
riniu mums nieko naujo nepasakė, nes <...> siužetas 
praeities laikų arba nykstančių tipų“ (VR, IV, 80). O 
1921 m. laiške M. Grigoniui irgi aiškino: „Techniškai — 
„Pragiedruliai“ nevykę, epizodiškai jie ko nors teverti. 
Klydau manydamas, kad epopėją galima nupinti iš at- 
skirų vaizdų. <...> Ir imu abejoti, ar nereikia viskas, 
ypač 3 tomas, radikaliai perredaguoti.“35, 


Vaižgantas pradėjo rengti naują „Pragiedrulių“ leidi- 
mą. Mažiausiai keitė pirmąsias dvi dalis. Joms abiems davė 
bendrą pavadinimą — „Gondingos kraštas“ — ir išleido 
1923 ir 1925 m. Rašytojas tik kiek paredagavo stilių, atsi- 
sakė „patarimų“ ir prierašų. Nesuradęs dingusių rankraš- 
čių, Vaižgantas taip ir paliko neužpildytas pirmojo leidi- 
mo spragas. 

„Vaduvų krašto“ perdirbimas užtruko keletą metų. M. 
Grigoniui Vaižgantas sakėsi, kad jeigu jis būtų aprūpin- 


* Būga K. Kalbos mažmožiai. Dėl Vaižganto „Pragiedrulių“ 
kalbos kritikos.— Švietimo darbas, 1920, Nr 12, p. 43. 

3 Ten pat, p. 44. 

* Bičiūnas V. Vaižganto „Pragiedruliai“ — Skaitymai, 1922, kn. 
18, p. 144—145, 

* J. Tumo laiškas (1921.IV.30) M. Grigoniui.— VVU BR, F I, 
F 562, I. 7. 

tas materialiai, tai atsidėtų tik „Pragiedruliams“: „pir- 
mon galvon visas trejas knygas perkratyčiau ir padaryčiau 
čielybę...“*9. „Vaduvų kraštą“ Vaižgantas taisė pribėgo- 
mis, atitrūkęs nuo kitų darbų. Rašytojas kiek per daug pai- 
sė kritikos priekaištų (kad „grynajai“ literatūrai kenkian- 
ti publicistika ir kt.). Kai kitose literatūrose pasigirsdavo 
net balsų, jog vienintelis perspektyvus kelias romanui — 
reportažas, jog išnyks riba tanp tikrai gerų romanų ir ge- 
rų dokumentikos darbų, ano meto lietuvių literatūros kri- 
tika skeptiškai žiūrėjo ne tik į „istorines gadynes“ lite- 
ratūroje, bet ir apskritai į dokumentiką bei žurnalizmą be- 
letristikoje. Vaižgantas antrame „Vaduvų krašto“ leidi- 
me, matyt, todėl atsisakė pirmųjų knygos skyrių „,Trošku- 
neužtrokšiu“, „Saulėgrąžos“ (tik vieną kitą epizodą 
„įmontuodamas“ į kitus skyrius), — sumažino ir kitą „pub- 
licistiką“. „Vaduvų kraštas“ įgijo daugiau vidinio vienin- 
gumo, kompoziciniais principais priartėjo prie „Gondin- 
gos krašto“ struktūros, bet prarado teminį visuomeninį 
užmojį. 

„Vaduvų krašto“ vaizdus, kaip ir „Gondingos krašte“, 
Vaižgantas grupavo apie šeimas (Taučiai ir Niauros, Nor- 
vilai ir Iešmantai), labiau motyvavo „praeities tradiciją“ 
(„Valiulio pasaka“, „Alijaušo pasakos“, „Alaušo varpas“). 
Štai pirmos (1920) ir antros (1926) „Vaduvų krašto" re- 
dakcijų palyginimas. 


IREDAKCIJA II REDAKCIJA 
Būdinamieji asmens „Vaduvų krašto schema 
Alaušo varpas Nukeltas į epilogą 
Trošku — neužtrokšiu Išimtas. Vienas epizodas apie 
Agejevą įjungtas į vaizdą „Tū- 
tinai“ 
Saulėgrąžos Išimtas. Kai kurios pastraipos 


pakartotos vaizde „Tūtinai“ 


3 J. Tumo laiškas (1924.X11.26) M. Grigoniui.— VVU BR, F I, 
F 562, 1. 8. 

Valiulio Kalnelis Perkeltas į skyrių „Lietuvos žo- 
dis“, pavadintas „Valiulio pa- 
saka“ 

Saulius 2 Suskirstytas į skyrius „Nečio- 
nių Iešmantai ir Norvilai“, „Va- 
liulio pasaka“ 


Bičiuoliai Pakartotas 
Juodžiaus kelmas Pakartotas 
Burzdulis Paikartotas 
Tūtinai a) Iškelta į pirmą skyrių „De- 


nionių Taučiai ir Niauros“; b) 
dalis palikta skyriuje „Tūtinai“, 
„įjungiant Aggejevo istoriją (iš 
„Trošku — neužtrokšiu“) 


Prieš pat Aldrą Tokio skyriaus nebėra 

Kultūringoje srityje Iškelta į skyrių „Denionių Tau- 
čiai ir Niauros“ 

Teisėtumo srityje a) Iškelta į skyrių „Denionių 


Taučiai ir Niauros“; b) sudary- 
tas atskiras skyrius „Alijaušo 
pasakos“. Epilogas „Alaušo var- 
pas“. 


„Vaduvų krašto“ antras leidimas pasirodė 1926 m., tais 
pat metais ketvirtą kartą išleistas Gondingos kraštas“. 
Sis leidimas ir tapo mūsų literatūroje kanoniniu tekstu, jis 
pakartotas ir tarybiniais metais. 


Žanro savitumas 


„Pragiedrulių“ žanras kėlė ir tebekelia įvairiausių nuo- 
monių. Viena iš priežasčių ir paties autoriaus duotas ne- 
įprastas žanrinis apibūdinimas — „Vaizdai kovos dėl 
kultūros“ (išskirta cituojant) bei jo pasisakymai apie šį 
"kūrinį („konglomeratas“, „vaizdų rinkinys“, „ne ištisinis 
kūrinys“, „techniškai“ nevykęs...). „Vaizdai“, kaip ir „pa- 
veikslai“, mūsų literatūroje neturėjo reputacijos, dar ir 

šiandien kai kurių tyrinėtojų laikomi literatūros nebran- 
dumo ženklu. 

Tiesa, Vaižgantas pradžioje „Pragiedrulius“ vadino 
apysaka. Ano meto lietuvių literatūroje apysakomis buvo 
vadinami vos ne visi ilgesnio metražo kūriniai. Taip va- 
dino Lazdynų Pelėda „Klaidą“, V. Pietaris „Algimantą“, I. 
Šeinius „Kuprelį“. Šiuos kūrinius į romano rangą vėliau 
pakėlė literatūros kritika. Ir tik Dobilas „Blūdą“ linko va- 
dinti romanu. Vaižgantas tačiau su ironija rašė, kad „Blū- 
das“ tiek tėra romanas, kiek, sakysime, Dantės „Dieviš- 
koji“ yra komedija“!. Matyt, rašytojai drovėjosi romano 
vardo ar bėgo nuo jo reikalavimų. Kad „Pragiedruliai“ ne 
romanas, jų autorius primygtinai pabrėždavo: „Aš visai 
ne romaną rašyti buvau sumanęs <...> Aš tebuvau pa- 
siryžęs to duoti, ko tesiu iš savo pusės specialybės — atski- 
rų, ne ankštai susirišančių vaizdų — miniatiūrų“ (P, I, 
372). Romanui, anot Vaižganto, būtina meilės intriga (ro- 
manu vadiname „meilingą, būtent meilės pilną veikalą; 
tokį, kur didžioji sudėjimo dalis ar net visas apmatas — 
meilė ir iš jos kylą veiksmai; kur kiti, pašaliniai dalykai 
tevartojami ataudams, išdabinti, išvarsinti, išįvairinti, 
skaistumams ir šešėliams padidinti“?). O „tokios meilės 
„Pragiedruliuose“ irgi nėsą („Kam romano, kad ir taip 
įdomu? Kam lytinės meilės, kad Tėvynės meilė gaubė ano 
meto veikėjus, be jokio politikos krypsnių skirtumo...“ — 
P, I, 372). Tuo tarpu A. Jakštui atrodė, kad kūrinyje ir 
meilės, ir net „natūralizmo (à la Zola) ypač lytiškos mei- 
lės apsireiškimų piešime“ net per daug“. Tai, be abejo, kraš- 
tutinė, „druskiška“ nuomonė. 

„Pragiedrulius“ galima vadinti romanu, taip juos va- 
dino ir vadina ne vienas literatūros tyrinėtojas. Ir ypač 
tais atvejais, kai akcentuojami tokie veikalo konstrukcijos 
bruožai, kaip metražas, siužeto bei kompozicijos daugia- 


! Tumas J. Dobilo „Blūdas“ arba Lietuva buvusios Rosijos revo- 
liucijos metu“.— Vairas, 1914, Nr 3, p. 18; taip pat: Lietuvių litera- 
tūros kritika, t. 1, p. 548. 

2 Ten pat. 

3 A. Dambrausko-Jakšto laiškas (1919.VI.3) J. Tumui-Vaižgan- 
tui.— Naujoji romuva, 1934, Nr 168, p. 267. 

planiškumas, vieninga gyvenimo koncepcija („matymo taš- 
kas“). Deja, išlygos, paprastai, persveria „romanines“ 
„Pragiedrulių“ savybes. Pavyzdžiui, J. Žekaitė, sugretinus 
„Pragiedrulius“ su socialiniu romanu, nurodo ir „padriką 
kompoziciją, ir vos šiaip taip sumegztą siužetą (kurio žy- 
mès visai išnykstą „Vaduvų krašte“), veikėjų paveikslai 
taip pat esą nebūdingi romanui („neturėjo vystymosi pers- 
pektyvos ir psichologinės gilumos“), todėl ir beliekąs 
vienas bruožas, siejantis kūrinį su romanu,— sintetinis 
mąstymas“*. Panašios išvados būtų, jei „Pragiedrulius“ 
pavadintume daugiaplaniu ar „auklėjimo“ romanu (Bil- 
dungroman)“. Pagaliau biografinio romano terminas 
„Pragiedruliams“ aiškiai per siauras jau vien todėl, kad 
labai supaprastintų kūrinio suvokimą“. 

Vienu kitu bruožu „Pragiedruliai“ siejasi ir su poema; 
„Pirmutinė mūsų grynai tautiška poema, kad ir prozoj“,— 
vadino juos A. Jakštas, neeiliuota poema — kiti kritikai. 
O V. Mykolaičiui-Putinui atrodė, kad „Pragiedruliai“, 
kaip ir apskritai Vaižganto kūriniai, į jokią tradicinę for- 
mą nesiduos įspraustiš. 

Ar literatūros kūrinys būtinai turi priklausyti kuriam 
nors žanrui? Yra įvairių nuomonių. Tačiau gerai organi- 
zuotas kūrinys, be abejo, implikuoja ir meninę vertę. Li- 
teratūrinis žanras ne fikcija jau ir todėl, kad kūrinio sti- 
listiką dažniausiai ir lemia žanras. Literatūros žanru pa- 
prastai ir vadiname struktūrines kompozicines taisykles, 
kurias pasirenka autorius, atsižvelgdamas į santykį su re- 
alybe ir savo meninę individualybę. Vaižgantas taip pat 
rinkosi tokias taisykles, nors labiau orientavosi ne į teo- 
rijas, o savo rašymo būdui artimesnį vaizdavimą. Jo ra- 


* Zekaitė J. Lietuvių romanas.— V., 1970, p. 85, 90—91, 94, 

5 Terminas iš Köhn L. Entwicklunge und Bildungroman.—- Stut- 
tgart, 1968, s. 7, 16, 34, 35. 

6 Biografiniu romanu „Pragiedrulius“ siūlė vadinti V. Bičiūnas, 
Zr.: Bičiūnas V. Vaižganto „Pragiedruliai“.— Skaitymai, 1922, kn. 17, 
„114. 
r Jakštas A. Mūsų naujoji prozos literatūra (1904—1923).— K., 
1923, p. 37. 

* Mykolaitis V. Vaižgantas sintetikas.— Vairas, 1933, Nr 6, 
p. 144. 

šymo būdą iliustruoja M. Katkaus žodžiai: „Laikaus Tams- 
tos patarimo: „Rašydamas ką, nebijok nusklysti nuo te- 
mos, rašyk, kas iš eilės ateina į galvą, tegul mintis teka 
savo ruožtu. Kai pabaigsi, paskirstysi į dalis, ir pamatysi, 
kad kiekviena dalis ar čia, ar ten tiks“?, 

Pagaliau žanrinės struktūros ir požiūris į jas taip pat 
kinta, todėl tiek Vaižganto, tiek ano meto kritikų pasisa- 
kymai nedaug ką tegali paaiškinti. „Pragiedrulių“ atveju, 
atrodo, perspektyviausia pažvelgti, kaip vieno ar kito žan- 
ro estetiką transformavo Vaižganto meninė individualybė, 
su kuriuo žanru išliko daugiausia sąlyčio taškų, t. y. ma- 
žiausias skirtumų koeficientas. Reikia neužmiršti, kad vei- 
kalas netelpa ir vienos literatūrinės srovės ribose, kad ja- 
me kryžiuojasi ir beletristika, ir publicistika. 

Vaižgantas yra vienas iš nedaugelio XX a. pradžios 
lietuvių rašytojų, kurie kūryboje sąmoningai išreiškė ideo- 
loginę programą. (Kitas dalykas, kad ta programa susi- 
jusi su buržuazijos interesais.) Vaižgantas ideologas ir 
Vaižgantas menininkas akivaizdžiausiai ir susijungė „Pra- 
giedruliuose“. Rašytojo ideologinė nuostata — nacionali- 
nės kultūros koncepcija — tapo centru, kuris vienija visą 
kūrinį. O platus epinis žanras ir atsiranda tada, kai atskiri 
tikrovės bruožai kūrėjo sąmonėje pradeda jungtis į visu- 
mą!?. Todėl „Pragiedruliai“ ne atskirų vaizdų rinkinys; 
visumos suvokimas tapo veikalą iormuojančiu elementu, 
sujungė vaizdus ir personažus. Kaimynystės „Pragiedru- 
liams“ reikia ieškoti plačių epinių Žanrų — epopėjos ar 
epo — tarpe. 

Teminis užmojis, plati ir apibendrinta problema, reikš- 
mingų epochos įvykių atspindžiai sieja „Pragiedrulius“ su 
epopėja. Taikant klasikinį epopėjos modelį, kuris projek- 
tuojamas pagal L. Tolstojaus „Karą ir taiką“, V. Hugo 


° M. Katkaus laiškas (1929.111.5) J. Tumui.— VVU BR, F 1, 
F 10, I. 91. 

10 Svarbiausiu stambaus literatūros kūrinio struktūros elemen- 
tu M. Poliakovas vadina pasaulėžiūrą, o į rašytojų teiginius, kad jie 
rašą be jokių idėjų („...Idėjos... o aš jų nežinau... aš be jokių idėjų 
rašau...“— J. Slovackio žodžiai įdėti į Šekspyro lūpas), vertina tik 
kaip deklaraciją. Žr.:/Toaakos M. Bonpocsi NO3THKA H XYXOMKECTBEHHOK 
CeMaHTHKH. — M., 1978, c. 23. 

„Vargdienius“ bei analogiškus pavyzdžius, „Pragiedru- 
lius“ įsprausti į epopėjos rėmus, kaip jau pastebėjome ir 
anksčiau, negalima, nes juose stokoja epochos vaizdo pil- 
numos ir liaudies vaidmens suvokimo epochos idėjiniame 
gyvenime!!, 

„Pragiedrulių“ įvykiai prasideda XIX a. paskutiniame 
dešimtmetyje (,„...189... m. kovo 24 d.“ Iš licitacijos grįž- 
tant“ — P, I, 50) ir baigiasi prieš pat Rusijos--Japonijos 
karą bei 1905 m. revoliuciją („Tai buvo sutirštėjimas oro 
prieš aldrą, kuri sparčiu viesulu atūžė, tratėdama nelai- 
mingojo karo griausmais Mandžiūrijoje“ — P, II, 295). Tuo 
laiku Lietuvoje įsisiūbavo nacionalinis judėjimas. „Pro- 
gresyvus yra masių nubudimas iš feodalinio miego, — ra- 
šė V. Leninas, — jų kova prieš bet kokią nacionalinę pries- 
paudą, už tautos suverenumą, už nacijos suverenumą“.!2 
„Pragiedruliuose“ tarpais išryškėja visas nacionalinio ju- 
dėjimo „sudėtingumas, nors vyrauja vaizdai, kurie atsklei- 
džia vieną, siauresnę nacionalinio judėjimo sritį — lietu- 
viškų raštų platinimą, rūpinimąsi liaudies švietimu, gim- 
tosios kalbos teisėmis. Remdamasis nacionalinės kultūros 
koncepcija, Vaižgantas į pirmą planą iškelia buržuazinės 
lietuvių inteligentijos atstovus. Visų įvykių centras „Gon- 
dingos krašte“ yra Domininkas Gintautas, o „Vaduvų kraš- 
te“ pasakojimo idėjinės ir iš dalies meninės koordinatės — 
Aleksys Taučius ir Jokūbas Niaura. 

„Gondingos krašto“ fabulą stimuliuoja Gintauto akci- 
ja rūpinantis lietuvių spauda ir „materialine kultūra“, t. y. 
ekonominiais krašto reikalais, pagalba „protams-naujie- 
noms“. Taip suartėja daktaras su Vidmantais, Sešiavilkiais 
ir kitų visuomenės sluoksnių atstovais ir ima konfliktuoti 
su caro valdžios rėmėjais (antstoliu Semionu Andrejevu, 
žandaru Rudyj) bei talkininkais (aptiekininku Melchio- 


1 Pvz, A. Saburovas, analizuodamas L. Tolstojaus „Karą ir 
taiką“, iškelia tokius epopėjos bruožus: būdingų epochos įvykių vaiz- 
davimas, liaudies žygdarbių herojika, liaudies, kaip svarbiausio epo- 
chos herojaus, iškėlimas, moralinė pasakotojo vienybė su liaudimi, 
liaudies, kaip išminties simbolio, iškėlimas. — Ca6ypos A. H. «Bož- 
Ha m map» JI. H. Toncroro. — M., 1954, c. 347—348. 

12 Leninas V. Raštai.— V., 1953, t. 20, p. 18. 

ru Viadoreliu, felčeriu Lifonu). Įvykiai išsišakoja, ir siu- 
žetas plėtojamas atskiromis linijomis: Sešiavilkių ir Vid- 
mantų šeimų istorijos, Sviestavičiaus „likimas“, Vizgir- 
dos veikla, Onos Knistautaitės drama, Šumacherio ir Ze- 
ligmanto, Mendelio ir kitų veikėjų akcija. Fabulos epicent- 
ras — menkių epizodas (susitelkia daugiausia veikėjų, int- 
riga pasiekia aukščiausią tašką). Į įvykius įsipina bei jų 
atomazgą pagreitina „meilės audros“ (Gintauto meilė Ma- 
rytei Šešiavilkiotei, draugystė su Darata Vidmantaite, su- 
kelianti Onos Knistautaitės pavydą ir kerštą). „Gondingos 
krašto“ atomazga — dramatiška: Domininkas Gintautas, 
Darata Vidmantaitė ir Napalys Šešiavilkis suimami ir iš- 
siunčiami iš Lietuvos, Ona Knistautaitė nusižudo, Gustis 
Virbalas padega išdaviko Vėdarėlio vaistinę ir pats žūva. 
Kiek siauresnė veikėjų Aleksio Taučiaus ir Jokūbo 
Niauros kompozicinė funkcija „Vaduvų krašte“. Nors jie 
irgi susieti su kitais šio krašto veikėjais (dalyvauja slap- 
tose draugijose, platina knygas ir Ikt.), pasirodo vos ne 
visuose kūrinio skyriuose (nevaizduojami tik „Lietuvos 
„Žodyje“ ir epizode „Valiulio pasaka“), bet dažnai yra tik 
stebėtojai, žiūrovai („Burzdulis“, „Alijaušo pasakos“), Pa- 
galiau ten, kur jie plačiausiai pavaizduoti („,Denionių Tau- 
čiai ir Niauros“), mažai įvykių, todėl ir nėra akstino fa- 
bulai. Apskritai, įvykiai „Vaduvų krašte“ didesnį vaidme- 
nį tevaidina atskirų vaizdų rėmuose, o tarp savęs mažai 
tesusieti, neturi priežasties ir pasekmės ryšio. Tad ir pa- 
grindinių veikėjų Aleksio Taučiaus ir Jokūbo Niauros (kaip 
ir kitų „keturiolikos žmonių“) areštas suvokiamas kaip idė- 
jinis, o ne meninis, siužetinis „Vaduvų krašto“ finalas. 
Fabula jungia tik dalį „Vaduvų krašto“ vaizdų. Kiti 
vaizdai neiškrenta iš kūrinio visumos, nes palaikomi bend- 
ros koncepcijos, susieti su koniliktu, kurį sudaro įvairių 
lietuvių tautos sluoksnių (net kitataučių Lietuvos gyven- 
tojų) opozicija caro valdžios nacionalinei politikai. Į šį 
konfliktą įjungtos net mitinės būtybės ir gamtos gaivalai 
(Juodžius, Valiulis, Alijaušas). Nors siužetiškai konflik- 
tas plačiau ir neparodytas, jis juntamas visų vaizdų po- 
tekstėje. Konflikto, kurį galėtume pavadinti giluminiu, su- 
gestija itin stipri dar ir todėl, kad jis paimtas iš konkre- 
čios, istoriškai apibrėžtos epochos. 147 


Giluminis koniliktas, rašytojo nacionalinės kultūros 
koncepcija, t. y. „vidinė forma“, ne vienu atveju palaiko ir 
„Gondingos krašto“ sandarą (pvz., į kūrinį padeda įjungti 
vaizdus „Molė“, „Lino darbų pasaka“). Tuo tarpu „Ali- 
jaušo pasakos“, atskirai paėmus, itin įtaigūs ir sociališkai 
prasmingi vaizdai, iškrenta iš „Pragiedrulių“ visumos, nes 
su pagrindine problema jų nejungia nei istorinio proceso, 
nei kiti ryšiai. 

„Pragiedruliai“ — sudėtingos konstrukcijos kūrinys, pa-, 
sižymintis siužeto ir kompozicijos išsišakojimu į kelias, 
tiesa, kiek fragmentiškas, atšakas. Ir jeigu epopėją ženkli- 
na kūrinio kompozicijos sudėtingumas, tai, turint galvoje 
dar ir kūrinio temos bei problemos pobūdį, bendrą užmojį, 
su kai kuriomis išlygomis veikalą galima pavadinti epopė- 
ja. „Pragiedruliai“, žinoma, vaižgantiška epopėjos žanri- 
nė modifikacija. ; 

Samprotaujant apie „Pragiedrulių“ žanrinį savitumą, 
nurodytos ir kai kurios epo asociacijos. Chronologiškai 
epas — senesnės literatūros struktūra, o lietuvių literatū- 
roje ir visai neturėjo pavyzdžių. Tačiau epo „ilgesys“ bu- 
vo pavirtęs savotišku XX a. pr. lietuvių literatūros komp- 
leksu. Vaižgantas, labai vertinęs Homerą ir suomių „Ka- 
levalą“, egzaltuotai žavėjosi epu’. 

Su epu (pvz., „Kalevalos“ sandara, „runų“ sugrupavi- 
mu) „Pragiedrulius“ sieja paralelių ir kontrastų princi- 
pas, kuris tiek atskirų vaizdų, tiek viso kūrinio žanrinėje 
sistemoje vaidina svarbų vaidmenį. Antai jau pirmame 
„Gondingos krašto“ skyriuje „Iš licitacijos grįžtant“ rašy- 
tojas gretina veikėjus, gretina šeimas. Paralelės ir kont- 
rastai valdo pasakojimą skyriuje „Sietynėlis“, kur greti- 
nama veikėjas ir aplinka („Kunigo tėvas“), atskiri vei- 
kėjai (Šumacheris ir Zeligmanas). Toks vaizdų kompona- 
vimo būdas ir skyriuje „„Maskolėdros“ (Kumstevičius ir 
Vizgirda). Gretinimas ypač svarbus „Vaduvų krašte“. Pa- 
ralelės ir kontrastai čia dažnai vienintelė „išorinė for- 
ma“, t. y. vaizdų jungimo gija (Denionių kaimas ir Ne- 


13 Zr. Tumas J. „Gilšė“— V. Krėvės raštų prototipas.— Pradai 
ir žygiai, 1926, Nr 7, p. 158—159. 

čionys; Taučiai ir Niauros; Iešmantai ir Narvilai). Paga- 
liau sugretinama Žemaitija („Gondingos kraštas“) ` ir 
Aukštaitija („Vaduvų kraštas“). Paralelės ir kontrastai, 
ne tik fabula, yra svarbi „Pragiedrulių“ struktūros ašis. 


Vaižgantas nebuvo „grynas“ epikas. Jis ir gyvenimo 
vaizduotojas, ir interpretatorius, kuriam būdinga čia pat 
išsakyti savo samprotavimus, išlieti emocijas. „Pragied- 
rulių“ tekste gausu komentarų, lyrinių digresijų, kurias 
A. Jakštas vadino „otsiebiatinomis“. Vaižgantas turėjo di- 
delę improvizacijos dovaną, ir pats, kaip pasakotojas, 
konkuruoja, o tarpais net užgožia savo personažus. Svar- 
bus autoriaus-pasakotojo vaidmuo kūrinyje irgi yra „Pra- 
giedrulių“, epopėjos žanrinio varianto, savitumas. 

Autorius-pasakotojas „Pragiedruliuose“ ir „iš vidaus“, 
ir „iš išorės“ centralizuoja vaizdus. Toks pasakotojo vaid- 
muo kūrinyje lėmė monologinės ikalbos vyravimą. Tuo po- 
žiūriu „Pragiedruliai“ turi asociacijų su publicistika. 

Zurnalizmo poveikis „Pragiedrulių“ struktūrai, pasireiš- 
kęs ir epinei prozai neįprastu fragmentiškumu, susilaukia 
dar ir šiandien daugiausia priekaištų. Kai kurie kritikai 
įžvelgia meistriškumo stoką ar apskritai „vaižgantišką ne- 
tvarką“. Si „Pragiedrulių“ žanrinė savybė glaudžiai susi- 
jusi su rašytojo asmenybe ir ikūrybos maniera, atspindi 
Vaižganto meninį mąstymą, kuris netelpa schemose, iš- 
ankstinėse loginėse ar kompozicinėse konstrukcijose. Au- 
torius tiesiogiai veržiasi į kūrinio tekstą, išsklaido ir vėl 
jungia pasakojimo elementus, epizodus, vaizdus. Tuo po- 
žiūrių „Pragiedruliai“ artimi XX a. pasaulinei literatūrai. 
Juk praeito amžiaus literatūros esmę sudarė pasaulio vaiz- 
davimas, o XX a. literatūra pakrypo į pasaulio interpre- 
tavimą.!4 

Iki „Pragiedrulių“ Vaižgantas nebuvo parašęs stam- 
besnių kūrinių (ilgesnio metražo tik „Rimai ir Nerimai“). 
Tad „Pragiedruliai“ brendo rašytojo smulkiosios prozos 
atmosieroje. Beje, ir visoje lietuvių literatūroje vyravo no- 


4 Baumgart R. Aussichten des Romans oder hat Literatur Zu- 
kunft? — Bernen, 1968, S. 12. 

velės. Visos anksčiau rašytojo praktikuotos smulkiosios 
prozos žanrinės formos — buities scena, publicistinis mo- 
nologas, reportažas, etnografinis bei atminimų vaizdelis, 
lyrinė impresija, alegorija, pasaka — savaip susilydė „Pra- 
giedruliuose“ į vaižgantiškus „vaizdus kovos dėl kultū- 
ros“. Būdamas visumos dalis, toks atskiras vaizdas turi 
ir savotišką autonomiją. Todėl rašytojas ateityje iš „Pra- 
giedrulių“ vėl sudarinės naujas knygas!5, 

„Pragiedrulių“ savitumas, jų nepriklausomybė vienai 
žanrinei konvencijai dar neįrodo, kad Vaižgantas „išrado“ 
naują žanrą. Nepakartodami kurios nors vienos kanoninės 
struktūros, „Pragiedruliai“ vis dėlto yra stambiosios epi- 
nės prozos žanrinė modifikacija, kuriai nusakyti tinka epo- 
pėjos ar stačiai monumentalios formos vaizdų terminai. 


Nacionalinės kultūros ir nacionalinio charakterio 
problema 


Klasiniu atžvilgiu nediferencijuotas Vaižganto požiūris 
į nacionalinę kultūrą uždėjo antspaudą „Pragiedrulių“ pro- 
blematikai, kuri gerokai pasvirusi „tautinės vienybės“ pu- 
sėn. Tačiau ideologinių intencijų perkėlimas į meninį pa- 
saulį — sudėtingas procesas. Ir „Pragiedruliuose“ yra 
prieštaravimų tarp autoriaus išankstinių idėjų bei jų skam- 
besio kūrinio kontekste. Antra vertus, Vaižganto naciona- 
linės kultūros samprata, meniškai įprasminama naciona- 
linio judėjimo situacijoje, turėjo ir pozityvių pradų. 

„Pragiedruliuose“ vaizduojami pirmieji Lietuvos na- 
cionalinio judėjimo žingsniai. Jau tada judėjimas nebuvo 
vienalytis: išsiskyrė valstietiškoji demokratija, reikalavusi 
panaikinti dvarininkų žemėvaldą, kėlusi balsą prieš poli- 
tinę carizmo sistemą. Liberalinių pažiūrų veikėjai, daž- 
niausiai ėję legalios, įstatyminės veiklos keliu, irgi rodė 
priešiškumą caro režimui, pasisakydavo prieš nacionalinių 

5 Be „Vaižganto gyvulėlių“ (1933) rašytojas buvo numatęs 
atskirose knygose sutelkti „Pragiedrulių“ gamtos vaizdus, pasakas 
ir kt. 

teisių varžymą. Balsą kėlė ir konservatyviajai krypčiai at- 
stovaujanti kunigija. Pagaliau brendo socialistinė mintis, 
kuri telkė į kovą už laisvos, be išnaudojimo visuomenės 
idealą. „Pragiedruliuose“ tarpais išryškėja visas naciona- 
linio judėjimo sudėtingumas. Ir Vaižganto mintis, kad na- 
cionalinis judėjimas yra būtinas, norint išsaugoti ir toliau 
vystyti nacionalinę kultūrą, neprasilenkia su istorine tiesa. 

„Pragiedruliuose“ vaizduojamo nacionalinio judėjimo 
pamatą sudaro „dvikamienė kultūra“. Šis vaižgantiškas 
įvaizdis reiškia dvasininkijos ir pasaulietinės inteligentijos, 
romantiškai („Aušros“ tipo) ir pozityviškai („Varpo“ orien- 
tacijos) nusiteikusios inteligentijos veiklą nacionaliniame 
judėjime. Rimutis Vizgirda atstovauja dešiniosios inteli- 
gentijos laikysenai „kovoje už kultūrą“. Jis rūpinasi raš- 
tų platinimu, gimtosios kalbos teisėmis, svajoja apie „tva- 
ną“, kuris „senovinį raugą“, t. y. carinį režimą, „Nuplautų“, 
apie „audrą“, kuri „nugriautų nuo visuomenės tamsios 
nakties slogutį“ (P, II, 151). Bet svajonės ir lieka sva- 
jonėmis, o veiklos plotas — knyga, švietimas. Mat „tvano“ 
laikas dar neatėjo (,„...kad susidarytų tvanas, reikia daug 
daug lašų, kad ilgai ilgai lašėtų...“ — P, II, 151). Šis vei- 
kėjas, kuriam būdingi paties Vaižganto ideologijos ir bio- 
gralijos bruožai, vis dėlto nėra centrinė kūrinio figūra, o 
tik „vienas atskiras epizodas“. Nesuteikdamas Vizgirdai 
pagrindinio vaidmens, rašytojas sukūrė istoriškai realų 
nacionalinio judėjimo idėjinių krypčių vaizdą. 

„Pragiedruliuose“ į pirmą planą iškyla pasaulietinė in- 
teligentija. Tai veikėjai „piliečiai“. Domininkas Gintau- 
tas, anot kūrinio autoriaus, „naujalaikio žmogus, pasiil- 
gimų žmogus, gyvumo žmogus“ (P, I, 102). Veiklios pri- 
gimties Gintautą sunkumai tik skatino darbui. Gydytojas 
psichiatras, universiteto lektorius Gintautas, nacionalinio 
judėjimo idėjų pagautas, tapo paprastu kaimo gydytoju 
ir visas jėgas skyrė tam, kad prikeltų žmones, kurie „bai- 
gia pragulėti šonus“ (P, 1, 110). 

Gintautas susirūpina ekonominiais krašto reikalais. Šio 
veikėjo paveikslu rašytojas atskleidė buržuazijos kovą už 
įsitvirtinimą. Gintauto paskatinti, iš Prūsų į Paventį at- 
vyksta Darata Vidmantaitė ir jos tėvas Vilius Vidmantas. 

Jie nusiperka Sakalynę, įkuria pavyzdingą ūkį. Gintau- 
tas remia ir iš Aukštaitijos persikėlusius Šešiavilkius, nau- 
juosius Santaklių dvaro savininkus, padeda ir kitiems, ei- 
nantiems ekonominės pažangos keliu, ieškantiems naujų 
„Materialinės kultūros“ formų. Jis kritikuoja seno tipo 
dvarininkus, neveiklius, nutolusius nuo krašto nacionali- 
nės kultūros dirvos, nors irgi nori išgelbėti tą irstančią 
„bajorų gūžtą“. Gintauto veikla artima liberalinio laik- 
raščio „Varpas“ skelbtai programai. 

Politiniai Gintauto idealai kūrinyje mažiau apibrėžti. 
Apie juos rašytojas tik retkarčiais užsimena bendrais bruo- 
žais („<...> iš kiek tiek prasišvietusios jaunuomenės 
reiks pinti politikos organizacijos vainikėliai. Gal teks vi- 
sos autonominės Lietuvos valdžią pasiimti į savo rankas“ 
(P, I, 449). Už politinius idealus daktaras, kaip ir Viz- 
girda, irgi nekovoja, manydamas, kad neatėjo laikas, kad 
reikia palaukti. Svarbiausias Gintauto tikslas — pasiekti, 
kad carinė administracija laikytųsi įstatymų ir duotų tei- 
sių lietuvių kalbai, mokyklai bei spaudai. Tai būdinga to 
meto lietuvių buržuazinei inteligentijai, artima ir paties 
Vaižganto ideologijai. Gintauto paveikslas atspindi libe- 
ralinės nacionalinio judėjimo idėjinės krypties programą 
ir „Pragiedrulių“ autoriaus pasaulėžiūrą. 

Veikėjų „piliečių“ Aleksio Taučiaus ir Jokūbo Niauros 
idėjinė programa platesnė už nacionalinio judėjimo pro- 
gramą. Tai išryškėja jų diskusijose apie ekonominius ir 
socialinius žmonių santykius. Dažni žodžiai jų ginčuose 
„Socialistas“, „proletaras“, „luomas“, „buržujus“, „revo- 
liucininkas“. Tos sąvokos kūrinyje ne tokios kaip dabar 
jas suprantame, bet jos jau atspindi XX a. visuomenines 
nuotaikas, aštrių socialinių lūžių epochą. 

„Vaduvų krašto“ veikėjus „piliečius“ su nacionaliniu 
judėjimu sieja „kovos už kultūrą“ formos (dalyvauja slap- 
tose sueigose, slepia ir platina spaudą) bei vertybinė orien- 
tacija. Aleksys — „Smulkius“, „blizgučių“, „poezijos die- 
mančiukų ieškotojas“, gyvenimo „auksintojas, sidabrinto- 
jas“, artimas romantikams. O Jokūbą jaudino sodžiaus 
buities negerumai, neteisybės, žmonių materialinė nelygy- 
bė. Jis pozityvistinės orientacijos, labiau pasikliaujantis 10- 

gika, protu, o ne jausmu. Abiejų veikėjų paveikslais — stu- 
dento humanitaro Aleksio ir studento teisininko Jokūbo — 
Vaižgantas išsakė nacionalinio judėjimo epochai būdingas 
visuomeninės sąmonės skirtybes, kurios buvo tos pačios 
„dvikamienės kultūros“ šakos. 

„Pragiedrulių“ veikėjai „piliečiai“— epochos idėjų ir vi- 
suomeninės minties įkūnytojai, — išreiškė įr Vaižganto 
propaguojamą inteligento bei apskritai žmogaus idealą. 
Vaižgantas vienas pirmųjų lietuvių literatūroje iškėlė žmo- 
gaus visuomeninio aktyvumo būtinybę. Ir nors „Pragied- 
ruliuose“ visuomeninės veiklos samprata siaura, apsiri- 
boja tik švietėjiškais ir minimaliais nacionaliniais intere- 
sais, pats principas kelti žmogui aukštesnius reikalavimus, 
skatinti jo visuomeninį aktyvumą lietuvių prozai buvo nau- 
jas ir reikšmingas. 

„Pragiedrulių“ visuomenininkai — buržuazinės inte- 
ligentijos atstovai. Jų paveikslai, įdomūs visuomenine 
prasme, meniniu požiūriu silpnoki, stokoja individualumo. 
Ryškesnis Aleksys Taučius; jis turi daug ir paties Vaiž- 
ganto biografijos bei pasaulėjautos bruožų. Tai „Aukš- 
taičių vaizdelių“ Aleksiukas, visų mylimas ir mėgstamas, 
užaugęs Rytų Lietuvos gamtos ir papročių atmosferoje. Tuo 
paveikslu Vaižgantas parodė labai savitą nacionalinės są- 
monės pasireiškimo atvejį, išryškindamas, kad tautiniai 
daigai, tautinių interesų paskaitos yra susijusios su liau- 
dies tradicijomis, istorine atmintimi, kad prisirišimas prie 
gimtojo krašto turi turėti realią atramą tikrovėje. Kūri- 
nyje pavaizduotas Aleksiuko brendimas, jausmų pasau- 
lis suteikia šiam personažui meninės gyvybės. Ir Aleksys 
ne tik ryškiausias iš „Pragiedrulių“ inteligentų, jis išsi- 
skiria visoje XX a. pr. lietuvių prozoje, kurioje inteligen- 
tijos paveikslai tebebuvo gana blyškūs. Išimtį sudarė gal 
tik A. Vienuolio personažai. 

Sąmoningo pilietinio aktyvumo etapą „Pragiedruliuo- 
se“ yra pasiekęs ir Napalys Šešiavilkis. Tai vienas iš su- 
dėtingiausių kūrinio veikėjų. Jis ne tik „programinis“ per- 
sonažas, nors Napalio požiūriu autorius dažnai vertina 
situaciją Lietuvoje, valdant carizmui, pasisakydamas prieš 
sauvalę, nacionalinių teisių suvaržymus („Visa savo jau- 

na, karšta siela protestavo prieš sauvaliavimą Lietuvos 
valdininkų, prieš siaurinimą lietuvių teisių bažnyčioje, 
mokykloje, valsčiuje, teisme, visur — Tėvynėje“ — P, I, 
235—236). Kultūriniai interesai, mokslas rodo Napalį sto- 
vint aukščiau už eilinį valstietį. Tačiau tik kaime, jo dar- 
buose, gamtoje Napalys atrado tikrąjį savo pašaukimą: 
imti ir kitiems teikti kultūros „trupinius“. 

Napalio paveikslu autorius atskleidė veiklaus būdo ža- 
vesį. Napalys — devynių amatų žmogus. Fantazija, išmo- 
nė, energija veržte veržėsi, kai jis mokėsi amatų, kai rea- 
linėje mokykloje sėmėsi „grynojo mokslo“, o dailės mo- 
kykloje žavėjosi tapyba, pūtė fleitą, skripkavo. Ypač mo- 
ka džiaugtis Napalys žemės darbu, laisvai ir žaismingai 
reikšdamas savo vitalines galias („Napalys darbus dirba“). 

Sodrus, meniškai ir gyvenimiškai turtingas Napalio 
paveikslas praplečia „Pragiedruliuose“ vaizduojamo pa- 
saulio horizontus, praturtina nacionalinės kultūros klau- 
simams spręsti sutelktą kūrinio problematiką atskiro žmo- 
gaus likimu. Mat Napalys gyvena ne tik pagal „kovos dėl 
kultūros“ „įstatymus“, o turi ir savo individualų pasaulį. 

Sąmoningą pilietinį aktyvumą laikydamas aukščiausiu 
„kovos dėl kultūros“ ir apskritai nacionalinės kultūros po- 
žymiu, Vaižgantas neatmeta materialinio, ekonominio pa- 
mato. Kūrybišką gerą ūkininkavimą, sumanumą ir akty- 
vumą ekonominėje srityje autorius iškelia net kaip bū- 
tiną „kovos dėl kultūros“ veiksnį, kaip vieną iš šakų tos 
pačios „dvikamienės kultūros“. 

Veikėjai „protai-naujienos“, kaip ir veikėjai „pilie-. 
čiai“, projektuojami į nacionalinio judėjimo situaciją. Da- 
rata Vidinantaitė atstovauja pozityviškai nusiteikusiai in- 
teligentijai. Mokydamasi „Prūsuose“, ji brendo Vakarų 
Europos kultūros veikiama. Tiesa, Daratą labiau traukė ne 
tos kultūros dvasinės vertybės, bet ekonominiai pasiekimai, 
praktinė veikla. Gintautas kelia ekonominio įsitvirtinimo. 
idėją, o Vidmantaitė praktiškai kuria tos ekonomikos på- 
grindus. Baigusi aukštuosius mokslus, ji atvyksta į Že- 
maitijos užkampį ir tampa svarbiausia „protų-naujienų“ 
programos vykdytoja. Darata Vidmantaitė — visai naujas 


154 


moters tipas ano meto lietuvių literatūroje, gal kiek nusi- 
žiūrėtas iš švedų ir lenkų literatūrų. 

Lietuvos gyvenimo realybė pereinamojo istorinio lai- 
kotarpio sąlygomis taikliai užfiksuota Viliaus Vidmanto ir 
Benedikto Šešiavilkio paveiksluose. Jie tipiški aplinkos 
pagimdyti veikėjai, „dvikamienės kultūros“ šakos. Plačiai 
pateiktos kūrinyje jų biografijos rodo, kad tokį valstieti- 
jos tipą formavo socialinė aplinka. Antai Vidmantas, šal- 
to, blaivaus proto valstietis, moka išnaudoti visas progas, 
kad praturtėtų. Piešdamas Vidmanto portretą 'ar vaiz- 
duodamas jo aplinką, autorius visur pabrėžia tvirtumą, 
ilgalaikiškumą, apskaičiavimą. Pats Vidmantas didelis, 
storas, riebus, „lyg iš molio nudrėbtas“, o jo pypkė — 
„sviestinė, kur iš visos pusės gorčiaus grietinės buvo ga- 
lima sviesto suktis“ (P, I, 75). Vidmanto „brikas“ nau- 
jas, švarus, „visas tamsiai raudonai į juodbėrio plauką nu- 
dažytas“, „briko“ ašys „patentuotos“, „pakinktai, pavalkai, 
šlajai, pakanktės, kamanos, atvarslai — visa nauja, plačių, 
storų šikšnų, juodai nudažytų ir minkštai išteptų, skaisčiai 
spindinčiomis nikelinėmis grandinėmis ir žąslais“ (P, I, 
260). Daiktai čia įgyja išorinę plastiką, jie charakterizuoja 
ir patį žmogų. 

Viliaus Vidmanto ir Benedikto Šešiavilkio paveiksluo- 
se prieštaringai susipina realybė ir Vaižganto išvados, Tei- 
giamai vertindamas pasiturinčių valstiečių ekonominį įsi- 
tvirtinimą kaime, „kaimo buržuazėjimą“, jis — meninin- 
kas — mato, kad turtiniai interesai užgožia žmogų, nuskur- 
dina jo asmenybę. Žmogus morališkai sunyksta. Vidmantas 
pasidarė „šykštus saunora ir juo seno, juo šykštesnis da- 
rėsi“ (P, I, 270). Turtas nei jam, nei Šešiavilkiui neat- 
nešė laimės: „surumbėjo Benediktas toje vienapusystėje. 
Įtilžo it kaladė pelkėje. Buvo bjaurus savo šykštumu, sa- 
vo tiesiog sirgimu, kad tekdavo kokis rublis išleisti ne 
savo sumanymams“ (P, I, 88). 

Benedikto Šešiavilkio paveikslu Vaižgantas parodė, 
kaip turto vaikymasis iškreipia net šeimos ryšius. Vaikai 
jam buvo „toks pat turto padidėjimas, kaip ir veršiukai, 
palauksi — užaugs ir ims tau dirbti“, artimuosius išnau- 
dojo, kaip „išnaudodavo. ašvienio pajėgą“ (P, I, 88—89). 

Tikrovės neatitinka Vaižganto išvada, kad Vidmantai 
ir Sešiavilkiai praturtėjo per savo energiją, sumanumą bei 
darbštumą. Nepagrįsta ir Daratos Vidmantaitės idėja iš- 
spręsti „socialinį klausimą“, gyvenant „be tarnų ir tar- 
naičių“. Hiuzorinė pagaliau yra ir Napalio Šešiavilkio su- 
kurta „bendrovė“ („tikras darbininkų rojus“): kartu su 
Statiku ir Tupiku, „miestelio proletarais“, jis pastato malū- 
ną, kartu dirba ir dalijasi pelną. Tačiau šie „bendrovės“ 
dalininkai daugiau tik autoriaus idėjų reiškėjai. Miražas 
tėra Sviestavičiaus samprotavimas apie „klasių vienybę“ 
(„Vis labiau kalbama apie priešybes ekonominių reikalų. 
Gal kame ir yra...“ — P, I, 312). Tokių „klasių santaikos“ 
pavyzdžių prireikė Vaižgantui, nes norėjo įrodyti, kad 
kova už nacionalinę kultūrą galima tik esant tautinei 
vienybei. 

Vaižgantas savo veikėjų paprastai nepalieka kurioje 
nors vienoje sąmonės pakopoje. Pakitus aplinkybėms, jie 
keičiasi, tampa „piliečiais“, „protais-naujienomis“ ar kaip 
kitaip pasitarnauja „kovai dėl kultūros“ bei nacionalinei 
kultūrai!. Jo veikėjai nėra tapybiškai statiški. Rašytojas 
parodo ir jų dvasinę raidą, parodo jų dvasios „metamor- 
tozę“. Ryškiausią „metamorfozę“ patiria nusigyvenęs dva- 
rininkas Algirdas Sviestavičius. 

Sviestavičius labai panašus į Gončiarovo Oblomovą. 
Autorius ir pats nuolat primena tą analogiją. Šis „Pra- 
giedrulių“ veikėjas, kaip ir Oblomovas, visiškas bevalis: 
„Bočius — lepšis, tėvas — Iepšis, sūnus — dar lepšesnis“ 
(P, I, 109). Kūrinyje plačiau neparodoma, kaip Sviestavi- 
čiaus valia sunyko, bet iš atskirų detalių („... aniems mu- 
žikai duonos S aišku, kad tai socialinės santvarkos 
padarinys. Tos pačios priežastys sąlygojo ir Oblomovo cha- 
rakterį. Tačiau tolesnis jų gyvenimas skiriasi: Oblomovo 
dvaras nebeturi jokių perspektyvų ateičiai, o Vaižgantas 
leido dvarininkui Sviestavičiui atgyti, tapti Sviesčium, įsi- 
kurti po licitacijos likusioje Varliuvkoje, atnaujinti ją. Gin- 

! Šį ir kai kuriuos kitus Vaižganto „Pragiedrulių“ problemati- 
kos ypatumus iškėlė A. Radzevičius straipsnyje „Pragiedrulių“ prob- 
lematikos ypatumai“.—- Pergalė, 1971, Nr 11, p. 115—125. 

tauto padedamas, jis sėkmingai „gydosi“ toje „Ventos gy- 
dykloje“, t. y. imasi darbo, pradeda šeimininkauti, atgauna 
psichinę pusiausvyrą, energiją, pasidaro net nacionalinio 
judėjimo šalininkas ir „kovos už kultūrą“ dalyvis. 

Kūrinio pradžioje dvarininko Sviestavičiaus elgesys 
tikroviškai ir psichologiškai pagrįstas: ypač įtikinamai at- 
skleistas jo tuščias pasipūtimas, didžiavimasis garsia kil- 
me („Olgierd kniaź Swiestowicz herbu Saffandulio, dzie- 
dzic na Sonteklach z przylegošciami“) ir būsena po dvaro 
licitacijos („Dabar jis štai vienas, lyg iš tvoros išlaužtas 
ir skiedryne pamestas baslys“ — P, I, 54). Tačiau vėliau, 
kai prasideda „atgimimas“, Sviestavičius darosi vis blan- 
kesnis, jo poelgiams pritrūkstą psichologinių premisų. 

Iš vienos visuomeninės sąmonės pakopos į kitą „Pra- 
giedruliuose“ pereina ir tokie veikėjai kaip Šumacheris ir 
Zeligmanas. Šie Gondingos miestelio gyventojai irgi įsi- 
jungia į „kovą dėl kultūros“. Gondingiečiai juos vadino 
„daktaro giminėmis“, nes šventadieniais vis matydavo abu 
sėdinčius „daktaro gonke“. Su Gintautu juos siejo ne tik 
bičiulystė, bet ir priešiškumas caro režimui. O kai daktaras 
atsidūrė pavojuje — artėjo didelė krata — Sumacheris ir 
Zeligmanas pirmieji atėjo į pagalbą. 

„Daktaro giminių“ paveikslai ypač spalvingi, Vaižgan- . 
tas sukūrė įspūdingą, kontrastišką porą, prilygstančią Ri- 
mams ir Nerimams. Galanterininkas Zeligmanas, žmonių 
trumpai šaukiamas Zełika,— mažutis, smulkus, ramus, o 
mėsininkas Šumacheris (vadinosi jo amatui netinkama pa- 
varde) — didelis, labai išsiganęs storapilvis stipruolis, 
rėksnys ir didžiausias plepys. Jie, atrodė iš šalies, „riejos... 
visam miesteliui skandalą keldami“, o iš tikrųjų tai buvo 
„prieteliškos šnekos“, apžvelgiant „apylinkių kroniką“, 
„plačiąją politiką“, visuomenės reikalus. . 

Meniškai gerai motyvuotas „caro kareivio“ Valero 
Burzdulio perėjimas iš vienos visuomeninės sąmonės pa- 
kopos į kitą. Valeras atsiduria tarp „susibaudėlių“ ir net 
tampa „keršytoju“ žmogiškumo ir teisybės instinkto ve- 
damas. Jis vaizduojamas kaip žmogaus primityvas, nuo ne- 
atmenamų laikų gyvenęs Tošynėje, dūminėje trobelėje, ša- 
lia Juodžiaus kelmo. Už tai jį ir vadino Burzduliu, „Juo- 

džiaus žyniu“. Gamta teikė Valerui džiaugsmą, prieglobstį 
ir maistą, o iš beržų tošių jis gamino namų rakandus, »pynė 
dėžutes. Šis amatas ir tesiejo Valerą su kaimu. Jis atrodė 
užmiršęs žmones, kaip ir žmonės jį užmiršdavo, jeigu ne- 
atsirasdavo kokio reikalo. Bet, pasirodo, jis nebuvo sve- 
timas žmonėms ir, gelbėdamas kaimynus, rusų-turkų karo 
metu išėjo į „stoikininkus“, pateko į caro armiją ir į To- 
šynę sugrįžo tik po daugelio metų. 

Valeras, tas vienišas „gamtos žmogus“, neliko abejin- 
gas caro savivalei. Pamatęs sumuštą Žaltvykstį, sužinojęs 
apie žandarų viršininko Agejevo kėslus suimti apylinkės 
slaptų draugijų narius, ir, susitikęs su juo akis į akį, Va- 
leras Burzdulis įmeta žandarą į Juodžiaus pelkių akivarą. 
Agejevo mirtis įgyja kūrinyje simbolinę prasmę. Valerui 
Agejevas — caro armijoje patirtų skriaudų įsikūnijimas, 
caro savivalės, visokeriopo blogio ir net pražūties simbo- 
lis. Todėl Valeras, gyvenime nenuskriaudęs nė mažiausio 
vabalėlio, su netikėta jėga puola Agejevą ir nugramzdina 
kemsynėje. Toks gaivališkas priešinimasis carizmui irgi 
padeda įsijungti į „kovą dėl kultūros“. 

Ši liaudyje slypinti jėga rašytoją džiugino ir baugino. 
„Pragiedruliuose“ Vaižgantas nukreipė ją nacionalinės 
sąmonės linkme, pastarąją suprasdamas kaip nepriklauso- 
mą nuo klasinės padėties bei kitų visuomeninės būties for- 
mų. Tokią jėgą kūrinyje įprasmina ir personifikuotos gam- 
tos būtybės — Alaušas, Valiulis, Juodžius. Pasak auto- 
riaus, čia yra pirmoji pakopa, iš kurios išsikristalizuoja 
nacionalinė sąmonė, kurią remiasi visa nacionalinė kultūra. 
Sioje pirmykščio žmogaus pasaulėvaizdžio, liaudies kūry- 
bos ir romantizmo pasaulėjautos dirvoje Vaižgantas paro- 
do ne tik Burzdulį — Juodžiaus „žynį“, bet ir Saulių — 
Valiulio „žynį“. Tik Valerui prireikė daug metų, kol jis pa- 
kilo į aukštesnę pakopą, o Saulius iš pat vaikystės ieško 
„Lietuvos „Žodžio“. 

Saulius — Zigirydis Iešmantukas — retas atvejis kai- 
mo buityje. Saulių Vaižgantas lygina su jautriausiu ref- 
lektoriumi, kuriame atsimušė „vaizduotės svajonės, gam- 
tos slėpiniai ir grožybės“ (P, II, 95). Iš saulės jis išmoko 
ieškoti šviesos, iš Popšutės ir kitų slėpiningų kalne- 

lių — ilgėtis laisvės, iš pasakų ir padavimų — drąsos ir 
užsispyrimo. Šis personažas primena aušrininkus, kuriems 
būdinga romantinė pasaulėjauta, emocinių motyvų iškė- 
limas, praeities garbinimas. Apskritai Saulius yra nerea- 
listinis personažas. 

Antra vertus, net ir Saulius susiejamas kūrinyje su rea- 
lia aplinka. Jį matome kaimo kasdienybės ir šeimos atmos- 
feroje, kuri irgi prisidėjo prie nacionalinės sąmonės 
ugdymo. Vaizduodamas Iešmantų šeimą, kaip ir kitas šei- 
mas, rašytojas žvelgė į jas per nacionalinės kultūros priz- 
mẹ. Šeima jam — nacionalinės kultūros sargas, savotiškas 
nacionalinių tradicijų, etinių vertybių transformatorius. 
Čia dedami žmogiškumo ir nacionalinio charakterio pa- 
matai. 

Nacionaliniu charakteriu, vadinamąja „tautos dvasia“, 
lietuvių literatūroje itin susidomėta po 1905—1907 metų 
revoliucijos. Tokia problema būdinga neoromantizmui. 
„Tautos dvasios“ ir tautos dvasinės kultūros apraiškų 
vieni ieškojo tautosakoje (S. Kymantaitė-Čiurlionienė, 
J. Lindė-Dobilas), kiti — primityviame žmogaus pasaulė- 
vaizdyje (V. Krėvė). 

Meno nacionalumo klausimą kėlė ne tik neoromantizmo 
atstovai. Jau V. Belinskis teigė, kad nacionalumas yra bū- 
tina meno savybė, kad žmogus be tautybės yra ne tikra 
būtybė, o tik abstrakti sąvoka. Žmogus neizoliuotas nuo 
tautos ir Žemaitės, A. Vienuolio, ypač J. Biliūno prozoje, 
nes pats istorinis metas kėlė literatūrai uždavinį žadinti ir 
stiprinti lietuvių liaudies nacionalinį sąmoningumą. Lietu- 
vių tautai, kovojančiai už teisę būti savimi, siekiančiai kul- 
tūrinio ir politinio savarankiškumo, realistinė lietuvių li- 
teratūra irgi padėjo ugdyti savimonę. 

Vaižganto „Pragiedruliuose“ nacionalinio charakterio 
problema itin pabrėžta. Vaizduodamas Šešiavilkių ir Vid- 
mantų, Iešmantų ir Narvilų šeimas, rašytojas pirmą kar- 
tą lietuvių prozoje tiek dėmesio skiria etniniam ryšiui 
atskleisti. Vaižgantą domina, kaip šeimos, susietos bend- 
ra nacionaline kultūra, jungiasi į stambesnius etninius 
vienetus (žemaičius, aukštaičius), iš kurių ir susidaro tau- 
ta. „Pragiedruliuose“ jungiamas individas, šeima ir tauta, 

per šeimą sprendžiamos tautinės problemos. Atskira šei- 
ma, kad ir kaip plačiai būtų rodoma, vis dėlto yra ne vaiz- 
davimo tikslas, o priemonė tautos vaizdui kurti. Todėl ir 
„Pragiedrulių“ veikėjai ne tik visuomeninių idėjų reiškė- 
jai, valstiečiai ar inteligentai, bet ir nacionalinio charak- 
terio atstovai. 

Ryškindamas „lietuvio tipą“, t. y. nacionalinį charak- 
terį, Vaižgantas, kaip ir publicistikoje, vadovavosi idealis- 
tine samprata, atskyrė nacionalinį charakterį nuo sociali- 
nių šaknų. Tačiau visuomeninės psichologijos ir etinių sa- 
vybių meninė analizė padėjo autoriui atskleisti ir kai ku- 
riuos būdingus „lietuvių būdo“ bruožus. 

Prie „pastovių“ lietuvio savybių Vaižgantas, pavyz- 
džiui, priskiria dorą, kuri persmelkia visą „lietuvių bū- 
dą“, „švelnumą ir šindies gerumą“. Lietuviai yra balsiakal- 
biai — tai irgi „jų atviros, neveidmainės širdies ženklas“. 
Štai „doro lietuvio“, „sveikaširdžio“ charakteristika: 
„Darbštus, sumaningas, blaivus ūkininkas, pavyzdingas 
šeimininkas, didžiulio būrio vaikų tėvas, <...> nesusi- 
tepęs jokiomis neteisybėmis“ (P, II, 44—49). Lietuvio do- 
ros tvirtovė Vaižgantui ir yra šeima. Šeimoje įgytais ver- 
tės matais gyvenimą vertina Aleksys Taučius, Jokūbas 
Niaura, Petras, Napalys ir Marytė Šešiavilkiai, Darata 
Vidmantaitė. Rašytojas pabrėžia tėvų ir vaikų vidinį pa- 
našumą, kuris kartais esti ir koniliktų priežastis (Viliaus 
ir Anso Vidmantų, Benedikto ir Petro Sešiavitkių), bet daž- 
niau tėvų ir vaikų santykiai itin darnūs (Taučių, Iešmantų, 
Narvilų šeimos). 

Vaižganto vaizduojamoje lietuvių šeimoje garbingą 
vietą užima moteris. Požiūriu į moterį rašytojas matuoja 
ir vyro, ir visos tautos moralinį ūgį. „Namų karalienė“ 
„Pragiedruliuose“ yra Taučiuvienė („Buvo ji grynas se- 
novės moteriškių tipas, per visą amžių nesimainančių savo 
jausmais“ — P, II, 25). Tokios Iešmantienė ir Narvilienė, o 
Sešiavilkių namuose šis vaidmuo tenka Petro žmonai Ve- 
rutei, kuri buvo „vyrų taikintoja, riejesčių stabdytoja“ (P, 
I, 93). Todėl Vaižgantui šeima natūrali ir būtina kiekvie- 
nos meilės intencija. Ir tai labai svarbu kaip tik moteriai, 
net jos vaidmeniui visuomenėje („Meilė moterišką ne tik 

griuvėsiais apkrauna, dar ją visą sugriauna ir atstato jau 
visai kitą asmenį, skiriamą šeimynoje gyventi“— P, I, 
148). Oną Knistautaitę meilė „virte suvirino“, nes ji ne- 
įveikė savo gaivališkos prigimties, o „kovoje su savim są- 
jungininkų nerasi: reikia pačiam vienam ištesėti“. Todėl 
nieko nepadėjo Onai ir „kova už kultūrą“. Tik padarė ją 
išdavike. Ona Knistautaitė — dramatiškiausias moters pa- 
veikslas „Pragiedruliuose“. 

Vaižgantui žmogus ne tik visuomenės, bet ir gamtos 
dalis. Rašytojas mėgsta gretinti žmogų su kitais gyviais, 
pavyzdžiui, Aleksį ir žiogą („Taip ir gyventų Aleksys iš- 
tisą dieną viename paantvalnyje ir gyventų pilnu gamtos 
motinos gyvenimu; nei jam nusibostų, nei pakyrėtų, nei 
jis pasijustų pats vienas beesąs draugėje brolių žioge- 
lių“-— P, TI, 64), Napalį ir buliuką Murzą (Napalys „kaip 
Murza“— P, I, 399), Saulių ir Laukį („„... tarp Sauliaus ir 
buliaus buvo vienodumas ne tiktai burnų baltumo, bet ir 
lyg sielų bendrumo. Panašumas gėdos nedaro“— P, II, 
125). 

Vaižganto vaizduojamam žmogui ypač sunku apvaldy- 
ti instinktyvųjį „meilės šauksmą“, kuris su begaline jėga 
užvaldo („Paties gamtos tikslingumo dėsnio niekas ne- 
atmainė ir neatmainys iki pabaigai mažiausios gyvybės“ — 
P, I, 396). Tuomet gali padėti taip pat tik šeima, kur glū- 
dinasi ir doros apvalkalą įgyja instinktai. Šeimos morali- 
nė atmosiera išryškina „dvasiškumo kibirkštis“. Vaižgan- 
tiška šeimos, kaip etninės ir nacionalinės vertybės, sampra- 
ta artima Vydūnui („Namų ugnelės“ įvaizdis pakartoja- 
mas ir „Pragiedruliuose“). 

Lietuviai Vaižgantui — jausmo žmonės. Protas pajun- 
giamas įspūdžiui, mintis — instinktui. Rašytojui atrodo, 
kad žmogų valdo „omė“. Antai Marytė „negalvojo, nieko 
nemokėjo galvoti. Ji — jautė, ir gana“. „Ome“ daug ką 
suvokia Saulius, tik ja vadovaujasi Valeras Burzdulis 
(„Jis nemokėjo galvoti, nežinojo, kam ir ko“— P, II, 183). 

Lietuvių jausmingumą Vaižgantas vadina lyriškumu. 
Tai pats svarbiausias „lietuvių būdo“ bruožas. Su šia „bū- 
do“ savybe susijęs, pasak Vaižganto, ir lietuvių kūrybin- 
gumas („Tu tik stebėkis gausybe artistinės lietuvių kūry- 


6. Vaižgantas 161 


bos“— P, I, 385). Kūrėjais rašytojas vaizduoja Saulių, gie- 
dantį himnus saulei ir „Lietuvos žodžiui“, Valerą — Tošy- 
nės meistrą, Aleksį Taučių, Petrą ir Napalį Sešiavilkius. 
Jiems visiems būdingas vidinis nerimas, kuris ir pagimdė 
ilgesingas dainas, tautosaką ir tautodailę. 

Vaižgantas pabrėžė ir kultūros tradicijų vaidmenį tau- 
tos „būdui“. „Pragiedrulių“ veikėjai dainuoja, eiliuoja ir“ 
perfrazuoja liaudies dainas, domisi tautodaile, nes, Svieš- 
tavičiaus žodžiais, liaudies kūryboje atsispindi tikroji dva- 
sinė kultūra, ne ta, kuri „skaisčiai blizga“, o ta, „kuri sten- 
gia tokių švelnių jausmų žmones padaryti“ (P, I, 385). 
Si tradicija irgi ugdo kitokios buities prošvaisčių, pragied- 
rulių ilgesį. 

„Pragiedruliuose“ „lietuvio būdą“ sąlygoja aplinka. To- 
dėl etninėmis savybėmis skiriasi aukštaičiai — vaduviškiai 
ir žemaičiai — gondingiškiai. Aukštaičių „sumanymai, daž- 
nai labai talentingi, kaskadomis purkščia aukštai aukš- 
tai, o kol nukrenta papraston prozinėn „žemėn“, išdulka 
smulkiais lašeliais, maža kiek bedrėkindami“ (P, I, 269), 
o žemaičiai — „žemės sanitarai“, „gyvenimą gyvena, var- 
gą vargsta, seka kurmius ir sliekus — vaikštinėja žemai“. 
Vaižgantas pabrėžia, kad laikas daro savo korektyvas. „Ko- 
va dėl kultūros“ daug ką išjudino, „nebetilpo piliečiai kai- 
lyje“, ėmė nerimauti. „Nauji rūgimai“ savaip palietė vi- 
sus „Pragiedrulių“ veikėjus. O juk lietuviai, pagal rašyto- 
jo kencepciją,— tinginio žmonės (visiems žinomas „nedo- 
vanotinas lietuviškas nerangumas, apsileidimas, ištižimas. 
Vadinkite, kaip sau norite“— P, I, 182). Jie linkę daug ge- 
ra norėti, bet nieko neveikti, dėl to dažnai ir „šliaužioja 
per amžius ištrintais keliais“ (P, I, 81). 

Kaip antitezė „lietuviškam tinginiui“ „Pragiedruliuo- 
se“ parodomas veiklaus lietuvio idealas. Svarbiausiais 
veiklumo pradais rašytojas laiko darbštumą, vitalinę kai- 
mo žmogaus jėgą. Žmogaus veiklumą rodo ir vidinis ne- 
rimas. Rašytojas simpatizuoja tiems personažams, kurie 
„Nori pažvelgti už horizonto“, „smelkia žvilgsnį į tolu- 
mą“, į „anapus“. O aukščiausia žmogaus veiklumo pakopa 
yra visuomeninė veikla: žmogus tampa „sau žmogumi“. 
Įsitraukęs į visuomeninę veiklą, žmogus praturtėja nau- 

ju — pilietiniu — jausmu. Antai Napalys „kūnu jis jautės 
esąs neatskiriama gamtos dalelė, taip ir siela kažin ko 
tokia pat dalelė. Dabar jis žinojo, tai visuomenės, ir įsi- 
mylėjo ją, kaip buvo įsimylėjęs gamtą...“ (P, I, 247). Toks 
žmogaus visuomeninis aktyvumas Vaižgantui — naujas 
„lietuvių būdo“ bruožas, o visai lietuvių prozai apskritai 
visiškai nauja žmogaus savybė. 

Apibendrindamas ankstesnes lietuvių literatūros išryš- 
kintas lietuvio etnines savybes ir atskleisdamas naujų 
nacionalinio charakterio bruožų, „Pragiedruliuosę“ Vaiž- 
gantas sukūrė savitą veikėjo nacionalinį atvaizdą. Jis nė- 
ra sutelktas vieno veikėjo paveiksle. Akcentuojami įvairūs 
nacionalinio charakterio bruožai išsklaidyti po di- 
džiulę kūrinio erdvę. Nacionalinis charakteris, kaip ir ko- 
vos už nacionalinę kultūrą vaizdas, susiklosto iš gausių 
personažų paveikslų ir fono. Čia dar reikia pridurti, kad 
nacionalinio charakterio apibūdinimas apskritai yra silp- 
na „Pragiedrulių“ problematikos vieta, nes rašytojo meni- 
niam mąstymui dažnai pritrūksta dialektiškumo (neįžvel- 
giama jokių prieštafavimų tarp moralinių, psichologinių, 
istorinių ir nacionalinių savumų), stokoja vaizduojamų 
dalykų socialinio įvertinimo. 

„Pragiedruliai“— sudėtingos problematikos kūrinys, ir 
savo pasirodymo metais, ir dabar dominantis daugiau ke- 
liamais klausimais. Vaižgantas lietuvių prozoje vienas 
pirmųjų palietė ne vieną kardinalinę epochos problemą, 
svarstė, kokie galimi atskiro žmogaus ir visos tautos atei- 
ties keliai. 


Poetikos ypatumai 


Plataus užmojo žanras, noras sukurti epopėjiškai di- 
dingą epochos paveikslą turėjo įtakos, pasirenkant vaizda- 
vimo būdus. „Pragiedruliuose“ Vaižgantas piešė epiškai 
platų, panoraminį Lietuvos gyvenimo vaizdą, reljefiškai ir 
plastiškai kūrė kaimo buities, papročių ir tradicijų scenas, 
portretavo veikėjus. Epiniai „Pragiedrulių“ vaizdai, ypač 

jų dideli mąstai, nebuvo lietuvių prozai įprasti tradici- 
niai aprašymai, bet skaitytojams imponavo kiek kiti kūri- 
nio poetikos principai. 

Epopėjos žanras reikalavo pakilaus stiliaus, daugia- 
prasinio vaizdo, ir Vaižganto žvilgsnis krypo į išskirtinius 
reiškinius, o ne į buitį. Ypatingumas, išskirtinumas tapo 
kūrinio poetikos dominante. 

Reiškinio ar žmogaus dvasios ypatingumą Vaižgantas 
dažniausiai užčiuopdavo, kai keliskart sugrįždavo prie tų 
pačių veikėjų, motyvų, įvaizdžių. Toks grįžimas ar pakar- 
„tojimas apskritai būdingas Vaižgantui, linkusiam į asocia- 
tyvų mąstymą. Tai rezultatas labai savitos pasaulėjautos 
ir meninio suvokimo, kai esminiai dalykai išsikristalizuoja 
tik remiantis ilgalaikiu patyrimu. Pavyzdžiui, viename pir- 
mųjų scenos vaizdelių („Nepadėjus nėr ko kasti“) pasirodė 
veikėjas Aleksys. Juo rašytojas išsakė doro valstiečio sie- 
kimą pasikliauti savo darbu, neieškoti gyvenime lengvų 
kelių. Antroje šio kūrinio redakcijoje (1916) Aleksys įgijo 
idealaus veikėjo bruožų, „dvasingumo kibirkštį“. O jau 
„Aukštaičių vaizdelių“ Aleksiukui, pakartodamas ir pra- 
tesdamas jo paveikslą „Pragiedruliuose“, rašytojas sutei- 
kė aukščiausią įvertinimą — padarė „piliečiu“. 

Iš pirmųjų Vaižganto kūrinių į „Pragiedrulius“ atėjo 
ir senieji Taučiai. Scenos vaizde „Namai — pragarai“ Tau- 
čiai — dori valstiečiai, skaudžiai pergyvenantys sūnaus 
nutolimą nuo kaimo etninio moralinio kamieno. „Aukštai- 

-čių vaizdeliuose“, ir ypač „Pragiedruliuose“, jie jau na- 
cionalinės kultūros reprezentantai. 

Daugelyje Vaižganto kūrinių pasikartojo personažas. 
Alijaušas. Jis pradžioje vaizduojamas ne kaip aktyvus vei- 
kėjas, o tik įvykių stebėtojas. „Pragiedruliuose“ jis tapo 
liaudies ilgamečio patyrimo ir išminties, tautos istorinės 
atminties reiškėju. Alijaušo lūpomis pasakojamas ir šiur- 
pus atsitikimas iš baudžiavos laikų — „Kvailių ašaros“. 

Tr pakartodamas ankstesnių kūrinių veikėjus, ir kurda- 
mas naujus personažus, Vaižgantas labiausiai domisi žmo- 
gaus „kitoniškumu“, kuo jis išsiskiria iš kitų tarpo, kuo 
„ypatinga jo sielos mechanika“. Visi „Pragiedrulių“ per- 
sonažai — tarsi aukštesni medžiai miške; visi jie „savotiš- 

ki“ („Ag ir toje pat lygioje pievelėje ne visos žolės ly- 
gios“ — P, II, 47). O yra veikėjų, kuriuose sutelktos tik 
retos, išskirtinės žmonių ypatybės. Tiesa, skirtumas tarp 
literatūros ir gyvenimo paprastai ir yra tas, kad knygose 
išskirtinių, neeilinių žmonių procentas gana didelis, tuo 
tarpu gyvenime — tai nėra ryšku, Vaižgantas šį literaiū- 
rai būdingą bruožą pasirenka kaip poetikos principą. Jis 
sutelkia savo vaizduojamų žmonių paveiksluose aukščiau- 
sio laipsnio ypatybes, nemėgsta vidutinybės ar bent ja ne- 
sidomi. Koncentruodamas aukščiausio laipsnio ypatybes, 
rašytojas dažnai pereina į romantizmo stilių  (Valeras 
Burzdulis, Saulius ir kt.). 

„Pragiedruliuose“ pasikartoja ir ankstesnių Vaižganto 
kūrinių atskiri motyvai bei įvaizdžiai. Vienas iš dažniau- 
sių — medžio įvaizdis. Jau monologe „Paskutinį kartą 
ąžuolas — senmedis simbolizavo istorinę atmintį. Senme- 
džio variantas „Pragiedruliuose“— Juodžiaus kelmas, ku- 
ris iš Vaduvų kraštovaizdžio realijos išauga į plačiapras- 
mį sąlygišką vaizdą. Juodžius, kaip ir Valiulis, Alaušas — 
„veikėjas milžinas“, fantastinė būtybė, sauganti tautos 
praeitį, ginanti jos teises. Ąžuolas — Juodžiaus senme- 
dis — irgi tapo Lietuvos atsparumo simboliu. 

Medžio simbolika ir „Pragiedruliuose“, ir apskritai 
Vaižganto kūriniuose atremta į lietuvių tautosakos tradi- 
ciją, turi ryšį su indoeuropiečių folkloru. Indoeuropie- 
čių tautoms medis, ypač ąžuolas, yra gyvybės simbolis. Iš 
medžio ar augalo kildinama visa Žmonija, o mirtis vėl 
atnaujina kontaktus su gyvybės medžiu. Be šios mitinės 
reikšmės, Vaižgantas suteikė medžiui naujų prasmių, ku- 
rios atitiko nacionalinio judėjimo atmosfera. 

Ne vieną prasmę „Pragiedruliuose“ turi ir dažnai pa- 
sikartojantys saulės, žemės, vandens įvaizdžiai, kurie pap- 
rastai irgi tampa simboliais!. Saulė „Pragiedruliuose“ ne 
tik gamtos realija, o įgyja vertybinės reikšmės. Ji nacio- 
naling sąmonę skatinanti jėga („Ilga, smarki „Žiema“ ir 


1 Vaižgantas, aptardamas Vydūno kūrybą, pastebėjo, kad sim- 
boliai gali būti ištisos scenos ir atskiri žodžiai, padedą susidaryti 
bendresnes sąvokas.— Iš J. Tumo archyvo. VVU BR, F I, F 299, 
p. 102. 

ūmas „Pavasario“ polaidis“), nacionalinio atgimimo sim- 
bolis. Todėl ir Zigfrydis Iešmantukas vadinamas Sauliu- 
mi. Saulės sinonimai veikale to paties semantinio lauko 
„Pavasaris“, „Vasara“, šviesa, pragiedrulis, o opozicija — 
„Ziema“, šiaurys. 

Saulė „Pragiedruliuose“ atspindi ir vaizduojamų žmo- 
nių mitinį mąstymą. Vaižgantas ją sieja su ugnimi su vis- 
kuo, kas šventa, su pačios žmogiškosios egzistencijos pa- 
slaptimi. Toks ryšys tarp Taučiuvienės ir ugnies, Taučiu- 
vienės ir saulės. Ugnis paslapties ryšiu jungiama ir su 
pačia žeme. Todėl taip stipriai rašytojo vaizduojamų va- 
duviečių atmintyje įsirėžė padavimas apie Gaidžkalnį, 
kur dega pinigai (P, 1I, 103), o į vaikų sąmonę — 
pasaka apie bernaitį — gyvačių karalių (P, II, 40). „Pra- 
giedrulių“ žmonių pasaulėjautoje nenutrūkęs mitinis ryšys 
tarp žemės ir žmogaus, saulės, ugnies ir žmogaus, moters 
ir žemės. Tokia pasaulėjauta yra vienas iš Vaižganto me- 
taforikos šaltinių, iš tokios mąstysenos išaugo daugelis 
„Pragiedrulių“ alegorijų ir simbolių. 

Vaižgantas nesitenkina vizualiniu gamtos vaizdu: 
gamta ne peizažas, o veikėjas. Per jį dažnai autorius ryš- 
kina kitą prasmę. Ąžuolas — Juodžiaus kelmas — rašyto- 
jui ir Lietuva, jos praeitis, Saulė taip pat Lietuvos laisvės 
simbolis. Šitų vaizdų negalima laikyti lygiareikšmiais su 
ankstesnėmis Vaižganto alegorijomis (pvz., „Vebronių bui- 
tis“), kur aiškiai atskirta tiesioginė prasmė nuo netiesio- 
ginės. Ankstesnėse alegorijose abi prasmės neverifikuotos 
(„žiemkentės“ ne lietuviai, tik juos reiškia, Lapinas — ne 
carizmas, o tik reiškia carizmo sauvaliavimą). Tuo tarpu 
„Pragiedrulių“ alegorijos paprastai turi esminio tapatumo, 
tikrumo: Juodžiaus senmedis ne tik reiškia Lietuvą, bet 
yra pati Lietuva, būtent jos gamta. 

Vaižgantas sukūrė labai savitų ir originalių alegorijų. 
Tai Napalio sapnas, „Lietuvos „Žodis“, „bitės“ ir „bičiuo- 
liai“. Savo „mechanizmu“ tos alegorijos yra metaforos, iš 
dviejų gretinamų narių tepasakomas vienas ir jam suteikia- 
ma apibendrinanti reikšmė. „Pragiedrulių“ alegorijos-me- 
taioros kartais turi atskirą siužetą, kuris irgi slepia 

perkeltinį, paprastai visuomeninį turinį. Skaitytojas orien- 
tuojamas giliau skverbtis į tekstą, jam siūlomos sudėtin- 
gesnės „žaidimo taisyklės“ (,,...ne viskas yra, ką žmonių 
akys temato; kad dar yra, ko žmonės nemato ir reta kas 
tejaučia“— P, II, 123). 

Asociacijomis pagrįstas Vaižganto meninis mąstymas 
leido jam sėkmingai kurti alegorijas ir simbolius. Rašyto- 
jui atrodė, kad alegorija paprastesnė už simbolį. Bet „Pra- 
giedruliuose“ jos irgi sudėtingos, dažnai virsta simboliais. 
O simboliai, gerokai abstrahuoti, irgi neatitrūksta nuo rea- 
lybės. Alegorijos ir simbolio sintezę reiškia kūrinyje ir to- 
kie įvaizdžiai kaip tvanas, žiema, pavasaris, pragiedrulis, 
kurie turi didelę meršnę sugestiją. 

„Pragiedrulių“ meniniams vaizdams apskritai būdinga 
polisemija, kūrinyje vyrauja  metaiorinis vaizdavimas. 
Vaižgantas mėgsta suartinti ir sugretinti reiškinius iš pa- 
čių tolimiausių bei skirtingiausių sričių. Ir vaižgantiškoje 
metaioroje ypač stiprus nepanašumo santykis tarp tikro- 
vės realijų. Užtat jos — įsimenančios ir įspūdingos. Jau 
Aristotelis, apibrėždamas metaforą kaip vieno daikto žy- 
mių perkėlimą kitam, pagrįstą panašumu, iškėlė, kad di- 
delį efektą duoda būtent skirtingų požymių sugretinimas, 
Nesant metaioroje skirtingų polių, įspūdis visada susilp- 
nėją.! 

Kurdamas metaforą, Vaižgantas retai tepasitelkia spal- 
vą (ir apskritai kūrinio vaizduose spalva nevaidina di- 
desnio vaidmens, vyrauja balti ir juodi tonai), nedaug ir 
garsinių metaforų. Vaižgantas linkęs į veiksmo ir būsenų 
polisemiją, kuri ir suteikia rašytojo metaioroms origina- 
lumo, o vaizduojamiems reiškiniams išskirtinumo. „Pra- 
giedrulių“ metaforoms būdinga judesio, emocijų kaita, o 
metaforų širdis — veiksmažodis. Ypatingą vietą tarp šių 
metaforų užima įspūdžio metaforos. 

Metaforos „Pragiedruliuose“ dažniausiai apima ištisą 
epizodą ar net skyrių („Menkių gabenimas“, „Tūtinai“ ir 
kt.)! Lyginimas išsišakoja į atskiras vizualines ir prasmi- 
nes atšakas, kurios savo ruožtu vėl išreiškiamos metafo- 


1 Acnyc B. Bonpoce1 TeopuH n ncTopHK. — M., 1968, c. 34. 

romis. Pagaliau pats faktas, kad veikėjai kultūros darbą 
dirba slapukaudami, gudraudami, irgi yra metaforiškas, 
Skaitytojui kartais net sunku susigaudyti toje gausybėje 
„kitoniškumų“ bei „ypatingumų“, suprasti vaizdines ir 
prasmines skirtybes, ir pats autorius kaip pasakotojas atei- 
na į pagalbą: „Ką reiškia atskiras žmogus mūsų ar mūsų 
krašto smaugėjų visuomenėje? Reikia keršto iš visos tau- 
tos, iš viso pavergtojo krašto, kurs pačiame šaltinyje už- 
tvenktų nedorybės srovę. Reikia ištiso tvano, kad visą se- 
novinį raugą nuplautų. Reikia smarkios audros, kuri nu- 
griautų nuo visuomenės tamsios nakties slogutį. Tik kad 
susidarytų tvanas, reikia daug daug lašų, kad ilgai ilgai 
lašėtų; vienas, dešimt, šimtas čia neprilašins. Tai gali pa- 
daryti tik šimtai tūkstančių. Ir audros vienas nejpūsi: taip 
pat reikia daugelio pūtėjų; juo daugiau bus, juo didesnę 
audrą sukels. Lašintojai ir pūtėjai — tai tie suimtieji; tai 
tie, kurie jums šį „prūsinių bičių“ spiečių siunčia.“ (P, 
II, 150—151). : 

Metaforiška „Pragiedrulių“ vaizdų prigimtis reikalauja 
nuolatinės kaitos. O tai labai artima Vaižgantui, kurio 
meninis mąstymas nėra izoliuotas, imanentiškas dvasios 
vyksmas, o nuolatinis bendravimas su išoriniu pasau- 
liu. Vaižganto monologas nuolat pereina į autodialogą, 
poetinė metafora skverbiasi į daiktų ir reiškinių tarpusavio 
ryšius. Metafora apskritai priešiška negyvam, statiškam 
tikrovės atkūrimui ir yra labai išsivysčiusio meninio mąs- 
tymo savybė. Tokios meninės mąstysenos rezultatas gau- 
sios reminiscencijos, ypač literatūrinės, kurios dažnai taip 
pat yra savotiškos metaforos. Tai V. Kudirkos, Vydūno, 
A. Baranausko motyvai, įvaizdžiai ar net tekstai, kūrinio 
atmosferoje įgyjantys papildomų prasmių. 

Metaforos, alegorijos, simiboliai padėjo Vaižgantui su- 
kurti „Pragiedruliuose“ ypatingą meninį pasaulį, kurį val- 
do ir savi dėsniai bei įstatymai. Užčiuopdami to pasaulio 
realų pamatą, ryškius istorinės epochos atspindžius, tu- 
rime neužmiršti, kad „Pragiedruliai“ ir tikrovės, ir rašy- 
tojo idealo projekcija. Kūrinyje susijungė realybė ir rašy- 
tojo svajonė, tai, kas buvo ir ką norėjo Vaižgantas ma- 
tyti. 

„Pragiedrulius“ Vaižgantas manė dar taisyti ir tęsti. 
„Montuodamas“ kūrinį, jau Vilniuje rašytojas kaupė nau- 
ją medžiagą ir parašė keletą epizodų, kurie turėjo sudary- 
ti „Pragiedrulių“ IV dalį — „Aldrą“ („Audra“). Kai ku- 
riuos vaizdus netrukus paskelbė spaudoje („Tėvo paliki- 
mas“?), kiti epizodai iki šiol tebėra rankraščiuose („Kaip 
Taučiai mini Aleksį kalėjime“, „Atminimai vaikystės“, 
„Proletariato šventės“ ir kt3). Į „Pragiedrulius“ turėjo jei- 
ti ir vėliau spaudoje skelbti fragmentai „Nauja pajėga“*, 
„Pirmasis protestantas“. 

„Aldroje“ (rašytojas lygiagrečiai rašė ir „Audroje“) 
numatyta pavaizduoti „mažoji“ revoliucija, t. y. 1905 metų 
įvykiai, pratęsti ankstesnių „Pragiedrulių“ veikėjų likimą. 
Artėjančios „mažosios“ revoliucijos nuojauta išsakyta bu- 
vusio dvarininko Sviesčiaus lūpomis: „Aš revoliucijos ne- 
suprantu ir jos eigos neatspėju. O kad ji bus, kad jos rei- 
kia laukti, tai nereikia nė pranašo, jei caras pralaimės ja- 
ponų karą.“ Fragmentuose susiduriame su grįžusiais iš 
tremties „Gondingos krašto“ veikėjais (Gintautu, Darata 
Vidmantaite, Napaliu Sešiavilkiu). Jie kol kas klausytojai 
„protestanto“ Rimučio Vizgirdos agitacinių kalbų („Pir- 
masis protestantas“)?. Didesnius vaidmenis gauna kai ku- 
rie ankstesnių knygų buvę antraeiliai personažai (Gied- 
rienė, jos duktė Karusė), atsiranda naujų veikėjų (gydyto- 
jas Konstantinas Matjošauskas, jo dukterėčia Sabina), iš 
kurių išsiskiria Kipras, pirmas darbininko paveikslas Vaiž- 
ganto kūryboje (Kipras dirbo fabrike, dalyvavo darbininkų 
„konspiracijose“, išsiųstas iš Peterburgo, slapstėsi nuo ka- 
riuomenės pas daktarą Matjošauską). Veiksmas perkelia- 
mas į naujas Lietuvos vietas — Zarasų kraštą (nors veikė- 


2 Vaižgantas. Tėvo palikimas.— Skaitymai, 1922, kn. 16, p. 3— 
45. Rankraštis.— VVU BR, F I, F 269, p. 23—65. 

š Tumas J. „Pragiedrulių“ IV daliai paruošiamoji medžiaga.— 
VVU BR, F 1, F 269, p. 75—161, 219—297; 235—237. 

t Vaižgantas. Nauja pajėga.— Gubos, 1927, Nr 2, p. 14—32. 

5 Vaižganlas. Pirmasis protestantas.— Rytas, 1927, balandžio 14, 
19. 

ê J šį skyrių Vaižgantas vėl įjungė dalį teksto iš „Vaduvų 
krašto“ pirmosios redakcijos fragmentų: „Trošku—neužtrokšiu“ ir 
„Saulėgrąžos“, 

jai kilę iš Vaduvų, kur „garsėjo Nečionių ir Denionių jau- 
nimas... kur Pašvenčiuose vikaravo Vizgirda... Netoliese 
Aužbikų ir Geišių kaimai... Saveikių dvarelis“7) ir naujus 
įvykius (rusų-japonų karą, spaudos grąžinimą, revoliuci- 
ją). 

Sioje dalyje, kaip ir „Pragiedruliuose“, Vaižgantas nu- 
matė remtis „tikrais atsitikimais“, faktais. Laiške L. Di- 
džiulienei 1925 m. rašė: „Manęs laukia „Pragiedru- 
lių“ <...> „Audra“, kur aš ketinau vaizduot 1905 me- 
tus. Bet manęs neiniormuoja tie, kurie smarkiau dalyvavo 
to laiko revoliucijoje. Jei Tamstos vaikai mane priimtų su 
interviu, kaip beletristą, ne špioną (juk viskas pasibaigė), 
aš mielai į juos nuvažiuočiau. Man reikia tipų ir epizodų, 
ne istorijos“. L. Didžiulienė rinko Vaižgantui atsimini- 
mus ir tvirtino, kad „Aldrai“ „medžiagos daug daug yra“? 

„Aldros“ Vaižgantas nepabaigė, o 1929 m. išleido 
„Šeimos vėžius“, pavadindamas juos „Pragiedrulių“ III to- 
mu”. Bet tai buvo atskiras kūrinys, kitu aspektu liečiantis 
visuomenę ir „kovą dėl kultūros“. Rašytojas puoselėjo. ir 
dar vieną sumanymą, norėjo prie „Pragiedrulių“ prijung- 
ti apysaką „Dėdės ir dėdienės“, prateęsdamas Mykoliuko 
likimą ir atvesdamas šį veikėją į kovą dėl nacionalinės 
kūltūros. Tačiau teparašė taip pat tik kelis „Dėdžių ir dė- 
dienių“ tęsinio epizodus. Taip ir liko „Pragiedruliai“ dvie- 
jų tomų, trijų dalių veikalas („Gondingos kraštas“ I, 
II d., „Vaduvų kraštas“ III d.), kuris turinio ir formos at- 
žvilgiu sudaro visumą. 

„Pragiedruliai“ turėjo didelės reikšmės visai lietuvių 
prozai. Tai pirmas toks monumentalus kūrinys apie kai- 
mą, reprezentavęs visos lietuvių prozos brandumą. Todėl 
norėta „Pragiedrulius“ versti į kitas kalbas. Kūriniu su- 
sidomėjo O. Milašius ir K. Balmontas, kuris sutiko reda- 
guoti „Pragiedrulių“ vertimą į rusų kalbą. O. Milašius 


7 Tumas J. Paruošiamoji medžiaga „Pragiedrulių“ IV daliai — 
VVU BR, F I, 269, p. 25. 

* L. Didžiulienės-Zmonos susirašinėjimas su J. Tumu-Vaižgan- 
tu.— Literatūra ir kalba.— V., 1957, t. 2, p. 390. 

* Ten pat, p. 386. 

10 Vaižganto raštai. — K., 1929, t. 15. 

rengėsi versti į prancūzų kalbą!!. Šią idėją karštai palaikė 
J. Tysliava. „Pragiedrulių“ išvertimu į kitas kalbas ėmė 
rūpintis ir pats autorius („Savo „Pragiedrulių“ kaišioti, 
kad juos bent dalimi parodytų Europai, būtų — naujiena, 
skelbtų, „surastų naują tautą — lietuvius“, tai gal ir ge- 
rai būtų kai ką išvertus prancūziškai“)'?. Bet kitomis kal- 
bomis, be atskirų epizodų rusiškai, „Pragiedruliai“ taip ir 
nepasirodė. 


" N. Vikaro ir K. Balmonto laiškų (1926.XII.14, 1926.X1I.21) 
kopijos.-- J. Tumo archyvas. Viešoji korespondencija (1893—1929) — 
VVU BR, F I, F 26, p. 94. 


12 J, Tumo-Vaižganto laiškas (1926.X.28) artimiesiems, 


LITERATŪROS IR KULTŪROS AUKšTUMOS 


Apie talentingą žmonių savotiškumą Vaižgantas rašė: 
„Vieni, vientisieji, atitinka tikrąjį savo pašaukimą, kaip 
kirvis kotą, ir jau per visą amžių jo nebepaleidžia ( 
Kiti, šakoticji (...) blaškosi, dirbdami dešimteriopus dar- 
bus“ (VR, IV, 155). Tiems, antriesiems, priklausė ir pats 
rašytojas. Tik peržengęs penkiasdešimties metų slenkstį, 
jis atsidėjo literatūrai (tiesa, trumpam „murkteldamas“ į 
„politikos eketę“). Vaižgantas tvirtai ėmė kopti į literatū- 
ros aukštumas. Tuoj po „Pragiedrulių“ parašė vieną me- 
niškiausių savo kūrinių — „Dėdės ir dėdienės“. Rašytojo 
darbą lydėjo J. Tumo, literatūros mokslininko bei kritiko, 
veikla. Vaižgantas tapo ir vienu iš populiariausių to lai- 
ko žmonių. 


„Dėdės ir dėdienės“ 


Vaižgantas savo kritikos straipsniuose siūlė lietuvių 
prozai atsigręžti į gyvenamojo meto tikrovę. Apie 
1920 metų literatūrą jis rašė: „mūsų dailioji literatūra 
neatšviečia dabartinės visuomenės. Kraunasi nauji tipai: 
valdininko, aferisto, spekulianto, fabrikanto, valstybės vei- 
kėjo, net mokslavyrio, keičiasi sodžius <...>, riejasi 
partijos ir duoda netaikių žmonių: atgyja ir į politiką ki- 
šasi katalikybė. Visa tai nauja; viso to pas mus seniau 
nebuvo. Nejaugi mūsų rašytojai viso to nemato? <...> 
Išsiaiškinimas ir pateisinimas tėra vienas — visi tebesame 
chaose, susidrumstę; dar nėra pastovumo visuomenėje ir 
valstybėje, tai ir naujieji tipai dar nesuskubo įsibrėžti į 
gyvenimą ir jo veidrodį — literatūrą“ (VR, IV, 81—82). 
Tų „naujų“ tipų nebuvo Vaižganto „raštų rašte“ „Pra- 
giedruliuose“, kuriame pavaizduoti kad ir netolimi, vis 
dėlto praeities laikai, nacionalinio judėjimo metai. Paga- 
liau ir kiti antrojo dešimtmečio lietuvių prozininkai — 
V. Krėvė, A. Vienuolis, — taip pat vaizdavo praeitį. Rašy- 

tojai ne tik nesuspėjo, kaip manė Vaižgantas, atspindėti 
pakitusio gyvenimo. Buvo ir kitų priežasčių: visuomenę ir 
rašytojus dar stipriai veikė buržuazinės „Nepriklausomy- 
bės“ iliuzijos. Tokiame visuomeninių nuotaikų kontekste 
pasirodė ir „Pragiedruliai“, ir apysaka „Dėdės ir dėdie- 
nės“. 

Kupinas iliuzijų ir Juozas Tumas persikėlė į Kauną. 
Jis — „sprogstantis optimistas“, anot V. Krėvės, — nuošir- 
džiai tikėjo, kad buržuazinė Lietuvos valstybė suras tinka- 
miausią kelią į „tautos labą“. Reikia tik visiems dirbti, 
reikia sukurti- tokią aplinką, kuri leistų plačiausiai pasi- 
reikšti tautai ir atskiram žmogui. Visuomeninė situacija ir 
paties Vaižganto pasaulėjautos optimistiniai pradai pa- 
veikė apysakos „Dėdės ir dėdienės“ problematiką. O me- 
džiagos kūriniui rašytojas sėmėsi iš pobaudžiavinio kaimo 
buities, jam geriausiai sekėsi vaizduoti tai, kas ilgai ne- 
šiota atmintyje. 

Didelė apysakos meninė vertė, visada skaudžiai aktua- 
li žmogaus likimo tema, saviti charakteriai pelnė jai po- 
puliarumą. Apysaka žymėjo Vaižganto kūrybos viršūnę ir 
visos lietuvių prozos brandą. 

„Dėdes ir dėdienes“ Vaižgantas spausdino „Skaitymų“ 
žurnale (1921). Atskira knyga apysaka pasirodė „Vaiž- 
ganto raštų“ X tome (1929). Kūrinio meninę vertę lėmė 
vaizduojamų žmonių paveikslai. „Rimuose ir Nerimuose“ 
rašytojas atskleidė psichologinius ir etinius žmogaus po- 
elgių motyvus. „Pragiedruliuose“ tuos motyvus papildė 
nacionalinio charakterio premisomis, o apysakoje „Dėdės ir 
dėdienės“ parodė ir socialines vaizduojamų žmonių elge- 
sio prielaidas. Tai padėjo ypač giliai pavaizduoti žmogų. 
Zmogaus koncepcija sudaro visą kūrinio šerdį. 


Žmogus „..tam tikras socialinis vienetas“ 


Apysakos veikėjai „dėdės“ — žemiausios socialinės pa- 
dėties žmonės baudžiavos metais. Jie ėjo dvigubą lažą: 
dirbdavo ir giminaičiams, pas kuriuos gyveno, ir dvarui. 

„Dėdžių“ tradicija giliai buvo įleidusi šaknis Rytų Lie- 
tuvos kaime. Ūkio šeimininku dažniausiai galėjo tapti tik 
vienas brolių, o kiti turėjo gyventi drauge, dirbti, kad ne- 
nuskriaustų brolio šeimos. Jie neturėjo teisės vesti ir toje 
pat vietoje sukurti antrą šeimą. Brolio šeimai „įsitvirti- 
nus“, jie jau būdavo per seni vesti, likdavo įnamiais. 

„Dėdžių“ tradicija, ilgus metus viešpatavusi Lietuvoje, 
turėjo socialinį charakterį ir buvo ano meto ekonominių 
sąlygų padaras. Baudžiavinėje santvarkoje visa žemė pri- 
klausė dvarininkų saujelei, o valstiečių sklypai tokie ma- 
ži, kad negalėjo išmaitinti kelių šeimų. Dar didesnis že- 
mės susmulkinimas būtų pasmerkęs juos visiškam skur- 
dui. Ši „dėdžių“ tradicija — tai tam tikra patriarchalinių 
santykių forma, kurį laiką išlikusi ir įsitvirtinus kapita- 
lizmui. 

Požiūrį į „dėdes“ kaip „socialinį vienetą“ šeimoje bei 
ano meto visuomenėje Vaižgantas lakoniškai suformulavo 
apysakos įžangoje. Visame kūrinyje, visoje apysakos vaiz- 
dų sistemoje taip pat stipriai juntamas socialinis podirvis. 
O akivaizdžiausias Mykoliuko dramoje, kuria ir grindžia- 
mas apysakos siužetas. 

Jo išoriniai metmenys gana paprasti: Mykoliukas myli 
Severiutę, ji irgi atsako nuoširdžiu jausmu, nors išteka už 
dvaro tijūno Geišės. Mykoliukas visam laikui pasilieka 
„dėde“ vyresniojo brolio šeimoje, o po baudžiavos panai- 
kinimo Dovydų įnamiais, „dėdėmis“ tampa ir abu Gei- 
šės — Rapolas ir Severja. Šių veikėjų dalia nelengva, visų 
gyvenimas susiklosto nesėkmingai. 

Pirmame apysakos skyriuje vienintelį kartą pavaizduo- 
jami sykiu visi trys veikėjai: Mykoliukas, Severiutė ir Ra- 
polas Geišė. Šiaip jau kiekvieno jų likimas rodomas at- 
skirai (skyriuose „Dzidorius Artojas — dėdė Mykolas“, 
„Laimingoji dėdienė Rapolienė“, „Karšinčius — dėdė Ra- 
polas“), tik gretinant veikėjų buitį ir dvasinius išgyveni- 
mus. Veikėjai „Dėdėse ir dėdienėse“ retai teparodomi kar- 
tu, nes tai ne įvykių, o psichologinė apysaka. Psichologi- 
niu etiudu kūrinį vadino ir pats autorius, 

Mykoliukas, palyginus su „Pragiedrulių“ veikėjais, nė- 
ra visuomeniškas, jis neveiklus. Tai ankstesnės gadynės 
žmogus, stipriai paveiktas baudžiavinės epochos dvasios. 
Ujamas dvare ir nainuose, Mykoliukas pasidarė „tylia ma- 
šina darytoja“, jo buitis tapo skurdi ir vienoda, o ir jis 
pats atrodė tik pilkas žmogus. Niekas jo ir nepastebėjo, 
niekas neprakalbino, niekam ir jis neturėjo ką pasakyti. 
Dirbo Mykoliukas vienas, ėjo vienas ir net šypsojosi tarsi 
pats sau. Ir vadino jį visi ne Mykolu, o tik Mykoliuku, tuo 
pabrėždami, kad jis „mažas“ žmogus. 

Toks Vaižganto pasirinktas pagrindinis veikėjas tiko 
apysakos idėjai išreikšti. Rašytojui rūpėjo parodyti, kaip 
„dėdžių“ tradicija slegia žmogų, o tai daug giliau galėjo 
pajusti ne veiksmo, o reileksijų žmogus, jautriai reaguo- 
jant asmenybė. Be to, „dėdės“ „socialinio vieneto“ padė- 
tis taip pat slopino aktyviuosius asmenybės pradus. Juk 
„dėdė“ — tai tik „ūkio inventorius“, „be kurio ūkis būtų ne 
ūkis, ir šeimininkas gautų išeiti elgetautų“ (VRR, I, 41). 
„Dėdė“. neturėjo jokių teisių, tik pareigas. Jas ir galėjo 
atlikti toks geraširdis, ramus, tylus žmogus kaip Mylkoliu- 
kas. 

Sitokio charakterio žmogus gana būdingas vaizduoja- 
mai epochai. Mykoliukas negalėjo būti nenuolankus ir ne- 
paklusnus. Šias savybes gimdė ir puoselėjo prievarta, sa- 
vivalė ir inertiškumu pritvinkusi baudžiavinio gyvenimo 
atmosfera. „„Mykoliuk, šen, Mykoliuk, ten“,— varinėjo jį 
dvaro tijūnas. Ir Mykoliukas ėjo „per kiaurą dieną, per 
kiaurus metus, per nemaža metų“ (VRR, I, 37). Jis įpra- 
to neprieštarauti, pilnomis baimės akimis sekė kiekvieną 
prievaizdo judesį, atlikdavo kiekvieną jo paliepimą. 

Savotiškai susiklostęs Mykoliuko gyvenimas lėmė jo 
santykius su kaimu, Niekieno neįvertintas ir nesuprastas, 
net artimiausio kaimyno neprakalbintas, jis vis labiau 
traukėsi nuo žmonių, susigūžė savyje, užsisklendė savo 
vidaus pasaulyje. Kaime jis pasidarė vienišas, visiems to- 
limas ir nesuprantamas. Ir pats Mykoliukas nežinojo, kas 
dėl to kaltas, nesuprato savo vienišumo priežasčių, o tik 
giliau už kitus jautė visas neteisybes ir reagavo taip, kaip 
jam diktavo prigimtis: „Tik jau toks jo buvo būdas: ne 

prieštarauti, ne ginti, ne pretenzijas kelti, tik vis gilyn į 
savo kiautą traiktis: juo skaudžiau, juo giliau, ir ten gy- 
venti savo gyvybe“ (VRR, I, 102). Apysakoje ir parodoma, 
kad nuoskauda ir gaivališkai pajausta socialinė neteisybė 
toliau ugdė Mykoliuko prigimtyje glūdėjusį kontemplia- 
tyvinį pradą, padarė jį dar neryžtingesnį. Mykoliuko vidi- 
nę dramą pagimdė koniliktas tarp asmenybės ir nepalan- 
kios socialinės aplinkos. l 

Toks konfliktas nebuvo naujas lietuvių prozoje. Jį kėlė 
V. Krėvė, A. Vienuolis, ypač romantizmo srovei artimuose 
kūriniuose. Bet minėtus autorius labiau domino ne tiek 
objektyvios sąlygos, sukėlusios tą konflikta, kiek jo reikš- 
mė žmogaus subjektyviam pasauliui. Tuo buvo norima pa- 
brėžti asmenybės išskirtinumą, kuris ir sudarė romantizmo 
kūrinių patosą. Asmenybės ir aplinkos susidūrimas dažnas 
ir XX a. pr. lietuvių realistinėje prozoje. Jis paprastai sie- 
jamas su pasipriešinimu visuomeniniam blogiui. 

Vaižgantas Mykoliuko ir aplinkos konflikto be atodai- 
ros nestiprina ir nenuveda iki kraštutinių kontrastų. My- 
koliuko užsidarymas savyje ir vienišumas vaizduojamas 
įprastomis kaimo buičiai formomis. Jis dirbo vienas, ėjo 
vienas, šventadieniais sėdėjo kur nors nuošaliau susigū- 
žęs: „Nei Mykoliukas žmonių šalinosi, nei į juos dėjosi. 
Patekęs į būrį, jo nepadidino; išsiskyręs iš būrio, jame 
žymės nepaliko“ (VRR, I, 38). Į Mykoliuko užsidarymą 
savyje, tylumą, niekur nesikišimą kaimas žiūrėjo kaip bū- 
tiną, „dėdės“ padėtį atitinkantį bruožą. 

Antra vertus, Šiukštų Mykoliuko vienišumas, uždaru- 
mas yra ne tik socialinis reiškinys. Mokėjimas susikurti 
savą pasaulį ir apsieiti be žmonių Vaižgantą domino ir 
kaip nejprastas, retas atvejis kaimo buityje. Rašytojo vaiz- 
duojamas Mykoliukas taip pat ne eilinis žmogus. Tai poe- 
tiškos prigimties išsiskyrimas iš kaimo kasdienybės, pil- 
nas paslaptingumo. Rašytojas ir kuria šio veikėjo pa- 
veikslą, atskleisdamas kontrastą tarp beteisės žmogaus 
padėties ir turtingo, savito vidaus pasaulio. Turtingos pri- 
gimties žmonių nelaimingo likimo pavaizdavimas — spe- 
cifinis vaižgantiško kriticizmo pasireiškimas. 

Pats Mykoliukas savo beviltišką padėtį pajuto pamilęs 
Severją. Visa apysakos vaizdų logika teigia, kad bau- 
džiauninkas turi vienintelę socialinę teisę — turėti savo 
šeimą. O Mykoliukui ir ji atimta. Šiuo požiūriu jis per- 
žvelgia savo gyvenimą, savo dabartį ir ateitį, skaudžiai 
pajunta, kad niekad negalės sukurti šeimos. Norėdamas 
Įgyvendinti šią svajonę, jis turėtų palikti brolio namus, 
Sios dilemos sprendimas — Šiukštų Mykoliuko vidinės dra- 
mos kulminacija. Meilei išjudinus visas dvasines jėgas, 
Mykoliukas pirmą kartą išdrįso paklausti: „Už ką? Ku- 
riomis teisėmis?“ (VRR, I, 56). Kodėl jis skriaudžiamas? 
Bet atsakymo nerado. O ir ieškoti neieškojo. Rašytojas tik 
parodo, kad prabyla humaniška Mykoliuko prigimtis: „Vie- 
nas brolis nebepavaldys valako, ir dvaras išmes jį kur į 
trobelę medsargiu ar laukabėgiu <...>. Kaipgi tai gali- 
ma? Ne, jis, Mykoliukas, neleis, kad taip atsitiktų <...>. 
Ne, tikrai ne! Jis negali suardyti broliui gyvenimo, vaikus 
paleisti iš neturto į tikrąjį badą. Jis turi būti taip, kaip yra 
<...>“ (VRR, I, 56). Mykoliukas visam laikui pasiaukoja 
brolio šeimos labui, tampa „ūkininko ašvieniu, kantriu, nie- 
ko sau nereikalaujančiu, vieną dievą bepažįstančiu, su juo 
beintiniaujančiu“ (VRR, I, 166). 

Kūrinyje užčiuopiamos ir visuomeninės priežastys, tu- 
rėjusios įtakos Mykoliuko pasirinkimui: jis „įbailintas, pa- 
vergtos dvasios“, baudžiavinis gyvenimas įdiegė jam ne- 
pasitikėjimą savimi (VRR, I, 64). Ir Rapolas Geišė Myko- 
liukui ne paprastas varžovas, o daug aukštesnės visuome- 
ninės padėties žmogus, jis dvariškis. Todėl Mykoliukas nei 
pavydėjo Geišei, „nei kelią užbėgti norėjo, nes jautė — 
ne jo pajėgoms išvaduoti Severiutė iš tos nelaimės, nes 
nebuvo iko kito duoti, kas vadintųsi — laimė“ (VRR, I, 86). 
Laimė Mykoliukui pirmiausia savarankiškumas, kurio taip 
trūko „dėdei“. O liūdesys, netekus Severiutės, ir dingusios 
meilės apgailėjimas, ir kančia dėl žmogaus beteisės pa- 
dėties. Asmeninės laimės atsisakymas suvokiamas kūriny- 
je kaip asmenybės humaniškumo išraiška ir kaip poelgis, 
nulemtas socialinių sąlygų. Apysakos vaizdai pranoksta 
Vaižganto sumanymą iškelti „sodžiaus žmogaus“ „širdies 
švelnumą“ ir „būdo gerumą“. 

Į klausimą, kodėl Mykoliukas nesukūrė šeimos, kodėl 
visam laikui pasiliko „dėde“, yra ir kitokių atsakymų. Tik 
vargu ar priimtinas aiškinimas, kad Mykoliukas esąs ne- 
žemiška būtybė, „dvasinio pasaulio žmogus“, o tokio tipo 
„ žmonės ir tegalėjo graudžias giesmes kurti, gilias dramas 
išgyventi, bet netiko būti šeimininkais'. Mykoliuko pasiau- 
kojimas brolio šeimai kartais siejamas tik su jo kūrybine 
prigimtimi („<...> jie yra kūrėjai. Jie sukūrė ne savo 
gyvenimą, bet kitų. Jie buvo tiltai, per kuriuos gyvenimas 
perėjo, juos palikdamas užmiršime“?). 

Pasitaikė aiškinimų, kad Mykoliuko likimą lėmė prisi- 
rišimas prie „gimtosios žemelės“. Jei jis būtų ne taip su- 
augęs su gimtąja vieta, jis „būtų galėjęs kitaip savo buitį 
pasukti“š. Atsakymo kartais ieškoma apskritai gyvenimo 
paradoksuose: Mykoliukas turėjęs itin stiprų šeimos jaus- 
mą, to jausmo vedamas ir pasiaukojo brolio šeimos labui, 

Siais atvejais neatsižvelgiama į socialines priežastis, 
nepastebima nė Mykoliuko dramos. Tai, be abejo, supa- 
prastintas Mykoliuko charakterio interpretavimas. Apysa- 
kos vaizdų logika — kitokia: Severiutės netekimas ir apsi- 
sprendimas likti „dėde“ sukrėtė Mykoliuko sielą. 

Skaudūs, dramatiški išgyvenimai neišblėso ir praslin- 
kus daugeliui metų. Tik jie taip aštriai nebeprasiverždavo, 
nes, visam laikui pasilikęs „dėde“, Mykoliukas atsisakė 
trokštamos laimės. Giliai širdyje paslėpė jis ir patirtą ne- 
teisybę, o retkarčiais ją atsiminęs, imdavo garsiai bartis 
ant jaučių, keiksnojo, pliauškino botagu, paskui ėjo išpa- 
žinties, atgailojo... ir vėl barėsi. Taip „dėdė“ Mykolas — 
Dzidorius Artojas išliedavo susikaupusį kartėlį, kai pasi- 
jusdavo esąs apviltas ir nuskriaustas. Jis dar labiau ėmė 
šalintis žmonių, dar stipriau užsidarė savo „vidinėje erd- 
vėje“, kurios tuštumą užpildydavo religinės emocijos. 

Sustiprėjęs religingumas, prarasta asmeninė laimė, gi- 
liai viduje užslėptas kūrybinis pradas, metų naštos sugru- 


! Ambrazevičius J. Vaižgantas.— K., 1937, p. 108—110. 

2 Ambrazevičius J. Vaižgantiška kūryba.— Naujoji romuva, 1933, 
Nr 124, p. 460. 

è Vaičiulaitis A. Vaižganto „Dėdžių ir dėdienių“ gamta.— Atei- 
tis, 1929, Nr 7—9, p. 324. 

binta išorė atitolino Šiukštų „dėdę“ nuo poetiškojo Myko- 
liuko. Bet daug kas juos ir tebejungė. „Dėdės“ Mykolo šir- 
dyje išliko daug skaidraus jausmo, vidinio grožio ir ši- 
lumos. 

Jautrus, taurus, apdovanotas dvasinėmis vertybėmis, 
bet neįvertintas ir pats nemokėjęs ginti savo teisių, kant- 
riai velkąs „dėdės“ naštą — toks yra Mykoliukas apysa- 
koje „Dėdės ir dėdienės“. Ir nors jis pats neprotestavo,— 
Mykoliukas ne protestuotojo, ne maištautojo tipas, — ta- 
čiau nelaimingas jo likimas, besąlygiškas nuolankumas 
apysakoje nuskamba kaip skaudus kaltinimas visuomenei, 
kurioje klesti socialinė neteisybė. 

Socialinės sąlygos paveikė ir Severiutės gyvenimą, nors 
palyginus su Mykoliuku, ji daugiau veiksmo žmogus. Se- 
verja kiek galėdama stengiasi pritapti, įsitvirtinti kaimo 
buityje. Ji net slapčiausiose svajonėse nekūrė bendro gyve- 
nimo su Mykoliuku planų, nes žinojo, kad šis tik „dėdė“, 
neturi savo „kampo“, ir negalės jai suteikti priglobsčio. Ji 
ištekėjo už Rapolo Geišės. Dvaro prievaizdo padėtis greit 
užstojo švelnią ir nedrąsią Mykoliuko meilę. Severja in- 
stinktyviai pajuto to laiko socialinius santykius ir negalė- 
jo jiems pasipriešinti: jai buvo atėjęs laikas ištekėti, krai- 
čio Pukštai ne ką tegalėjo duoti, patys būdami baudžiau- 
ninkai. Severja ištekėjo už Geišės ne prievarta, kaip dau- 
gelis autorių dažnai vaizduodavo nelygias vedybas mūsų 
literatūroje, o savo noru, ištekėjo ne tik dėl materialinių 
išskaičiavimų, nors jie ir suvaidino svarbų vaidmenį. 

Kaip ir „Pragiedrulių“ veikėjai, Severja turėjo stiprų 
šeimos jausmą. Tai ir lėmė vyro pasirinkimą. Vaižgantas 
pateikia ir dar vieną argumentą: Geišė pirmasis pažadinęs 
jos moterišką prigimtį. Pamačiusi Rapolą miške, „visą 
liepsnojantį ir tviskantį“, ji pasidavė siautulingai prasi- 
veržusiai Geišės aistrai. Geišė — „gamtos epizodas“, ku- 
ris „užbūrė“ Severjos sielą. Taip susipina apysakoje įvai- 
rūs motyvai, sukuriama intensyvaus žmogiškumo atmo- 
siera, atsiskleidžia rūsti gyvenimo tiesa. 

Tapusi Rapolo žmona, Severja stengiasi praskaidrinti 
senojo tijūno gyvenimą, o pasidariusi „dėdiene“, energin- 
gai grumiasi gobšių giminaičių namuose. Ant savo pečių 

užsikraudama visą rūpesčių naštą, ji gina bejėgį vyrą — 
karšinčių Rapolą, — išmoksta rietis, „nepalikdama neatmu- 
šus nei mažo, nei. didelio smūgio“ (VRR, I, 141). Sunki 
kova už būvį suteikia jai ryžtingumo, subrandina pasiprie- 
šinimo jausmą, kuris prasiveržia karštų ginčų su Dovy- 
diene metu. Severja pradeda suprasti tą neteisybę, kuri 
pasmerkė ją skurdui ir beteisiškumui, aštrus kartėlis su- 
skamba jos žodžiuose: „Jums mano sveikata tėra reika- 
linga, ne man pačiai! <...> Jums, kad mūsų laukai būtų 
įdirbti ir nudirbti, kad nepasivėlintume, kad mūsų ne- 
pjautų barų nenuganytų, kad nesuvežtų gubų nesulytų, 
kad šienas nesupūtų... Ir nesulydom, ir nesupūdom, ir ne- 
suganom“ (VRR, I, 132—133). | 

Stipri, galinga, įšėlusios Dovydienės nepaisanti Sever- 
ja šioje scenoje artima Žemaitės Katrei, pasipriešinusiai 
prieš Vingių „karalystę“. Stichiškai prasiveržusiu nepasi- 
tenkinimu jos abi savaip protestavo prieš žmogaus betei- 
siškumą. Vaižgantas jautė, kad ekspansyvi Severja tu- 
rėjo reaguoti į socialinę skriaudą, išjudinusią net ramų ir 
neryžtingą Mykoliuką. 

Didžiausias lūžis Severjos charakteryje įvyko po Ra- 
polo mirties. Ji pasidarė lėta ir viskam abejinga, laikyse- 
noje buvo jaučiamas kažkoks grėsmingumas. Tai, rašytojo 
nuomone, buvo akibrokštas Dovydams. Netekusi pasikuti- 
nio žmogaus, kuriuo turėjo rūpintis, ji pajuto savo gyveni- 
mo beprasmybę. Severiutė net ėmė atvirai „maištauti“ 
(išgėrinėti, vagiliauti), kol susitaikė su karčia „dėdienės“ 
dalia, tapo „socialiniu vienetu“, „ūkio inventoriumi“. 

Iš visų apysakos veikėjų Severiutė išgyveno ryškiausią 
evoliuciją, yra pats dinamiškiausias charakteris: gyva, 
judri, kupina gyvenimo džiaugsmo apysakos pradžioje ir 
tyli kaip žemė, užsidariusi savyje, pilna rezignacijos — 
pabaigoje. Severjos pasikeitimas, jos charakterio raida — 
įtikinama, natūrali. 

„Prasiedruliuose“ Vaižgantas iškėlė moters vaidmenį 
šeimoje ir šeimos reikšmę moters gyvenime, bet tik „Dė- 
dėse ir dėdienėse“ sukūrė savarankišką ir sudėtingą mo- 
ters charakterį. l 

Šudėtingas ir Rapolo Geišės paveikslas. Palyginus su 
Mykoliuku ir Severiute, jis kito socialinio sluoksnio, dva- 
ro žmogus; kitaip jį palietė ir „dėdžių“ tradicija. Geišės 
charakteristika apysakoje gana prieštaringa. Vaižgantas 
rodo Geišę kaip tipišką dvaro prievaizdą. Tingus, vengian- 
tis žemės darbo Rapolas susirado tijūnavime savo pašau- 
kimą, atliko šias pareigas „su tokiu atsidėjimu, kokio sun- 
ku buvo iš jo laukti: nematytu teisingumu ir ištikimybe 
Pats-Pamarneckui. Ir vis už tai, kad dabar jis buvo sočiai 
prišeriamas ir gerai apvelkamas <...>“ (VRR, I, 49). 
Jis buvo tiesioginis baudžiauninkų valdytojas, valdė juos 
taip pat įprastiniu valdžios ženklu — bizūnu. Antra ver- 
tus, Geišė atrodo tarsi „nuolaidesnis“, „geresnis“ už kitus 
prievaizdus („...nedūko, nesikeikė; ypač niekas nebūtų pa- 
sakęs, kad Rapolas bent ką perliejo savo rimbu...“ — VRR, 
I, 49—50). Visaip siekė tijūnas ištirpdyti tą „sieną“, kuri 
atskyrė jį nuo kaimo. Pamatęs Mykoliuką ir Severiutę, nuo- 
širdžiai siūlė: „Pabūkime, daisia, nors vieną dieną — bro- 
liai“ (VRR, I, 65). Geišė domėjosi visais kaimo buities rei- 
kalais, stengėsi su kiekvienu surasti bendrą kalbą, noriai 
praleisdavo kaime savo poilsio valandas. 

Tiek bendraudamas su kaimu, tiek ir vesdamas Sever- 
ją Pukštaičią, Geišė siekė neatitrūkti nuo baudžiauninkų, 
iš kurių tarpo ir pats buvo kilęs. Bet ir po baudžiavos pa- 
naikinimo, kai Rapolas neteko tijūno vietos, pasidaryti ne- 
atskiriama kaimo organizmo dalimi jam nepavyko. Kodėl 
Geišė nesuartėjo su kaimu? Kaip ir kitais atvejais, apysa- 
koje nėra tik vieno atsakymo: kūrinio meninis pasaulis su- 
dėtingas ir nevienareikšmis. Gal metai, praleisti dvaro ap- 
linkoje, paliko pėdsakus Geišės asmenybėje: prisigėrė 
„dvaro dvasios“, kuri paveikė mąstyseną, atrolavo valią, 
atitolino nuo fizinio darbo. Geišė nebegalėjo prisitaikyti 
prie poreforminio kaimo gyvenimo, palužo drauge su visa 
baudžiavos institucija. O gal tai apskritai žmogus, kuriam 
buvo ankšta kaimo kasdienybėje, gal jo nepatenkino že- 
mės darbas, buities reikalai, o kaip realizuoti savo suge- 
bėjimus jis nežinojo. Juk autorius šį veikėją taip pat vaiz- 
duoja kaip turtingos prigimties žmogų. Nepabaigiamose 
Rapolo šnekose, kurių, deja, niekas nenorėjo klausytis, ra- 

šytojas sakė esant „daug išminties“, „ūkio gyvenimo žino- 
jimo“. Tik šios Geišės savybės plačiau nepavaizduotos, to- 
dėl ne visada susidaro pakankamai gilus įspūdis, kad tai 
„protingas beraštis“, „pilnas išminties“, „gudriausias vi- 
soje seniūnijoje“. Plačiau atskleisti Rapolo emociniai iš- 
gyvenimai, meilė Severiutei, subtilus gamtos pajautimas — 
įprasminę karšinčiaus buitį. 

Rapolo Geišės giliau nepalietė „dėdės“ padėtis, neišju- 
dino nė aršiausi Dovydienės raginimai, nė tie galingi ne- 
rašyti įstatymai, reikalavę kad „dėdė“ dirbtų šeimininko 
labui, būtų besąlygiškai paklusnus. Rapolas tik atsisakė 
ankstesnio pretenzingumo, pasidarė visiškas karšinčius. 
Jis jautėsi patenkintas vien tuo, kad niekas negali išvaryti, 
nes jam priklauso pusė brolio valdomo valako, ir gyveno 
šia rentininko teise. 

Rapolo Geišės paveikslu rašytojas parodė, kokiais skir- 
tingais keliais žmonės patekdavo į „dėdžių“ eiles, kaip 
„Socialinio vieneto“ padėtis paveikė jų dvasią ir laikyseną. 


Žmonės „„...taip pat norėjo laimės“ 


` 


Taip rašė Vaižgantas apie „Dėdžių ir dėdienių“ vei- 
" kėjus, anotuodamas tą apysaką spaudoje ir pavadindamas 

ją „liūdna istorija apie žmones“!. Kiekvienas apysakos vei- 
kėjas iš tikrųjų savaip nelaimingas, kiekvienas jų turi ir 
savą džiaugsmą, savo „vidaus erdvę“. Kas ją užpildo? 
Kaip rašytojas ir jo vaizduojami žmonės supranta laimę? 
Ką Vaižgantas labiausiai vertina žmoguje? 

Viena patraukliausių apysakoje vaizduojamo žmogaus 
savybių — gamtos jausmas. Mykoliukas, Severiutė, Rapo- 
las Geišė — gamtos žmonės, tarsi „gamtos dalelė“, Iš gam- 
tos jie mokosi suprasti savo būties prasmę, gamtoje ieško 
užuovėjos nuo gyvenimo negandų. Mykoliukui gamta yra 
pirmasis prieglobstis ir nuo baudžiavinės tikrovės, nuo vie- 

! Vaižgantas. „Skaitymai“, mėnesinis literatūros žurnalas.— Lais- 
vė, 1921, vasario 11. 

natvės. Iš savo pilkos buities, nykios ir slogios kasdieny- 
bės išėjęs į gamtą, jis patirdavo džiaugsmą, pajusdavo vi- 
talinę galią. Todėl Mykoliuką Vaižgantas ir lygina su pa- 
čia gamta: jis „ta pali tyli žemė: vaiso nesididžiuodama, 
nesigirdima“ (VRR, I, 41); o visi jo jausmai „gamtos akor- 
das, dar vienas visoje jos harmonijoje“ (VRR, I, 44). 

Gamtai artima ir Severiutė, gyvenanti jos įspūdžiais, 
išmokusi iš jos grožio. Tiesa, Severiutės santykis su gam- 
ta kartais daugiau praktinis negu dvasinis. Gamtos įspū- 
džiais užpildyti savo „vidinę erdvę“ jai prireikia, atsiradus 
„vidaus skauduliui“. Tada ji ir bėgdavo į Geišių šlaitą, 
iš kur „tol matyti“, „ilgai ilgai žiūrėjo į tolį, džiaugės to- 
liu, kažin ko liūdo ir net grįžti nebesiskubino į tą lygumą, 
kur iš tikrųjų nuobodu“ (VRR, I, 117). 

Draugyste su gamta užpildo savo „vidinę erdvę“ ir 
Rapolas. Meilė gamtai — didžiausia Geišės dvasinė verty- 
bė. Ji atsiskleidžia senatvėje, ir užtat vaizduojama ne kaip 
instinktyvus (Mykoliuko ar Severiutės) ryšys su gamta, 
o kaip filosofinis žmogaus ir gamtos sąlyčio apmąstymas, 
savotiška animistinio pasaulėvaizdžio apraiška. Ji ryški ir 
Dzidoriaus Artojo maldose. 

„Dėdės“ Myikolo religinius jausmus Vaižgantas siejo 
su savotišku gamtos suvokimu. „Dėdės“ galvosena nelei- 
do kitaip išsiaiškinti tos analogijos, kurią matė kasdieni- 
niame gyvenime tarp žmonių ir gamtos. Kitaip jis nepa- 
jėgė suprasti, kur glūdi tokio tikslingo gamtos sutvarky- 
mo paslaptis. „Dėdės“ Mykolo religiniai išgyvenimai ir 
maldos peraugo į poetinę paslaptingos, amžinos, žmogiškai 
jaučiamos gamtos viziją. 

Tai dėsningas šių abiejų veikėjų ir apskritai kaimo 
žmogaus sąmonės etapas, kurio pėdsakai ryškūs ir mūsų 
tautosakoje, o grožinėje prozoje pirmą kartą pavaizduota 
V. Krėvės kūriniuose. Geišės monologas su Adomėliu — 
vienas ryškiausių tokios sąmonės pasireiškimo atvejų, įp- 
prasminęs svajonę apie teisybę, iliuzorinę būties harmoniją. 
Gamta Rapolui ir dievybė, ir žmogiškasis fenomenas, hu- 
manizmo, geriausių etinių savybių įsikūnijimas. „„Dėdei“ 
Mykolui ši vienybė kartais suskildavo. Vaižgantas labiau 
pabrėžė mistinį pradą, kad „dėdė“ skęsta „pamaldumo 

nirvanoje“, o religinis jausmas jam irgi padėdavęs pasijusti 
su visai lygiu, pilnaverčiu, net pranašesniu už kitus, 

Gerai jausdamas veikėjo charakterio logiką, Vaižgantas 
vis dėlto sugrąžindavo „dėdę“ Mykolą iš mistinės ekstazės 
į žemę, į maldas įpindamas meilės prisiminimų, gaivališ- 
ką džiaugsmą. 

Žmogaus ir gamtos ryšiai suteikia savotišką koloritą 
visiems „Dėdžių ir dėdienių“ veikėjams. Sąlytis su gamta, 
teikiančia „sveikojo, saviškojo maisto dvasiai“, paveikė jų 
psichinę struktūrą ir mąstyseną. Vaižgantas, kurdamas šių 
veikėjų paveikslus, psichologinį paralelizmą taip pat grin- 
džia gamtos vaizdiniais bei asociacijomis? Toks parale- 
lizmas įgalino iškelti žmonių išgyvenimų savitumą: My- 
koliuko ir Severiutės meilės jausmą („Jiem buvo gera. 
Taip gera, kaip pilnu žiedu pražydusiems žolynams. Jie 
tarpsta, kvepia, lapeliai kečias į šalis, iš smalsumo lėpsta. 
Jie gražina pievą, traukia į save bet kurio gyvio akis. Ir nė 
vienas vabzdys neaplenkia jų nepabučiavęs, ant jų nepa- 
ilsėjęs“ — VRR, I, 61.) ar Mykoliuko vidinį nerimą (,Kait- 
ra, kokios dar šiemet nebuvo buvę. Ne tik saulė, visas oras 
buvo geltonas kaip tirpintas vaškas <...> Oras buvo 
pilnas elektros, ir ji amalu byrėjo iš oro, nebesilaikydama; 
blizgėjo žybčiojo be griaustinio, pažemiais pynės <...> 
Neramu. Žmonės buvo padidintais norais ir padidintu ne- 
patenkinimu“ — VRR, I, 54—55). Tokiais  sugretinimais 
apysakoje tarsi pabrėžiama, kad žmogus ir gamta paklūsta 
tiems patiems dėsniams. Tai atrodytų natūralizmo moty- 
vacija. Bet Vaižgantas nepasidavė biologinei žmogaus kon- 
cepcijai ir linko į pakilų dvasingumą ir romantinį poetiš- 
kumą. 

Vaižganto žmonės ne tik „gamtos padarai“. Jie veržiasi 
aukščiau iš tos pačios gamtos semdamiesi jėgų ir polėkio. 
Gamta išugdė Mykoliuko svajingumą, lyriškumą, tą rašy- 
tojo vadinamą „romantinę sielą“. Ir jis sugeba pats susi- 
kurti savą, nuo aplinkos nepriklausantį pasaulį. Realybėje 


e Apie psichologinį paralelizmą Vaižganto „Dėdėse ir dėdienė- 
se“ plačiau žr. Vailiekūnienė A. Vaižganto „Dėdės ir dėdienės“.— V., 
V., 1964, p. 108—180. 

Mykoliukui buvo šalta ir ankšta, jis neįvertintas ir nesu- 
prastas, o „vidinėj erdvėj“ — šviesu ir jauku. Tik čia atsi- 
skleidžia ir visas Mykoliuko žmogiškasis orumas, meilės 
„stebuklo“ galia, čia jis laisvas ir stiprus: raškė Severiu- 
tei Žvaigždes, klojo jai po kojomis dvarus, išdidžiai nusi- 
gręždamas nuo buities. O iš tikrųjų Mykoliukas turėjo tik 
stiprias rankas ir jautrią širdį. Jis nemokėjo kovoti už 
savo laimę, realybėje jam pritrūko ryžto ir atkaklumo. 

Toks dvilypis žmogus yra budingas romantizmo perso- 
nažas. Romanlizmas poetizavo vienišumą, svajonę, skaus- 
mą, ilgesį. Myikoliukas daug ikuo artimas tokiam herojui. 
Sio veikėjo paveikslu Vaižgantas ir atspindėjo tikrovę, 
„dėdės“ dalią, ir išsakė savo idealą, paties kūrėjo sieloje 
glūdintį platesnių dvasinių horizontų ilgesį, bekompromi- 
sinį moralinio tyrumo siekimą, svajonės žavesį. 

Artima romantizmui ir apysakos autoriaus pažiūra į 
meną: kai žmogus nesuranda pasitenkinimo realybėje, jis 
ieško paguodos svajonių, idealų pasaulyje. Todėl menas, 
Vaižganto nuomone, turi tokį didelį taurinantį poveikį žmo- 
gui, grožis ir gėris visada eina kartu. Muzikavimas padėjo 
Mykoliukui pajausti savo žmogiškąją vertę; siekti plates- 
nių dvasinių akiračių. Ir Vaižgantas išaukština žmogaus 
kūrybinę galią, kuri iškelia virš kasdienybės į būties aukš- 
tumas. Mykoliukas gėrio ir grožio ilgesio poetas. 

Kaip ir kiekviena didelė meninė asmenybė, Mykoliukas 
netelpa vienos konvencijos rėmuose. Jis ne mažiau arti- 
mas ir mūsų tautosakos kūrėjams, apie kuriuos Vaižgantas 
„Pragiedruliuose“ rašė: „<...> iš tūkstančio ar daugiau 
sodiečių randasi po vieną antrą žmogų tokiuo sielos įtai- 
symu, kurs nesiliauja dirbęs ir kūno varguosc. Kas gi be 
jų mums būtų pridainavę tiek tūkstančių dainų, prisekę 
tiek pasakų, davę tiek priežodžių, patarlių, pertarmių, tiek 
palyginimų su visais pačiais smulkiausiais gamtos daly- 
kais; visa to, ką mes vadiname liaudies kūryba, jos kul- 
tūros reiškimu?“ (P, II, 134). 

Mykoliukas atitinka ir pačios liaudies artistinę prigim- 
ti; jis -—- liaudies talentingumo apoteozė. Iš „negudraus 
padargo“, skripkelės su avinžarnių stygomis, Mykoliukas 
moka išgauti tylią, nepretenzinga, bet širdi išsakančią me- 

lodiją, kurioje sutilpo džiaugsmas ir melancholija, trokš- 
tama asmeninė laimė ir pasiaukojimas kito labui. Mykoliu- 
kui smuikavimas būtinybė, tokia pat būtinybė kaip jo „gam- 
tos broliui“ žiogui, kuris čirškia „čia pat žolyne drauge 
prisigaužęs“ (VRR, I, 42). O ir kiti sodiečiai jo griežimo 
klausėsi tyliai, niekam neatėjo į galvą pasakyti: kaip čia 
gražu! Ir griežėjas, ir klausytojai nešiojasi tą pačią gaiva- 
lišką kūrybos kibirkštį. Todėl Mykoliukas, kaip visi liau- 
dies menininkai, iškyla aukščiau aplinkos, suvokiami kaip 
necilinės prigimties žmonės, ir kartu jie — tos pačios so- 
džiaus dirvos augalas. Jie skaidrina pilką kaimo gyvenimą, 
atiduodami, ką buvo įgiję, kas gaivališkai išsiveržia ir ati- 
tinka visų lūkesčius. Tai pirmoji meninės sąmonės pakopa, 
kai menas reikalingas „ne tiek savo dailiškumu, kiek tuo 
sielai tinkamumu“ (VRR, I, 42). 

Meniškos prigimties yra ir Severiutė, ir Rapolas Geišė. 
Kaip Mykoliukui skripkelė, taip Severiutei klėtelė išreiškė 
grožio ir harmonijos ilgesį, norą paįvairinti skurdžią kas- 
dienybę. Vaižgantas teigia, kad liaudies kūrybinis pradas 
ryškus dvasinėje ir materialinėje kultūroje, liaudies pa- 

- pročiuose bei tradicijose. Visur galima pažinti liaudies es- 
tetinį jausmą, slapčiausias svajones, sodžiaus žmogaus po- 
lėkių įsikūnijimą. 

Meninių poreikių, kuriuos tik buvo prislopinęs tijūno 
gyvenimo būdas, turi karšinčius Rapolas. Kiek išmonės, 
humoro jis parodo, įsijungdamas į begalinius „vaidybi- 
nius“ ginčus su Dovydiene, pasakodamas sodiečiams bū- 
tas ir nebūtas istorijas. Geišės „artistiniai“ sugebėjimai 
ryškiai atsiskleidžia ir velykų epizode. 

Geišės ir Severiutės meniniai polinkiai netapo jų as- 
menybės dominante. Jie tik retkarčiais stipriau prasiverž- 
davo, pakeldami ir pačius žmones iš dvasinės nuobodybės 
bei gyvenimo pilkumos. Vien Mykoliukas ir apysakos pra- 
džioje, ir pabaigoje padidinto jautrumo žmogus, su ypa- 
tinga „sielos mechanika“. Todėl jis stipriausiai išgyvena 
socialinį ir dvasinį koniliktą su aplinka. Realybė gerokai 
apkarpė Mykoliuko svajonių sparnus, neleido plačiau pra- 
siskleisti menininko prigimčiai. Tačiau ir pakabinęs „tar- 
pusienyje“ skripkelę, jis menininko akimis įr širdimi žvel- 

gė į gyvenimą. Tik kitomis aplinkybėmis prigimtyje glūdė- 
jęs kūrybinis pradas gal būtų suklestėjęs ir davęs nenyks- 
tančių vaisių, o Mykoliuko gyvenimo sąlygomis jis nesu- 
brendo, pasiliko giliai viduje, „dvasinėje erdvėje“. Myko- 
liuko likimą galima suprasti ir apskritai kaip liaudies me- 
nininko dramą. 

„Dvasiškumo kibirkštis“ veikėjų „Vidinėje erdvėje“ yra 
ir meilė. Ji pirmasis žmogaus asmeninės laimės laidas. 
Meilė švelniomis spalvomis nudažė visą Mykoliuko dva- 
sios pasaulį, naujais įspūdžiais praturtino jo „vidaus erd- 
vę“, praskaidrino melancholiją. Švelnią, nesavanaudišką jo 
meilę Vaižgantas atskleidė šio veikėjo vidiniais monolo- 
gais, Drovus ir niekieno nesuprastas Mykoliukas tik pats 
sau galėjo nesivaržydamas prisipažinti, „kaip Severiutė 
yra jam artima, kokią didelę dalį jo būtybės sudaro, kokia 
didelė spraga pasidarytų jo gyvenime, jei jos netektų“ 
(VRR, I, 58). Mykoliuko vidiniai monologai — tarsi meilės 
įkvėptos dainos, išsakančios slapčiausius žmogiškus jaus- 
mus. 

Siukštų Mykoliuko meilė vaizduojama kaip gilus, visą 
žmogų apimąs išgyvenimas. Meilė ir laimė jam identiškos 
sąvokos. Tai atrodo taip nedaug, ir taip sunku pasiekti. 
Dvasingas žmogus saistomas daugeriopų ryšių su gyve- 
nimu, jam sunkiau ir būti laimingam. Toks baigiamasis 
Mykoliuko meilės akordas. Praradęs viltį sukurti šeimą, jis 
išbraukė Severją iš savo gyvenimo, matė ir nebematė jos, 
nes tai „nebebuvo — jo Severiutė, tik visai svetima dabar 
jam moteriškė“ (VRR, I, 108). Liko šviesus prisiminimas, 
guodęs ir stiprinęs „žemės varguose ir kartybėse“. 

Severjos meilė irgi sudėtingas jausmas. Tai ir dvasi- 
niai išgyvenimai, nes Mykoliuką pamilo kaip brolį, savą, 
artimą, žiūrėjo į jį pilniausiu pasitikėjimu, susikalbėjo be 
žodžių, kaip susikalba artimos sielos. Jos meilė Mykoliu- 
kui — tas pats žmogiškasis gerumas. O Severjos meilė Ra- 
polui Geišei — „gamtos pajėga“, atrama gyvenime, noras 
turėti šeimą, kuri ir buvo viso jos gyvenimo prasmė ir tiks- 
las. Meilė be šeimos ar už šeimos nei Severiutei, nei ki- 
tiems apysakos veikėjams nepriimtina. „Tipingas ramus 
kavalierius“ Rapolas, kai jį „apžavėjo“ Severja, taip pat 

siekia sukurti šeimą. Rapolo paveiksle rašytojas išryškino 
kelis meilės pradmenis. Apysakoje Vaižgantas kėlė klau- 
simą, kuri meilė yra patvaresnė (,„...dvasių harmonijoj ar 
kūnų patenkinime?“), ir priėjo prie išvados, kad „gali būti 
lygiai galingas dvasių sukritimas, kaip ir kūnų“ (VRR, 
I, 82). Geišė apysakos pradžioje tik „gamtos epizodas“, o 
po vedybų jo meilė Severjai įgyja dvasingumo („Žiūrėjo 
į ją maldingai, kaip į kokį šventąjį paveikslėlį <...> 
Zmona jam dabar rodės nebe moteriška, tik mistinis as- 
muo“ (VRR, I, 113). Rapolas „tiesiog sukvailo iš laimės“, 
tas jausmas pakylėjo jį jo paties akyse. Tik dvasinių iš- 
teklių Rapolui neilgai teužteko. Kaip „Pragiedruliuose“, 
taip ir „Dėdėse ir dėdienėse“ Vaižgantas iškėlė meilės jaus- 
mo vertę, dar giliau negu ankstesniajame veikale užčiuopė 
psichikos gelmes, atskleisdamas žmogiškosios prigimties 
sudėtingumą. 

Apysakos žmogui nesuprantamas ir gyvenimas be dar- 
bo. Darbštumas rašytojui ne tik vieno žmogaus etinis pra- 
našumas prieš kitą; poreikis dirbti siejamas su pačia žmo- 
giškąja esme. Darbe atsiskleidžia žmogaus grožis, jo eg- 
zistencijos prasmė. Taip galėtume interpretuoti „dėdės“ 
Mykolo „orės“ vaizdą, kuris priklauso prie meniškiausių 
apysakos puslapių. Dzidoriaus Artojo figūra saulės spin- 
dulių nutviekstame gamtos fone iškyla kaip žmogiškosios 
būties simbolis. Didinga ir žavi Severja, kai savo darbu 
gina karšinčių Rapolą giminaičių namuose. 

„Pragiedruliuose“ aukštinęs darbą, vaizdavęs darbš- 
tumą kaip svarbią lietuvių nacionalinio charakterio savy- 
bę, „Dėdėse ir dėdienėse“ Vaižgantas užčiuopė šio reiškinio 
socialines šaknis. Neteisingi socialiniai santykiai gali ap- 
temdyti darbo džiaugsmą. Antai „dėdės“ padėtis apkartino 
darbą Mykoliukui, vėliau ir Dzidoriui Artojui. Visų savo 
galių neturėjo progos parodyti ir Severja, mes po Rapolo 
mirties pajuto, kad darbas netenka prasmės („Rapolienė 
darbą dirbo neskubėdama. Ir matės ji taip tyčia daro. Ji 
tebuvo 40 metų, dar be trupučio, tebebuvo pavydėtinos 
sveikatos...“ — VRR, I, 155). Tokiomis sąlygomis tikrąjį 
darbo veržlumą pakeisdavo kantrybė bei ištvermė. 

Apysakos veikėjai — kaimo žmonės. O darbas kaimo 
gyventojui, juoba baudžiauninkui, neišvengiamas. Per ilgą 
laiką darbas tapo jau vidiniu poreikiu, moraline norma. 
Todėl žmogus, atitolęs nuo darbo, Vaižganto žodžiais, su- 
menkėja ir kaip asmenybė, praranda ilgaamžę patirtį. Taip 
atsitiko Rapolui Geišei. Tiesa, jo likimas turi ir daugiau 
prasmių. Juk Rapolas iš pat įaunumės nenorėjo dirbti že- 
mės darbo („Aš tam amatui netikęs...“ — VRR, I, 49), o 
baudžiavos sąlygomis kitų kelių irgi nebuvo. Jų jau galėjo 
ieškoti „Pragiedrulių“ veikėjai, vėlesnės epochos ir plates- 
nių dvasinių horizontų žmonės. Už tatai „Pragiedruliuo- 
se“ rašytojas ir pabrėžė, kad vien fizinis darbas negali 
užpildyti viso žmogaus gyvenimo, o ir pačius veikėjus iš- 
vedė į platesnę visuomeninę veiklą. Į visuomenės darbą, 
kaip minėta, Vaižgantas norėjo įtraukti Mykoliuką ir Se- 
veriutę. Bet net tokiu aspektu žvelgiant į Geišę, negalima 
nematyti, kad jis stipriai paveiktas dvariškio padėties, iner- 
tiškumo ir nerangumo, net fatališkumo, kurį rašytojas va- 
dina „lietuvišku tinginiu“. 

Apysakos veikėjų ryšiai su gamta, kūrybinis pradas, 
meilė ir šeimos jausmas, darbštumas sudaro savitą dvasi- 
nių savybių visumą. Jį Vaižgantas vadina lietuvių nacio- 
naliniu charakteriu. Į vaizduojamus žmones „Dėdėse ir 
dėdienėse“ žiūrėdamas kaip į nacionalinio charakterio rep- 
rezentantus, rašytojas taip akivaizdžiai, kaip „Pragiedru- 
liuose“, neieško analogijos tarp veikėjų ir etninio tipo. My- 
koliukas, Severiutė, Rapolas Geišė — nepakartojamos indi- 
vidualybės. Nors juos jungia bendras socialinis likimas, 
nacionalinės savybės, artima vertybinė orientacija, bet 
kiekvienas savaip išgyvena vidinę dramą, panašūs jausmai 
visai kitaip susilydo ir užpildo „vidinę erdvę“. Už socia- 
linių ir nacionalinių bendrumų ribos prasideda asmeninė 
laimė ir nelaimė. 

Kas kaltas, kad apysakos veikėjai nepasiekia norimos 
laimės? Salygos? Antihumaniška „dėdžių“ tradicija? Ne- 
smerkdamas ir nekaltindamas nė vieno veikėjo, rašytojas 
ir pats tarsi teiraujasi, ką daryti, kad kiekvienas žmogus 
galėtų būti laimingas. Kūrinio vaizdų logika siūlo susi- 
telkti žmogui ties dvasinėmis vertybėmis. Pačiomis nepa- 


189 


lanikkiausiomis sąlygomis žmogus turi išlikti orus, nepra- 
rasti savo vertės — tokia „Dėdžių ir dėdienių“ žmogaus 
koncepcija. Žmogus gali būti nelaimingas, bet jokia nelai- 
mė, jokia aplinka nepajėgi sunaikinti teigiamų žmogaus 
pradų. Humanistinis kūrinio patosas išreiškė didelius eti- 
nius reikalavimus, kuriuos Vaižgantas kėlė žmogui ir lite- 
ratūrai, 

Post scriptum: Mikalojus Katkus Vaižgantui ra- 
šė, kad „Mykoliukas didelio masto idėja, jo esama visose 
literatūrose“3. Laiško autorius Mykoliuke atpažino ir pats 
save, jam ir pats Vaižgantas atrodė Mykoliukas, niekas 
kitas. („Mes su Tamsta tai Mykoliuko šeimos broliai; vie- 
ni vadina mus geručiais, kiti kvailučiais“*). 

„Dėdžių ir dėdienių“ veikėjai įėjo į lietuvių literatūrą 
kaip ryškūs meniniai tipai, o į nacionalinę sąmonę kaip 
žmogiškumo reiškėjai. Mažo užkampio plotelio žmonės 
tapo žmogiškųjų vertybių įprasmintojais. 

Siandien skaitydami apysaką, suvokiame ją kaip vien- 
tisą dvasinį gestą: taip čia viskas susieta ir sulydyta. Tr 
net nebenori aiškintis, kur baigiasi turinys ir prasideda for- 
ma, kokios meninės ypatybės, kaip „padaryta“ apysaka. 
Susidaro įspūdis, kad nė pats rašytojas nepajuto, kaip pa- 
rašė „Dėdes ir dėdienes“. Turtinga Vaižganto meninė na- 
tūra iš tikrųjų buvo kupina paradoksų. „Aš esu sangvini- 
kas, aš nuotaikos žmogus,-— sakė Vaižgantas.— Pradėda- 
mas rašyti, aš dažnai neaiškiai jaučiu, ką parašysiu. Pra- 
dėjus rašyti, pamažu ryškėja personažai, jų sudaromicji 
vaizdai. Atmintis atgamina kitados matytus vaizdus, gy- 
ventus įspūdžius. Jie savaime vienas po kito rikiuojasi po- 
pieriuje, ir štai — ilgainiui išeina apysaka, apsakymėlis ar 
kas kita“?. 

O įspūdžių ir medžiagos iš „dėdžių“ gyvenimo Vaiž- 
gantas taip pat nestokojo. Kurdamas apysakos veikėjus, jis 
turėjo galvoje tėvo brolius Alijaušą ir Karolį, dėdienę Ka- 


3 M. Katkaus laiškas (1932.IV.7) J. Tumui— VVU BR, F I, 
F 385, 1. 89. 


* Ten pat. . 


S Venclova A. Keli Vaižganto charakterio ir kūrybos bruožai— 
Švietimo darbas, 1929, Nr 9, p. 809. 

rolienę — Severją Čepėnaitę bei kitus artimuosius“. Vaiž- 
gantas apskritai mėgo nurodyti savo kūrinių prototipus. 
Ir ne tik jis. Pavyzdžiui, Somersetas Moemas teigė, kad 
didieji praeities rašytojai niekados neslėpė, jog jų hero- 
jai turėjo prototipus (Stendalis vieno savo romano pa- 
raštėse juos net sužymėjęs. O I. Turgenevas sakęs, kad 
jam niekada nekilo noras „sukurti paveikslą“, kuris nesi- 
remtų gyvu žmogumi). Didesnė tikimybė, kad-veikėjas bus 
individualus, jei jis turi gyvą prototipą. Tačiau ir žinoda- 
mi „Dėdžių ir dėdienių“ prototipus, pabrėždami, kad visi 
veikėjai giliai individualūs charakteriai, turime išskirti 
Mykoliuką. Jis — ir Vaižganto svajonių kūdikis, savotiškas 
jo kūrybos ir gyvenimo credo. 


Kultūros ir literatūros verpete 


Į Kauną Vaižgantas persikėlė 1920 m. kovo mėnesį. Ku- 
rj laiką jis redagavo buržuazinės krypties laikraštį „Tau- 
ta“ (1920) ir nacionalistinės pakraipos žurnalą „Trimitas“ 
(1920), kuriantis buržuazinei Lietuvos valstybei, dalyvavo 
rinkimuose, gindamas tautos pažangos partijos programą. 
Kaip ir anksčiau, šis visuomenės veikėjas tarėsi tarnau- 
jąs „visai tautai“, padedąs kurti „vienalytę valstybę“. Gy- 
vendamas „tautos vienybės“ nuotaikomis, jis norėjo būti 
pakantus ir kitoms partijoms (,,Man, tautos pažangos at- 
stovui, tesirodė, jog mes esame užtikę tinkamąjį kelią į 
tėvynės labą: bet pakeliui galėsime susitikti su kitais ly- 
giai gerai į tą tėvynės labą keliaujančiais, ir bus mums 
drąsiau konsiliume statyti tėvynės negalių diagnozą ar 
ieškoti priemonių joms pašalinti“ — VR, III, 7). 

Bet, kaip ir anksčiau, J. Tumas susidūrė su savo vien- 
minčių nepakantumu („Kaipgi galima susyk šaukti ar 
eiti vidurin, dešinėn ir kairėn?“ — VR, III, 9). Partijų rie- 
tenos vėl atšaldė politinį entuziazmą, išsklaidė „vieningos 
valstybės“ iliuzijas. „Norėjome išsilaikyti drąsioje pozici- 


ë Apie apysakos prototipus plačiau žr.: Vaitiekūnienė A. Vaiž- 
ganto apysaka „Dėdės ir dėdienės“, p. 73—86. 


7 Mosų C. 3ameTku o TBOpuecTBe, — Bonpoca AHTepaTypLI, 1966, 
Ne 4, c. 146. . f 


191 


joje, ir niekas mums nepadėjo“, — rašė jis „Tautoje“!, Vėl 
jį kaltino, ypač krikščionių demokratų“ partijos veikėjai. 
Sios partijos laikraštis „Laisvė“ paskelbė įžeidžiantį at- 
virą laišką J. Tumui. Laiško autorius teigė, kad Tumas 
išliejęs „tulžį“ ant visų, kurie reikalauja politikoje lai- 
kytis krikščionybės principo ir papų enciklikų“2. Tame pat 
laikraštyje pasirodė ir kitas straipsnis, priekaištaujantis, 
kad J. Tumui trūksta ir „logikos ir metodologijos žinių, 
kad jo žiloje galvoje yra tikras mišinys <...> jovalas“, 
kad „ištiktas ypatingo daltonizmo“ gina katalikybės prie- 
šus3. Autorius kvietė „sudrausti žilą kūdikį docentą kun. 
J. Tumą“*. 

J. Tumas pasitenkino trumpu atsakymu „Tautoje“, Ta- 
čiau jis skaudžiai išgyveno „savųjų“ išpuolius. Rankraš- 
čiuose liko poleminis straipsnis, kupinas graudžių ir iro- 
niškų intonacijų („Jau kas nežino mano vaižgantizmų 
<..> Tai kokių begali būti represijų kūdikiui?“5. O 
mokslo dienų draugui Vaižgantas sakėsi: „Aš neatsakinė- 
sių tiems, kurie nekompetentingi spręsti apie mano kuni- 
gavimą““. „Dabar aukščiau už kultūrą atsistojo politika“, — 
apgailestavo straipsnyje „Sugriovimas autoritetų“ (VR, 
III, 12). Matyt, tomis dienomis skaitydamas Voltero „Kan- 
didą“, Vaižgantas lapeliuose žymėjosi kandžias prancūzų 
švietėjo replikas apie kunigiją?. 

Jau pirmaisiais buržuazinės valstybės metais Vaižgan- 
tas pastebėjo ne tik valdančios krikščionių demokratų par- 


! [Tumas J] Kodėl buvome sustoję.— Tauta, 1920, spalio 16. 
2 Sultė S. Atviras laiškas kun. J. Tumui.— Laisvė, 1920, rugsė- 
jo 8. f 
. 3 Maliauskis A. Pragaištingas kan. J. Tumo veikimas.— Laisvė, 
1923, birželio 10 d. 

4 Ten pat. 

5 Tumas J. Rankraščių rinkinys.— VVU BR, F 1, F 58, p. 237. 
Antras šio straipsnio variantas pavadintas „Kun. J. Tumo mirtingo- 
sios nuodėmės“.— Ten pat, p. 289. 

€J, Tumo laiškas (1923.VI.12) K. Pakalniškiui.— Literatūros 
naujienos, 1936, gegužės 15. 

7 Tumas J. Rankraščių rinkinys.— VVU BR, F 1, F 58, p. 245— 
247. Tarp kitų yra, pavyzdžiui, tokia replika: „daugiausia kunigų, 
kurie mokytojauja, ginčijasi, disputuoja, skverbiasi valdžion, daro suo- 
kalbius ir degina žmones, nesutinkančius su jų nuomonėmis“. 

tijos negeroves. Rašytojas matė visur įsigalintį dviveidiš- 
kumą ir su širdgėla rašė: „Ant liaudies bet kokie politikos, 
ekonomijos, visuomenės, religijos eskulapai drąsiai, nė 
kiek tos liaudies nepasiklausdami, daro vivisekcijas <...> 
Ir vis jos, tos liaudies, kieno gi daugiau naudai“ (VR, 
HI, 33). 

Vaižgantas turėjo progos įsitikinti, kad tokių kaip jis 
vis mažėja. Veikėjai greičiau stengėsi apsirūpinti namais, 
dvarais, fabrikėliais. Buržuazinės partijos, besikivirčyda- 
mos dėl valdžios, apie jokią „tautos vienybę“ nė negal- 
vojo. Vaižgantas sielojosi, kad prarastas idealizmas („,„mū- 
sų iškilmės girtos ir dažnai beprasmės“), kad laikinoji 
sostinė tampa tikra „sodoma“. Ir nors rašytojas tebeti- 
kėjo, kad buržuazinės valstybės gyvenimas susitvarkys, 
nusistovės, iš politinės veiklos ėmė trauktis. Vėliau su iro- 
nija prisipažins: „Politiką aš jau seniai pasmerkiau, su- 
versdamas ją kytroms lapėms, jei ne patiems velniams — 
intrigantams. Ji nepastovi, ji tos tik dienos reikalas, ji ne- 
švari ir neteisinga. Aš — aukščiau už politiką esu. Tik nuo 
kurio čia laiko? Vis tasia: subrendau, principus išsilygi- 
nau...“ (VR, XVIII, 267). 

Pasitraukęs iš visuomeninės spaudos (laikraščiuose 
„Tėvynės balsas“, „Lietuvos balsas“, „Krašto balsas“, 
„Laisvė“, „Lietuva“ skelbė tik literatūros kritikos straips- 
nius bei beletristiką), Vaižgantas ėmė redaguoti Svietimo 
ministerijos žurnalą „Mūsų senovė“ (1921—1922). Žur- 
nalas skelbė kultūros istorijos medžiagą, dokumentus, kul- 
tūros veikėjų laiškus, dienoraščius, atsiminimus. 

Sumanymas leisti šį žurnalą kilo „senių“ tarpe. 1921 
metų sausio 16 dieną J. Jablonskio bute įvyko susirinki- 
mas, kuriame dalyvavo A. Krikščiukaitis-Aišbė, A. Damb- 
rauskas-Jakštas, J. Mačiulis-Maironis, P. Mašiotas, P. Ma- 
tulionis, J. Tumas-Vaižgantas, E. Volteris. Iš „jaunųjų“ 
atvyko K. Būga, S. Čiurlionienė, A. Vireliūnasš. Susirin- 
kusieji nutarė prašyti Švietimo ministeriją finansuoti žur- 
nalą kultūros istorijos medžiagai rinkti. Žurnalo steigėjai 
tapo aktyviais jo bendradarbiais, o J. Tumas — redakto- 


8 Tumas J. Kaip „Mūsų senovė“ dygo— Mūsų senovė, 1921,— 
t. 1, kn. I, p. 77. 

rium. Pats redaktorius irgi pateikdavo daug medžiagos: 
skelbė atsiminimus („Kunigėlio gimtuvės“, „Trys sese- 
rys — trys dramos“, „Svėdasiškiai“, „Kelionė į vyskupą 
Valančių“), korespondenciją (su K. Būga ir kt.), doku- 
mentų ir straipsnių iš XIX a. pabaigos Lietuvos kultūros 
istorijos. Po pusantrų metų žurnalas nustojo ėjęs, nes 
Svietimo ministerija nebedavė lėšų, teigdama, kad skel- 
biama medžiaga esanti per menka. „Trauk jus devyni, — 
piktinosi Vaižgantas.— Nepatinka mano redaguojama „Mū- 
sų senovė“ — susiredaguokit sau geresnį istorijos žurna- 
lą. Aš daviau, ką galėjau“? Rašytojas Švietimo ministe- 
rijos elgesyje įžvelgė „politiką“. Jaunimui jis patarinėjo: 
„Gyvenimas siaurina bet kokį idealą <...> Velik tu būk 
tam kartui toliau nuo politikos.“!? „Mūsų senovė“ — pa- 
skutinis Vaižganto redaguotas žurnalas. 

Praradęs iliuziją sukurti „vienalytę valstybę“, jis sie- 
kė kurti „vienalytę kultūrą“. Kultūros gyvenimas laikinoje 
sostinėje, nors ir labai palengva, augo. Miestas, kur gat- 
vės „retai tevalomos, trotuarai supuvę, skylėti, tvoros su- 
krypę, aplūžę“, kūrėsi lietuvių kultūros centras!!. Kaune 
ėmė veikti „Tautos teatras“ (1919), persikėlė iš Vilniaus 
teatrinė K. Glinskio studija, J. Vaičkaus skrajojamasis te- 
atras. Netrukus įsikūrė lietuviška opera, satyros teatras 
„Vilkolakis“. Tapybos studijai ėmė vadovauti A. Varnas, 
tapybos kursams — J. Vienožinskis. Sostinėje steigėsi lei- 
dyklos („,Dirva“, „Spaudos fondas“), atidaryti knygynai, 
leidžiamas žurnalas „Skaitymai“ (1920—1923). 

Vaižgantas — „sprogstantis optimistas“ — metėsi į kul- 
tūros veiklą. Jis tapo net dvidešimt trijų draugijų bei ko- 
mitetų pirmininku, vicepirmininku, iždininku ar šiaip na- 
riu!?, Ir visur vykdavo posėdžiai, pasitarimai, susirinkimai. 
linkęs bendrauti, Vaižgantas noriai sutikdavo skaityti pa- 


° Merkelis A. Juozas Tumas-Vaižgantas, p. 274. 

10 [Tumas J.) Kauno dienynas.— Tauta, 1920, rugpjūčio 3. 

" Jakštas A. Kaunas ir vaikai chuliganai.— Tauta, 1920, ge- 
gužės 1l. 

12 Gira L. Kun. Tumo-Vaižganto gyvenimas ir darbai.— K., 1930, 
p. 40—41. 

skaitas, dalyvaudavo iškilmėse, jubiliejuose, literatūros 
vakaruose, krikštynose ir jungtuvėse, laidotuvėse bei kituo- 
se žmonių susibūrimuose. „To vardo man neteko maiše 
laikyti: jei kam reikalinga, prašom“, — sakė rašytojas (VR, 
XIX, 80). Net mėgo pajuokauti, kad be jo Lietuvoje nėra 
įvykęs joks susirinkimas ir joks skandalas!3. 

Vaižganto visur buvo pilna. Jį galėjai sutikti Kauno se- 
namiesčio gatvelėse ar Rotušės aiškštėje (rašytojas iš Mai- 
ronio gatvės, kur pradžioje apsigyveno, persikėlė į Alekso- 
to g. Nr 6, bt. 4, priešais Vytauto bažnyčią. Jos rektorium 
išbuvo dešimtį metų, 1921 metais pakeltas Žemaičių ka- 
tedros garbės kanauninku — VR, XIV, 271). „Popiety, šil- 
tą dieną, galėdavai jį matyti nusiavusį batus, persimetusį 
juos per petį, basą žingsniuojantį Linksmakalnyje ana- 
pus Nemuno“, — prisimena A. Venclova! Nemuno kran- 
tinėje Vaižgantas ir sportuodavo („Jis visas spurdėjo, o 
jo rankos sukosi kaip malūno sparnai. <...> nesilaikė 
jokios mankštos sistemos. Kaip visame gyvenime, taip ir 
čia jis kuria. Koks judesys atėjo į galvą, tokį ir atliko“!5). 
Mėgo rašytojas pasivaikščioti vienas ar su Rotušės aikš- 
tėje gyvenusiais A. Jakštu ir Maironiu. A. Gricius pasa- 
koja, kaip pirmą kartą pamatęs šią trijulę: „Į mus ėjo 
trys kunigai. Viduryje aukštas ir tiesus, su gerokai su- 
glamžyta skrybėle „panama“ ant galvos, iš šalių žemes- 
ni — vienas užmaukšlinta beveik iki ausų juoda skrybėle 
„katiliuku“, o kitas vienplaukis gražiai žilas senukas. 

Vidurinysis ėjo ramiai, oriai, lazda pasiramsčiuoda- 
mas, susikaupęs, įsiklausydamas bendrakeleivių. O tiedu, 
žemesnio ūgio senukai (Vaižgantas tada buvo tik ką per- 
žengęs penkiasdešimt metų — A. V.), kažką aistringai, 
mostaguodami rankomis, beveik užbėgdami už akių tam 
viduriniajam, pasakojo“!8. 

Dažniausiai Vaižgantas skubėdavęs. Jis net sustabdy- 


S Iš K. Zitkaus atsiminimų (Kaunas, 1969.1.11) 
M Venclova A. Kelios mintys apie „Pragiedrulius“.— P, I, 5. 
15 Iš V. Žitkaus atsiminimų (Kaunas, 1969.1.11). 


16 Gricius A. Vaižgantas, kokį esu matęs.— Kultūros barai, 
1969, Nr 8, p. 46. 


7* 

davo „konkę“, autobusus ne sustojimo vietose, aiškinda- 
mas, kad kitaip nesuspėsiąs!". 

Vaižgantas buvo vienas populiariausių žmonių ano 
meto Kaune. Retas nepažino rašytojo, nežinojo apie jį 
anekdotų, „tikrų atsitikimų“. Į rašytojo butą taip pat ėjo 
pažįstami ir nepažįstami žmonės: vieni prašydavo užtarti 
prieš valdžią, gelbėti nuo teismo ar kalėjimo, kiti norėjo 
rekomendacijų darbui gauti, dar kiti — pinigų pasiskolinti. 
Pastarieji dažnai suerzindavo rašytoją, nes retas skolą 
grąžindavo. „Na, žinoma, kurgi rasi didesnį turtuolį kaip 
Tumas“, — širsdavo jis!š. Kartais prie durų net skelbimą 
prisegdavo: „Čia ne bankas, pinigų niekam neskolinu“!?, 

Į Vaižgantą kreipdavosi ir jauni rašytojai, laukdami at- 
sakymo, ar verta jiems „popierių gadinti“. Pastarųjų tar- 
pe irgi būdavo įžūlių, Vaižganto archyve išliko ne vienas 
arogantiškas laiškas („Peržiūrėkite šį mano rankraštį... ir 
jei tinkamas parodyti pasauliui, suraskite leidėją arbą 
žurnalą“; „Ką galite, pataisykite. Jei to negalėsite, atsių- 
skite man laišką, nurodę klaidas ir pažymėję rankraščio 
puslapj...“??). Rašytojo namuose lankydavosi kolegos, kul- 
tūros žmonės — Maironis, V. Krėvė, P. Mašiotas, A. Sa- 
baliauskas-Žalia Rūta, A. Žmuidzinavičius, P. Galaunė, 
K. Sklėrius. 

Vaižganto butas buvo kuklus, apstatytas tik pačiais 
būtiniausiais baldais, bet daugybė knygų: jos sudėtos į 
spintas, ant stalų ir net ant kėdžių. Rašomasis stalas taip 
pat apkrautas knygomis. Knygų „netvarka“ tik iš pirmo 
žvilgsnio. Vaižgantas sudarinėjo knygų katalogą, jas gru- 
pavo. Rašytojo bibliotekoje buvo visa lietuvių grožinė 
literatūra, periodikos komplektai, nemaža knygų lenkų; ru- 
sų, vokiečių, lotynų, suomių, švedų, danų kalbomis. Su- 

17 Iš V. Laurynaičio atsiminimų (Vilnius, 1969.111.21). 

18 Iš A. Vokietaitytės atsiminimų (Kaunas, 1969.IX.3). 
19 Iš A. Šimėno atsiminimų (Kaunas, 1969.V11.13). 
2 Iš J. Tumo archyvo.— VVU BR, F I, F 10, I. 69. 


2 J. Tumo-Vaižganto bibliotekos inventorius (1927).— VVU BR, 
F 1, F 270. 

kaupta nemaža literatūros teorijos leidinių, ypač apie ro- 
mantizmą. l 

Vaižgantas buvo visų menų rėmėjas bei mėgėjas. Jis 
nepraleido nė vienos dailės parodos, rašė recenzijas, rūpi- 
nosi M. K. Čiurlionio galerijos įkūrimu? Jis stengėsi 
įminti ir Čiurlionio „dailės mįslę“, matyt, ne kartą susi- 
mąstydavo prie dailininko darbų, užrašų knygelėje pasi- 
žymėdamas „momento“ pastabas: „Žvaigždžių sonata“ — 


negražus, „Zodiakas“ — didžiausios vertybės, puiki, 
„Rex“ — įspūdžio palieka, „Tyla“ — įspūdį daro pilku- 
mas, „Miestų sonata“ — niekai.*23 


Dailininkai atsimena Vaižganto toleranciją. Ir moder- 
nistų, arsininkų nepasmerkęs („Jei aš ko nesuprantu, tai 
dar nereiškia, kad taip negali būti, negali būt dirbama. 
Juk nevienodos visų akys, dūšios...“?*). Kartais, žinoma, 
pasikarščiuodavo. Antai dailininkui A. Gudaičiui pasakęs: 
„Kai pas mane ateis didelis nusidėjėlis, aš jam už pakūtą 
liepsiu pasikabinti Samuolio ar Gudaičio paveikslą“35. 

O didžiausia Vaižganto aistra buvo teatras. Aktoriai 
įprato, kad rašytojas sėdi pirmoje eilėje, kartais iš salės 
net pastabas laido. T. Vaičiūnienė, dramos teatro aktorė, 
pasakoja, kad Vaižgantas ypač nemėgęs, jei aktoriai tyliai 
kalbėdavo: „Balsiau, balsiau, pani, nieko negirdėti <...> 
Jeigu jau, pani tego blogai lošiat (tuomet vaidinimą 
vadino lošimu — 4A.V.), tai nors aiškiai kalbėkit, kad ži- 
notum apie ką jūs ten kalbat“?6, Ir straipsniuose rašytojas 
ne kartą lietė sceninės kalbos kultūrą („...visai dovanoti 
negali apykurčiai klausytojai, tai nustatymo vaidintojų 
balsų <...> vaidintojai šnibždasi... ir intriguoja tolimuo- 
sius sėdėtojus, kad atspėtų, apie ką jie ten šnibždasi. Aš 
patarčiau patiems artistams atsisėsti salėje ir per 3!/; va- 
landų turėti ištiestą kaklą, godžiai gaudyti šnibždalus ir 


2 Vaižgantas. M. K. Čiurlionio galerijos klausimu.-- Lietuvių 
balsas, 1921, rugsėjo 29, 30. 

3 Tumas-Vaižgantas J. Užrašų knygelė— MA BR, F 150—$. 

* Iš P. Galaunės atsiminimų (Kaunas, 1969.VII.5). 

* Ką pasakytų Van Gogas (Pokalbis su Antanu Gudaičiu).— 
Švyturys, 1979, Nr 14, p. 9. 

2 Vaičiūnienė T. Scena ir gyvenimas. V., 1975, p. 241. 

keiktis patylomis“?). Teatre Vaižgantas dažniausiai net 
„vaikiškai“ išgyvendavo „meninį stebuklą“. Antai, žiūrė- 
damas „Gulbių ežerą“, per visą spektaklį „nė nekvėpavo, 
o pasibaigus plojo, užmiršęs viską pasaulyje“28. 

Rašytojas ypač mėgo „Vilkolakio“ satyros teatrą. Šio 
teatro studijai net skaitė literatūros kursą (apie dramatur- 
giją ir tautosaką skaitė B. Sruoga ir V. Krėvė)? Vaiž- 
gantas vienas pirmųjų ėmė recenzuoti ir šio teatro spek- 
taklius. Žinoma, kad susilaukė nemalonumų: du straips- 
nius atspausdinęs oficiozinis dienraštis „Lietuva“, trečią 
straipsnį griežtai atsisakė skelbti. Pagaliau ir pats rašy- 
tojas ėmė rečiau lankytis teatre. „Suprantama, kad kaž- 
kas jį bus sudraudęs,— aiškino teatro vadovas Antanas 
Sutkus, — o gal ir subaręs už „Vilkolakio“ lankymą. Tik 
štai vieną vakarą mes jį vėl išvydome: 

„— Apsisprendžiau! Kaip lankiau, taip ir lankysiu! Ką 
jie man padarys! Negaliu be Vilkolakio sąmojų gyven- 
ti! — tumiškai džiūgavo baltagalvis“30, 

Teatras Vaižgantui buvo ne tik gyvenimą praskaidri- 
nanti pramoga; jame jis ieškojo pusiausvyros po įtempto 
darbo, sėmėsi dvasinių jėgų. Luomo statusas dar ne kar- 
tą privers Vaižgantą atsisakyti teatro ir natūralaus, žmo- 
giško ryšio su aplinka. Pavyzdžiui, kartą gana susierzinęs 
J. Tumas atsakęs A. Sutkui: „Tai ką, panie, mane tardai! 
Jau kartą buvau tardytas. Kažkodėl mano reikalai vis su- 
sijaukia teatre. Užkeikta vieta tas jūsų teatras. O be jo 
gyventi negaliu! Prailgsta! Ir Vilkolakį lankau... Tik retai 
ir vogčia. Vyskupijos ordinariatas uždraudė. Dėl to ir re- 
cenzijas lioviausi rašęs. Taip pat uždraudė... O ką pada- 
rysi? Valdžia, panie“3!, . 

Nemalonumų Vaižgantas turėjęs su kai kuriais operos 
teatro solistais. Jautrus kalbos jausmas versdavo jį pa- 
reikšti pretenzijų solistų tarčiai. O kartais jis ironiškai 

! [Tumas J.) Kauno dienynas.— Tauta, 1920, rugsėjo 17. 


* Iš M. Glemžaitės atsiminimų (Vilnius, 1980.111.12). 


* Iš E. Zalinkevičaitės-Petrauskienės atsiminimų (Vilnius, 1980. 
IV.2) 


30 Sutkus A. Vilkolakio teatras. — V., 1969, p. 248. 
s! Ten pat, p. 249. 


198 


pažvelgdavo ir į „giedojimą“. Pastabų gausu rašytojo už- 
rašuose: „Buvau „Demono“ pažiūrėtų naujame pastaty- 
me. Nieko nauja, tik dekoracijos labai gražios. O gražiau- 
siai pagiedojo Juozas Katelė seną tarną. Oleka labai men- 
kas buvo gaigalas“3?. Arba vėl: „Koncertavo Jezevskaitė. 
Buvo balso, mokyklos nebuvo. Yra mokyklos, balso nėra. 
Balsu pasenusi, kūnu riebi“33, 

Viešose spektaklių recenzijose Vaižgantas dažniau gy- 
rė atlikėjus. Už tai jam irgi priekaištaudavo specialistai 
(„„kiek man jau kliūva už tos rūšies recenzijas <...> 
sako, aš pabaigęs balamūtyti artistus, su jais nebegalima 
esą susikalbėti“3*), o kai kas ir pašiepdavęs (,„neberašy- 
tum vaidinimų recenzijų, turi gi rimtesnių dalykų ant sa- 
vo galvos“, — sakydavęs A. Jakštas“). „Sveiko operų re- 
cenzijose jau nebeliko dainininkių — vien lakštingalos... O 
kur dainininkės su jų balsų savybėmis? Ar verta pačiam, 
nepažįstančiam visų dainavimo plonybių, rašyti operų re- 
cenzijas“,— prieštaravusi O. Pleirytė-Puidienė“. Vaižgan- 
tas atsikirsdavęs, kad kai ims rašyti kiti, jis neberašysiąs. 
Tr, žinoma, rašydavo... Kad ir subjektyvios, kartais ir žan- 
ro kriterijų nepaisančios, „vaižgantiškos“ recenzijos su- 
vaidino savo vaidmenį, keliant lietuviško meno kultūrą. 
Jos įdomios ir kaip ryškus „vaižgantizmo“ štrichas rašy- 
tojo portretui. 

Labai aktyviai Vaižgantas dalyvavo literatūros kriti- 
koje, anotavo bei recenzavo daugelį pasirodančių leidinių. 
Autobiograiijoje pats pažymėjo, kad iki 1922 m. recenza- 


Aktorė E. Žalinkevičaitė-Petrauskienė prisimena, kad Vaižgantas 
skundės: kurija kaltinanti, jog per jos jubiliejų įteikęs gėlių ir bu- 
čiavęs ranką. O jokio jubiliejaus nė nebuvo. Tumas prašė parašyti 
paliudijimą.— Iš E. Žalinkevičaitės-Petrauskienės atsiminimų (Vilnius 
1980.1V.2). 

3 Iš J. Tumo archyvo.— VVU BR, F I, F 70, L 159. Įrašas ka- 
lendoriaus lapelyje (1926, sausio 8). 

33 Ten pat, įrašas 1926, sausio 10. 

34 Vaižgantas. „Demonas“. Nauja režisūra.— Tėvynės balsas, 
1922, gegužės 10. į 

* Iš P. Galaunės atsiminimų (Kaunas, 1969.VII 5). 

3 Ten pat. 

vęs „bent du šimtus knygų“ ir šiaip jau leidinių". Pareikš- 
davo Vaižgantas savo nuomonę ir apie naujus literatūros 
sąjūdžius. O įvairių „srovių“ pirmajame buržuazinės vals- 
tybės dešimtmetyje buvo ne viena. Buržuazinės ideologi- 
jos rašytojai, kuriems priklausė ir Vaižgantas, nebuvo 
vieningi, spręsdami estetikos problemas bei vertindami 
naujus kūrinius. Vaižgantas išsiskyrė pakantumu naujo- 
vėms. O „naujovių“ irgi būta įvairių. Anot Vaižganto, nie- 
kas nenorėjo atsilikti nuo mados, darė viską, kad tik būtų 
srovė. Ir Vaižgantas nė vieno nepasmerkė, jei jau dirba 
ką, tai ir gerai. Jam visada imponavo, kas nešabloniška, 
neįprasta. Už tai labai vertino K. Binkio eilėraščius (...ei- 
lutės, pavadintos eilėraščiais, iš tikrųjų žėri grynos poezi- 
jos diemenčiukais“, „nepretensinės“, bet „taip meiliai su- 
stilizuotos, taip lengvai plaukia“) 38, 

Daug triukšmo ano meto literatūros gyvenime sukėlė 
jauno poeto Salio Šemerio „drastiškas“ eilėraščių rinki- 
nys „Granata krūtinėj“. Apie jį kandžiai atsiliepė B. Sruo- 
ga, neigiamos buvo ir kitų recenzijos (O. Pleirytės-Puidie- 
nės, Butkų Juzės). Kai kurie kritikai net priekaištavo, 
kam cenzūra praleidžia visokias „blevyzgas“. Vaižgantas 
pasidžiaugė autoriaus drąsa, tuo itin papiktindamas A. 
Jakštą: Vaižgantas esąs „pametęs visus katalikiškos eti- 
kos ir kritikos principus <...> Na, su gerb. Tumu sun- 
kus dalykas“39, 

Mėgęs pagirti ir „pamaloninti“ kitus, J. Tumas dažnai 
sukryžiuodavo špagas tiek su senosios, tiek su naujosios 
kartos kritikais. Dėl Margalio, kurį palygino net su Puš- 
kinu, Vaižgantas „susikibo“ su L. Gira ir B. Sruoga*?. Ra- 
šytojo B. Sruogos ironija ir pašaipūs atsiliepimai apie li- 
teratūrą Vaižgantui ypač nepatiko („B. Sirakūzino aki- 
plėšiškas būdas neleis jam patapti rimtu kritiku, destis, 


5% Tumas J. |Asmens byla] — CVA, F 557, ap. 1, b. 798, |. 1. 

38 [Tumas J.) Kazio Binkio „Eilėraščiai“. — Tauta, 1920, rugpjū- 
čio 6. 

3 Jakštas A. Dekadentizmas ir jo atstovai mūsų poezijoje — 
Zidinys. 1926, Nr. 10, p. 153. 

4 Radzikauskas E. [Gira L] Ką mums paliko Margalis.— Skai- 
tymai, 1921, kn. 7, p. 82—118. 

tokiu, kurio klauso, nors kažin kaip mokėtų pasergėti vei- 
kalo trūkumus“*!). 

Vaižgantas atkakliai ieškojo „diemenčiukų“, gėrio pra- 
do visur, kur tik galima įžvelgti. Todėl net „Keturi vė- 
jai“, vyresniosios rašytojų kartos pasmerktas literatūrinis 
sąjūdis, Vaižgantui neatrodė peiktinas. Jis, tiesa, pairo- 
nizavo „keturvėjininkus“ už pasipūtimą („Tiktai jauni, 
mes vieni, gyvi, mandri!*2; „„..Ikeliaukite sau sveiki vieni: 
mes, senieji, nė šešių skatikų už tuos pasityčiojimus iš 
sveiko proto neduosime“*3). „Keturvėjininkai“ Vaižgantui 
atsikirto, kad „Pragiedrulių“ tipo veikėjai ir pats autorius 
seniai nebereikalingi“*, kad iš jų „vežimo arkliai jau iškin- 
kyti“*5, 

Gana tolerantiškai Vaižgantas įvertino ir pažangų žur- 
nalą „Trečias frontas“. „Tr. Fr. ideologija man vis tiek 
pat,— rašė jis, atsakydamas į šio žurnalo anketą.-- „Taip 
ir literatūrinė kryptis“ man ne kryptis. Jokios išimtinos 
reikšmės Tr. Fr. nepripažįstu. Juo džiaugiuos lygiai tiek, 
kiek ir kitu geru, ne banališku žurnalu“*. Jis nepasmerkė 
ir „nuo katalikiškų principų nukrypusį“ Salomėjos Nėries 
poezijos rinkinio „Pėdos smėly“, tuo taip pat papiktinda- 
mas dešiniuosius („Na, jau čia kažin ar nebus per daug 
to poetiško gailestingumo“, — rašė A. Jakštas“). 

Dėl pakantumo Vaižgantas ne sykį atsidūrė nemalo- 
nėje tiek recenzuodamas knygas, tiek užtardamas valdžios 


*! Vaižgantas. „Skaitymai“, mėnesinis literatūros žurnalas.— 
Lietuvos balsas, 1920, spalio 13—14. 

*2 Aiškūnas [Tumas J.) Keturiems vėjams ataūžiant.— Tėvynės 
balsas, 1922, balandžio 9. 

* Vaižgantas. Keturių vėjų pranašas.— Tėvynės balsas, 1992, 
kovo 4—5. 

* „Keturių vėjų“ dialogas su ekspertu doc. J. Tumu.— Keturi 
vėjai. 1928, Nr 4, p. 8—9. 2 

45 Ten pat. 

* Ką jie atsakė. — Trečias frontas, 1930, Nr 5, p. 24. 

* Vaižgantas. Salomėja Nėris. „Pėdos smėly“.— Naujoji romu- 
va, 1931, Nr. 19, p. 461. („Saliamute, sukalbėk padėkos poterėlį,— ra- 
šė jis, — kad kun. Maliauskas ar kas jam lygus neskaito poezijų; nes 
kad paskaitytų, oi duotų...“) A. Jakšto replika: Jakštas A. Mūsų kova 
su „Trečiafrontininkais“.— Židinys, 1931, Nr 89, p. 104. 

persekiojamus literatus. Ypač aštrus koniliktas su bažny- 
tine vyresnybe įvyko dėl „Kultūros“ žurnalo*s, 

Pakviestas bendradarbiauti „Kultūroje“, Vaižgantas 
mielai sutiko. Jis“ sutiko priimamas į bendrovę. Bet 
paprieštaravus bažnytinei vyresnybei, turėjo pasitraukti ir 
„Kultūrai“ skirtą straipsnį apie Lauryną Ivinskį atidavė 
„Švietimo darbui“. Paklusęs valdžiai, Vaižgantas atvirai 
išreiškė savo nepasitenkinimą. Pareiškime Žemaičių vys- 
kupystės kurijai rašė: „Aš su pasauliečiais esu susigyve- 
nęs; jie man dažnai malonesni už aršųjį kovotoją katali- 
ką... Na, aš jau toks, gal savotiškas. Ir prašau kuriją 
atsistoti prieš dilemą: arba man palikti laisvę darbuotis 
taip, kaip lig šiolei <...> Arba, manim nepasitikint, pa- 
velyti man pasitraukti nuo ganytojavimo ir palikti tik prie 
universiteto — literatūros mokytoju — tautinės kultūros 
reikalui““*. Sis Vaižganto pareiškimas tapo plačiai žino- 
mas, jam pritarė ano meto pažangiai nusiteikusi inteli- 
gentija. „Kultūros“ redaktorius Peliksas Bugailiškis rašė: 
„„„negaliu tačiau — nukęsti, neišreiškęs Tamstai užuojau- 

"tos ir pritarimų žodžių, šią nykią reakcijos gadynę pir- 
mam viešai ir drąsiai pakėlus balsą dėl mūsų spaudos 
suvaržymo ir patyrus dėl to nemalonumų“?!. 

Vaižganto koniliktas su savo luomu bei oficialia kata- 
likiška ideologija (kaip ir anksčiau, taip ir šiuo metu) ne- 
reiškė, kad pasikeitė jo pasaulėžiūra („Mane „Kultūros“ 
Žurnalas kvietėsi ne socializmo skelbti... bet iš viso kultū- 
rai tarnauti“??). Tai tik dar kartą patvirtino, kad „viena- 
lytė kultūra“ tėra utopija. 


48 J. Tumo laiškas (1927.X11.27) M. Grigoniui— VVU BR, F I, 
F 562, I. 12. („Aš nežinau, ar esi kurios partijos, — rašė jis.— Jei ne- 
si, tai ir nebūk. Aš turiu pavyzdžių, kaip ir kr. dem. (krikščionys de- 
mokratai — A. V. )užmuša paprasčiausią teisingumą“) 

* J. Tumo-Vaižganto susirašinėjimas su „Kultūros“ bendrove 
(1923—1927)— VVU BR, F I, E 132, p. 2. 

5 Tumas J. Rankraščių rinkinys.— VVU BR, F 1, F 58, p. 215. 

5 P. Bugailiškio laiškas (1923.XI.14) J. Tumui-—— MA BR, 
F 87—79. 

52 J. Tumo-Vaižganto susirašinėjimas su „Kultūros“ bendrove 
(1923—1927).— VVU BR, F I, E 132, p. 214. 


202 


Idėjiškai diferencijuotame buržuazinės valstybės gyve- 
nime viskas įgydavo pasaulėžiūrinį pobūdį. Toks buvo net 
literatūrinis ginčas „Skaitymuose“, kur vėl susikirto Vaiž- 
ganto ir L. Giros nuomonės. Šio žurnalo literatūros kritika 
(L. Gira, B. Sruoga, V. Krėvė ir kt.) siekė išvesti lietuvių 
literatūrą iš „parapijinių rėmų“, ėmė vertinti ją tais ma- 
tais, kuriuos taikė Vakarų Europos literatūrai. „Skaitymų“ 
kritikai griežtai pasisakė net apie žinomų rašytojų kūri- 
nius (Šatrijos Raganos „Pančius“, Vydūno „Jūrų varpus“, 
A. Jakšto, M. Vaitkaus, Butkų Juzės eilėraščius). O Vaiž- 
gantas „Tautoje“ ne tik atspausdino Šatrijos Raganos 
„Pančius“, bet ir labai teigiamai įvertino („Išskirtiniams 
kūriniams priklauso ir išskirtinė vieta“). Po „Skaitymų“ 
kritikos jis stojo ginti dramos, paskelbdamas platų straips- 
nį „Knygoms apginti... nuo kritikų“*s. Prasidėjo aštri po- 
lemika, kurios įkarštyje pirmą kartą ir Vaižgantas, ir kiti 
taip išsamiai pasisakė kritikos vaidmens, vertinimo krite- 
rijų ir kitais klausimais. 

Į literatūrą Vaižgantas žiūrėjo „tautiško idealizmo“ 
akimis, ieškodamas joje atramos tautos egzistencijai bei 
kultūrai („Naujos knygos — didelis tautos atsitikimas“). 
Kiekviena knyga jam buvo dvasios turtas, kiekvieną leidi- 
nį sutikdavo su entuziazmu („Bet kuris leidinys literatū- 
roje yra pliusas, didesnis ar mažesnis“). Toks požiūris bei 
kai kurie ideologiniai motyvai (Vaižgantas palaikydavo 
savo ideologijai artimus rašytojus) lėmė ir literatūros kri- 
tikos paskirties sampratą. Jo nuomone, kritikas turi nu- 
rodyti kūrinio gerąsias puses, pasidžiaugti, o kūrinio 
vertę nuspręsianti pati visuomenė. Šį kritikos uždavinį 
Vaižgantas, pastabus, geranoriškas, instinktyviai jautęs 
vertybes, atlikdavo gana sėkmingai. Jis surasdavo naujų 
talentų, paskatino kūrybai ne vieną jauną rašytoją 
(J. Paukštelį, K. Inčiūrą, A. Miškinį ir kt.). Tačiau apskri- 
tai toks kritikos paskirties supratimas siauras ir ribotas. 
Polemizavęs su Vaižgantu, L. Gira teisingai kėlė kritikai 


5 Vaižgantas. Knygoms apginti nuo kritikų (Recenzija ir kri- 
tika). — Skaitymai, 1921, kn. 3, p. 77—85. 

uždavinį ugdyti skaitytojų estetinį skonį ir pačią literatū- 
rą. („Kritikos tikslas pirmučiausia yra: plėtoti, gilinti ir 
kelti pačią literatūrą <...> Ir jau tik antrinis kritikos 
uždavinys — sudaryti skaitytojų, visuomenės atitinkančią 
teisybei nuomonę apie literatūros, meno kūrinius, padėt: 
jai orientuotis tų kūrinių daugybėje, kur yra tikrai menas, 
o kur jo tik sorogatas...“**) Tačiau L. Gira pernelyg akcen- 
tavo „grynojo meno“ dalykus, o Vaižgantui, vertinusiam 
literatūroje turinio sferą, pritrūkdavo dėmesio formos 
klausimams. 

Polemikoje pasisakyta dėl „parapijinių“ bei „europinių“ 
literatūros vertinimo mąstelių. Įsikarščiavęs Vaižgantas 
teigė, kad savąją kultūrą ir literatūrą reikia matuoti „lie- 
tuviška plotme“. Oponento argumentai rodė tokio požiūrio 
nepagrįstumą. Diskusija, kaip ir apskritai „Skaitymų“ li- 
teratūros kritika, teisingai skatino lietuvių literatūrą siekti 
platesnių horizontų. 

„Škaitymų“ diskusija, pritraukusi ir daugiau dalyvių, 
suintensyvino visą ano meto literatūros gyvenimą“. Ji tu- 
rėjo poveikio (šalia kitų paskatų) ir abiems pagrindi- 
niams dalyviams: Vaižganto požiūris į literatūrą tapo kri- 
tiškesnis (nors ir sakėsi, kad nesidrovi vadinamas „specia- 
listu knygoms girti“), o L. Gira ėmė trauktis iš „grynojo 
meno“ pozicijų ir palaikyti „tautiškos“ literatūros kryptj““. 
Abu rašytojai, „Skaitymų“ diskusijoje atstovavę priešin- 
goms literatūros vertinimo koncepcijoms, kartu stos ginti 
„romantiškąjį idealizmą“, kurį propagavo J. Tumas — 
universiteto docentas. 


S Radzikauskas E. [Gira L.) Literatūrai ir kritikai apginti nuo 
diletantizmo ir sustingimo (Atsakymas Vaižgantui).— Skaitymai, kn. 
3, 1921, p. 90. 

5 B. S. [Sruoga B.J. Knygoms apginti.— Skaitymai, kn. I, 
1920, p. 118—121; Nakubas T. Vėjo malūnai. Keli žodžiai dėl p. Ra- 
dzikausko straipsnio.— Skaitymai, kn. 3, 1921, p. 96—99; Radzikaus- 
kas E. [Gira L.] Dar dėl kritikos esmės.— Skaitymai, kn. 8, 1921, p. 
133—139. 


5 Lietuvių literatūros kritika.— V., 1972, p. 21. 

Literatūros mokslo baruose 


Dirbti universitete J. Tumą pakvietė V. Krėvė-Mickevi- 
čius. Įžanginę paskaitą J. Tumas skaitė 1922 metų spalio 
1 dieną. 

Tai buvo pirmieji universiteto darbo metai Kaune. Re- 
iormavus socialinių mokslų fakultetą, įsteigti du atskiri 
teisės ir humanitarinių mokslų fakultetai. Siame fakultete 
jau dirbo J. Jablonskis, K. Būga, E. Volteris, V. Krėvė. 

J. Tumas neturėjo jokių mokslo laipsnių, vardų, net 
aukštojo mokslo diplomo bei specialaus filologinio pasi- 
rengimo. Tačiau per ketvirtį amžiaus domėdamasis lietuvių 
literatūra, jis sukaupė daug faktų bei dokumentų, įgijo li- 
teratūrinio darbo patyrimą, pagaliau pats buvo gyvas li- 
teratūrinio ir kultūrinio. gyvenimo liudininkas. Garsėjęs ir 
anksčiau kaip paskaitininkas, J. Tumas dar iki universite- 
to ne kartą skaitė apie literatūrą ir kultūrą žurnalistams, 
mokytojams, (kultūros darbuotojams!. Paskaitos apie 
A. Vienuolį klausėsi V. Krėvė. Matyt, tada ir kilo mintis 
pakviesti J. Tumą į universitetą.Tą sumanymą palaikė ir 
kiti universiteto dėstytojai, ypač prof. K. Būga. Tik 
M. Biržiška žiūrėjo kiek skeptiškai (nežinau, ką mudu 
veiktume kartu“2). 

Tą dieną, kai V. Krėvė. pasiūlė paduoti pareiškimą, 
J. Tumas pradėjo rašyti dienoraštį „Mano kronika“. „Pa- 
siūlymas buvo tiek netikėtas, jog man šiurpas nukratė, 
ėmė smilkiniuose tvinksėti, — prisipažino jis. — Jaučiau, 
kaip lūpos sukepa ir veidas wysta, ėmęs liguistai žydėti. 
Neveidmainiausiu. Pasiūlymas buvo per garbingas, kad ne- 
būtų pagundos priimti“3. Vaižgantą kiek baugino, kad rei- 
kės ne ūpo pagautam dirbti, ne pripuolamai, o nuosekliai. 
Mat jam atrodė, kad neturįs sistemos, „gaištąs“ daug lai- 
ko, „Kurio ...senstant, vis labiau gaili, kai tuščiai nyksta“*. 

! Įdomus Vaižganto skaitytas kursas „Tėvynės pažinimas“, ku- 
riame plačiai lietė švietimą Lietuvoje ir literatūrą nuo Mažvydo iki 
Maironio.— VVU BR, F I, F 108, p. 37—39. 

2? Tumas J. Mano kronika (1922)— VVU BR, F I, D 649, p. 10. 

3 Ten pat, p. 3. 

4 Ten pat, p. 6. 

Pareiškime humanitarinių mokslų fakulteto dekanui 
J. Tumas rašė: „Jei mano kvalifikacijos pasirodytų pakan- 
kamos, prašyčiau, kad pavelytumėte man po dvi valandi 
kas savaitė skaityti universiteto studentams apie lietuvių 
raštus ir rašytojus galo XIX ir pradžios XX šm. Pirmon 
galvon apie Maironį, Jakštą ir Kudirką“5. O pridėtame 
currikulum vitae nurodė: „Dirbau 'kaipo publicistas, bele- 
tristas ir bibliografas <...> Aš pats nesu dar parengęs 
jokio kurso, nors man labai rūpi sudaryti vadovėlį gim- 
nazijoms“*. Humanitarinių mokslų taryba (1922.IX.22) 
paskyrė J. Tumą universiteto lektoriumi’. 

Pirmąją paskaitą ir visą pirmąjį semestrą J. Tumas 
skaitė apie Maironį. Ypač jaudinosi dėl pirmosios paskai- 
tos. „Salė buvo pilna sėdinčių ir stovinčių, — rašė dieno- 
raštyje.— Pasergėjau profesorius Krėvę, <...> Bičiūną 
ir kitus... Krėvė sveikino. Krėvė sakė: mes visi taip šo- 
kam, kaip mokam; tu da geriau. <...> Žadėjo siun- 
tinėti į mano paskaitas teol-filos. fak. klausytojus, kol už 
metų sugrįš prof. dr. Vincas Mykolaitis-Putinas“". 

J. Tumas mėgo skaityti rašytojų biografijas; 1923 m. 
rudens semestre skaitė apie V. Kudirką, M. Valančių, 
J. Basanavičių, A. Jakštą, J. Sliūpą. Už sėkmingą dėstymą 
ir išleistas paskaitas nuo 1923.11.1 paskirtas eiti docento 
pareigas, o 1924.VI.6 — patvirtintas docentu!?, 

Seminarams bei paskaitoms reikėjo dokumentų, archy- 
vinių šaltinių, todėl Tumas susirūpino rankraštynu. Jo 
iniciatyva įsteigtas Kultūros muziejus (1923.111.12), vė- 
liau pavadintas Humanitarinių mokslų fakulteto („Rašlia- 
vos“) muziejumi. Jame imta kaupti rašytojų raštai ir pri- 
vati lietuvių veikėjų korespondencija, žymesniųjų veikalų 
originalai, žymesnių žmonių fotografijos ir kt. Šis muzie- 

5 Tumas J. [Asmens byla].— CVA, F 557, ap. 1, b. 798, I. 4. 

ê Ten pat. 

7 V. D. Universitetas. Antrųjų penkerių veikimo metų apyskai- 
ta.— K., 1933, p. 123. 

š Pirmosios paskaitos planas gana detalus. Zr. Tumas J. Ran- 
kraščių rinkinys.— VVU BR, F I, F 58, p. 273. 

* Tumas I. Mano kronika (1922)— VVU BR, F 1, D 649, 
p. 17—18. 


10 Tumas J. [Asmens byla].— CVA, F 557, ap. 1, b. 798, 1. 6, 

jus buvo didžiausias J. Tumo rūpestis ir svajonė („Gavau 
po nedaug, daugiausia pats susiieškodamas; vis dėlto jau 
galėjau kiek tiek darbo padirbėti“!!'). Netrukus į jo fondus 
pateko paties J. Tumo, A. Dambrausko, K. Būgos, P. Vi- 
šinskio archyvai, prof. Becenbergerio korespondencija, 
Lietuvių parodos Paryžiuje dokumentai ir kt.!2 

Ieškodamas medžiagos, J. Tumas susirašinėjo su įvai- 
riais asmenimis, daugybė korespondentų nurašinėjo ir 
rinko dokumentus, tikslino faktus, rinko laiškus!3. Pats 
Vaižgantas irgi važinėjo pas rašytojus (L. Didžiulienę- 
Zmoną, M. Dagilėlį ir kt.), „kvotė“ per laiškus (Šatrijos 
Raganą, Bitę, Lazdynų Pelėdą). Ir viską, ką tik suradęs, 
„krovė rašliavos“ muziejun. Toks uolumas kai kam net at- 
rodęs juokingas (esą į tą muziejų „niekas ten, be direkto- 
riaus Tumo ir Dambrausko, nieko nekrauna“14). 

J. Tumo pastangos nenuėjo veltui. Rašliavos muziejaus 
fondai padėjo tvirtą pamatą universiteto rankraščių sky- 
riui, kurį vėliau tvarkė V. Mykolaitis. 

Energingas J. Tumas plačiai reiškėsi ir viešame uni- 
versiteto gyvenime. Jis buvo nepamainomas jubiliejų da- 
lyvis ir įvairių pranešimų skaitytojas, važinėjo su dele- 
gacijomis, visada ir visur gindamas universiteto reikalus 
(Pasirašė ir po memorandumu, kurį profesūra, gindama 
universiteto autonomiją, įteikė buržuazinei valdžiai!). 

Noriai bendraudamas su studentais, J. Tumas dalyvau- 
davo vakaruose, literatūriniuose teismuose. Plačiai nu- 
skambėjo docento akcija, ginant romantizmą. 

Teismas didžiojoje universiteto auloje (1929.11I.2) vy- 
ko itin audringai. Kaltinimo tezėse romantizmas buvo 
smerkiamas už nenuoširdumą, prisitaikėliškumą, asmens 
teisių paneigimą, miesčionizmą, už tai, kad sulaiko visuo- 

u J. Tumo laiškas (1926.VIII.25) M. Grigoniui— VVU BR, 
F 1, F 562, I. 10. 


12 1933 m. bendras skaičius įregistruotų rankraščių —1.147 vie- 
netai.— V. D. universitetas, p. 305. 

13 Tumas J. Laiškai literatūros reikalais.— VVU BR, F I, F 385. 

1 J. Tumo paskaitos. Ironiškas fragmentas.— VVU BR, F I, 
F 470, p. 47. 


15 Statutai. Įvairios programos. Protokolai. Memorandumai.— 
VVU BR, F 1, F 108, p. 179—209. 

menę nuo progreso, skelbia pažiūras, „tinkančias reakci- 
jai arba tiems, kurie nori mindžikuotis vietoje“!š. Ro- 
mantizmą jo kaltintojai (ypač J. Herbačiauskas) laikė 
svarbiausia literatūrinės krizės Lietuvoje priežastimi, nu- 
lėmusia kūrybos formų stagnaciją ir kūrybinį bejėgiš- 
kumą. 

Argumentų romantizmui ginti J. Tumas irgi ieškojo ne 
tik meno specifikoje. Jis akcentavo etinius, tautinius lite- 
ratūros uždavinius, nuo kurių priklauso bendra kultūros 
situacija. Jam atrodė, kad literatūros „blogybių reikia ieš- 
koti ne romantizme“: tarp rašytojų nėra asmenybių, o li- 
teratūroje — „žymesnybių“!7. J. Tumas nešaukė sugrįžti 
prie senojo tipo romantizmo, o įpropaguodamas „romantiš- 
kąjį idealizmą“, skatino atsigręžti į dvasines tautos gel- 
mes, nacionalinės pasaulėjautos pradus ir ieškoti atramos 
prieš žmogaus susmulkėjimą, sumaterialėjimą ir kapitalis- 
tinės civilizacijos nešamą nužmogėjimą. Kitas dalykas, 
kad prie J. Tumo „romantiškojo idealizmo“ šliejosi ir 
menkų sugebėjimų bei oficialiąja ideologija besidžiau- 
giantys rašytojai!š. Tautos susiskaldymo, klasinio anta- 
gonizmo, nacionalinių bendrų šūkių žlugimo laikotarpiu 
joks romantizmas, nepaisant pačių geriausių J. Tumo 
norų, nebegalėjo stipriau įleisti šaknų į Lietuvos kultū- 
ros dirvą, nė pasiūlyti pozityvesnės visuomeninės progra- 
mos, kaip senasis nacionalinio judėjimo pagimdytas ro- 
mantizmas. 

Visur gynęs romantizmą, J. Tumas propagavo jį ir 
savo paskaitose, skaitė net specialų teorijos kursą!'?. Au- 
toriaus pažiūroms turėjo įtakos vokiečių idealistinės pa- 
kraipos teoretikas F. Štrichas, ieškojęs mene klasikos ir 
romantikos kaip „amžinybės“ pasireiškimo būdų, K. Bro- 


16 Tumas J. Publicistika. Kaltinamosios tezės.— VVU BR, F I, 
F 569, p. 141. 

1? Ten pat, p. 146. 

18 Galinis V. Naujos kryptys lietuvių literatūroje— V., 1974, 
. 289. 
i 19 Jį sudarė tokie klausimai: „Romantybės pagrindai“, „Roman- 
tikų poetika“, „Istoriškasis romantizmas“, „Romantizmo pėdsakai lie- 
tuvių literatūroje“ — Iš J. Tumo archyvo, VVU BR, F 1, F 294, 
p. 1—163, 

dzinskis ir P. Koganas, aiškinę romantizmą kaip tam tik- 
ros dvasinės savijautos tipą (VR, XI, 45). 

J. Tumui romantizmas taip pat jausenos būdas, „šir- 
dies, sielos dalykas, nuotaika, kuri viską nudažo maloniu 
liūdesiu, kaip rudens rūkeliu, ir sukelia pasiilgimus“ (VR, 
XI, 24). Tiesa, jis pabrėžė, kad romantizmui būdinga me- 
nininko išsiskyrimas su objektyvia tikrove, nepasitenkini- 
mas ja, konfliktas tarp idealo ir tikrovės. Bet J. Tumo in- 
tenpretacijoje tai mažai ką turi bendro su literatūros kryp- 
ties dalykais. Todėl ir jo pateikta romantizmo definicija 
iš vienos pusės labai plati, iš kitos — apima tik turinio 
sritį. („Romantizmas tad savo esme yra aiškiai pareikš- 
tas idealistinis pasaulėvaizdis, vienas stipriausių ideali- 
nių puolimų į bekraštybes“ — VR, XI, 25). Romantikais 
J. Tumas vadino skirtingus rašytojus kaip S. Daukantas 
ir M. Valančius, Maironis ir Žemaitė, Lazdynų Pelėda, 
V. Krėvė ir A. Jakštas. Romantizmui jis priskyrė ir savo 
kūrybą”. 

Idealizmą J. Tumas irgi suprato kaip dvasinės savi- 
raiškos tipą, o ne filosofiją. Rašytojui idealizmas — daž- 
nai tik „techniškas“ terminas. Jis kalba apie XX a. pr. 
lietuvių literatūros „romantiškąjį idealizmą“, kuris orien- 
tavosi į nacionalinių ir bendražmogiškų pradų sintezę. 
Tokią kryptį vadindamas „romantiškuoju idealizmu“, 
Vaižgantas turėjo galvoje neoromantizmo variantą (ro- 
mantizmą, kuris „apželia kitomis kryptimis“2!). 

Paskaitų apie romantizmą pagrindinius teiginius J. Tu- 
mas paskelbė straipsnyje  ,„„Romantiškasis idealizmas 
grįžta“?2. Su autoriaus koncepcija polemizavo V. Myko- 
laitis-Putinas, siūlęs tiksliau nusakyti romantizmo sąvo- 
ką ir suabejojęs, ar iš viso buvo lietuvių literatūroje „gry- 
nasis romantizmas“2š. V. Mykolaičio-Putino požiūris, nors 


2 Atsitikusios pastabos (1929)— VVU BR, F I, D 1179, p. 6. 

2! Tumas J. Publicistika. Lietuviškąjį romantizmą teisiant— 
VVU BR, F I, F 569, p. 146. 

22 Židinys, 1927, Nr 10, p. 218—234; taip pat: Tumas J. Pastaba 
prie mano straipsnio. — Židinys, 1927, Nr 11, p. 312—313. 

2 Mykolaitis V. Idealizmas ir romantizmas. Židinys, 1927, 
Nr 11, p. 306—312. 

taip pat paremtas idealistinės meno estetikos pagrindais 
labiau tiko lietuvių literatūrai, giliau atskleidė romantiz- 
mo, kaip literatūros sąvokos, sampratą. l 

J. Tumo „romantiškojo idealizmo“ teorija nebuvo nei 
nauja, nei originali, ne vienu atveju davė impulsų teori- 
niams svarstymams apie lietuvių literatūros pobūdį bei 
raidos perspektyvas. V. Bičiūnui atrodė, kad „tautiniam į 
romantizmui bei idealizmui“ reikia susijungti su „este- 
tininkais“ (B. Sruoga, F. Kirša, P. Vaičiūnu), kurie rodą 
daugiausia pastangų išreikšti tautos kūrybinę dvasią?*, 
Analogiškos J. Lindės-Dobilo ir L. Giros koncepcijos. 
Kaip ir neoromantizmą propagavę lietuvių kritikai, J. Tu- 
mas manė, kad romantizmas artimiausias lietuvių nacio- 
naliniam charakteriui, kad jis padės lietuvių literatūrai 
atskleisti nacionalinį savitumą. Tik neoromantizmo ter- 
miną jis vartojo siauresne prasme, taikė jį (kaip ir lenkų 
kritika) tik XX a. pradžios literatūrai. Ir iki šiol neoro- 
mantizmo terminas lietuvių literatūros moksle neturi is- 
toriškai apibrėžtesnės vietos. Jis labiausiai tiktų apibū- 
dinti XX a. trečiojo dešimtmečio jaunosios kartos rašy- 
tojų kūrybai — „Pjūvio“, „Granito“, „Naujosios romuvos“ 
grupėms?š, 

Gindamas ir propaguodamas „romantiškąjį idealiz- 
mą“, J. Tumas iš esmės teigė tautiškumą, kurį laikė svar- 
biausiu literatūros vertės kriterijumi. Ir romantizmas jam 
buvo priimtinas pirmiausia todėl, kad akcentavo tautos 
vaidmenį. J. Tumas siekė išlaikyti XIX a. romantizmo 
iškeltą tautinę idėją („Koks kilnus, koks žmogiškas (tau- 
tiškumas — A. V) <...> romantininkų ideologijoje — 
VR, XI, 32). Antra vertus, tautiškumą jis neretai suta- 
patindavo su idėjiškumu. Literatūra jam rūpėjo kaip idė- 
jų pasaulis. Kūrėjas — idėjų „gimdytojas“, kai „idėjos 
turinys aiškus, kūrybos formos darosi antraeilės pras- 
mės“ (VR, XIX, 74). 


24 Bičiūnas V. Romantizmas bei tautiškas idealizmas.— Židinys, 
1929, Nr 3, p. 232—240. 


* Taip siūlo ir V. Galinis (Naujos kryptys lietuvių literatūroje, 
p. 291—292). 

„J. Tumo idėjų hierarchijoje, be tautinės idėjos, žymi 
vieta atiteko ir religijai. Jo paskaitose ir vaižgantiškoje 
literatūros istorijoje nemaža dėmesio paskirta katalikiš- 
kosios ideologijos rašytojams, religinio turinio raštų au- 
toriams. Bet J. Tumas nepaneigė ir kitų ideologijų rašy- 
tojų, pirmasis atskleidė J. Mačio-Kėkšto, J. Andziulaičio- 
Kalnėno kūrybos reikšmę. 

J. Tumas, kaip literatūros mokslininkas, buvo atidus 
visuomeninei literatūros funkcijai: į literatūrą jis žiūrėjo 
kaip į visuomenės sąmonės formą. Jo tyrinėjimo metodui 
būdingas literatūros ir istorijos ryšių akcentavimas. Li- 
teratūros istorija Vaižgantui yra „laiko istorija“, visada 
rūpi, kaip „raštuose atsispindi to laiko visuomenės dva- 
sia“ (VR, XIX, 72). „Bet kuris laikas turi savo matą“, — 
teigė J. Tumas“, 

Istorinis determinizmas iš Vaižganto interpretacijos 
kai kada ir visai išstumdavo kūrybos analizę bei meno 
dėsnius. Žinoma, įtakos tokiai interpretacijai turėjo ir ga- 
na specifiškas J. Tumo tyrinėjimų objektas. XIX a. lietu- 
vių literatūra, kurią dažniausiai jis nagrinėjo savo pa- 
skaitose, ne be reikalo vadino „visuomenės kuriozum“, 
nes „rašė, kas tik mokėjo“, ir „ne tiek buvo raštų (kitas 
tėra parašęs vieną antrą liesutę knygelę), kiek rašyto- 
jų“?". Tad ir vaižgantiškoje literatūros istorijoje domina- 
vo rašytojų biografijos. 

J. Tumas pirmasis pateikė daugelio mūsų rašytojų — 
A. Vienažindžio, V. Kudirkos, Maironio, Žemaitės, Lazdy- 
nų Pelėdos, Šatrijos Raganos — biografinius modelius. 
Jiems būdinga plati rašytojų vaikystės, asmeninio gyve- 
nimo (su visais pomėgiais ir silpnybėmis), buities cha- 
rakteristika. Mat gana trumpas laiko intervalas skyrė ty- 
rinėtoją ir objektą. „Bet juo tolyn nuo jų,— pastebėjo 
J. Tumas,— tuo jų figūros augs, kol taps milžinais. Ir 
tau vis tiek bus, kaip jie valgė, pykos ar erosui tarnavo, 
nes tau terūpės, ką jie iš savo sielos bus čia tolimiesieams 
padarę“ (VR, IV, 109). 

æ J. Tumo laiškas (1924.VII.28) A. Rimkai.-— MA BR, F 71—19. 


?7 Tumas J. Lietuvių literatūra rusų raidėmis ir broliai Juškos- 
Juškevičiai.— K., 1924, p. 12—13. 

J. Tumas, kaip literatūros istorikas, daugiau rėmėsi 
„tikrais atsitikimais“, o ne rašytojų „sielos palikimu“. Jis 
rinko faktus archyvuose, teiravosi iš gyvų liudininkų — 
rašytojų amžininkų ar tiesiog jėga ištraukdavo iš pačių 
autorių. „Iš tikro, tamsta pjauni mane be peilio!— rašė 
Satrijos Ragana.— Mano prigimtis kęsti nepakenčia vie- 
šumos <...> Antra vertus ir apie didžiausius žmones 
reikia, mano nuomone, kalbėti kuo mažiausiai, jiems te- 
besant gyviems. 

Kas kita apie jų veikalus. Ir apie mano „veikalus“ 
kalbėk sveikas, kaip ir kiek benorėdamas — jie paleisti 
viešumon, tai kiekvienas turi teisę juos kritikuoti“ (VR, 
XIII, 155). Tokiais atvejais docentas apgailestaudavo, 
kad reikės tenkintis kitados per ilgus pažinties metus 
gautomis žiniomis. Todėl J. Tumo pateiktose rašytojų 
biografinėse apybraižose pasitaikydavo ir netikslumų ar 
net „netikrų atsitikimų“. Ir ne tik todėl, kad trūko objek- 
tyvių šaltinių. J. Tumą mokslininką dažnai įveikdavo me- 
nininkas, pasiduodantis įspūdžiui, autosugestijai. Dėl to 
įam ne kartą priekaištauta. Teko net aiškintis. Tačiau aps- 
kritai ir tuo metu, ir šiandien J. Tumo paskaitos bei kiti li- 
teratūros istorijos darbai — reikšmingas šaltinis XIX a. 
lietuvių literatūrai tirti, ypač rašytojų biogralijoms nu- 
šviesti. 

Biografinis metodas net idealiausiu atveju nėra pa- 
kankamas kelias literatūrai interpretuoti. Biografiniai ir 
kūrybiniai motyvai nėra tapatūs, o meninė kūryba ne tik 
rašytojo saviraiškos būdas ar autentiškos tikrovės at- 
spindys. Biografinis metodas paprastai nesuteikia pla- 
tesnių galimybių atskleisti, kad rašytojas vaizduoja ir 
realybę, ir realybės idealą, kad autorius gali pasinaudoti 
„kauke“, „antrininku“. 

J. Tumas, tiesa, neieškojo tiesioginių biografijos ir kū- 
rybos paralelių (,..kūrėjas melagis, nors iš savęs imasi 
temų“— VR, XIII, 156). Ir pačią kūrybą jis paprastai 
plačiau lietė naujosios literatūros seminare, aptardamas 
„Naujuosius“ autorius — A. Vienuolį, V. Krėvę, Dobilą, 

Vydūną, L. Girą, S. Čiurlionienę, V. Stonį — ar jaunųjų 
knygas. Pastarųjų atžvilgiu J. Tumas buvo ir daug kritiš- 
kesnis, negu kalbėdamas apie „simpatingus nabašnin- 
kus“, vertino kūrybos rezultatą, me vien pastangas kurti2?, 
Dalį J. Tumo paskaitų bei literatūros istorijos darbų 
išleido humanitarinių mokslų fakultetas („Vaižganto raš- 
tų“ XI—XIV tomai), kitas — jis skelbė laikraščiuose, žur- 
naluose, leido dažnai ir atskirais leidiniais? Literatūros 
istorijos raštus, kaip ir grožinę kūrybą. Vaižgantas grupa- 
vo į ciklus — pirmas veikėjų būrys (VR, IV) ir taip iki 
septinto būrio (VR, XIV) — nors tokio skirstymo princi- 
pai kiek mechaniški. Sudarinėdamas „būrius“, autorius 
mažai tepaisė rašytojo vietos literatūros istorijoje, paga- 
liau net chronologijos. Į vieną „būrį“ dažnai pateko nevie- 
nodo lygio autoriai, o apskritai „Vaižganto raštuose“ su- 
sipina įvairi medžiaga: biogralinės apybraižos, komenta- 
rai, anotacijos, įspūdžiai, dienoraščio fragmentai, kroni- 
ka, poleminiai straipsniai, net pamokslai ir nekrologai. 
Mokslo darbus Vaižgantas taip pat tikėjosi dar taisy- 
ti (toks jau buvo rašytojo būdas!). Jis sakėsi davęs tik 
medžiagos, „palaidų žinių“, o literatūros istoriją dar 
„riekia parašyti“9?. Kaip paprastai, trūko laiko, nes Vaiž- 
gantas buvo „universalus,— anot B. Sruogos, — kaip vieš- 
paties diena“*!. Be savo raštų, visuomeninės veiklos, jis 
rūpinosi „svetimų raštų“ leidimu: Mikalojaus Katkaus 


*8 J. Tumo laiškas (1924.XII.24) M. Grigoniui.— VVU BR, F I, 
F 562, L. 8. 

* Iš humanitarinių mokslų fakulteto gavęs honorarą Vaižgantas 
dienoraštyje (1929.XII.2) rašė: „...10000 It. Tai viso mano gyveni- 
mo turtas <...> Sunku palaikyti pinigai — tiek jų visi reikalingi.“ 
Prierašas rašalu: „Kiti atidavinėjo, kiti ne.“— Tumas J. Atsitikusios 
pastabos (1929).— VVU BR, F I, D 1179, p. 11. 

Plačiau apie Tumo paskaitų leidinius žr.:  Vaitiekūnienė A. 
J. Tumas-Vaižgantas universitete.— Literatūra, 1970, sąs. 12(1), p. 
9—26. 

9 Tumas J. Atsitikusios pastabos (1929) — VVU BR, F I, 
D 1179, p. 10. į 

* Padegėlis D. [Sruoga B.]. Vaižganto kelias — poeto.— Vai- 
ras, 1929, Nr 1, p. 43. 

„Balanos gadyne“32, L. Didžiulienės-Žmonos3s, J, Dovy- 
daičio raštais“. Net J. Ralio išverstą Homero „Odisėją“ 
redagavo („...man kiek užgaulu buvo, kai vertėjas mano 
darbu nebuvo patenkintas: jo manyta, kad aš ir paties 
vertimo techniką pagerinsiąs. Aš to nesugebėjau padaryti 
ir visai neketinau tos atsakomybės imtis. Man rodės, 
„Odisėją“ J. Ralys bus išvertęs tobulai...“— VR, XIX, 
192—193). 

I Vaižgantą dažnai kreipdavosi žmonės, prašydami 
padėti išleisti tą ar kitą kūrinį. 

Iš doc. J. Tumo veiklos universitete svarbiausia tuo 
metu buvo jo gyvas žodis. „Aš esu apsigimes kalbėto- 
jas“, — sakė pats lektorius. Klausytojus domino ne vien 
paskaitų turinys, bet ir originali lektoriaus asmenybė, pa- 
skaitų „forma“. Todėl ir susirinkdavo įvairių specialybių 
studentai, lankydavosi ir kai kurie profesoriai. 1927 m. 
visą semestrą J. Tumo paskaitų klausė Halės universiteto 
prof. F. Spechtas*“. Paskaitos būdavusios ne tik gausiai 
lankomos, bet ir triukšmingos: lektorius mėgęs pajuokau- 
ti, įterpti sąmojų, o kai prastai nusiteikęs — pykdavęs ir 
iplūsdavęs, ypač pavėlavusius“?, 

O dėstė J. Tumas sugestyviai, išraiškingai. Antai, pa- 
skaitose apie A. Strazdą jo dainų ir giesmių melodijas 


32 M. Katkaus laiškas (1927.1X.26.) J. Tumui.— VVU BR, F I, 
F 10, p. 90. 

38 Didžiulienė-Zmona L. Ką aš beatmenu. Redagavo doc. J. Tu- 
mas.— K., 1926. 

* Siaulėniškis Senelis. Visos penkios Juozapo Silvestro-Dovy- 
daičio raštų dalys / Paredagavo ir paskaitą pridėjo doc. J. Tumas.— 
K, 1925. 

3 Padėti Juozui Vilkutaičiui laiške (1930.IV.18) prašė vienas 
marijampolietis, o netrukus ir pats J. Vilkutaitis dėkojo (1930.V.2) 
už rūpestį, aiškino, ką dar yra parašęs. Vaižgantas dar Mintaujoje 
susipažino su komedijos rankraščiu (atvežė V. Kudirka), matė pirmą 
jos pastatymą J. Jablonskio bute, vėliau — Palangoje. Gal turėjo 
konkretesnių žinių apie autorių, jeigu nepaneigė Juozo Vilkutaičio au- 
torystės? — VVU BR, F I, F 385, 1. 61, 251. 

38 Prof. F. Spechtas 1927 m. buvo pakviestas į universitetą ir 
vieną semestrą skaitė baltistikos dalykus.— Lietuvos universitetas 
1927—1928 mokslo metais.— K., 1928, p. 40. 

3 Paleckis J. Žingsniai smėly.— V., 1968, p. 109. 

pats garsiai uždainuodavo: ir „Giesmę apie siratas“, ir 
„Ei tu tu tu strazdeli“, ir kitas, Klausytojai plodavo, šauk- 
dami „bis“. Ir docentas, ir klausytojai nepaprastai paten- 
kinti. Auditorijoje jis jausdavosi laisvai, dažnai vaikš- 
čiodavo, gestikuliuodavo rankomis, o kalba buvo tokia 
pat žodinga, kaip ir Vaižganto beletristikos, pilna šmaikš- 
čių žodelių““, 

Juozas Tumas paprastai neskaitydavo iš užrašų, nors 
ir turėdavo juos. Pirmuosius sakinius dar kartais perskai- 
tydavo sėdėdamas, po to atsistodavo, vis rečiau bežiūrė- 
damas į užrašus, kol ir visai juos pamiršdavo. Ir docento 
kalba liedavosi taip sklandžiai, tarsi jis matytų prieš akis 
gyvus asmenis, o jų raštus vartytų lapas po lapo“. 

Atviraširdis Tumas paskaitose išliedavęs ir savo as- 
menines nuoskaudas. „Jūs nežinot, kaip man kartais 
skaudu! Širdis draskosi, kaip pasiutusi katė. Ir kodėl ma- 
ne visi puola? Dvasininkams aš nerimtas kunigas, beveik 
atskalūnas. Ir mano pamokslai kažkokia nesąmonė <...> 
Kairiesiems aš juodašimtis, klerikalas, o krikdemams — 
parmazonas. O man visi geri ir visus myliu, bile tik dirb- 
tų ir tarnautų Lietuvos pažangai“*!. 

Pasitaikydavo ir paradoksalių atvejų. Kartą atėjo itin 
susijaudinęs, murmėdamas: „Budeliai, budeliai! Kam jis 
blogą padarė?“ Net paskaitų tą dieną neskaitė (..šun- 
gaudžiai sugavo Vaižganto Kauką!)*2. Su tokiais „vaiž- 
gantizmais“ studentai irgi buvo apsipratę. l 

Visur ir visada J. Tumui buvo svetimas beveidis objek- 
tyvizmas. Jis džiaugėsi arba pyko, aukštino arba smerkė. 
Nuotaika jam turėjo didžiausios įtakos. „Dabar man pa- 
čiam rodos, kad daugelis dalykų, kuriuos taip ar kitaip pa- 
darome, dažnai pridera nuo nuotaikos, o ne nuo įsitikini- 
mų, apžadų-principų ar kito ko aukšto“, — sakęs Vaiž- 


38 Venclova A. Jaunystės atradimas.— V., 1966, p. 538. 

3 Iš A. Lastienės atsiminimų (Kaunas, 1969.V11L.5.). 

* Iš V. Maknio atsiminimų (Vilnius, 1970.1.13). 

4 Cit. iš J. Tumas-Vaižgantas universitete.— Literatūra, 1970, 
sąs. XII (I), p. 15. 

* Iš O. Dabrilaitės atsiminimų (Kaunas, 1980.11.17). 

gantas“. Todėl ir J. Tumo paskaitas ne visada vertėtų 
sieti tik su jo ideologija bei estetinėm pažiūrom. 

Antra vertus, J. Tumo paskaitos ir improvizacija, ir 
kruopštaus darbo rezultatas. Prof. P. Galaunė, pas kurį 
gyveno Vaižgantas (kol remontavo savo butą Aleksoto 
gatvėje), matydavo, kaip jis „ištisas dienas dirbdavo sa- 
vo kambaryje: tai ruošdavosi paskaitoms, tai rengdavo 
darbus spaudai““. O būdavo ir taip, kad paskaitydavo 
paskaitą ir tik vėliau ją „restauruodavo iš studentų už- 
rašų“*. L. Giros teigimu, J. Tumas paskaitas paprastai 
surašydavęs „ant rytojaus“, nes atsimindavęs viską žo- 
dis žodin: „Rašo jis tada iš karto švariai, be sustojimų. 
Jo paties žodžiai, jo atmintis yra jam tada tartum foto- 
grafijos prietaise vadinamasis negatyvas, tasai stiklas, 
kuriame pasilieka atsimušęs traukiamas (fotografuoja- 
mas) asmuo ar vardas. Tokis tikrai nepaprastas kun. Tu- 
mo-Vaižganto gabumas <...> Yra tai tiesiog vadina- 
masis fenomenas, reta gamtos nepaprastybė“*. 

Universitete prabėgo produktyviausi Vaižganto gyve- 
nimo metai. Ir patys skaidriausi. „Tie metai, kuriais man 
teko darbuotis universitete docentaujant,— sakė Vaižgan- 
tas, yra vieni iš maloniausių mano gyvenime ir man pa- 
liko gražiausių atsiminimų.“*7 


Pasitikdamas savo šešiasdešimtmetį, Vaižgantas pasie- 
kè populiarumo ir produktyvumo viršūnių: galva pilna 
kūrybinių sumanymų, stalas — užverstas „popieriais“, vi- 
sos dienos užpildytos darbais. 


* Iš A. Šimėno atsiminimų (Kaunas, 1969.V 1.13). 

* Iš P. Galaunės atsiminimų (Kaunas, 1969.V11.5). 

15 Rengdamas monografiją apie V. Kudirką, atrodo, rėmėsi stu- 
dentų užrašais, nes skaitė prieš akis turėdamas tik dokumentus, am- 
žininkų atsiminimus.— VVU BR, F I, F 299, p. 41—80. 

* Gira L. Kun. Tumo-Vaižganto gyvenimas ir darbai, p. 62—63. 

* Venclova A. Keli Vaižganto charakterio ir kūrybos bruožai.— 
Švietimo darbas, 1929, Nr 9, p. 807. 


DABARČIAI APIE PRAEITĮ 


Dabarties supratimas literatūroje (ir ne tik literatūro- 
je) visada implikuoja ateities projektą ir praeities inter- 
pretavimą. O rašytojas pats aktyviausias visuomenės, 
tautos praeities, nacionalinės kultūros palikimo saugoto- 
jas ir perteikėjas dabarčiai bei ateičiai. Todėl sąmonės ly- 
gis, o ne tiek vaizduojama medžiaga lemia rašytojo nū- 
dieniškumą. Ir nors Vaižgantas, vyresnės kartos atsto- 
vas, save priskyrė literatūros „dėdėms“ (tiesa, su kartė- 
liu, savotiškai atsikirsdamas arogantiškiems jo kūrybos 
kritikams), XX a. trečiojo dešimtmečio lietuvių prozoje 
jis tebebuvo nūdienos rašytojas. Amžių sandūroje su- 
brendusi Vaižganto kūrybinė sąmonė iš esmės nepasi- 
keitė, ji praturtėjo naujais bruožais, rašytojas gyvai rea- 
gavo į „laiko dvasią“. 


„Gyvenu, kada rašau...“ 


Darbuose ir rūpesčiuose paskendęs, Vaižgantas tarsi 
neturėjo laiko pasenti. Visuomenė dalinama ne į senus ir 
į jaunus, taip manė ir pats rašytojas, o į dirbančius ir 
nedirbančius. Jis nė kiek nenorėjo mažinti moralinių jsi- 
pareigojimų, kūrybinių planų bei kultūrinių interesų, nors 
ir jautė, kad jėgos mažėja, kad gyvenimas „pragyventi, 
tai ne koks šokis pašokti“!. Įpratęs dirbti, veiklios pri- 
gimties Vaižgantas ir toliau be gailesčio pats save eks- 
ploatavo: rengė raštus spaudai, rašė naujus kūrinius, re- 
cenzavo ir anotavo kitų knygas, kaupė medžiagą nau- 
jiems darbams, mokėsi kalbų (,...atsiųskite man kokį bas- 


* J. Tumo paskaitos. Jaunimo programinis gyvenimas — VVU 
BR, F I, F 470, p. 29. 


217 


kišką elementorių ar polyglotte su bet kuria Europos kal- 
ba“,— prašė jis artimyjų?). Ir savotiškai didžiavosi tuo, 
kad užimatas: „Ne, žmogus laisvas tada,— sakė jis, — 
kada pats moka laisvąjį laiką sunaudoti“. Kartą pa- 
klaustas, kokios nuomonės esąs apie Vasarį, pavaizduotą 
V. Mykolaičio-Putino romane „Altorių šešėly“, atsakęs: 
„Galas žino, panie, galas žino, bet man taip nebuvo 
<..> laiko neturėjau, Stakiuose juk net superį parda- 
vinėjau“*. l 

Sau „pamaloninti“ Vaižgantas ne daug ką teleisdavo. 
Didžiausia prabanga jam būdavo kelionėsř. Ir keliaudavo 
dažnai tik į Birštoną, Nemajūnus, Palangą ar Kuršių 
pamarį, o dusyk — 1926 m. ir 1931 m.— buvo išvykęs į 
Vakarų Europą. Išsiruošdavo nusiteikęs „akis paganyti“, 
sveikatą atgauti, vietą pakeitęs ir pats save kiek pakeisti. 
Tačiau nuo savęs nepabėgdavo: kūrė projektus, ką kur 
pagerinti, pagražinti ar, iš svetur nusižiūrėjus, pritaikyti 
savam krašte. Kelionių apybraižas tuoj pat skelbdavo 
laikraščiuose, žurnaluose: „Prancūzai... moka gyventi in- 
"tensyvų vidaus gyvenimą“; Neapolį ir Vezuvijų pama- 
čius, galima numirti, „vis tiek daugiau nieko tiek gra- 
žaus nebepamatysi“7: „O kokia audra kalnuose!“š Ta- 
čiau svetur, net gražiausiuose miestuose ir aukščiausiuo- 
se kalnuose, Vaižgantą lydėjo nerimas, skatinęs greičiau 
grįžti namo. A. Vienuolis, tuo pat metu buvęs Italijoje, 

2 Iš J. Tumo-Vaižganto laiškų (1932.1X.1) P. Klimui ir B. Mė- 
ginaitei-Klimienei. 


3 J. Tumo paskaitos. Jaunimo programinis gyvenimas — VVU 
BR, F 1, F 470, p. 29. 

* Iš A. Miškinio atsiminimų (Vilnius, 1980.1.20). 

5 J. Tumo sąskaitų knygoje yra atskiras skyrelis „sau“, kur su- 
rašytos išlaidos paštui, knygoms, teatrui ir kelionėms.— J. Tumo są- 
skaitų knyga, VVU BR, F 1, D 666. 

€ Vaižgantas. Prancūzijos laiškai. — Lietuvis, 1926, Nr 37, p. 7—9. 

7 Vaižgantas. Nuo Vezuvijaus.— Naujoji romuva, 1931, Nr 1, 
p. 4—5. 


è Vaižgantas. Audra kalnuose.— Naujoji romuva, 1931, Nr 8, 
p. 178—179. 

niekaip jo mebeprišnekino, kad dar pakeliautų po tą kraš- 
tą, nors ir buvo iš anksto susitarę". 

Sugrįžęs iš užsienio, Vaižgantas skeptiškai rašė: „Api- 
bėgti Italiją, Egiptą etc. visai nereiškia praturtėti žinių, 
prasiplėsti minties horizontą“. Jis bėgęs, greitaisiais trau- 
kiniais „per keletą valstybių, per Romą, Neapolį, Pom- 
pėjų“. Ir nelaikąs Europos „stabu“ (VR, XVII, 239). 
„Mūsų minusas, — teigė Vaižgantas,-- kad mes dar nepa- 
jutome reikalo savo gyvenimėlius dabinti ir iš oro, ne tik 
iš vidaus“ (VR, XVII, 246). 

Kritiškas Vaižganto požiūris į Europą buvo neįpras- 
tas ano meto „wegeberichtams“, itin pasvirusiems į Va- 
karų idealizaciją. Kelionės praturtino „Vaižganto raštus“ 
dar viena knyga; jų metu rašytojas susipažino su seniai 
jam imponavusiu Oskaru Milašium, ėmė populiarinti jo 
kūrybą!?. 

Jaunosios rašytojų kartos kiek paironizuojamas, Vaiž- 
gantas energingai tebesidarbavo daugelyje kultūros sri- 
čių. Tiek „jaunųjų“, tiek „senųjų“ iškilmingai buvo pa- 
lydėtas į „kapininkus“. „Rašytojau, jei nori pagarsėti, žy- 
mus tapti, numirk... arba švęsk savo geburstagą“,— juo- 
kavęs Vaižgantas!!. Sešiasdešimtmečio proga laikraščiuo- 
se ir žurnaluose mirgėte mirgėjo rašytojo fotografijos, 
straipsniuose džiaugtasi neblėstančiu Vaižganto optimiz- 
mu, nesigailėta pagyrų. Universitetas suteikė J. Tumui 
garbės daktaro vardą!2, Kauno sodininkai išvedė net nau- 
ją jurginų rūšį — Vaižgantas, Ir nors jubiliatas mokėjo 
ironiškai pažvelgti į populiarumą, „nepakvailėjo“, viso- 
mis priemonėmis kuriamas pompastiškas bumas veikė jaut- 
rų Vaižgantą. Jis kruopščiai registravo sveikintojus (jų 
būta net 450), rinko medžiagą vaižgantikai, noriai po- 


* A. Zukausko-Vienuolio laiškas (1930.VL5) J. Tumui— VVU 
BR, F 1, F 385, 1. 347, 348. 


10 Tumas J. O. V. de L. Milosz.— Židinys, 1926, Nr 1, p. 83—84. 
! Iš P. Klimo atsiminimų (Kaunas, 1969.111.5). 


12? Iškilmių aprašymas: Kun. Tumas-Vaižgantas — garbės dakta- 
ras.— Lietuvos aidas, 1929, spalio 21. 


8 J. Tumo padėkos laiškas (1929.IX.7) Kauno sodininkystės 
vedėjui. — VVU BR, F I, F 600. 

zavo Iotografams“. Iš tų dienų ir nuotrauka — Vaižgan- 
tas su savo šuneliu Kauku,-- o po ja rašytojo autogra- 
tas: „Laimės ieškojau kitiems, ir pats tapau laimingas“!5, 
Tai buvo geraširdžio Vaižganto duoklė už „pamalonini- 
mą“. „Nuglostė, numielavo mane lietuvių visuomenė,— 
rašė laiške artimiesiems,— <...> epitetais... apibėrė, 
kaip kokiais egzotiškais žolynais. <...> Aš, Tumas, sto- 
viu šalia garbinamojo Vaižganto. Man tik įdomu, kaip 
ir kas jį pagerbia; man nė karto nesukrutėjo širdis 
džiaugsmu nuo tų masinių komplimentų. <...> Ir vis 
dėlto man bus sunku karšti pernelyg pakeltam...“!8 

Ir iš tikrųjų Vaižgantui vis sunkiau sekėsi identifikuo- 
ti visus savo „vaidmenis“. „Bet universiteto paskaitos 
man suėda visą laiką“, — ir anksčiau pasiskysdavo rašy- 
tojas. O 1929 m. „subėgo“ šimtas priežasčių, o šimtas 
pirmoji — trocheitis, netekimas kalbamojo organo ir nu- 
sidinbimas, beruošiant spaudai per vienerius metus vie- 
nuolika storų leidinių,— aiškino J. Tumas studentams.— 
Taip jau buvau užsimetęs pasivaidinti, bežengdamas į 
„kapininkus, į kapos metų amželį“!š. 

Pareiškime Humanitarinių mokslų fakulteto dekanui 
(1929.I11.1) J. Tumas prašėsi išleidžiamas į pensiją („Iš 
motinos paveldėtas dusulys darosi man vis sunkesnis ru- 
dens ir žiemos metu. Jau gerokai seniai, kaip aš nebe- 
gastroliuoju su savo prakalbomis provincijoje ir Kaune. 
O dabartinės mūsų auditorijos karštos ir pritroškintos, 
jaučiu, pabaigė man pakirsti plaučių tamprumą. Paskai- 
tas aš gaunu tikrai atsirgti“!?). 


14 Iš J. Tumo archyvo. 60 m. sukakties sveikinimai (1929).— 
VVU BR, F I, F 127. 

!5 Naujoji romuva, 1929, Nr 65. 

16 Iš J. Tumo-Vaižganto laiškų (1929.1X.24) P. Klimui ir B. Mė- 
ginaitei-Klimienei. 

" Tumas J. Mano kronika (1922).— VVU BR, F I, D 649, p. 24. 

18 J. Tumo paskaitos. Moterys lietuvių. literatūroje — VVU BR, 
F 1, F 470, p. 1. 

8 Tumas J. [Asmens byla].— CVA, F 557, ap. 1, b. 798, 1. 2. 

Sveikata, nors ir žymiai pablogėjusi, vis dėlto tebuvo 
„šimtas pirmoji“ priežastis, oficialus argumentas? Tik- 
rųjų pasitraukimo iš universiteto priežasčių reikia ieškoti 
J. Tumo dvasinėje savijautoje. Atlaidus kitiems, Vaiž- 
gantas buvo vis reiklesnis sau. Stiprėjo nepasitenkinimas, 
hiperbolizuotas kriticizmas („,sarmata kalbėti tai, ko nuo- 
dugniai neišmanau, plaukioti pavirše klausimų, nė kiek 
jų neišrišant. Šita sarmata mane iš universiteto išvijo. 
Viešpatie, kokia kančia kalbėti neautoritetingai. Kiek kar- 
tų tenka murausti, beskaitant nesąmones...“ — VR, XVII, 
237). Vaižgantui buvo lemta talentingos asmenybės sun- 
ki dalia. 

Į universitetą J. Tumas dar sugrįžo 1932 m. pavasarį 
ir visą semestrą privatdocento teise skaitė speckursą „Mo- 
terys lietuvių literatūroje“, užpildydamas „dar vieną 
spragą lietuvių literatūros istorijoje“. Originaliai suma- 
nytą kursą (ar lietuvės iš tikrųjų per mažai dalyvaujan- 
čios literatūroje, o jei dalyvaujančios, tai labai sekliai; 
ar mūsų prozoje taip jau ir nėra „prašmatnių moterų ti- 
pu“, tik „vištos“, anot to J. A. Herbačiausko..2!) nepa- 
baigė skaityti. Ir šį sykį jau dėl nesveikatos. 

Prieš pasitraukdamas iš universiteto, Vaižgantas at- 
sisakė ir vieno iš pagrindinių savo gyvenimo „vaidme- 
nų“ — „politiko rolės“. Instinktyviai pajutęs buržuazijos 
politinių idealų devalvaciją, J. Tumas po 1926 m. fašis- 
tinio perversmo kiek „pasiblaškęs“ (turima galvoje jo 
ir kitų buržuazijos veikėjų pareiškimą „sunkią valan- 
dą“??), visam laikui pasitraukė iš politinio gyvenimo. Po- 

20 Tokių nusiskundimų buvo ir anksčiau: „sergu bronchičiu“,— 
dažnas įrašas dienoraštyje — Tumas J. Mano kronika (1922) — VVU 
BR, F I, D 649; 1929 m. dienoraštyje J. Tumas rašė: „Dr. Parževskis 
galutinai nustatė mano sveikatai diagnozę — urininį artritizmą <...> 
Sveikatos sugrąžinti nežada, bet žada geresnį dalyką — kad daugiau 
nebejsiligočiau ir luošas nebūčiau <...> Be to, pereiti į vegetarų 
režimą, be mėsos, be žuvies, be grybų. Vyno — tik raudonojo“.— 
Tumas J. Atsitikusios pastabos (1929)— VVU BR, F I, D 1179, p. 5. 

2 J. Tumo paskaitos. Moterys lietuvių literatūroje — VVU BR, 
F 1, F 470, p. 7. 

2 Dėl perversmo J. Tumo rašytas „viešas pareiškimas“, rodos, 
niekur neskelbtas.— Tumas J. Rankraščių rinkinys. VVU BR, F 1, 
F 58, p. 201. 

litika buvo skaudžiausias ir paradoksaliausias J. Tumo 
„vaidmuo“, dėl kurio, kaip pastebėjo B. Sruoga, rašytojas 
nuolat gyvenęs „nesibaigiamą dramą“: „Tumas daugiau 
pusės amžiaus šioje žemėje išgyvenęs ir nesugebėjęs nei 
savo idealų rasti, nei savo norų pateisinti, kaip biblijinis 
Izraelitas nuo Ainošiaus į Kaipošių stumdomas, savo įsi- 
tikinimais gyvenęs atgyventos gadynės tradicijose, savo 
kuriamąja galia siekiąs kartais net toliau, negu mūsų kū- 
ryba yra nuėjusi, stengėsi savo sieloj sutaikyti galingą 
meno kūrėją su politiniu pastumdėliu....*23 i 

Tačiau J. Tumo vidinę reakciją, ypač įsigalėjus Lietu- 
voje autokratiniam režimui, apsprendė ne tik konfliktas 
tarp kūrėjo ir politiko bei „atgyventų gadynių“ ilgesys, o 
ir bręstantis nepasitenkinimas „tautine valstybe“, kuri at- 
sidūrė saujelės „veikėjų“ rankose?*. Tarp J. Tumo ir jo 
buvusių bendražygių — valdančios tautininkų partijos ly- 
derių „užsileido šlagbaumas“: rašytojas pasilikęs su 
„Mikrovisuomene“, o jie — su „makrodiktatoryste“. Atė- 
jęs į politinį gyvenimą, kai Lietuvoje tik ėmė diferencijuo- 
tis politinės srovės, visuomenininko karjerą Vaižgantas 
baigė aštriausiu klasinio susidūrimo momentu. Istorijos 
logika „prispyrė“ J. Tumą „sudėti ginklus“: „Esame su- 
skydę į daugybę „valstybių“ toje vienoje nepriklausomoje 
valstybėje ir maž kas bendra tarp mūsų beliko“. Tik bur- 
žuazinėje Lietuvoje, kuriai kurti atidavė visas jėgas, J. 
Tumas įsitikino, kad jokio „vidurio kelio“, jokios „tauti- 
nės vienybės“ negali būti. Ir jis pats taip pat buvo ne- 
bereikalingas. Prireikdavo tik Vaižganto vardo, kuris ne- 
buvo sukompromituotas spekuliacijomis bei politinėmis 
aferomis. Laiške savo buvusiai studentei rašytojas su iro- 
nija rašė: „„...einu ir posėdžiauju kamščio rolėje, kad bent 
kvorumas būtų; kodėl gi nepasėdėti, turint kuo sėdėti? O 
kas iš to, tesižinai pirmininkas. Aš jau seniai niekur ne- 

23 Sruoga B. Keli žodžiai — Skaitymai, 1922, kn. 17, p. 81. 

% J. Tumo archyve yra iškarpa iš laikraščio, kur pabraukti to- 
kie žodžiai: „Antano ir Voldemaro režimas jau pradeda įkasyti ir 
tautininką Tumą“.-— VVU BR, F I, F 70, p. 177. 


25 J. Tumo paskaitos. Moterys lietuvių literatūroje — VVU BR, 
F I, F 470, p. 9. 

bepirmininkauju. Tik kad vis rečiau begirdžiu ir tą: ateik 
šian, nueik ten...“ (VR, XVIII, 268). O paskutinėje auto- 
biografijoje kategoriškai pareiškė: „Nuo 1923 metų for- 
maliai išsibraukęs iš visų politinių organizacijų, dedas vi- 
sai nepriklausomu <...> “28, 

Tai ne tik „amžiaus“ emocinė krizė, kaip atrodė, pa- 
vyzdžiui, V. Krėvei (senatvė užklupusi Vaižgantą netikė- 
tai, tarsi nepasiruošusį). Nervingai įtemptoje vertybių 
perkainojimo ir mepaprasto tendencingumo atmosieroje, 
ekstraversiškas Vaižgantas ryškiau už kitus tos pat ideo- 
logijos žmones pajuto pasaulėžiūros krizę. Jis sąmoningai 
ėmėsi atsakomybės prieš istoriją, nors ir be to kiekvie- 
nas rašytojas atlieka vienokį ar kitokį ir politinį vaidmenį. 
Tik užsiangažavęs Vaižgantas jautė būtinybę visada at- 
virai išdėstyti savo visuomenines bei politines pažiūras. 

Sumažėjus „vaidmenims“, J. Tumas pasijuto visų už- 
mirštas. Laiške J. Lindei-Dobilui rašė: „Visą amžių jau- 
čiaus kai kam reikalingas, tai dabar imu jaustis neberei- 
kalingas, gyžtu ir graudžiuos, kad man gyvenimėlis nu- 
ėjo su lojikais, ne su dvasiškiais... Bet kitaip negalėjo 
būti“27, 

Su kunigija kontaktų, kaip ir anksčiau, Vaižgantas ne- 
surado, o ir ieškoti nebeieškojo. „Kas kunigas — tai man 
vilkas. O vis už tautininkus, už kuriuos aš niekur galvos 
neguldau. Fe!“ — piktinosi rašytojas. Dvasinė valdžia vi- 
sada prikaišiojusi J. Tumui „per daug skubų maldos atli- 
kimą“, pamažu ribojo jo kunigo pareigas?, Ir nors jis 
didžiavosi savo „nedavatkiškumu“ („Vienam ponui die- 
vui neįkyrėjau“š?), bet ir sielojosi, kad bažnyčiai mažai 

* J. Tumo-Vaižganto autobiografija. — Mūsų senovė, 1937, t. 1, 
Nr 1(6), p. 108—109. 


2 J. Tumo laiškas (1932.11.29) J. Lindei-Dobilu.— VVU BR, 
F 1, E312, 1. 4. 

* Iš J. Tumo-Vaižganto laiškų (1931.X.22) P. Klimui ir B. Mė- 
ginaitei-Klimienei. 

* K. Kazlausko laiškas (1926.XII.6) J. Tumui.— VVU BR, F I, 
F 10, 1. 77. 


3 J. Tumo laiškas (1929.11.11) A. Galaunienei.— LTSR litera- 
tūros muziejus, inv. Nr 11530—2. 

betinkąs, kad jaučiasi iškritęs iš „profesinio balno ir ne- 
begalįs pabaigti amželį tame balne...“3! 

Bažnytinė vyresnybė kontroliavo net Vaižganto kūry- 
bą. V. Mykolaičiui-Putinui jis aiškino: „Consilium vigi- 
lantiae man rekomenduoja „laikytis išimtinai beletristikos 
srities“, turbūt teaprašinėti paukštynes, kalnelius, upe- 
lius. Bet ir tada galiu nusidėti „panteizmu“. O įgriebęs į 
sielos sritį, galiu pridaryti daug daugiau nusidėjimų fi- 
losofijai ar kuriam galui“?*. J. Tumą — politiką krikščio- 
nys demokratai seniai buvo „nurašę į nuostolius“. 

J. Tumas, konfliktuodamas su savo luomu, neperžengė 
jo ribų; „aš niekados neturėjau noro išsibraukti iš dva- 
siškių. Ypač baigiant amžių, 64 m.“,— prisipažino jis33, 
"Tik vieną kartą, kilus konfliktui dėl bendradarbiavimo 
„Kultūros“ žurnale, J. Tumas pagrasino kurijai, kad pasi- 
trauksiąs „nuo ganytojavimo“*. Atitolęs nuo politikos, 
J. Tumas pasiliko su „tuo pat tautiniu pobūdžiu“3, o pa- 
sitraukęs iš Vytauto bažnyčios rektoriaus pareigų, religi- 
nių įsitikinimų nepakeitė („paskutiniame“ pamoksle 
1932 m. jis tik paaiškino, kad nė vienas bažnyčios „litas“ 
prie jo delnų „neprilipo“38). 

Visada savikritiškas, Vaižgantas itin kritiškai verti- 
no ir savo kūrybą. O paskutiniaisiais metais „literato naš- 
ta“ jam atrodo pati sunkiausia. Vaižgantas net suabejo- 
ja savo talentu („Aš nieko neturiu tokio sukurto, ką ga- 
lėčiau parodyti pavyzdžiu“), ir ima apskritai drovėtis, 
kad rašė (gal tai tik „liguistas psichės pasireiškimas“). 


3 J. Tumo laiškas (1932.11.29) J. Lindei-Dobilui— VVU BR, 
FI, E 312, L. 4. 

32 J. Tumo laiškas (1927.XI.22) V. Mykolaičiui-Putinui.— LKLI 
BR, F 1--3680. 

3 J. Tumo laiškas (1932.XI.30) J. Lindei-Dobilu.— VVU BR, 
F 1, E 312, L. 5. 

3% Tumas J. Rankraščių rinkinys. Pareiškimas Žemaičių vyskupi- 
jos kurijai. — VVU BR, F I, F 58, p. 215. 

3 J. Tumo-Vaižganto autobiografija — Mūsų senovė, 1937, t. 2, 
Nr 1(6), p. 109. 

3 Naujoji romuva, 1933, Nr 114, p. 231. 

. %7 J. Tumo laiškas (1932.111.29) J. Lindei-Dobilui.— VVU BR, 

FI, E 312, L 4. 

Aiškina, kad visada rašęs tik kitų įprašytas („Atsiųskite 
kurį žingeidą, aš jam įrodysiu, jog 90% mano raštų yra 
man, taip sakant, iš gerklės ištraukta“ — VR, XIX, 90). 
Daugiau nuotaika, o ne tiek estetiniai kriterijai lėmė 
Vaižganto atsakymą į „Naujosios romuvos“ anketą. Tai 
buvo ambicingos asmenybės reakcija, savotiškas atsakas 
jaunosios kartos literatūros darbininkams. Vaižgantas pa- 
demonstravo, kad jis pats daug kukliau vertina savo dar- 
ba, „neg tai padaro nemandagūs kritikai ar perdėto man- 
dagumo panegiristai — pataikūnai. Tikėkite manim, ne 
iš ambicijos aš visur kišuos ar duoduos kišamas, bet kad 
toks jau būdas <...>“ (VR, XIX, 92). Vėliau rašytojas 
ir apgailestavo: „Viena man dabar neramu, kam aš paže- 
minęs savo raštus, kurie yra privalomi klasėje skaityti, 
įtraukti į literatūros istoriją, rašė J. Lindei-Dobilui.-—— 
Būtų geriau buvę patylėjus. Žinokitės, ir tiek. Jei kitaip 
įvyko, reikš mano vidaus didelį burbuliavimą“*?. 
Prieštaravimai tarp Vaižganto idealų ir tikrovės vis 
didėjo. Kaip asmenybė jis atsidūrė paradoksalioje padė- 
tyje, niekaip negalėdamas suderinti savo moralinių prin- 
cipų ir to meto visuomeninių normų. Moralinių vertybių 
devalvacijos atmosieroje Vaižgantas atrodė net juokin- 
gas. Juk reikėjo didelio naivumo, kad patikėtum, jog as- 
meniniu pavyzdžiu galima padėti įveikti visuomenės ne- 
geroves. O Vaižgantas tikėjo ir, matyt, su kaupu turėjo 
to naivumo, kuris vieniems rodės tas pats žmogiškas ge- 
rumas, taurumas, nuoširdumas, net vaikiškas patiklumas, 
o kitiems — charakterio, „mokėjimo gyventi“ išmanymo 
stoka, „nesubrendimas“ ar tiesiog „netvarkus liežuvis“ 
(„„..nusiburbuliuos ir dings neigiamybės“*0). Tiems Vaiž- 
gantas buvo „rakštis po nagu“. O daugiausia, be abejo, 
buvo „publikos“, „žiūrovų“, kurie iš J. Tumo tarsi artisto 


* Rašytojų anketai. Vaižgantas. Ilgas atsakymas į trumpą pa- 
klausimą.— Naujoji romuva, 1932, Nr 13, p. 289—291. 
3 J. Tumo laiškas (1932.111.29) J. Lindei-Dobilui.— VVU BR, 
FI, E 312, I. 4. 
* Iš K. Zitkaus alsimininų (Kaunas, 1969.1.11). 

laukė originalaus vaidmens*!. Ekstraversiškas, linksmo 
būdo J. Tumas su tuo „vaidmeniu“ visą gyvenimą neblo- 
gai susidorodavo. Šiokių tokių pastangų, rodos, prireikė 
palypėjus ant kanauninko hierarchinio laiptelio („,... man 
nejauku, nebegalėsiu būti nieprinuždionym vieselčikom, 
kad neimtų kanauninko „padyvyti“. Pirma turėjau savo, 
Tumo, stilių ir buvau visai natūralus. Dabar varžysiuos“, 
— rašė jaunystės dienų bičiuliui“? M. Grigoniui Vaižgan- 
tas taip pat prisipažino: „Nemoku, bra, būti kanauninku, 
ir tiek <...> Gaili man eilinės rolės minioje, kada mane 
drąsiai kumštavojo ir aš juokiaus, ne skaudėdamas širdį- 
mi“48, 

Sunkiausiai J. Tumui sekėsi „lošti“ jam paskirtą „ro- 
lę“ paskutiniais gyvenimo metais. Ėmė tarsi trūkti erd- 
vės („Ak, ta mūsų laikinoji sostinė — maža ji ir tvanki“**), 
Pritrūko, matyt, ir sveikatos. Štai vienas paskutiniųjų 
Vaižganto portretų: „1932 m. vasara. Palanga. Senoji 
klebonija. Valgomasis. Ilgas stalas apsėstas iš visų pusių. 
Gardžiuojas apetitai. Ir štai, kaip neretai, vėluodamasis, 
įeina Vaižgantas. Sinjorų galas susiglaudžia, darydamas 
mielajam Tumui properšą. Vienas kitas didžiūnas bando 
liežuvį pagaląsti. Vaižgantas bando šypsotis ir sklan- 
džiai atsikirsti. Bet <...> linksmumo kaukė jam lyg 
trūkinėte trūkinėja, o pro ją matyti kažkokio rūpesčio ar 


4 Tai akivaizdu ir iš kitų Vaižganto amžininkų atsiminimų: kaip 
nekreipęs dėmesio į jokius „draudimus“ („Šliubavoji, šliubavoji, ar į 
kalėjimą, Tamsta, neatsisėsi“,— perspėdavo jį. „Pamanyk, kalėji- 
mas...— atsakydavęs Tumas.— Už savo darbus į kalėjimą nesėsiu, o 
jeigu sėsiu, tai tik už liežuvį“ kaip nevertinęs „žemiškųjų vertybių“ 
(„Klimas jam padovanojo kailinius. Tumas apsirengė ir pasirodė mums. 
„Aš gi dabar ne Tumas. Dabar tarsi ponas. Negaliu įlipti į „konkę“, 
„priminu padalkas“. Nerakindavo durų. Tad dabar išeidamas tarė „Pa- 
saugok mano kailinius... Nors mano Kaukas geriau pasaugos“).— 
VVU Lietuvių filologijos biblioteka, P 19, p. 205—210 

*2 J. Tumo laiškas (1921.1V.28) K. Pakalniškiui— Literatūros 
naujienos, 1936, gegužės 15. i 

* J. Tumo laiškas (1921.1V.30) M. Grigoniui.— VVU BR, E I, 
E 562, I. 7. 

“ Iš K. Zitkaus atsiminimų (Kaunas, 1969.1.11). 

sopulio dugnas“. „Labai linksmas, bet iš esmės ir labai 
liūdnas žmogus“, — taip rašytoją prisimena V. Čiurliony- 
tė-Karužienė“. 

Ar linksmumas tik Vaižganto kaukė, o dramatizmas — 
tikrasis veidas? Ar liūdesys tik senatvės žymė, paskutinių- 
jų gyvenimo metų būsena? Ir kas gali padėti įžvelgti ra- 
šytojo vidaus pasaulį, pagaliau ar to reikia? Vaižganto 
asmenybės ienomenas visada domino jo kūrybos tyrinė- 
tojus. Žinoma, galima tuo nesidomėti, nuo to pati kūryba 
ne kiek tenukentėtų. Labiau nukentėtų skaitytojas ir ty- 
rinėtojas, nesuvokęs, kaip, neprarasdamas šviežumo, ener- 
gijos, Vaižgantas pajungė savo. asmenybę hierarchiniam 
„vaidmeniui“ — kūrybai. Juk talentas ne tik sugebėjimas 
lengvai valdyti plunksną (Vaižgantas turėjo ir tą dova- 
ną), bet ir moralinių reakcijų gyvumas, pilietinės atsa- 
komybės jausmas, pastabumas, įžvalgumas, atmintis ir 
daugelis kitų dalykų. Pagaliau ne tik kūrėjo, bet ir žmo- 
gaus vertė matuojama ir tuo, kokią gyvenimo naštą jis 
sugeba pakelti. 

Vaižgantas skeptiškai žiūrėjo į savo asmens „vaidme- 
nį“ („gyvenimo vilnys veikiai persirita per visų atmi- 
nimą“*9), nors registravo visus savo „gyvenimo mažmo- 
žėlius“, sukaupė mūsuose vieną iš didžiausių archyvų. O 
kūryba jam atrodė nieko nepadedanti asmenybei supras- 
ti, per kūrinių „plyšelius“ neįlįsi į kūrėjo sielą. Tai galė- 
tų padėti laiškai, dienoraščiai? Juose Vaižgantas dau- 
giau fiksavo „išorinį“ savo gyvenimą, darbus, keliones,. 
pajamas ir išlaidas. 

O Vaižganto laiškai irgi savotiški. Gausiame epistoli- 
niame palikime vyrauja „reikalų raštai“ bei laiškai-vaiz- 
deliai, kurie prilygsta literatūros kūriniams. Užtatai ne 
vienas Vaižganto laiškas pateko į grožinių kūrinių tar- 

* Iš V. Čiurlionytės-Karužienės atsiminimų (Kaunas, 1969. 
VIL6). 


* Tumas J. Mano testamentas (1933 sausio 14).— MA BR, 
F 150—1, p. 3. 

pa („Tas trečiasis““, „Kauko nekrologas“*,), atsirastų ir 
daugiau (iš laiškų A. Dambrauskui, B. Mėginaitei-Kli- 
mienei ir P. Klimui, O. ir K. Puidoms). Vaižganto laiškai- 
vaizdeliai turi tokį pat statusą kaip memuarai. Daugelis 
jų ir buvo paskelbti tuoj po rašytojo mirties, neįžvelgiant 
jokio „nepatogumo“. Iš tikrųjų jų adresatas ne tik tas, 
kam buvo išsiųsli, bet tas pats skaitytojas, į kurį orien- 
tavosi Vaižgantas ir savo beletristika. 

Rašytojo laiškuose niekas neįžvelgė jokios asmeninės 
„dramos“, slėptinos nuo pašalinių akių. Net J. Lindė-Do- 
bilas, vienas artimiausių rašytojo draugų (jam paskuti- 
niaisiais metais adresuota daugiausia laiškų), teigė: „Tra- 
gizmo jausmo Vaižgantas neturėjo, nors jo gyvenimas 
greičiau buvo tragiškas negu laimingas“*?, 

Ir vis dėlto Vaižganto laiškai labiausiai atspindėjo jo 
asmenybės „nematomąją“ pusę. „Man liūdna“, — toks pa- 
skutiniųjų rašytojo laiškų motyvas. Jis skambėjo ir anks- 
čiau (laiškuose A. Dambrauskui, L. Girai, V. Mykolai- 
čiui-Putinui), tik gal ne taip garsiai. Todėl šis motyvas 
ir sietinas ne tik su „senatvės“ emocine krize. Pagaliau 
ir senatvė, matyt, ne tiek amžius, kiek dvasios būsena, O 
Vaižgantui niekada nestigo dvasios karščio. Todėl links- 
mumas ir liūdesys greičiausiai buvo 'organiškos Vaižgan- 
to asmens savybės. Tas pats pasakytina ir apie jo dva- 
sinę vienatvę: kas iš prigimties yra visuomeniškas, tas 
žino ir vienumą. Būdingiausia Vaižgantui yra nenuosek- 
lumas, o patys prieštaringiausi bruožai sudarė harmonijos 
įspūdį („gyvenimas pilnas savotiškų paradoksų“, — sakė 
rašytojas — VR, XV, 2). Prasmingi V. Mykolaičio-Putino 
žodžiai: „Tragikomišką atspalvį turi daugelis jo (Vaiž- 
ganto — A. V.) sukurtų vaizdų. Jei tas žodis nebūtų sup- 
rastas vulgariškai, tragikomiška išdrįstume pavadinti ir jo 
paties būtį. Komiškąją savo gyvenimo pusę jis pats daž- 
nai mums parodydavo, bet tragiškąją — kiek jam teko 


1 Vaižgantas. Tas trečiasis (Pensionieriaus laiškas).— Gaisai, 
1930, Nr 9—10, p. 479—481. 

* Iš Vaižganto laiškų — Kultūros barai, 1970, Nr 10, p. 60. 

* Dobilas I. Vaižgantas — mūsų atgimimo giedra.— Akademi- 
kas, 1934, Nr 8, p. 162. 

iškentėti ir kiek blogybių pakelti darant kitiems gera — 
jis slėpė savy ir nusinešė amžinybėn““?, 

Neramus ir nuolat atsinaujinantis, ieškantis ir nepa- 
tenkintas tuo, ką pasiekė,— toks Vaižgantas nuo pirmųjų 
žingsnių literatūroje. Ir paskutiniuose jo kūriniuose ne tik 
nesumažėjo, o padaugėjo dilemų, autoriaus svarstymuose 
atsirado daugiau abejonių. Be visuomeninių klausimų, 
Vaižganto kūrinių veikėjai vis dažniau susiduria su bū- 
ties problemomis, atsiskleidžia dramatiški ir net tragiški 
jų bruožai. Tuo Vaižganto kūriniai ir yra artimi trečiojo 
dešimtmečio lietuvių prozai, kuri vis labiau susitelkė 
ties dvasinėmis vertybėmis, žmogaus psichologija. 


Nauji siekimai ir senos kliūtys 


Stambiausią paskutiniojo kūrybos laikotarpio Vaižgan- 
to kūrinį „Šeimos vėžiai“ (1929) su trečiojo bei ketvirtojo 
dešimtmečio lietuvių proza sieja daugiau žanrinės suges- 
tijos'. „Šeimos vėžiai“ arčiausi romanui, lietuvių prozos 
žanrų tarpe užėmusiam garbingiausią vietą. 

„Šeimos vėžių“ Žanrinė dominantė — specifiškas siu- 
žetas. Jį sudaro jauno žmogaus brendimo istorija. Siuže- 
to ir veikėjų atžvilgiu „Šeimos vėžius“ galėtume vadinti 
auklėjimo romanu, kuris tuo metu buvo ypač paplitęs 
vokiečių literatūroje. Auklėjimo romanas orientavosi į 
jaunimą, be bendrų menui tikslų, siekė ir specifinių užda- 
vinių, kuriuos lemdavo autoriaus koncepcija. 

Vaižganto romano centre — Ksavero Normanto gyve- 
nimo kelias?. Kaip ir auklėjimo romane, akcentuojami trys 


5 Mykolaitis-Putinas V. Literatūros etiudai.— K., 1937, p. 50. 
! Šeimos vėžiai. Humoristika— Kn.: Vaižganto raštai — K., t. 
15, 1929. 
2 Zr. Jacobs J. Wilhelm Meister und seine Bruder (Untersuchun- 
gen zum deutschen Bildungaroman).— Miinchen, 1972. 
* Pirmoji romano publikacija „Lietuvos aide“ (1928) ir vadi- 
nosi „Normanto vėžiai“. Kūrinio rankraštis: Vaižgantas. Normanto 
vėžiai. — VVU BR, F 1, F 65, p. 225; F 1, F 245, p. 41. 

veikėjo gyvenimo etapai: vaikystės metai, „klaidžiojimas“ 
ir asmenybės subrendimas. Apie pastarąjį Ksavero gyve- 
nimo tarpsnį galime spręsti tik iš prologo, nes antroji 
kūrinio dalis liko neparašyta. Gana konspektyviai supa- 
žindinama ir su Ksavero vaikyste, kuri prabėgo Žemaitijos 
„glūdumoje“, paprūsėje, patriarchalinės šeimos aplinko- 
je, panašioje dvasinėje atmosferoje kaip ir kai kurių 
„Gondingos krašto“ veikėjų. Tik kiek kitoks kaimo santy- 
kis su dvaru, labiau primenantis Žemaitės ar Lazdynų 
Pelėdos kūrinius. Plačiausiai romane pavaizduoti Ksavero 
„Klaidžiojimai“. 

„Paklydimai“ prasideda atvykus į Kauną, o viso ko 
priežastis — „apsirgimas“ meile („Hier ist der Hund be- 
graben“ — VR, XV, 3). Normantukas, tėvo įstatytas į 
tiesos kelią, globėjos Petronėlės ir gimnazijos mokytojo 
Karazijos įtrauktas į lietuvišką veiklą, visko atsisako, net 
mokslo, tuščiai leisdamas laiką Kauno biurokratijos tar- 
pe, pasidaro sulenkėjusios Geč Gečevičiaus šeimos įna- 
miu. Ir dėl visko kalta Klimka. Romane prichologiškai 
motyvuota Ksavero meilė Klimkai, kova su savimi. Jis 
iš tikrųjų yra „civilizacijos su gamta supjudytas žmogus“, 
kuriam nepavyksta įveikti gamtos instinkto. 

Ksaveras sutinka tuoktis su Klimka. Tada autorius ir 
pasitelkia ideologinius argumentus — tautiškumą, parei- 
gą visomenei. Paakintas mokytojo Karazijos, perskaitęs 
neseniai mirusio Geč-Gečevičiaus testamentą lietuvių in- 
teligentams, Ksaveras „išsigelbsti“, pabėga nuo „nedory- 
bės gražiam pavidale“, išvažiuodamas iš Kauno tęsti 
mokslo Rygos politechnikos institute. 

Kiti romano veikėjai — palydovai grupuojami ties „de- 
markacine linija“: vienoje pusėje yra teigiami (Ksavero 
Normanto tėvai, mokytojas Karazija, susipratusi lietuvė 
Petronėlė ir Kauno lietuviai inteligentai), kitoje — nei- 
giamieji (sulenkėję dvarininkai, carinė biurokratija, tei- 
sėjo Geč Gečevičiaus žmona Valerija, teisėjo dukterys 
Klimka ir Irka). Pirmuosius Vaižgantas idealizuoja, pa- 
gražina, apiberia komplimentais, antruosius — gerokai 
šaržuoja. Ir vis dėlto pastarieji romane yra gyvesni ir tik- 
resni. 


230 


Valerija Geč Gečevičienė ir Klimka, nors piešiamos 
tik juoda spalva (romane autorius apskritai gana kritiš- 
kai atsiliepia apie moteris), yra gyvos aplinkos „gyvi 
padarai“. Klimką autorius apibūdina kaip koketę, težiū- 
rinčią naudos, net „pasileidusią“, bet romano vaizdai ne- 
duoda pagrindo taip teigti. Kodėl tada ji norėjo ištekėti 
už Ksavero, kai šis neturi nei turto, nei padėties, o atstu- 
mia „valdininką“? Ar tik todėl, kad „suėstų“ dar vieną 
„lietuviuką“? Autoriaus perdėjimai tarnauja personažo 
labui. 

Tą patį galėtume pasakyti ir apie Valeriją Geč Geče- 
vičienę, kurią taip koneveikia jos vyras. Ji turi ydų, bet 
ne tų, kuriomis kaltinama. Valerija tuščias žmogus, žmo- 
gus be idealų, platesnių interesų. O pats Geč Gečevičius 
stovi dar ant žemesnės moralinės pakopos. Visas jo pra- 
našumas, kad plūsta moteris ir šeimą (mat ji mišri!) ir 
parašo „testamentą“ lietuviams inteligentams. Už tai šį 
veikėją autorius ir vaizduoja su gailesčiu. 

Geč Gečevičių graužia keletas „vėžių“ (bevališkumas, 
karjerizmas, skepticizmas), o svarbiausia šio veikėjo „ka- 
tastrofos“ priežastis, rašytojo nuomone, yra mišri šeima, 
netikusi žmona. Tos išvados Vaižgantas įtikinamiau ne- 
pagrindžia. Geč Gečevičiaus paveikslo logika tvirtintų ką 
kitą: kalčiausias vis dėlto bailumas, visuomeninių idealų 
ir moralinių principų stoka. 

Ksaverui Normantui „išsigelbėti“ nuo „šeimos vėžio“ 
daugiausia padeda veikėjas mokytojas. Toks veikėjas bū- 
dingas auklėjimo romanams, ir Vaižgantas tą vaidmenį 
atiduoda gimnazijos mokytojui Karazijai. Deja, autoriui 
nepavyko sukurti įtikinamesnio personažo. Karazija labai 
schematiškas, tik autoriaus idėjų rezonatorius, beveik ne- 
dalyvauja romano veiksme, o tik stebi ir „moko“ Ksaverą 
ir Geč Gečevičių. Ir nors romano veikėjams jis didžiau- 
sias autoritetas, skaitytojas tuo negali patikėti, nes ne- 
mato Karazijos veiklos, o tik girdi jo kalbas. 

Veiklos ir įvykių apskritai romane nedaug. Ryškesnė 
siužetinė Ksavero ir Klimkos linija. Aplinka romano vei- 
kėjams tėra gėrio ir blogio „mokykla“, o ne arena veik- 

lai kaip „Pragiedruliuose“. Fonas „Šeimos vėžiuose“ daž- 
nai reikšmingesnis už pagrindinę kūrinio istoriją. 

Platus XIX a. pabaigos XX a. pradžios visuomenės gy- 
venimo paveikslas dokumentiškai tikras, išmargintas įdo- 
miais caro administracijos veiklos, buržuazinės inteligen- 
tijos kultūros darbo, miestelėnų buities, Kauno miesto 
gyvenimo faktais. Kūrinyje juntama epochos atmosfera, 
„visuomenės ūpas“, atsiradęs po 1905 metų revoliucijos, 
kai „Rusijoje viskas sukriko jr vargu bau susitvarkys“ 
(VR, XV, 114). 

Šis fonas, įdomus skaitytojui, romano veikėjams tėra 
„negyvas krovinys“. Jie per mažai su fonu susieti, net ir 
„mokosi“ ne tiek iš aplinkos, kiek „juda“ pagal autoriaus 
idėjinę programą. Todėl ir faktai romane atspindi tik išo- 
rinę, matomąją gyvenimo pusę, kuri mažai ką pasako apie 
tų faktų dialektiką, t. y. vaizduojamojo gyvenimo logiką. 

Pasirinkęs romano žanrą, Vaižgantas ir „techniškai“ 
ne viską iki galo sutvarkė. Pritrūksta romanui kompozi- 
cinių jungčių, nes siužetas neapima ir nesuriša gana 
margos kūrinio medžiagos, kuri subyra į publicistinius 
fragmentus, feljetonus (dvaro, Valerijos Geč Gečevičienės 
praeities vaizdai), atsiminimus (pirmųjų lietuvių kultū- 
ros draugijų, A. Jakšto, Maironio veiklos epizodai), isto- 
rines digresijas (apie Kauno įkūrimą). 

Kodėl nepasisekė rašytojui „Šeimos vėžiai“? Gal me- 
džiaga per mažai autentiška? Juk silpna ir ankstesnė apy- 
saka „Eik su velniais obuoliauti“, silpnoki apsakymai 
„Antimilitarininkas“, „Ponas Direktorius“. Matyt, prisi- 
mintini šioje vietoje A. Čechovo žodžiai: „Menininkas... 
turi spręsti tik apie tai, ką gerai supranta, nes jo žinios 
taip pat ribotos, kaip ir kiekvieno specialisto“*. 

Vaižganto stichija — kaimas, jam artimos dvasinės 
prigimties žmonės. Sunkiai sekėsi rašytojui ir kritikuoti. 
(„„Koneveikti ne mano amatas“5.) Romano autoriui nepa- 
vyko išbalansuoti ir stiliaus: „stilius pakrikęs: nuo gru- 

1 Yexoe A. Counnenne. M., T. 2, c. 287. 

5 Venclova A. Keli Vaižganto charakterio ir kūrybos bruožai— 
Svietimo darbas, 1929, Nr 9; p. 808. 

baus vietomis ryškumo ligi neįprasto Vaižgantui senti- 
mentalumo ir neskanaus saldoko jautrumo““. 

Akivaizdu, kad autorius nuėjo kiek paviršutinišku di- 
daktikos keliu. Demonstruodamas Ksavero Normanto ir 
kitų veikėjų palydovų (Geč Gečevičiaus, Petronėlės vyro 
Zubricko) „paklydimus“, rašytojas norėjo atgrasyti skai- 
tytojus nuo panašių „klaidžiojimų“, parodyti, kaip elgtis 
galima, o kaip — ne. Negalima kurti mišrių šeimų, nega- 
lima keisti religijos, negalima vardan karjeros atsižadėti 
tautybės, neverta mylėti „netikusių“ moterų. Ideologinė 
Vaižganto programa — itin prieštaringa ir silpniausia ro- 
mano vieta: „savas“ tautiškumas tapo priešiškumu kitoms 
tautoms, susiliejo tautybė ir religija, atsirado lygybės 
ženklas tarp rusų biurokratijos ir rusų tautos. Pozityvios 
rašytojo programos idėjos — karjerizmo, buržuazinės in- 
teligentijos bevališkumo, dvasinio skurdumo kritika, dar- 
bo visuomenės labui, mokslo, -švietimo vertės teigimas 
ryškiau neišsikristalizavo ir netapo žmogaus, šiuo atve- 
ju „bręstančios“ Ksavero Normanto asmenybės, vertės 
matais. 

„Šeimos vėžius“ Vaižgantas išleido kaip „Pragiedrulių“ 
tęsinį, trečią to veikalo tomą. Tačiau sieti tų kūrinių auto- 
rius nė nebandė. „Šeimos vėžiai“ visai atskiras, savaran- 
kiškas romanas, kitu aspektu nagrinėjantis buities ir vi- 
suomenės reiškinius. Pats Vaižgantas „Šeimos vėžiais“ 
buvo itin nepatenkintas. Jau kūrinio prologe pažymėjo 
„Čia bus, kaip kruopose, labai daug skystimo, o maža 
tirštimų; daug žodžių, maža turinio“ (VR, XV, 3). „Man 
pačiam vietomis buvo nesmagu jie rašyti“, — pareiškė ir sa- 
vo interviu A. Venclovai“. Autokriticizmas šiuo atveju 
turėjo pamatą. „Šeimos vėžiai“ — silpniausias rašytojo 
kūrinys. Tačiau kad po to romano visi kūriniai „tokie 
pat pliauškalai“, Vaižgantas, švelniai tariant, perdėjos. 

€ Mykolaitis-Putinas V. Naujoji lietuvių literatūra— K., 1936, 
t 1, p. 407. 

7 Venclova A. Min. veik., p. 808. 


8 J. Tumo laiškas (1929.1X.5) A. Dambrausku.— VVU BR, 
FI, E 118, I. 105. E 

Tiek „Vaižganto raštų“ dešimtajame tome, tiek perio- 
dinėje spaudoje paskelbti „menkniekėliai“ — atsiminimų 
vaizdeliai, ypač apysakos „Ar jau medžiai sprogsta?““, 
„Išgama“!? — reprezentavo rašytojui būdingą žodžio me- 
ną ir talento brandumą. 

Abiejų apysakų siužetai paimti iš kaimo buities. Pa- 
ties rašytojo vaikystės išgyvenimai atgyja apysakoje „Iš- 
gama“, autentiška autobiografinė gija išryškėja ir apy- 
sakoje „Ar jau medžiai sprogsta?“. Kūriniuose didelį 
vaidmenį vaidina autorius pasakotojas, kuris yra tarsi dar 
vienas veikiantis asmuo. Jis, kaip savarankiškas persona- 
žas, atskira meninė struktūra, suvokiama iš apibendrintų 
rašytojo charakterio bruožų, kai kurių biografinių atri- 
butų. 

Toks pasakotojas personažas apysakoje „Ar jau me- 
džiai sprogsta“? yra dėdė, „nenuorama, svajotojas“ 
(VRR, I, 405), gydęs ir slaugęs seserėną. Tiek dėdė, tiek 
pagrindinis veikėjas Kaziukas, abu atsiduria ant „būties 
slenksčio“, abu susiduria su klausimu: ar gali kas žmo- 
gui padėti, kai „jau lapai sprogsta“. Pažintas nebūties 
jausmas ir nutiesia lieptą tarp abiejų veikėjų. 

Juozukas apysakoje „Išgama“ taip pat yra Pelikso 
„antrininkas“: jie netikę ūkiui ir kaimo buičiai, jiems bū- 
dingas nerimas, noras „ko savo į tą vasaros harmoniją 
įdėti“ (VR, II, 438). Todėl ir apysakos finale tik Juozu- 
kas apgaili Pelikso žuvimą, jo vaikiškos ašaros „turbūt 
vienos tebuvo ant Pelikso-išgamos kapo“ (VRR, I, 444). 

Šiose apysakose autorių-pasakotoją ir veikėjus skiria 
didelė amžiaus atkarpa, socialinė padėtis, bet ne tai rūpi 
Vaižgantui. Juk žmogiškoji esmė ta pati, tos pačios žmo- 
giškosios egzistencijos problemos, tik vis kiti atsakymai. 
Pagaliau Vaižgantą ir domina ne atsakymai, o klausimai: 
kodėl taip „„...nepiga laimėti gyvenimo džiaugsmai“ (VRR, 
I, 388); „Gal tai nuo paties pareina“ (VRR, I, 438); ar 


° Vaižgantas. Ar jau medžiai sprogsta? — Jaunoji Lietuva, 1925, 
Nr 4, p. 5—6; Ar jau lapai sprogsta?— Ten pat, Nr 5, p. 4—8, Nr 6, 
p. 4—7. 

10 Vaižgantas. Išgama.— Mūsų laikraštis, 1929, sausio 12, 19, 
26. 

galima „bloga daryti už blogą“ (VRR, I, 442); iš kur 
žmogaus širdyje „drumzlių ir net purvo“ (VRR, I, 396). 
Ir apskritai ar galimas atsakymas į anateminį klausimą: 
„O lapai ar jau sprogsta?“ Juk tame klausime „pasirodo 
begalinės prasmės, kaip begalinė esti neviltis“ (VRR, I, 
412). Medžiai išsprogs, „ir šiemet išsprogs, kaip išsprogs- 
ta kas metai; tik, ar visiems šiemet jie reikš gyvybę?“ 
(VRR, I, 413). 

Kaimo jaunuolių likimas, būtent likimas, o ne biogra- 
fija, vaizduojamas apysakose „Ar jau medžiai sprogsta?“ 
ir „Išgama“, tik iš dalies atsako į tuos klausimus. Vėl 
susiduriame su veikėjo ir vaizduojamos tikrovės konfliktu. 

Tiek Kaziukas, tiek Peliksas — ne vidutiniai žmonės. 
Kaziukas savo apylinkėje buvo „vienatinis, be lygių sau“ 
(VRR, I, 394). Jis turėjo ir savo „fantazijos bokštą“. Tie- 
sa, tas „bokštas“ gana materialus ir nesudėtingas: geras 
ūkis, „pieno šulinys“, nauji trobesiai, šalia „daili lie- 
pa“ — mylima mergelė, geriausia visame pasaulyje mo- 
tutė (VRR, I, 399). Bet net toks idealas buvo per didelis 
inertiškam patriarchaliniam kaimui. Ir Kazimierą „ėmė... 
spauste spausti kaimas“, kodėl jis norėjo „suardyti tą 
senovišką kaimišką tinklą“ (VRR, I, 396). Už viską rei- 
kia mokėti savo kainą: „matyt, niekas nieko dykai neduo- 
da...“ (VRR, I, 392). Tik kodėl turtingai asmenybei ta 
kaina be atodairos keliama? 

Autorius išmintingai žiūri į žmogaus mirtį (,„..visam 
kam esti galas“ — VRR, I, 389; Kiekvienas žmogus laukia 
„savo lapų sprogimo“ — VRR, II, 417). Bet kodėl prieš 
tą anatemą, teiraujasi autorius, pirmiausiai atsiduria „di- 
delė siela“? Kritiškos žmogaus situacijos akivaizdoje Vaiž- 
gantas tarsi dar kartą tikrina kitas žmogiškąsias verty- 
bes, susimąsto, ar gali ką padėti „žmogiškasis užjauti- 
mas“. Kaip ir ankstesniuose „šviesiuose“, taip ir pasta- 
rųjų metų „tamsiuose“ kūriniuose Vaižgantas pasirenka tą 
pačią poziciją: žmogiškojo gerumo visada reikia, jo nie- 
kada ir niekur nėra per daug. Tik „Dėdėse ir dėdienėse“ 
stiprios dramatiškos intonacijos, o apysakoje „Ar jau me- 
džiai sprogsta?“ skamba ir tragikomiška gaida. „Gyve- 

nimo komedija suvaidinta“, — toks apysakos finalinis ak- 
centas. 

Prieš laiko srovę dar ryškiau cina Peliksas, kurio pa- 
veikslu Vaižgantas pabrėžė žmogaus fenomeną, atskleis- 
damas, kad žmogaus negalima įsprausti į jo prigimčiai 
svetimus buities ir moralės rėmus. Valstiečio Pečiūros 
jaunylis sūnus Peliksas visų vadinamas „išgama“, nes ne 
toks, kaip kiti. Peliksą slegia kaimo nuobodybė, nuo jos 
jis ir ginasi miegodamas, tylėdamas, visų vengdamas. Ir 
niekas nesidomėjo, ką Peliksas vienas pats sau galvoja, 
ką jaučia, kuo džiaugiasi, ko neapkenčia. 

O Peliksas buvo turtingos dvasios, meninių polinkių 
„bernaitis“ („Manau, jam būtų labai tikẹ skripkuoti ar 
klarnetuoti: tyliai, tyliai, lyg tuos balsus būtų leidusi pati 
gamta“ — VRR, I, 438). Peliksas norėjo suprasti ir suži- 
noti, kokia yra žemė, koks pasaulis, kas ten už horizonto, 
kur „saulelė teka“. Smalsiomis, kupinomis „kažin kokio 
pasiilgimo“ akimis jis žvelgė į aplinką, bet niekur nepri- 
tapo, nerado vietos. 

Juozukas instinktyviai, vaiko „omine“ pajuto Pelikso 
vidaus pasaulį, tad ir glaudėsi prie jo ne tik nuo nakti- 
gonės žvarbos. O senasis Pečiūra stengėsi jėga įsprausti 
sūnų į kaimo buitį. Norėdamas palaužti sūnaus „uparą“, 
despotiškas tėvas jį mušė, tyčiojosi, niekino visų akyse. 
Zmogiškumo pritrūko ir kitiems. Tėvo žiaurumas, kaimo 
nejautrumas įžiebė Pelikso širdyje pagiežą („Aš suma- 
niau <...> bloga daryti už blogą“ — VRR, I, 442). 

Įžeistas žmogiškas orumas išsiliejo kerštu, neapykan- 
ta. Peliksą užvaldė „piktosios aistros“; pradėjo vagiliau- 
ti, gerti, paliko namus, tapo arkliavagiu ir valkata. Taip 
Peliksas ir užtroško ankštoje patriarchalinio kaimo kas- 
dienybėje, nes nežinojo kelių, kuriais galima būtų išsi- 
veržti į kitą, pasiilgtą gyvenimą. Jo mirtis skamba kūri- 
nyje kaip įspėjimas apie žmogui gresiantį pavojų, apie 
stoką paprasčiausio žmogiškumo, be kurio sunyksta as- 
menybė. Tai kartu ir perspėjimas skaitytojui, koks pavo- 
jingas kelias „bloga daryti už blogą“: neapvaldęs savo 

prigimties („drumzlių ir net purvo...“); „nesukūręs“ pats 
savęs (daug kas ir „nuo paties pareina...“) žmogus žūsta 
pačiu neprasmiškiausiu būdu. 

Reiklus skaitytojas šiandien, o ir apysakoms pasiro- 
džius, galėjo nesutikti su kai kuriomis Vaižganto minti- 
mis, kitaip interpretuoti pavaizduotų žmonių likimus, ki- 
taip atsakyti į rašytojo iškeltus klausimus. Tačiau aki- 
vaizdu, kad tose apysakose, kaip ir „Pragiedruliuose“, 
„Dėdėse ir dėdienėse“ Vaižgantas paliečia didžiuosius gy- 
venimo parametrus. 

Apysakose „Ar jau medžiai sprogsta?“,  „Išgama“ 
Vaižgantas tęsė tą pačią temą. Tik (keitėsi problematika ir 
žmogus, siekęs pakeisti aplinką („Pragiedruliai“) ir ieš- 
kojęs joje atramos nuo karo negandų bei savo egoizmo 
(„Rimai ir Nerimai“), caro savivalės („Pragiedruliai“), 
socialinės neteisybės („Dėdės ir dėdienės“) niekur nebe- 
suranda dvasinės užuovėjos, kai reikia grumtis pačiam su 
savimi, prigimtim, kai iškyla ne buities, o būties klausi- 
mai ir funkcionuoja kitos, ne kolektyvinio mąstymo ir pa- 
pročių normos. Vaižgantas, vienas pirmųjų iš lietuvių 
vyresnės kartos prozininkų, išsivadavo iš taip būdingo 
mūsų literatūrai determinizmo varžtų. Ir tai ypač ryšku 
apysakoje „„Nebylys“. 


„Nebylys“ 


Pasirodžius šiai apysakai, literatūros kritikai, vadinę 
Vaižgantą „gyvenimo pozityvistu“, pripažino, kad, matyt, 
atėjo laikas rašytojui „išlieti popieriuje ilgo gyvenimo pa- 
tirties būdingesnes nuoskaudas“!. „Nebylys“ buvo priskir- 
tas prie „tamsiųjų“ rašytojo kūrinių. Savo meniškumu 
prilygęs apysakai „Dėdės ir dėdienės“, „Pragiedruliams“, 
novelei „Rimai ir Nerimai“, psichologinės analizės savi- 


1 Būtėnas J. Vaižganto raštai. XVIII t.— Dienovidis, 1939, Nr 4, 
p. 193. 

tumu šis kūrinys buvo naujas žodis ano meto lietuvių 
prozoje, prisidėjęs prie jos psichologizacijos?. 

Apysaka paremta kriminalinę istorija. Fabula apie 
žmogžudystę slepia baisų „dviejų kiemų“ — Butkių ir 
Snervų — likimą. Ir veikėjų likimas, o ne detektyvinės 
situacijos, sudaro romano siužetą, kuris sutelktas žmo- 
gaus atsakomybės problemai spręsti. 

Autorius, be abejo, neduoda atsakymo formulės. Ro- 
mano veikėjų kaltė — viena iš žmogaus būties antinomi- 
jų, kurios neįmanoma kategoriškai išspręsti, ir sykiu toks 
specitiškas, konkretus atvejis, kuris irgi neturi vieno at- 
sako. 

O klausimų, dėl kurių verta susimąstyti, yra ne vie- 
nas: ar ne per brangiai žmogus moka už „meilės ciklo- 
ną“, ar gali žmogus sumažinti tą kainą, o gal gali išgy- 
venti be „audros“? 

„Audros“ motyvas „Pragiedruliuose“ turėjęs politinę 
(„Zapadninkų audros“) ir etinę („Meilės audros“) pras- 
mę, „Nebylyje“ įgyja psichologinės gilumos, siejamas su 
slapčiausiais žmogaus prigimties užkaboriais. Ir ne tiek 
rezultatas, o motyvai, Vaižganto mintimi, apsprendžia 
žmogaus poelgių dorovinę vertę. Rašytojui svetimas 
principas — „tikslas pateisina priemones“. Meilė irgi ne- 
gali jų pateisinti. 

Kūrinyje autorius mato, kad blogis neišvengiamai įsi- 
pina į Žmogaus būtį. Tai tragiškoji žmogaus pusė. Bet 
blogio ribas nustatyti, sumažinti jas iki minimumo — te- 
gali pats žmogus. Veikėjų tragizmas iš esmės ir kyla 
dėl to, kad jie neįstengia suderinti savo poelgių ir doro- 
vės. Todėl ne visuomenė, ne autorius pasakotojas (jis ro- 
mano pradžioje „atleido“ Jonui Butkiui visas „kalty- 
bes“— VRR, I, 171), o pats vaizduojamas žmogus jaučia 
kaltę („Ak, dieve, dieve, kodėl gi vis nenujemi tą sunkumą... 
Lygei trisdeš'mtys metų...“ — sako Jonas Butkys — VRR, 
I, 171). 


2 Vaižgantas Nebylys.— Lietuvos aidas, 1930, liepos 25, 26, 
rugpjūčio 7, 8, 2. 23, lapkričio 7, 8, 10, II, 13, 18, 19: iaip pat: 
VR, XVIII. 

Pasakojimo referuojamasis pradas „Nebylyje“ itin su- 
mažėjęs. Į jo vietą daug kur atėjo dramai būdingas betar- 
piškumas, kai veikėjas skaitytojo akyse reiškia savo su- 
vokimą, susirūpinimą, toptelėjusią mintį, plūstelėjusį 
jausmą. Pasakotojas dažnai lieka „trečiojo“ pozicijoje. 
Kūrinys primena „tyliąją dramą“, kur „daug veikėjų kal- 
bos“, bet tai neištarti žodžiai, vidinė monologinė kalba. 
Tokie veikėjų monologai, įkomponuoti į pasakotojo tekstą, 
nukreipti ne į kitus veikėjus, o į skaitytoją, kurį provo- 
kuoja kartu ieškoti atsakymo. . 

Vaižganto kūriniams įprastinį vaidmenį pasakotojas 
vaidina tik pradžioje. Pirmieji „Nebylio“ skyriai — „Dė- 
dienė“, „Puzionys“, „Du draugu“ — tarsi „tyliosios dra- 
mos“ scenografija. Jie kuria dvasinį klimatą, kuriame at- 
siskleis žmonių vidaus pasaulis ir „patinų tragedija“. Šis 
vaižgantiškas įvaizdis žymi apysakos fabulos išorinių ir 
vidinių veiksmo linijų sankryžą. 

Puzionių kaimo Butkius ir Snervas jungė ilgų metų 
kaimynystė ir bičiulystė. Abipusis sutarimas siejo ir jų 
vaikus — Joną Butkį ir Kazį Šnervą. Tačiau draugystė 
suiro, kai Kazys vedė Anelją. Pabudusi Jono širdyje mei- 
lė Aneljai („Piršlės“) susikryžiavo su aistros prasiver- 
žimu (,„Velykinė nuodėmė“), temdančiu „išmintį ir švie- 
są“, naikinančių laisvą valią ir verčiančiu „kito instink- 
tui pasiduoti“ (VRR, I, 244). Tai jau, rašytojo žodžiais 
tariant, „velnio galybė“, instinktų pergalė prieš moralę. 

„Velnio“ motyvas romane turi psichologinę, etinę ir net 
socialinę prasmę. Vaižganto mintimi, žmogui reikia pla- 
tesnių interesų, kad jis galėtų panaudoti savo prigimties 
galias. Ir kuo stipresnė bei turtingesnė prigimtis, tuo jai 
sunkiau ištverti, būti „daiktu savyje“. Ji veržiasi atsi- 
skleisti ir ne visada suranda tam tinkamą kelią. „Velnio“ 
įvaizdžiu rašytojas apibūdina kritišką žmogaus dvasinę 
situaciją, kai nusveria instinktai, aistros, atsitiktinumai. 
Kiekvienas romano veikėjas savaip grumiasi su „nuosa- 
vu velniu“. 


3 Terminas „tylioji drama“ iš Eile St. Swiatopogląd powiesci.— 
Wroclaw, Warszawa, Krakow, Gdansk. 1973. 

„Velnio“ sferoje atsiduria ir meilė. Ankstesniuose 
Vaižganto kūriniuose ji buvo tas jausmas, „kuriam nėra 
žemėje kainos“, taurino ir skaidrino žmonių gyvenimą, o 
šiame kūrinyje rodoma kaip destruktyvinė jėga. Mat į 
meilę pažvelgiama kaip į psichikos reiškinį, kylantį iš 
žmogaus pasąmonės, nepavaldų protui ir valiai. Tai mei- 
lės „satanizmas“. Kartu šiuo aspektu romane išsakytas 
vienas pagrindinių Vaižganto etikos momentų: reikia ieš- 
koti būdų gėrį išsaugoti, žmones išskiria ir net į nusikal- 
timą nuveda nepasitikėjimas, kilęs dėl jų pačių kaltės ar 
dėl aplinkybių. Už tai autoriui svarbūs žmonių elgesio 
motyvai, svarbu, kiek patys žmonės parodo pastangų, 
gerų norų, kai susiduria aistra ir pareiga, pavydas ir gai- 
lestis, neapykanta, pyktis, kerštas ir draugystė. 

Romano vidinis koniliktas grindžiamas prieštaringais 
veikėjų išgyvenimais, kai žmonės kaltina kitus ir patys 
teisinasi, ieško išeities, o pakliūva į dar sunkesnę padėtį. 
Veikėjai romane ir „gyvena“, ir stebi save; jie dažnai 
vaizduojami kitų veikėjų požiūriu. Į „patinų tragediją“ 
pažvelgiant iš gana įvairių „regėjimo taškų“, romane su- 
skamba dramai būdinga polifonija. 

„Nebylio“ veikėjų „išpažintys“ pasižymi prieštaravi- 
mų logika. Antai, Anelja jau piršlybų metu atvirai prisi- 
pažino Kaziui, kad jo nemyli („negi iš meilės, pats su- 
pranti, pasižadu. Gal dievas duos, suprasime, kaip kiti 
nepažįstami susideda ir supranta“ — VRR, I, 215). Ka- 
zys juto, kad Anelja „daugiau linko ing Joną, neg int 
ji“, bet nieko nepaisė. O jau po vestuvių, Kazio akimis 
žiūrint, Anelja atrodė nebemeili jam ir neatidi. Kai po 
tėvų mirties Kazys norėjęs išlieti jai savo širdgėlą, pa- 
stebėjęs, kad Anelja nė nesiklauso, tarsi nė negirdi: „Tai 
buvo pradžia viso jo gana greitai besusidarančio pra- 
garo. Pradžia menikutė, bet sparčiai didėjanti“ (VRR, I, 
227). Ir nors Anelja visada buvo „korektinga“, Kaziui 
ėmė trūkti „meilės priedo“, „uždaro“ („Kai meilę ant 
meilės krauni, jos esti daugiau“ — VRR, I, 227). Jis ne- 
sugebėjo įveikti „pavydu šąlančios“ širdies, o Aneljai bi- 
jojo apie tai ir užsiminti. Abu tylėjo. Abiem „buvo aišku, 
nepakalbėsią abejingai“ (VRR, I, 240). 

Skaudaus prisipažinimo kupini Aneljos išgyvenimai bei 
svarstymai. Ji ištekėjo už Kazio, nes buvo atėjęs laikas 
tekėti, už ko nors vis tiek reikėjo išeiti („Einu už to, kurs 
pats pasišovė“ — VRR, I, 217). Ir Anelja parodė daug 
geros valios, Šnervų namuose po vestuvių buvo „jauki, 
saldi, net pakili nuotaika“ (VRR, I, 224). Kiek įsteng- 
dama, Anelja kovojo su savimi, bandė paslėpti „neleistiną“ 
meilės jausmą, ir tik Jonas Butkys juto, kaip ji ilgisi, kaip 
reiškia tą pasiilgimą visa savo būtybe. Anelja pirmoji 
suvokė ir „meilės ciklono“ anatemą, morališkai ją įpras- 
mino, be gailesčio sau pažvelgdama į „kito sielą“ 
(„<...> Anelja atsimerkė ir su nuovoka pasižiūrėjo int 
vyrą, kurio veide reiškėsi tai, ko ji pirma nebuvo supra- 
tusi — begalinė jo meilė, susirūpinimas ir užuojauta“ — 
VRR, I, 247). Tas „kito sielos“ suvokimas ir atvėrė Aneljai 
visą jos pačios kaltės baisumą. 

Nors dėl „dviejų kiemų“ dramos mažiausiai jaučiasi 
kaltas Kazys, bet taip pat nėra „be kaltės“. Juk Kazį 
graužęs pavydas nuodijo visų gyvenimą. O po lemtingos 
„velykinės nuodėmės“, pasiryžęs „užmušti“ Joną, Kazys 
pastūmėjo įvykius į „tragišką atomazgą“. Tiesa, kūrinio 
pasakotojas suranda motyvų Kaziui pateisinti: „...vyro 
amžiaus vyriausias savumas — kerštas...“ (VRR, I, 249); 
Joną kvietėsi „pasiderėtų“ ir važiavo į Pempynę „ne nu- 
sidėti“, o gal „manė rasiąs kitokią išeitį?“ (VRR, I, 254). 
Kazys, viso vidinio vyksmo ir „patinų tragedijos“ prota- 
gonistas, užmoka už „meilės cikloną“ pačią aukščiausią 
kainą. 

Sudėtingiausias „Nebylyje“ vis dėlto Jono Butkio cha- 
rakteris, šio veikėjų poelgių motyvavimas. Ta prasme svar- 
bi ir Jono „tragedijos“ priešistorija. Vienintelis sūnus šei- 
moje, sumanus ir linksmas, jis delsė vesti, nes nesurado pa- 
našios moters į savo motiną, „slauniąją dėdienę“. Taip ir 
sulaukė trisdešimties metų, kai staiga į „neprišiukšlintą“ 
širdį įstrigo Anelja. Autorius subtiliai vaizduoja Jono 
„širdies virpesius“ („žmogiška meilė, vienoda kaime, kaip 
ir mieste, taip pat veikianti pusmokslį, mokslinčių, kaip ir 


241 


bemokslį“*), iškelia ir tai, kas nepasidavė proto bei valios 
kontrolei. Joną ėmė kankinti keisti potyriai bei mintys: 
„lyg rėmuo ėdė...“, nes iki tol „nė manyte nenusimanė, 
kad taip gera esama būti arti simpatingos moteriškos“ 
(VRR, I, 218), jautė nuoskaudą, kad jo „antrininkas“ Ka- 
zys „pirmuoju“ tapo, net „driuktelėjo“ mintis, kad pats 
jis nieko nevertas, kad žmonės jį vertinę tik dėl motinos 
nuopelnų. 

Jonas bėgte bėgo į Šnervų „kiemą“, „mirko, tirpo mo- 
teriškės šypsenoje“ ir vis skaudžiau juto savo padėties 
beviltiškumą („Mama! Aš savo dūšią velniui parda- 
viau!i!“ — VRR, I, 230). Instinktyviai suvokęs, kad jo meilė 
eina drauge su „satanizmu“, jis atkakliai grūmėsi pats 
su savimi, tik ta kova, deja, buvo bevaisė, be rezultatų: 
velnias jį „ėdė“ iš vidaus, „čiulpė iš jo visą gyvybę“ 
(VRR, I, 238). 

Dvejopų motyvų susikirtimas veikėjų sieloje teikia jų 
išgyvenimams dramatizmo, kurį sustiprina ir atsitiktinu- 
mai, autoriaus itin akcentuojami. Veikėjų poelgius daž- 
nai visai nebekontroliuoja sąmonė ir diktuoja ne esmi- 
nės, pastovios charakterių savybės, o momento nuotaika, 
įspūdis, intuicija. 

Situaciniai motyvai lėmė ir „patinų tragedijos“ ato- 
mazgą. Susiruošęs į turgų, Kazys atsitiktinai pamatė per 
kiemą einantį Joną ir pakvietė važiuoti „pasiderėtų“. Iš 
Kazio veido Jonas pajuto, kad ši kelionė geruoju nesi- 
baigs. Kazys nesąmoningai, tik „kuriuo instinktu“ pasu- 
ko arklį iš kelio į Pempynę. Ir vėl atsitiktinumas pagrei- 
tino „siido dieną“: 

„Arklys atsargiai leidos nuo stataus kriaušiaus. Kazi- 
mieras, koją iš ratų iškėlęs, kaip iššokti, vėl panarino 
galvą, palinko visu liemeniu priekin, lyg įsižiūrėjęs gel- 
Žį, kurią išvažiuodamas buvo įsimetęs į vežimėlį; ne apie 
jos pakabumą mušti jis dabar galvojo. <...> 

Jonas, pirma gelžies nepasergėjęs, ėmė vėl nervintis 
Kazio poza. <...> Šis menkas dalykas sudrumstė jam 


t Tumas J. „Kuprelį“ paskaičius— Lietuvos aidas, 1932, balan- 
džio 9. 

visą vidų ir iššaukė neregėtą pyktį, kam Kazys buvo pra- 
džia ir galas visų jo kančių. Dabar tik jam paaiškėjo Ka- 
zį neva tiksliai įsižiūrėjusį į gelžį ir lyg jau jos besie- 
kiantį. Jonui žaibu blikstelėjo sumetimas: 

— Muš... 

Tad, nieko nelaukdamas, pats kaptelėjo gelžį. Kazys 
nesuskubo nė išsitiesti...“ (VRR, I, 254). 

Kas įvyko, Jonas suvokė tik tada, kai jau nieko nebu- 
vo galima pakeisti. Draugas gulėjo negyvas. Sukūręs 
šią situaciją, Vaižgantas pirmą kartą savo kūryboje taip 
pabrėžė atsitiktinumų reikšmę žmogaus elgesiui. Atsitik- 
tinė smulkmena (Kazys pamatė Joną, Jonas pastebėjo 
vežimėlyje gelžį) lemia net žmogaus likimą. 

Atskleisdamas veikėjų vidines būsenas, Vaižgantas 
daug dėmesio skiria jų psichologinei reakcijai, kurią per- 
teikia „vidiniu gestu“ — veido momentine išraiška, jude- 
siu — išsakančiu psichologinius kontaktus su aplinkas, 
Ir Vaižgantas dažnai taip sulydo veikėjų išgyvenimus su 
plastika, kad per išorę atsiskleidžia sudėtingas dvasinis 
turinys. Antai, Kazys Šnerva, pirmą kartą pamatęs Ane- 
lją, „visas nustėro“, o pasakodamas apie tai dėdienei 
Butkienei, „bejėgis susmuko ant suolo ir rankove nusi- 
braukė stambius lašus prakaito, kurs išpylė jam kaktą“ 
(VRR, I, 205). Sugrįžusiam iš piršlybų Jonui tarsi „žadą 
užkando“, „nepratarė nieko, tik atsisėdo vidusuolin, kur 
niekados neklastelėdavo, ir abiem rankom atsirėmė suolo, 
nė kepurės nenusiimdamas“ (VRR, I, 220); „Jonas iš tolo 
matė tokias Aneljos akis. Jam pasirodė didelės, kaip 
„spotkelio dugnai“; juodavo iš tolo, o jose blizgėjo, mai- 
nės, virte virė <...>“ (VRR, I, 244). 

„Nebylyje“ autorius itin psichologizavo veikėjų port- 
retus, personažų „sujauktą“ vidų atspindi jų išvaizda: 
Jonas vaikščiojo „bjauriai apžėlęs; <...> paakiai pa- 
juodo, skruostai įdubo, raudonumas dingo“ (VRR, I, 
238); Anelje „sulyso, išblyško <...> Atsistos, būdavo, 
ties stalu ir stovi, akis įrėmus pro langą Butkių dalin“. 

5 A. Tolstojus sakė: „Gestu aš vadinu tokį judesį, kuris atsklei- 
džia psichologiją. Žr.: Toncroi A. H. Ilonuoe co6paune counnenni.— 
M., 1949, +. 13, c. 569. 

O Jonui pasirodžius, „ančiakiai jai tvinktelėdavo“ (VRR, 
I, 238). Vaižgantas mėgsta detaliai atvaizduoti persona- 
žo veidą, kuriame tarsi ekrane atsišviečia įvairūs vidaus 
reiškiniai ar to momento savijauta. Taip psichologizmas 
įgyja romane net savarankiškos reikšmės, tampa menine 
struktūra. 

„Nebylyje“ Vaižgantas neatsisakė ir visuomeninių dės- 
ningumų vaizdavimo. Rašytojas ieškojo „patinų tragedi- 
jos“ „priežasčių ne tik veikėjų psichikoje, bet ir aplinkoje. 
Apysakoje atvaizduotas kaimas — Lietuvos užkampis, ku- 
riame žmonių gyvenimas tekėjo ypač siaura buities vaga. 
Sio krašto žmones „valdžios per kelis amžius laikė mari- 
nuotus, tai jie dar nereiškė jokių gyvybės, destis, nera- 
mybės žymių“ (VRR, I, 183). Niekas jiems dar nebuvo 
„akių atkrapštęs, iš buities snaudulio pažadinęs“. Ir pu- 
zioniškiai, kaip prieš penkis šimtus metų gyveno „mirti- 
nai nuobodų gyvenimą“: „Mažmenų jiems tiekė netoli- 
mas miestelis, o dangos ir visa ko kita gaminos patys. 
Net ir pačių. Tuokės dažniausiai savo tarpe, nuo mažu- 
mės pasipažinę, čia gimę, čia augę“ (VRR, I, 184). Vei- 
kėjų aistroms išsikerioti ir padėjo tokia siaura, be jokių 
prošvaisčių kaimo buitis („Todėl aistros čia tokios bai- 
sios...“). 

Pats pasakojimas „,„Nebylyje“ palyginti lėtas, reikia in- 
tymaus įsiklausymo, kad galėtume pasverti visus veikėjų 
ir autoriaus pasakotojo motyvus. Pagreitinus. pasakojimą, 
siužetas netektų savo gelmės, skubus veiksmas suprastin- 
tų ilgai trunkančią ir tokią skaudžią dramą. 

„Nebylyje“ Vaižgantas išsakė vieną svarbiausių, jo 
manymu, reikalavimų žmogui: reikia dvasiškai intensy- 
viau išgyventi skirtą laiką. Apysakoje paliečiama didžio- 
jo meno tema — dvasinis ir dorovinis žmogaus ugdymas, 
kuris visada buvo ir bus literatūros magistralė. 


„Tamsieji kūriniai“ 


Paskutiniųjų metų Vaižganto kūryboje žmogus ver- 
tinamas ne pagal nacionalinės savivokos laipsnį, kultū- 
rinių interesų plotį, visuomenines aspiracijas, o etinius 

žmogiškosios vertės kriterijus. Jis atsiduria dramatiškose 
ir net tragiškose situacijose todėl, kad sunku būti žmogu- 
mi. Vaižgantas reikalauja iš žmogaus jausti pareigą ki- 
tiems, suvokti savo egzistencijos prasmę, nepasiduoti dva- 
sios inercijai ir buities rutinai. O tai žmogui ne visada 
pavyksta, jis prieš savo norą dažnai pakliūva į tragi- 
komiškas situacijas ar žūsta „buities liūne“. Tokia dauge- 
lio „tamsiųjų“ Vaižganto kūrinių problematika. 

Tų kūrinių bendrąją prasmę galėtume nusakyti vieno 
Vaižganto vaizdelio pavadinimu: „Nei šis, nei tas“. Su- 
grįždamas prie daug kartų vaizduotos kaimo buities, sa- 
votiško žmogaus gyvenimo pirmavaizdžio, rašytojas tar- 
si teiraujasi: kas čia yra, ko jis nepastebėjo anksčiau? Juk 
vaizduojamas žmogus jaučia nepasitenkinimą gyvenimu, 
nuobodulį to gyvenimo skurdumu, viliasi permainų? Pa- 
sakojimas tuose kūriniuose itin lėtas, niekas niekur ne- 
skuba, nes norima pagaliau išsiaiškinti, surasti vienokį 
ar kitokį atsakymą. Kūriniuose gausu užuominų, proble- 
matika tarsi netelpa siužetuose ir kūrinių rėmuose. Jie at- 
rodo tik apmatai, eskizai didesniems kūriniams. 

Apsakyme „Kaip Tylutis žmogų užmušė“ (1931) vaiz- 
duojamas ramus ir taikus valstietis nė „musės... neužga- 
vęs“, o užmušęs žmogų, apsakyme „Mūsų bėrasai“ (1931) 
pasakojama, kaip brolis iškeitė į palšą ikumelę bėrį, kuris 
tiek metų padėjo šeimai duoną užsidirbti, buvo visų jos 
džiaugsmų ir nelaimių kantrus liudininkas. Šie atsitiki- 
mai dar skaudesni dėl to, kad yra visai beprasmiški. 

Apsakyme „Kaip Tylutis žmogų užmušė“! 
rašytojas įvykį perteikia groteskiškai, negailestingai at- 
skleisdamas veikėjo elgesio graudumą ir juokingumą: Ty- 
lutis tik norėjo svečius pavaišinti, nustebinti neįprastu 
gėrimu, parodyti „gerą“ širdį, o įžeista ambicija (svečiai 
ir ypač šeimininkas neįvertino Tylučio „vaišių“) pastū- 
mėjo į nusikaltimą. Tokia menka priežastis, o tokia skau- 
di pasekmė (Tylutis buteliu užmušė patį šeimininką). 


! Vaižgantas. Kaip Tylutis žmogų užmušė.— Laimės kalendo- 
rius, 1931, p. 26—31. 

Siuo groteskui būdingu prieštaravimu ir grindžiamas kū- 
rinio siužetas. 

Ironiška pasakojimo intonacija kaitaliojama su grau- 
džiai lyriška apsakyme „Mūsų bėrasai“2. Ji turi 
pabrėžti brolio poelgio skaudumą ir beprasmybę: juk bro- 
lis pats „save ranka nukirto vieną <...> jaunystės ma- 
lonią šakelę“, nesusimąstydamas ir nesuprasdamas, kas 
ko vertas (VRR, I, 470). 

Šių kūrinių, kaip ir apsakymo „Nei šis, nei tags“, 
siužetai paradoksalūs, pagrindinis vaidmuo atiduodamas 
atsitiktinumui, suyra įprastas priežasties ir pasekmės ry- 
šys. Apsakymas „Nei šis, nei tas“ artimas net parabolei 
(ar pričai), nes epizodas iš „nusinuobodžiavusio“ kaimo 
kasdienybės yra tik pretekstas bendresniems klausimams: 
ar viskas gyvenime tepriklauso nuo vienokio ar kitokio 
požiūrio? O gal apskritai neverta jokiais klausimais kvar- 
šinti sau galvos, reikia „gyventi, ir tiek“? Juk tada viskas 
aišku! Tiek šiame, tiek ir kituose paskutiniųjų metų kūri- 
niuose Vaižgantas pabrėžė, kaip stipriai žmones į dvasi- 
nę inerciją stumia ir vadinamoji aplinkos nuomonė („Ką 
žmonės bepasakytų?“— VRR, I, 462), kaip sunku išsau- 
goti ir apginti savus vertės kriterijus. 

Grįždamas prie žmogaus gyvenimo pirmavaizdžio Vaiž- 
gantas pabrėžia ir gamtos ryšį, kuris ypač juntamas ap- 
sakyme „Mūsų bėrasai“. Rašytojas, kaip ir „Pragiedru- 
liuose“, „Dėdėse ir dėdienėse“, išryškina žmogaus ir kitų 
gamtos gyvių analogijas. Antai, Bėrąsai „pavydėtinos 
sveikatos, pavydėtinai lygaus, rimto, sakyčiau kaip tik 
artojiško būdo, visa savo kūnu sudėtim gamtos skirtas 
sunkumams traukti“. Su tėveliu „jiedu lyg sudvailyti. Ir 
tėvelis buvo artojiškai sudėtas“, buvo „lėto, nespartaus, 
tikrai žemdirbiško būdo“ (VRR, I, 460). Vaižgantas mėgs- 
ta išryškinti ir žmonių bendrybes: tėvelio ir Juozuko, mo- 
tutės ir brolio. Paralelės bei analogijos suteikia rašytojo 


? Vaižgantas. Mūsų Bėrasai.— Šviesos keliai, 1931, Nr 5, p. 
321—327. 


3 Vaižgantas. Nei šis, nei tas.— Naujoji romuva, 1931, Nr 6, 
p. 135—136. 

kuriamam meniniam pasauliui tvarkos ir harmonijos iliu- 
ziją. Todėl ir atsitiktinumai neįgyja tokios galios (net 
„Nebylyje“), kaip impresionistų ar kitų modernistų pa- 
vaizduotame gyvenime. 

Rašytojo interesų objektu ir paskutiniais metais tebė- 
ra socialiniai, ne biologiniai, žmonių gyvenimo dėsningu- 
mai. Jie akivaizdžiausi apysakoje „Žemaičių Robin- 
zonas“ (1932—1933)*. Šis paskutinysis Vaižganto kū- 
rinys tarsi apibendrina visą ankstesnę rašytojo kūrybą. 
Vesdamas veikėjus tais pačiais kaimo buities keliais, au- 
torius kelia jiems, atrodo, tokius nebedidelius reikalavi- 
mus: gyvenkite dorai ir būkite laimingi. 

Pagrindinio veikėjo Vinco Kaniavos gyvenime nebėra 
tų kliūčių, su kuriomis susidūrė „Rimų ir Nerimų“, „Pra- 
giedrulių“, „Dėdžių ir dėdienių“ personažai. O Kaniava 
vis dėlto žūsta. Ir žūsta kaimo buities „liūne“, kurį „te- 
perbrenda nenuklimpdami — lengvučiai“ (VRR, I, 384). 

Kur, rašytojo nuomone, reikia ieškoti Vinco Kaniavos 
nesėkmių priežasties? „Rimų ir Nerimų“ veikėjus graužė 
pavydas ir neapykanta, o „Žemaičių Robinzone“ kaimy- 
nai — Tauzų Kaniavos ir Kuzų Vaurai — puikiai sutaria 
ir taikiai sugyvena. Kaimynas paremia kaimyną nelaimė- 
je (Vaurai užaugina našlaitį Vincą, padeda įsikurti, ati- 
duoda net savo santaupas ir tampa jo karšinčiais), talki- 
ninkauja reikalui ištikus, kartu linksminasi vestuvėse, 
dalinasi buities džiaugsmais. 

Kaip ir „Pragiedrulių“ protams-naujienoms Vincui 
Kaniavai netrūksta sumanumo. Iš tėvo peveldėtame ūky- 
je Vincas, nusipirkęs miško, pastato gražius trobesius, 
įsigyja mašinų žemei dirbti. Sis „tradicijų žemaitis“ mo- 
kėjo ieškoti „naujenybių“, kurių „rankiojos kur tik ga- 
lėdamas, iš gyvų atsitikimų ir iš raštų“ (VRR, I, 270). 
Vincas „veržėsi į platybes“, norėjo daugiau žinoti ir dar 
daugiau padaryti. Ir Kaniavos ūkis tapo pavyzdingiausiu 
visoje apylinkėje, o jis pats įgijo „pažanguolio“ reputa- 


* Vaižgantas. Iš kaimo buities. / Žemaičių Robinzono piršlės ir 
įkurtuvės.— Lietuvos aidas, 1932, spalio 29, 31, lapkričio 2—10, 
gruodžio 19—-31. Iš kaimo buities.— Ten pat, 1933, sausio 2—5. Taip 
pat: VR, XVIII. 

ciją. Tada Vincas Kaniava ir ima klimpti į kaimo buities 
„liūną“. 

Viena iš Kaniavos „katastrojos“ priežasčių, autoriui 
atrodo, prastai susiklostęs šeimyninis gyvenimas. Vaiž- 
gantui moteris „karalienė“, jei ji motina. O Uršulei, jau- 
nai ir turtingai, „šauniai“ ir „stipriai žemaitei“ nebuvo 
lemta būti motina. Ir abu Kaniavos pajuto tuštumą, gy- 
venimo „erdvybė“ juos tik slėgė („Buvo gražu, erdvų, 
turtinga, o nejauku“ — VRR, T, 346). Autorius-pasakoto- 
jas ironiškai vertina Ontės Krumpliausko požiūrį į šeimą 
(„Ontė ėjo savo uždavinio vykdytų: „Atiduok gamtai, ką 
esi jai kaltas, ir bengtas kriukis“ — VRR, I, 320). Bet, 
antra vertus, rašytojas tarsi suabejoja, o gal tik tokie 
žmonės ir tegali būti laimingi. 

Juk Vincas, nesuradęs laimės šeimoje, įjunko į alko- 
holį. Viskas prasidėjo iš nieko („Neištraukus skystimėlio 
nei kalbos, nei dainos“ — VRR, I, 261), vėliau tai atrodė 
tik pramoga: ne gėda, ne žala, ypač jeigu išgeriama su 
kunigais ir apylinkės. „ponija“. Kaniavų šeimą apgaubė 
nepaprasto, deja, neblaivaus vaišingumo šlovė. O „mar- 
čelkos“ ir valsčiaus „viršilos“ pareigos pabaigė „alkoho- 
lizuoti“ Vincą, ir savo „šlužmą“ jis girtas užbaigė skan- 
dalu... dėl lietuvių kalbos. 

Yra aliuzijų kūrinyje, kad Kaniavai pakenkė ir įvai- 
rios intrigos (ypač „naujojo“ klebono), žmonių „žiauru- 
mas“ („Žmonės žiaurūs, neteisingi, artimą drasko, kaip 
vilkai“ — VRR, I, 357), ir apskritai kaimo buities iner- 
tiškumas. Kaimo buitis — „liūnas“, kuriame tarpsta „sun- 
kios galvos“, „kvailoki“, bet atkaklūs žmonės (VRR, I, 
276—277). O „pasiryžėliai“, norintys išjudinti tą „liūną“, 
patys žūsta. Ir jų nesėkmė sutinkama su pasitenkinimu 
net ir tų, kurie sėkmės atveju džiaugtųsi ir jiems padėtų. 
Tokia jau, rašytojo nuomone, masinė psichologija („Ti- 
kėjosi išgirs „a, nabagėlis“, o išgirdo linksmą, įsismagi- 
nusio kaimyno balsą“ — VRR, I, 362). Ta pati aplinka, 
kuri pražudė „Išgamoje“ Peliksą, kondensavo veikėjų 
aistras iki „katastrofos“ „Nebylyje“, sužlugdė ir Žemai- 
čių Robinzoną. 

Vis dėlto pagrindinė Kaniavos žlugimo priežastis sly- 
pi socialinėje dirvoje. „Žemaičių Robinzone“ Vaižgantas 
ir vėl bando iškelti „Pragiedrulių“ darbdavio ir darbinin- 
kų „bendrovės“ idėją. Kaip ir „Pragiedrulių“ protai-nau- 
jienos, Vincas Kaniava yra turtingųjų valstietijos sluoks- 
nių atstovas. Ir vaizduojamasis laikotarpis abiejuose kū- 
riniuose yra tas pats — XIX a. pabaiga ir XX a. pradžia. 
Bet Vaižgantas, rašęs „Žemaičių Robinzoną“, praėjus 
daugiau kaip dešimt metų po „Pragiedrulių“ pasirodymo, 
turėjo progos įsitikinti, kad jo proteguoto sluoksnio žmo- 
nės (Šešiavilkiai, Vidmantai...) ne visada eina pažangos 
keliu. Iš jų ne vieną ištiko „katastrofa“, kuri, matyt, yra 
ne tik atskiro žmogaus drama, bet liudija apie viso so- 
cialinio sluoksnio sunykimą. „Bendrovė“ nebegalėjo iš- 
gelbėti Kaniavos, kaip nebūtų „išgelbėjusi“ ir kaimo bur- 
žuazijos. 

Atvirkščiai, Vinco Kaniavos ir Ontės Krumpliausko 
„bendras“ ūkis tik pastūmėjo pagrindinį veikėją pražūtin, 
nes atpalaidavo nuo darbo. Šiandien apysakos vaizdai 
įgyja ir daugiau prasmių. Kūrinyje galime įžvelgti ir. sun- 
kų vargingųjų valstiečių, ypač samdinių gyvenimą, ir tur- 
tingųjų egoizmą, savanaudiškumą. Apie tai užsimena ir 
autorius pasakotojas, primindamas Ontei Krumpliauskui: 
„Kvailiuk, juk tai tu išstatei šituos rūmus“ (VRR, I, 317); 
„Kaniava sumanė tave... kaip tą numsargį sargį už kaklo 
pririšti“ (VRR, I, 291). Iš tokių užuominų šiandien skai- 
tytojas daro savas išvadas. Tuo tarpu autoriaus mintis 
ėjo kiek kita linkme. 

Vaižgantas orientavo apysakos adresatą ne tiek socia- 
liniams, kiek etiniams apmąstymams, sutelkė dėmesį ties 
gyvenimo prasmės, žmogaus laimės klausimais. Ir Ontė 
Krumpliauskas rašytojui labiau reikalingas ne kaip so- 
cialinė, o moralinė antitezė Kaniavai. Tas nesudėtingas 
žmogus, kuris pasitenkino gyvenime valgiu, pastoge ir 
moterim, užėmė Vinco Kaniavos vietą. Ontė Krumpliaus- 
kas ir nenusimanė, ko jis vertas, „nei jis pyko, nei džiau- 
gės kitų nuomone apie jį“ (VRR, I, 376). Bet Ontė ir jo 
pati Ona Končalė, netinginiai, „ėjo kartu su visais, nie- 
kam neužbėgdami už akių“, todėl ir tapo labai gerbiamais 

kaimo žmonėmis. Mat rutinos užgraužtas kaimas, Vaiž- 
ganto mintimi, nemėgsta, kad kas išsišautų į priekį. Kai- 
mui reikia „lengvučių“, šliaužiojančių ištrintais keliais, 
todėl su nepasitikėjimu žiūrima į „sakalus“. 

O toks buvo Vincas Kaniava („Šliaužioti negaliu, ne- 
esu nè pratęs“ — VRR, I, 304). Pakilęs kaip „Sakalas“, 
jis nutūpė kaip „vabalas“. Dėl to, Vaižganto nuomone, 
yra kaltas ir jis pats. Vincas neturėjo esminių dvasinių 
orientyrų; savo gyvenimą jis „dažė“ tik iš viršaus, „it ve- 
lykų kiaušį“ (VRR, I, 310). O žmogui, kuris turi vidaus 
gyvenimą, pasak Vaižganto, išorinis gyvenimas darosi 
paprastesnis. Buržuazinės valstybės įsitvirtinimo, valdan- 
čiųjų sluoksnių ekstravagancijos ir švaistymosi metu ra- 
šytojas tarsi pabrėžia, kaip nedaug žmogui iš tikrųjų te- 
reikia“. Geriau mokėti vertinti dalykus, kurių negali tu- 
rėti, negu turėti dalykų, kurių nesugebi vertinti. O Kania- 
vai ir stokojo būtent vertybinės orientacijos. Plėsti savo 
gyvenimą, negilinant jo,— reiškia tą gyvenimą pražudy- 
ti. Tokia autorinė „Žemaičių Robinzono“ idėja, kreipusi 
žmogų į dvasinį turtėjimą. Ano meto kritika neįžvelgė už 
buities vaizdų slypinčios gilesnės prasmės ir teigė, kad 
Vaižgantas paskutinėje savo apysakoje nieko naujo ne- 
bepasakęs, „tik toliau pratęsęs ir plačiau išvystęs anks- 
čiau keltas idėjas“", 

Kad „Žemaičių Robinzone“ autorius perkainojo kai 
kurias ankstesnes idėjas, tai, žinoma, akivaizdu. Juk „Pra- 
giedruliuose“ taip išaukštintas veiklios prigimties žmogus 
apysakoje „Žemaičių Robinzonas“ atsidūrė aklavietėje 
(„Man rodos, aš begaliu smukti, ne kilti“, — sako Vincas 
Kaniava.— VRR, I, 318). Ir nors Vaižgantas tiki, kad, ei- 
damas dvasingumo keliu, žmogus gali sutvirtėti ir ne- 
įklimpdamas perbristi „buities liūną“, konkretus auto- 
riaus visuomeninis projektas vis dėlto išseko, Kaip paste- 

* Ir Vaižganto dienoraštyje yra įrašas: „Lengvai ir ūmai įgyti 
pinigai ir protingą žmogų ima kvailinti“. — Tumas J. Mano kronika 
(1922), VVU BR, F I, D 649, 

ë Rimgaila V. Vaižganto raštų XVIII tomas.— Naujoji romuva, 
1939, Nr 5, p. 116—117. 

bėjo V. Mykolaitis-Putinas, Vidmantų, Šešiavilkių, Ka- 
niavos veiklos programa, kaip ir visas „materialinės kul- 
tūros“ statymas jau buvo taip „sukompromituotas neža- 
botų apetitų, egoizmo ir juodų darbų“, Ikad niekas ir pa- 
čiais personažais nebegalėjo žavėtis?. 

„Žemaičių Robinzone“ gerokai pasikeitęs ir Vaižganto 
požiūris į darbą. Ankstesniuose kūriniuose poetizavęs 
lietuvių darbštumą, rašytojas ne tik suabejoja, ar fizinis 
darbas gali užpildyti visą žmogaus gyvenimą (tokia abe- 
jonė išreikšta „Pragiedruliuose“, ypač „Išgamoje“), bet 
ir darbo „mistiniu“ vaidmeniu žmogaus vidaus pasaulyje. 
Tiesa, apysakoje yra poetiškų darbo scenų (pvz., „dročių 
koncertas“ — VRR, I, 285—286), galioja ir vaižgantiškas 
dėsnis, kad atitolęs nuo darbo žmogus morališkai sunyks- 
ta. Tačiau visą apysaką persmelkia ikkita mintis: darbas 
ne idilė, dirbdamas žmogus ieško prasmės ir naudos. Ka- 
niava nuobodžiauja, nes jam nėra reikalo dirbti, o Ontei 
Krumpliauskui atrodo „ko gi čia šarpuosi — svetimam“ 
(VRR, I, 279). Autorius pasakotojas supranta pastarąjį 
(„Gal ir mes jo vietoje ne geriau būtume padarę — sveti- 
mam“-- VRR, I, 280). Juk „darbas bendras“, o uždar- 
bis skyrium (VRR, I, 292). Tik pajutęs, kad darbas jam 
teikia naudos, tas stipruolis dirbo visomis savo galiomis 
(„Jėga — lokio, darbštumas — suomio“ — VRR, I, 313). 

Palyginus su ankstesniais kūriniais, ypač „Pragied- 
ruliais“, kiek kitaip apysakoje „Žemaičių Robinzonas“ 
vertinamas ir toks „materialinės kultūros“ komponentas 
kaip pinigai. Vaižgantas visada blaiviai suvokė, kokį 
vaidmenį vaidina pinigai, ypač toje visuomenėje, kurioje 
jis gyveno, niekad nekaltino daiktų, gražinančių žmogaus 
buitį. Ir kartu rašytojas „grūmėsi“ su „pinigo laime“, jo 
„valdžia“, su materialinių interesų stichija, „grūmėsi“ iki 
paradoksalumo. Tokioje padėtyje apysakoje atsiduria ir 
Vincas Kaniava. „Baimė vergauti kitiems dėl pinigo tiek 
buvo galinga“, kad jis niekad nieko nesiskolino (VRR, I, 


$ Mykolaitis V. Vaižganto veiklus lietuvis ir jo darbas, Kn.: Li- 
teratūros etiudai. K., 1937, p. 55. 

264). Ir draugavo su žmonėmis, vengdamas piniginių iš- 
skaičiavimų („Pinigais prietelystės dar niekas nesustip- 
rino“, „Prietelystei privalu būti nepriklausomai“ — VRR, 
I, 264). Bet „savais“ pinigais jis negalėjo išsiversti (ima 
iš globėjų Vaurų), pagaliau net apkaltintas tuo, kad pa- 
sisavino visuomenės pinigus (bažnyčios statymo epizo- 
das). Pinigai kaip socialinių visuomenės santykių ekvi- 
valentas valdė Kaniavos gyvenimą ir likimą. Ir Vaižgan- 
tas suabejojo, ar galima tą „pinigo stichiją“ pakreipti, 
pakoreguoti („Žinoma, geriau būtų, kad kas juoba be- 
žemiams padėtų, bet kad iki šiol tokių kvailių nebuvo“; 
„Pinigas mėgsta kompaniją, šliaužia ten, kur jų daugiau, 
nerimsta ten, kur jų maža“— VRR, 1, 361, 362). Ir visos 
visuomeninės, socialinės iliuzijos autoriui rodos tokios 
trapios ir pažeidžiamos: „...gyvenimo srovė žmones neša 
<...> pagriebus lyg galinga upės srovė skiedrelę, ne- 
atsiklausdama, ar nori ten link plaukti“ (VRR, I, 318). 

Skatindamas žmogų dvasiniam gyvenimui, „Žemaičių 
Robinzone“ Vaižgantas pabrėžė tykojančius tiek išori- 
nius, tiek vidinius pavojus, kurie gali sužlugdyti žmogų. 
Vinco Kaniavos žlugimo trajektorija apysakoje vis dėlto 
nealtsiveria iš vidaus, o epiškai aprašoma per kelias de- 
šimtis puslapių. Psichologinės gilumos stoka neleido 
šiam kūriniui prilygti „Dėdėms ir dėdienėms“ bei „Neby- 
liui“, Skaitytojui gali nepatikti „Žemaičių Robinzonas“ 
ir dėl per daug akivaizdžios didaktinės tendencijos, o vie- 
tomis, šiaipjau nebūdingo Vaižgantui, sentimentalumo. 

„Žemaičių Robinzonas“, kaip ir kiti paskutiniųjų metų 
Vaižganto kūriniai; įsijungę į XX a. trečiojo dešimtmečio 
lietuvių prozą, praturtino ją gilesne praeities perspekty- 
va, iškėlė daugelį opių ano meto tikrovei klausimų, taip 
pat ir tai, kas turi nepraeinančios reikšmės ateičiai. B. 
Sruoga teisingai pastebėjo, kad reikia „didelio talento, ku- 
ris praeities rūpesčius ir džiaugsmus sugebėtų padary- 
ti aktualius ne tik dabarčiai, bet ir ateičiai“š, 


| Padegėlis D. [Sruoga B.]. Vaižganto kelias poeto.— Vairas, 
1929, Nr I, p. 39. 

„Būdingas didžiųjų rašytojų bruožas yra jų milžiniš- 
kas ryžtas, — sakė viename savo interviu E. Hemingvė- 
jus.— Jų gyvenimas dažnai būna liūdnas ir rūstus, bet jie 
niekada nesėdi sudėję rankų, jie dirba visomis savo jė- 
gomis“?. Tai būdinga ir Vaižganto „paskutiniam epizo- 
dui“. Rašytojas intensyviai išgyveno visą jam skirtą laiką. 

Kas tomis dienomis lankėsi J. Tumo namuose, prisi- 
mena, kad net kanarėlę jis mokęs tausoti jėgas, kad jų 
ilgam užtektų („Kad tu, pane, giedi ir giedi. Pasilsėk, ne 
vienai dienai užgimei“!?). Rašytojas mokėjo paskirstyti 
savo energiją: rūpinosi raštų leidimu, skaitė XIX tomo 
korektūrą, kruopščiai tvarkė archyvą ir „didžiausią tur- 
tą“ — biblioteką, atiduodamas, kam rodės bus reikalin- 
giau: Kauno universiteto bibliotekai, Kunigiškių mo- 
kyklai!!. 

Vaižgantas susirašinėjo su savo gimtinės Svėdasų 
krašto žmonėmis, rūpinosi surinkti jų atsiminimus, žmo- 
nių ir kraštovaizdžio fotografijas, kurios galėtų praversti 
to krašto istorijai ar jo paties biogralijai. Svėdasų pra- 
džios mokyklos vedėjas Vaižgantui rašė: „Nutrauksime 
ir visus tuos senuosius, kurie Tamstai yra pažįstami, jei 
tik juos gyvus rasime <...>, ar vaizdelių ir bendrai 
senesnių žmonių nuotraukų siųsti po vieną egzempliorį, 
ar po daugiau? Taipogi ir platesnių apylinkių ar visus 
vaizdelius daryti didesniu kaip atvirutės formatu...“!2 

Rašytojas visad buvo jautrus „geram vardui“, saugo- 
jo savo asmens garbę. „Aš niekam neesu skalnas,— net 
testamente pažymėjo Vaižgantas.— Jei kas tautos tradi- 
cijai ras reikalinga mano vardas panaudoti, ras priemo- 


9 Cit. iš „Swiat“, 1963, Nr 7. 

1° Zobarskas S. Vaižgantas namie.— Vairas, 1933, Nr 6, p. 183. 

1! Sąrašas 398 knygų, kurias Vaižgantas padovanojo Kunigiš- 
kių mokyklai. Žr.: VVU BR, F 1, E 386, I. 10—13, 19—22. 

12 J. Mikėno laiškas (1932.ITL20) J. Tumui.— VVU BR, F 1, 
F 385, I. 129—130. Čia pridėtas ir siunčiamų fotografijų sąrašas. Kai 
kurios fotografijos buvo įdėtos į A. Merkelio knygą „Juozas Tumas- 
Vaižgantas“ (K., 1934). 

nių. Nenaudos niekas — nebus ko sielotis; gyvenimo vil- 
nys veikiai persirita per visų atminimą.“!š Vaižganto gero 
vardo prireikė ne kartą, nors šiaipjau mažai kas tesido- 
mėjo rašytoju paskutiniaisiais gyvenimo metais.!*4 J. Tu- 
mas-Vaižgantas mirė 1933 m. balandžio mėn 20 d. (mano- 
ma, kad nuo pleurito). 

Ano meto spaudos sukeltas burnas šokiravo įvairių jsi- 
tikinimų žmones. Niekas neabejojo Vaižganto kūrybos 
reikšme. „Kiek čia gaivališko tikrumo, dvasinio polėkio, 
natūralaus atsirėmimo į tautos pamatus“, — sakęs K. Bo- 
ruta". „Žmogus legenda“, — teigė Augustinas Gricius'“, 
Bet visiems buvo akivaizdu, kad daug kas, kaip pažymė- 
jo K. Korsakas „Kultūros“ žurnale, panaudojo Vaižganto 
vardą saviems tikslams". ,...Jis buvo savo klasės atsto- 
vas“,— toje pat „Kultūroje“ rašė ir A. Venclova!š. Vin- 
cas Kapsukas, atsiliepęs plačiu straipsniu, nagrinėjančiu 
J. Tumo politinį veidą, ypač pabrėžė, kad kaip politinis 
veikėjas jis priklauso buržuazijai. Tame pat „Priekalo“ 
žurnale B. Pranskus bandė darbininkų klasės interesų 
požiūriu įvertinti ir Vaižganto kūrybą!?. 

Vaižganto kūryba ir šiandien tebežadina skaitytojo 
mintį. Savaip suvokęs žmogaus paskirtį ir visuomenės są- 
monės brendimą, Vaižgantas daugeliu atžvilgių išreiškė 
ir svarbius visos lietuvių literatūros raidos etapus. 


13 Mano testamentas (1933 sausio 14)— MA BR, F 150—1, 
p. 2—3. Jis rašytas Aleksoto gatvėje, o 1933 m. vasario mėn. J. Tu- 
mas persikėlė į Vaižganto gatvėje esantį giminaičių namą. 

4 Vienuolis A. Dvejos laidotuvės.— Vairas, 1933, Nr 6, p. 178— 
181. 

‘S Kubilius V. Kazio Borutos kūryba.— V., 1980, p. 148. 

Iš Gricius A. Zmogus Iegenda.— Lietuvos aidas, 1933, gegu- 
žės 3. 

7 Korsakas K. Atsiminimai apie Tumą.— Kultūra, 1933, Nr 5— 
6, p. 299—301. 

Iš Ten pat, p. 298. 

19 Pranskus B. Lietuviškos buržuazijos auksaburnis.— Priekalas, 
1933, Nr 10, p. 545—551. 


PROZOS SAVITUMAS 


Vaižgantas save vadino romantiku. Jis net manė, kad 
vos ne visi lietuvių rašytojai esą romantikai, kad lietu- 
viams apskritai artimesnis romantizmas, o ne realizmas. 
Antra vertus, Vaižgantas ne kartą yra pabrėžęs, kad jo 
kūryba — tai „kronika“, „tikri atsitikimai“, kad nemokąs 
sudaryti visai naują „nematytą tipą“, „nè nebuvusios fa- 
bulos įdomiai išvesti“ (VRR, II, 403). O štai dar vienas 
rašytojo pasisakymas: „Jokiai literatūros srovei todėl aš 
nepriklausau nei neišmanau, kuri geresnė. <...> Aš 
esu — aš. Tegu kiti su manim skaitos, ne aš su kitais, jei 
esu originalus ir didelis talentas. O su talentėliu nėra ko 
kištis ir srovių uostinėti, kurią čia savim, vienu lašeliu 
pagausinus“ (VR, XIX, 93). 

Talentą iš tiesų sunku įsprausti į rėmus, kiekvienas 
talentingas rašytojas savaip rašo, savaip kuria meninį 
pasaulį. Kuo išsiskiria Vaižganto vaizdavimo būdas, ra- 
šytojo kūrybos metodas? 


Meninio pasaulio bruožai 


Vaižganto atvaizduotas pasaulis geograliškai api- 
brėžtas: Rytų Aukštaitijos ir Žemaitijos kaimai, miesteliai, 
kur ne kur dvaras; akmenuotos lygumos ir derlingos Ven- 
tos apylinkės; poetingas Pašvenčių ikraštas. Jis skaityto- 
jui gali asocijuotis su tikromis vietovėmis, bet, be abejo, 
tik iš dalies sutampa su empyrine tikrove. Tai vaižgantiš- 
kas pasaulis, rašytojo pasaulio modelis, struktūra, jun- 
gianti siužetus, charakterius ir aplinkybes, meninę ir „ne- 
meninę“ kūrinių medžiagą. 

Jei pažvelgsime į tą pasaulį ryšių su tikrove požiūriu, 
pastebėsime, kad Vaižgantas palietė ne vieną būdingą 
XIX a. pabaigos ir XX a. pradžios Lietuvos gyvenimo įvy- 

kį bei socialinį procesą (baudžiavos metą, nacionalinį 
judėjimą, Krymo ir pirmąjį imperialistinį karą, juntama 
ir 1905 m. atmosfera). Neatskiriama to pasaulio dalis — 
liaudies kultūros reiškiniai, papročiai ir tradicijos bei kas- 
dieninė kaimo buitis. 

Imdamas „tikrus atsitikimus“, beveik visada turėda- 
mas prieš akis faktus ir prototipus, Vaižgantas suteikia 
įvairiai tikrovės „medžiagai“ savitą meninio laiko po- 
jūtį. 

Vaižgantas perteikia laiko kaitą ir į gyvenimą žiūri 
kaip į istorinį keitimąsi. Toks laiko suvokimas, dėmesys 
epochai į lietuvių prozą atėjo su realizmu, su Žemaitės, 
J. Biliuno, A. Vienuolio kūryba. Realistinėje lietuvių pro- 
zoje istorijos pojūtis bei epochos vaizdas, kaip pastebėjo 
V. Vanagas, tapo viena iš būtinų tikroviškumo sąlygų.! 

Istorija Vaižgantui kartais ir savarankiškas veiksnys. 
Tada jo kūrinių meninis pasaulis ypač praplatėja, įvykiai 
peržengia atskirų šeimų, kaimų, miestelių ribas ir apima 
visą kraštą. Toks „Pragiedrulių“, iš dalies ir „Šeimos vė- 
žiuose“ atvaizduotas pasaulis. Šį įspūdį „Pragiedruliuo- 
se“ dar sustiprina simboliai bei metaforos. Antai, nacio- 
nalinį judėjimą rašytojas gretina su pavasariu, išlaisvi- 
nančiu gyvenimą iš sustingimo. Kai kurių metaforų pras- 
mè dar platesnė („tvanas, prasidėjęs nuo Baltijos, ar tik 
nenuplaus senovės pelėsių nuo visos Rusijos?“). Tokios 
metaioros analogiškos Maironio „tautų pavasariui“ ir ki- 
tiems nacionalinio judėjimo simboliams, kurių gausu 
XIX a. pabaigos lietuvių poezijoje. Metaforos, alegorijos, 
simboliai suteikia „Pragiedruliuose“ vaizduojamiems įvy- 
kiams visuotinumo, itin praplečia meninės erdvės ribas. 
Bet sykiu istorinis laikas šiame veikale kartais praranda 
konkrečias ribas („Valiulio pasaka“, „Alaušo varpas“). 
Tai tarsi „sustingęs laikas“, būdingas romantiniam po- 
žiūriui į istoriją. 

Istorinis laikas labiau pavaldus realistiniam mąsty- 
mui apysakoje „Dėdės ir dėdienės“, nors istorinių įvykių 

! Vanagas V. Realizmas lietuvių literatūroje— V., 1978, p. 
211—212. 

rašytojas taip pat detaliau nevaizduoja. Kūrinyje tik už- 
simenama apie Krymo karą, apie tai, kad baudžiauninkai 
pabaigė tvirkti, kad tijūnui ir dvarui „vieni rūpesčiai“, 
matyt, reiks „žmones paleisti“. Istorija ir jos dėsningu- 
mai apysakoje atsiskleidžia per veikėjų charakterius, re- 
gimi kaimo gyvenimo kasdienybėje. Nauji socialiniai po- 
baudžiavinės epochos procesai irgi užčiuopiami pakitu- 
sioje kaimo buityje (Dovydai „prisipirko žemės“, samdė- 
si darbininkų, Šiukštos „praplėtė sodybą“). Taip per kai- 
mo buitį atpažįstama epocha, pajuntama istorijos raida. 

Ir vis dėlto socialinio gyvenimo vaizdas Vaižganto 
prozoje nėra ryškus. Socialiniai procesai pulsuoja vaizdų 
podirvyje, o dažnai ir visai palieka už kūrinių ribų. Ypač 
socialiniai prieštaravimai, kurių Vaižgantas ir neryškino, 
ir nepripažino. Socialinė tikrovė rašytojo kūryboje dau- 
giau meninės atmosferos elementas (,„Rimuose ir Neri- 
muose“, „Dėdėse ir dėdienėse“, „Pragiedruliuose“, „ŽZe- 
maičių Robinzone“), ir tik retais atvejais iškyla iki kalbi- 
nės vaizdinės sieros. 

Vaižgantas apskritai linko ir kitas vaizduojamo gyve- 
nimo negeroves palikti už kalbinės vaizdinės sferos ribų, 
o labiau ryškino „pilko gyvenimo pragiedrulius“. Rašyto- 
jo kūriniuose veiksmas paprastai vyksta sekmadieniais, 
švenčių metu ar šiaip atokvėpio valandomis, ankstyvą ry- 
tą ar pavakary po darbo. Įvykių laiko pasirinkimą lėmė 
ir autoriaus gyvenimo samprata, ir konkrečių kūrinių me- 
ninis sumanymas. Kaimo žmogus, kurį dažniausiai ir vaiz- 
duoja Vaižgantas, paprastą dieną dirbo „visais raume- 
nimis“, žiūrėdamas „į tą vieną pilką žemelę“, jam nebuvo 
kada susikaupti ties savo įspūdžiais, išgyvenimais (o jie 
autoriui labiausiai rūpi, nes kūrinio centru paprastai yra 
veikėjo vidinė drama), neturėjo ir laiko bendrauti su ki- 
tais (o Vaižganto veikėjai, kad ir vieniši, retai tebūna 
vieni). i 

Laiko „atranka“ ir vaizdavimo būdų pasirinkimas vai- 
dina vieną iš pagrindinių vaidmenų literatūroje, kuriant 
šviesaus gyvenimo iliuziją? „Išdidintos“ švenčių ir kaimo 


2 Kadyann K. Knmosnsa H AEKCTBHTENBHOCTh. O6 HCTOWHKHKAX NO- 
2315. — M., 1969, 

žmonių poilsio valandos, o ne kasdieninio buitinio laiko 
atkarpos, suteikia ir Vaižganto kūrinių meniniam pasau- 
liui šviesų koloritą. Ir nors kaip tik tuo laiku (poilsio, 
švenčių...) atsiskleidžia veikėjų vidaus dramos, išryškėja 
jų konfliktas su aplinka, vis dėlto susidaro iliuzija, kad 
Vaižganto pavaizduotas gyvenimas „geresnis“ už tą, ku- 
ris regimas Žemaitės ar kitų XIX a. pabaigos ir XX a. pra- 
džios realistų kūryboje. 

Tokiai iliuzijai pasitarnauja net ir Vaižganto vaiz- 
duojami kaimo šiokiadieniai. Mat rašytojo kuriamas vaiz- 
das visada toks spalvingas ir įvairus, o sugebėjimas pa- 
stebėti tikrovės niuansus tiesiog fienomenalus („Tu neturi 
to mikroskopo, per kurį pamatytumei, kokia begalinė so- 
džiaus įvairybė. Pagaliau nereikia nė mikroskopo, būk tik 
akylas, ir tu pamatysi, kaip bet kuri gyvenimo smulkmena 
praturtina kaimo gyvenimą, kaip ten niekas neprašliaužia 
nepastebimas“, —- sako Aleksys.— P, II, 76). Taip pažvel- 
gus į kasdienybę, net labai monotoniška, siaura ir uždara 
kaimo buitis irgi atrodo įspūdinga, o meninis efektas 
(kaip gyvenime!) tarsi užtemdo vaizduojamojo gyvenimo 
įvertinimą. Konkrečių kūrinių bendroji prasmė atsisklei- 
džia tik vaizdų sistemoje, reikalauja atidžiai įsiklausyti 
į rašytojo motyvaciją, kuri itin speciliška. 

Kaimo kasdienybė, kiek ji bebūtų priešiška veikėjui, 
Vaižganto mintimi, ir žlugdė, ir ugdė žmogų. Toks jautria- 
sielis, turtingos prigimties žmogus, kokį vaizduoja rašy- 
tojas, neatsirado iš nieko. Vaižgantą ir domina priešta- 
ringa veikėjo ir aplinkos ryšio dialektika, tas sudėtingas 
žmogaus sąmonės sąlytis su aplinka. Ta prasme rašyto- 
jas praturtino realistinei prozai įprastą žmogaus ir aplin- 
Ikos ryšių interpretavimą. 

Pačioje nedėkingiausioje aplinkoje Vaižganto vaizduo- 
jamas žmogus ieškodavo, o dažnai ir surasdavo dvasi- 
nės atramos (tiesa, ši dvasinė paspirtis, kurią suranda 
veikėjai, ne visada priimtina, ypač šiandien ideologiniu 
atžvilgiu). Vaižganto prozos meninio pasaulio atmosfe- 
roje, be inertiškos „visuomeninės nuomonės“, nacionali- 
nės priespaudos, socialinės skriaudos ir tiesiog žmogiškų 

nelaimių, gyvuoja kolektyvinę sąmonę išreiškiantis bend- 
ras žmonių patyrimas, vadinamas liaudies išmintimi, gy- 
vuoja liaudies kultūra. Ir pastaruosius faktorius dažnai 
autorius specialiai pabrėžia. Papročiai ir tradicijos, 
įprasminta etnografinė medžiaga turi tikslą „ištraukti iš 
tamsos“ ištisą liaudies kultūros sluoksnį. 

Toks specialus atsigręžimas į liaudies kultūrą, ypač 
praeities kultūra, būdingas romantinei pasaulėjautai, 
nors Vaižganto požiūris ir nėra vien romantiškas, Liau- 
dies kultūra rašytojui ir veiksmo dekoracija, ornamentas 
(yra tokių atvejų), ir natūrali, neatskiriama veikėjų gy- 
venimo dalis. Tokia prasmė „Lino darbų pasakos“, „Mo- 
lės“, motutės „žipono“ istorijos „Pragiedruliuose“, Seve- 
riutės Iklėtelės ir „dėdės“ Mykolo „kampo“, aukštaičių mo- 
terų drabužių aprašymų „Dėdėse ir dėdienėse“, „bobu- 
tystės“ papročių „Nebylyje“, talkų scenų „Žemaičių Ro- 
binzone“. 

Liaudies kultūrą reprezentuojančios kalbinės ir vaiz- 
dinės detalės Vaižganto kūriniuose turi ir dar vieną se- 
mantinę funkciją. Jos „sujungia“ vaizduojamo pasaulio 
dabartį su praeitimi. Papročiai ir tradicijos, etniniai sa- 
vumai rašytojui ir yra praeities laiko žymė dabartyje, tai. 
kas išliko keičiantis gyvenimui ir tapo žmogiškąja atmin- 
timi. Taip perteikiamas Vaižganto prozoje nepertraukia- 
mas ryšys tarp besikeičiančio laiko ir žmogiškosios būties, 
nes visa, kas pastovu, išryškėja nuolatiniame vyksme. 

Vaižganto kūrinių meniniame pasaulyje apčiuopiami 
tarsi du gyvenimo poliai: vienas iš jų žymi laiko kaitą, 
kitas — būties pastovumą. 

Laiko reliatyvumas ir pastovumas ypač pajuntamas 
žmogaus ir gamtos ryšiuose. Peizažo, kaip gamtos apra- 
šymo, Vaižganto kūriniuose beveik nėra. Užtat, pasak 
V. Mykolaičio-Putino, juose „daug erdvės, saulės ir oro“, 
apstu gamtos jausmo, kuris taip būdingas ir rašytojo 
vaizduojamam žmoguiš. Gamtos erdvė dažniausiai sutam- 
pa su veikėjo „vidine erdve“, tampa veikėjo vidaus išgy- 


š Mykolaitis-Putinas V. Naujoji lietuvių literatūra.— K., 1936, t. 
I, p. 392. 

venimu, jo vidiniu monologu. Pati gamta tarsi „išdidėja“. 
Antai „Pragiedrulių“ Napalys ankstyvą pavasario rytą 
džiaugiasi ne tik pieva, bet visa gamtos „grožybe“ ir gy- 
venimu, o „Dėdžių ir dėdienių“ Mykoliukas džiaugiasi 
paraiste, kuri jam ir tėviškė, ir apskritai „gamtos didy- 
bė“. Toks panteistinis gamtos išgyvenimas autoriaus vaiz- 
duojamas impresionizmui artimu būdu, mikro pasaulis 
išauga iki makro pasaulio. 

Impresionizmui būdingo išorinio ir vidaus pasaulio są- 
lyčio, savotiško „laiko peizažo“ ir „sielos peizažo“ yra 
„Nebylyje“*. Tik čia veikėjų išgyvenimai „susiaurina“ 
objektyviąją gamtos erdvę, laikas suskyla į akimirkas, 
prarasdamas „tekančio laiko“ iliuziją. Vaikystėje „Neby- 
lio“ veikėjams Kaziui Snervai ir Jonui Butkiui „pempynė“ 
atrodė tokia plati, įvairi, kad net asocijavosi su visa Lie- 
tuva, o po „velykinės nuodėmės“ jie matė tik savo pyktį 
ir klykiančias pempes, „pempynė“ tapo akivaru, iš kurio 
nebegalėjo išsiveržti. 

Gamta, nors dažnai vis kitaip veikėjų pamatoma ir iš- 
gyvenama, išlieka pastoviajame Vaižganto prozos pasau- 
lio poliuje. Ji mažiausiai pakinta, o kartais ir visai nepa- 
liečiama laiko. Štai „Gondingos krašte“ „Ventos slėnys 
nuūriotais staigiais skardžiais, <...> sidabriniu upės 
kaspinu gilumoje“, molėti ir akmenuoti laukai, santūrios 
ir prislopintos gamtos spalvos — toks Žemaitijos krašto- 
vaizdis nuo seniausių laikų. Ilgaamžiškumo ženklų ypač 
pažymėta „Vaduvų krašto“ gamta, kur tiek piliakalnių, 
šimtamečių ąžuolų, pelkių, slėnių ir kalnelių. Visi jie „kal- 
ba mums tokiais senoviniais vardais, kurių reikšmės nė 
neatspėsi...“ (P, II, 114). 

Vaižganto kūryboje ypač atsparus laikui pats žmogus, 
jo dvasios savybės. Veikėjų doroviniai bei nacionalinio 
charakterio ypatumai netinkamų sąlygų gali būti prislo- 
pinti, bet ne visai užgniaužti. Ir ypač nacionalinis charak- 
teris Vaižgantui yra ir reliatyvus (suiormuotas laiko ir ap- 
linkos), ir pastovus, „amžinas“. Nacionalinio charakterio 


* Terminai iš L. Andrejevo studijos: Anðpees JI. r. Hunpeceno- 
HH3M. — M., 1980. 

pastovumą rašytojas labiau akcentavo „Pragiedruliuose“. 
„Dėdėse ir dėdienėse“ kartais taip pat pastebimas toks 
romantizmui būdingas požiūris į laiko reikšmę žmogui, 
kai gyvenimas „persirita“ neužkliudęs žmogaus esmės. 
Vis dėlto nacionalinio charakterio interpretavimas, kaip ir 
apskritai žmogaus ir aplinkos ryšių suvokimas, toje apy- 
sakoje daugiau pasviręs realizmo link. 

Būdami atsparūs istoriniam laikui, Vaižganto prozos 
veikėjai nėra statiški, nes jų vidinis gyvenimas labai in- 
tensyvus. Žmogaus vidaus pasaulis ir yra tas taškas, į 
kurį sueina svarbiausios rašytojo vaizduojamo gyvenimo 
linijos. Šis pasaulis turi savo „vidinę erdvę“ ir vidinį 
(psichologinį) laiką. 

Veikėjų psichologiniai išgyvenimai Vaižganto kūri- 
niuose atspindi kulminacinius vaizduojamų žmonių .gy- 
venimo momentus, dvasinę krizę. Jos trunka dažnai tik 
akimirką, kartais valandą, vieną pavakarį, karštą vasaros 
dieną ar vėlyvo rudens rytą (tik „Nebylyje“ „visą laiką“). 
Bet tos akimirkos, o ne „ilgas“ gyvenimas lemia veikėjo 
likimą. Todėl rašytojas paprastai praleidžia ištisus per- 
sonažų gyvenimo laikotarpius, mažai paiso net įvykių 
sekos, ir tai nejaučiame, nes nuosekliai atskleidžiamas 
veikėjų dvasinis gyvenimas, nuosekliai „teka“ vidinis 
laikas. 

Įvairias dvasines personažo būsenas — džiaugsmą ir 
skausmą, nerimą ir nusiraminimą, laimę ir sielvartą — 
Vaižgantas grindžia charakterio logika. Bet juntama ir 
autoriaus nuostata, noras pabrėžti, kad žmogaus vidaus 
gyvenime niekas nepraeina be pėdsakų. Todėl Vaižganto 
vaizduojamo žmogaus džiaugsmas visada turi anksčiau 
išgyvento liūdesio pėdsakų (išimtis tėra vaikų pasaulis), 
o skausmas nėra beviltiškas, nes nepamirštos buvusio 
džiaugsmo akimirkos. Apysakoje „Dėdės ir dėdienės“, ro- 
dos, taip jau sunki „dėdės“ Mykolo dalia, tiek patir- 
ta nuoskaudų, kurios net naktimis neleidžia užmigti, bet 
štai prisiminė jis „kada mylėjo ir buvo mylimas. Saldumo 
pagautas, kniubo ir nebesikėlė, nenorėjo gadinti tos dan- 
giškos valandos, kada jį mylimoji mergelė glostė ir bu- 
10. Vaižgantas 

čiavo. Jis kaip gyvas tebematė ir tebejautė, lyg tai tuojau 
būtų atsitikę...“ (VRR, I, 104—105). 

Vaižganto išryškinama vidinė atmintis — „tarsi pap- 
rastas žmogiškosios atminties atsirūgimas“— dažnai le- 
mia veikėjų poelgius ir patiems veikėjams suteikia savi- 
tumo: „šviesūs melancholikai“ yra Mykoliukas, Saulius, 
„liūdni sangvinikai“ Napalys, Aleksys, Jonas. „Vidinė at- 
mintis“ padeda jiems išsaugoti gėrį, ir kartu yra drama- 
tizmo bei tragizmo šaltinis. Vaižganto vaizduojamas žmo- 
gus negali pamiršti savo netinkamų poelgių, savo kaltės. 
Jis ne tik gyvena, bet ir siekia įvertinti savo gyvenimą, 
neatlaidus sau. Čia iš dalies slypi Aneljos ir Jono Butkio, 
apysakos „Nebylys“ veikėjų, dramatizmo priežastys. O kai 
žmogus „dabar“ pamiršta, kas buvo „seniai“, jis nueina 
blogio keliu („Žemaičių Robinzonas“, „Mūsų bėrasai“). 

Veikėjų praeitis ir dabartis Vaižganto prozos pasau- 
lyje suvokiama kaip nedalomas gyvenimas. Praeitis — 
būtina dabarties dalis žmogiškosios atminties, dvasinio 
patyrimo pasireiškimas dabartyje. J. Biliūnas, A. Vie- 
nuolis, gretindami žmogaus praeitį ir dabartį, pabrėžė 
laiko kontrastą, o Vaižgantą domino, kaip laikas sujun- 
gia veikėjus „seniai“ ir veikėjus „dabar“. Štai būdingas 
epizodas iš apysakos „Dėdės ir dėdienės“: 

„Artojas — geras mūsų pažįstamas Šiukštų Mykoliu- 
kas, trims dešimtims metų praslinkus. <...> Nejaugi 
tai tas pats nebylys pastumdėlis? Nejaugi taip atsimai- 
nęs, rėksniu virtęs? Tas pats, tas pats minkš- 
taširdis Mykoliukas (išskirta cituojant — 4. V.), 
dabar kapą metų su kaupu ant pečių nešiojąs, nemint 
kodėl ir bent kiek pakitėjęs“ (VRR, I, 100). 

Mykoliuko „seniai labai seniai“ ir dėdės Mykolo — 
Dzidoriaus Artojo istorija — tai ne seno ir jauno, o vieno 
žmogaus sielos istorija. Severiutė, vienokia apysakos pra- 
džioje ir kitokia jos pabaigoje, irgi vis tokia pati švelnia- 
sielė, darbšti, pasiilgusi teisingumo. Vaižganto piozoje 
žmogus paprastai nepasikeičia neatpažįstamai, o jeigu 
taip atsitinka, rašytojui sunku kartais surasti įtikinamų 
psichologinių argumentų tokioms „metamoriozėms“ pa- 
grįsti. Veikėjų pasikeitimas (apsakymuose „Ponas Direk- 

torius“ ir „Antimilitarininkas“), dvarininko Sviestavi- 
čiaus atsivertimas „Pragiedruliuose“, iš dalies ir Pelikso 
pražūtis „Išgamoje“, ypač Ksavero Normanto charakterio 
posūkis motyvuotas tik etiniu bei rašytojo ideologijos po- 
žiūriu. 

Toks palyginti stabilus Vaižganto veikėjas ir gana 
pastovi rašytojo vertybinė orientacija suteikia visam 
vaizduojamam pasauliui harmonijos iliuziją. O juk vei- 
kėjų likimai tokie dramatiški, siautėja nacionalinės, so- 
cialinės ir psichologinės „audros“. Gerų žmonių nelai- 
mingo likimo vaizdavimas ir yra specifinis Vaižganto 
kriticizmo pasireiškimas. 

Žvelgiant į Vaižganto prozos visumą, itin ryškus jos 
humanistatinis patosas: rašytojas mato gyvenimo blogį 
ir neteisybes, bet iš visų jėgų laikosi pozicijos, kad yra 
„tikrų“ Žmonių, kad žmogumi galima pasitikėti. Atskiruo- 
se kūriniuose šį patosą temdo ne visada ideologiškai pri- 
imtina („Pragiedruliai“, „Žemaičių Robinzonas“) ar me- 
niškai nepakankama motyvacija. 

Vaižganto prozai būdinga gyvenimo pilnatvė. Istori- 
jos pojūtis ir „tikro atsitikimo“ sugestija, išsaugota blo- 
gio ir gėrio proporcija suteikia rašytojo kūrinių pasau- 
liui autentiškumo ir plataus užmojo. Laiko tėkmės, gyve- 
nimo įvairovės vaizdavimas sieja Vaižganto kūrybą su 
realizmu, o laiko visuotinumo, būties pastovumo ir „am- 
žinųjų“ žmogaus dvasios pradų akcentavimas rodo ro- 
mantizmo poveikį. Susikryžiavus realistinei ir romantinei 
gyvenimo sampratai, atsirado specifinis vaižgantiškas 
požiūris į žmogų ir laiką, originalaus meninio mąstymo 
rašytojas sukūrė naują, savitą meninį pasaulį. 


Kūrinių kompozicija ir žanrinės savybės 


Laiko ryšiai, semantiniu požiūriu svarbūs Vaižganto 
kūrybai, padėjo rašytojui ir siužetiškai jungti įvairią te- 
matinę medžiagą, „įforminti“ kūrinius. 

Vaižganto kūrinių siužetai, paimti iš kaimo buities, 
paprastai turi ir akivaizdų išorinį, eksplicitinį priežastin- 

gumą, logišką epizodų seką. Tai būdinga alegorijoms ir 
ypač „Rimams ir Nerimams“, „Žemaičių Robinzonui“. Ta- 
čiau dar dažniau „tikrų atsitikimų“ priežastys — implici- 
tinės, jos glūdi giliau, sutelktos konflikte (žmogaus ir vi- 
suomenės, žmogaus su pačiu savimi ir kt.). Ir ne tik pa- 
sakotojas, bet kartu ir skaitytojas savotiškai „kuria“ pa- 
sakojimą. Todėl taip įvairiai galima interpretuoti „Pra- 
giedrulius“, „Dėdės ir dėdieneės“ ar net „Išgamą“. 

Kai koniliktas nepasiekia kalbos lygio, išreikštas ne 
kalbiniais vaizdais, o yra tik kūrinio vaizdų sistemos ele- 
mentas, Vaižganto kūriniai kartais atrodo besiužetiniai 
(pvz., autobiografiniai vaizdeliai). Ir tokiais atvejais jie 
iš tikrųjų turi siužetą (nėra amorfiški etiudai, „tikrovės 
atkarpos“), tik jis kitoks, kitoks ir jo vaidmuo kūrinio 
kompozicijai: siužetas tėra vienas iš kūrinį vienijančių 
elementų; svarbi integralinė funkcija tenka nuotaikai ar 
pačiam pasakotojui. 

Vaižganto kūrinių siužetai dramatiški, kai pagrįsti pa- 
čių veikėjų emocijų plėtote („Dėdės ir dėdienės“, „Ar jau 
medžiai sprogsta?“). Tada išoriniai įvykiai taip pat su- 
mažėja, o vidinė įtampa pasiekiama, ryškinant psicholo- 
gines linijas. Psichinių būsenų kaita, o ne išorinių įvykių 
raida, lemia ir padeda vystyti pasakojimą. 

Pagaliau tais atvejais, kai Vaižganto kūrinių siužetuo- 
se atrodo ir visai sutrūkę priežasties ir pasekmės ryšiai, 
priežastingumas irgi išlieka. Tik jis taip pat kitoks, nes 
kitoks motyvavimas. Greta realizmui būdingų socialinių 
ir psichologinių dėmenų atsiranda romantizmui ar net 
natūralizmui būdingų premisų, iškeliamas paveldimumas, 
analogijos su kitais gyviais („Pragiedruliai“). Priežastin- 
gumas kartais atrodo net kaip „antipriežastingumas“ 
(„Ar jau medžiai sprogsta?“, „Mūsų bėrasai“), kartais 
priežastingumo motyvų tenka ieškoti pasąmonėje („„Neby- 
lys“) ar ikonstruktyvinėje žanro plotmėje („Nei šis, nei 
tas“). Ir vis dėlto Vaižganto prozoje vyrauja realizmui 
būdinga motyvacija, negriaunamos pagrindinės šios kon- 
vencijos normos. 

Kompoziciją grindžiant siužetu, kuris sutelktas žmo- 
gaus likimui, charakteriui pavaizduoti, fabula Vaižganto 

kūriniuose neryški, nors įvykių ir nemaža. Ypač dažni es- 
miniai, žmogaus gyvenimo ribas žymintis įvykiai — gimi- 
mas ir mirtis. Pagrindinio veikėjo „gimtuvėmis“ prade- 
dama „Žemaičių Robinzono“ fabula, o veikėjų mirtis tam- 
pa apsakymų „Ar jau medžiai sprogsta?“, „Išgama“ ato- 
mazga, mirtis nutraukia Rapolo Geišės siužetinę liniją 
„Dėdėse ir dėdienėse“. Prie pagrindinių įvykių Vaižganto 
prozoje priklauso ir vedybos. Jos svarbios „Nebylio“ ir 
„Šeimos vėžių“ fabulai, o ir „Dėdėse ir dėdienėse“ paryš- 
kina Mykoliuko vidinę dramą. 

Iš retesnių įvykių Vaižganto kūriniuose minėtini knyg- 
nešių nuotykiai „Pragiedruliuose“ bei žmogžudystė „Ne- 
bylyje“, „Kaip Tylutis žmogų užmušė“. Šiaipjau rašytojo 
kūriniuose vyrauja kasdieniški atsitikimai. Jų kartais net 
ir per daug. Pavyzdžiui, nuo šitokių įvykių pertekliaus nu- 
kentėjo kai kurie „Karo vaizdų“ apsakymai („Antimilita- 
rininkas“, „Eik su velniais obuoliauti“), 0 apsakymas 
„Kaip Tylutis žmogų užmušė“ atrodo kaip didesnio kū- 
rinio apmatai. 

Vaižganto kūriniuose nemaža buitinių vaizdų, kuriuose 
nėra siužetą skatinančių įvykių. Jokių įvykių neturi ir di- 
desnių rašytojų kūrinių foną sudarantys etnografiniai ap- 
rašymai, darbų ir šventadienių scenos. Jas į vaizduojamą 
pasaulį įjungia erdvės ir laiko koordinatės, vidiniai ry- 
šiai, siejantys veikėją ir aplinką. Šie vaizdai yra ir kū- 
rinio visumos dalis, ir kartu turi savarankišką prasmę bei 
sandarą. 

Kurdamas vaizdus, Vaižgantas mėgsta pasirinkti per- 
spektyvą, pažvelgti į juos „iš tolo“. Taip ir yra sukompo- 
nuoti daugelis fono vaizdų. „Dėdėse ir dėdienėse“ Aužbi- 
kų kaimas, „išsitiesęs ilga virtinė abipus neapsakomai 
purvinos gatvės, <...> stovėjo nuostabiai gražiame kal- 
ne, ne kalne, veikiau skardyje gilaus slėnio, kur žėlė miš- 
kas. Per jo viršūnės buvo matyti antras skardis, dešinėj 
ežeras“ (VRR, I, 70). Nuo kaimo percinama prie Pukštų 
sodybos, detaliau vaizduojama pirkia, o viso vaizdo bran- 
duolys — Severiutės klėtelė. Ji aprašoma, remiantis tuo 
pačiu kompoziciniu principu: iš pradžių piešiamas bend- 
ras klėtelės vaizdas (prieklėtė, baltumu šviečiąs akmuo 

prie durų), po to jos vidus (lubos, sienos, grindys) ir 
stambiu planu pateikiamos atskiros realijos („Indauja ir 
skrynia gana sumaningai išmargintos žaliai geltonomis 
gėlėmis. Net vienatinės kėdės atkaltis buvo išdrožinėta 
piešiniais ar pajvairinta kiaurynėmis“ — VRR, I, 73). 

Fono vaizdus Vaižgantas piešia tarsi iš dviejų taškų: 
„nuo aukšto kalno žiūrint, kas darosi giliame slėnyje“ ir 
iš slėnio žvelgiant, kas darosi toliau, ant kalno ir net už 
jo. Ir vienų, ir kitų vaizdų kompoziciją lemia vyraujantis 
motyvas. Pavyzdžiui, dėdės Mykolo orės vaizde — viena- 
me gražiausių visoje Vaižganto kūryboje — toks moty- 
vas yra saulė: 

„Saulė, nardžiusi maudžiusis galuūlyčių rūkuose, pa- 
galiau išsprunka kaip didelis skaisčiai raudonai nudažytas 
sviedinys, per nevalią panarintas į vandenį. Nusiprunkš- 
čiusi, dar visa šlapia, jau šauna savo spindulių strėles 
palei pačią žemę. Nutiesia nudriekia jomis rugienas ir 
gaisru uždega lomos raisto viršūnes, kai pati atkalnė te- 
bėra pilkai parūkavusi. 

Skardyje, gyvybe ir amžinąja jaunybe plastančioje sau- 
lėje, visas apdriektas jos spinduliais, <...> lyg pats iš 
savęs trėkšdamas tuos spindulius, pasirodo jungas di- 
džiulių juodų jaučių. 

Iš pradžių ilgokai tematyti beveik nekrutą keturi di- 
džiuliai ragai. 

<..> Paskui pasirodo didžiulės galvos; viena dvyla 
kakta, antra lauka. 

<..> Už jungo, jaučių ir viso pakinkymo pagaliau 
matyti žmogysta, pasilenkusi žemyn it dar perkrypusi kai- 
rėn“ (VRR, I, 96—98). 

Saulė ne tik sujungia atskirus šio vaizdo elementus, 
bet ir savaip keičia jų proporcijas, nuspalvina „gyvybės“ 
ir „jaunybės“ nuotaika, 

Kiek kitokią vaizdavimo perspektyvą Vaižgantas pasi- 
renka psichologinėse kūrinių situacijose. „Vidinė erdvė“ 
atskleidžiama per patį slapčiausią, giliausiai paslėptą vei- 
kėjo jausmą, kurį prisiminimai ir analogijos vis praplečia. 
Taip apysakoje „Dėdės ir dėdienės“ pavaizduota Severiu- 
tės būsena ankstų rytą, kai ji skubėjo pakluonėmis į girią, 

norėdama greičiau patirti Geišės pažadėtą paslaptį. Tokia 
kompozicija Mykoliuko vidinio monologo, kuriame išryš- 
kėja jo lemtingas pasirinkimas tapti „dėde“. 

Vaizdavimo perspektyva Vaižganto kūriniuose pri- 
klauso ir nuo pasakotojo. Rašytojas kuria vaizdus tai iš 
visamatančio, tai iš subjektyvaus pasakotojo ar kurio 
nors veikėjo pozicijos. Antai Mykoliukas „Dėdėse ir dė- 
dienėse“ dažnai rodomas toks, kokį jį mato Severiutė, Ri- 
mų ir Nerimų buities aprašyme to paties pavadinimo ap- 
sakyme atsispindi kaimo požiūris, „Nebylyje“ dažniau- 
siai vaizduojama Kazio „akimis“, o per vaiko suvokimą 
į gyvenimą pažvelgiama „Aukštaičių vaizdeliuose“, „Iš- 
gamoje“, apsakyme „Mūsų bėrasai“ ir kt. 

Besikeičianti vaizdavimo perspektyva padeda išvengti 
pasakojimo monotonijos, neleidžia atbukti skaitytojo dė- 
mesiui. Neretai stokodami intrigos, Vaižganto kūriniai 
stebina vis naujais vaizdais, jų sugretinimu ar priešpa- 
statymu. Taip vaizdavimo perspektyva tampa ir atskiro 
vaizdo, psichologinės būsenos, kūrinio, ir viso rašytojo 
vaizduojamo pasaulio kompozicijos principu. 

Vaižganto kūriniams būdinga ir aiški išorinė sanda- 
ra. Plačios epinės formos rašytojo kūrinys paprastai pra- 
sideda įžanga, po jos eina skyriai su pavadinimais, o bai- 
giama epilogu. Kūrinių įžangose užmezgamas ryšys su 
skaitytoju, aiškinama tema („,Dėdėse ir dėdienėse“), nu- 
rodomi šaltiniai ir temos pasirinkimo motyvai („Šeimos 
vėžiuose“). Ypač reikšminga įžanga „Nebylio“ kompozi- 
cijai, kurioje vaizduojama paslaptimi apgaubta pagrindi- 
nio veikėjo mirtis. Todėl kūrinyje tarsi atsiskiria fabula 
ir siužetas, sustiprėja intriga. 

Epiloguose trumpai nusakomas veikėjų likimas po kū- 
rinyje vaizduotų įvykių: Severiutė ilgus metus turės neš- 
ti sunkią „dėdienės“ naštą, kaip Mykoliukas — „dėdės“ 
(„Dėdės ir dėdienės“), nelaimės „užkando žadą Jonui 
visoms trims dešimtims metų“, pamišo Anelja, širdies prie- 
puolis ištiko senąją Butkienę („,Nebylys“). Kartais rašy- 
tojas tarsi atsisako tokio epilogo. Antai „Žemaičių Ro- 
binzonas“ baigiamas žodžiais: „Baigti jo istoriją ar ne- 
baigti? Geriau nebaigti. <...> Kaimo buitis — liūnas; 

ji teperbrenda nenuklimpdami — lengvučiai“ (VRR, I, 
384). Bet ir be „istorijos“ pabaigos kūrinio siužetas yra 
išbaigtas, veikėjo charakteris taip pat išbaigtas: galima 
numanyti, koks bus tolesnis veikėjo gyvenimas. Tiesa, ir 
apysakoje „Dėdės ir dėdienės“ veikėjų likimas aiškus ir 
be epiloginių pastraipų. Vis dėlto epilogas suteikia kūrinio 
kompozicijai išorinio užbaigtumo bei darnumo. 

Grožinio kūrinio kompozicija paprastai priklauso ir 
nuo žanro. Vaižganto kūriniai, gerokai nutolę nuo tradi- 
cinių žanrinių kanonų, sąlygiškai vadinami apsakymais, 
novelėmis („Rimai ir Nerimai“), apysakomis („Dėdės ir 
dėdienės“, „Išgama“, „Ar jau medžiai sprogsta?“). Tik 
„Šeimos vėžius“, be didesnių išlygų, galima pavadinti ro- 
manu. 

Pats autorius savo kūrinius vadino „apmatais“, „at- 
minimais“, „škicais“, „feljetonais“, „vaizdais“, „Dėdės ir 
dėdienes“ — „psichologišku etiudu“. Pagrindinė tokios 
įvairovės priežastis ta, kad rašytojas mažai tepaisė žan- 
rinių teorijų. Ir vaizdais savo kūrinius jis dažniausiai va- 
dino, matyt, todėl, kad toje sąvokoje tilpo įvairūs žanri- 
niai variantai. Vaizdas Vaižgantui yra kompoziciškai už- 
baigtas pasakojimas, turintis aiškią pradžią ir pabaigą, 
temą ir idėją. Rašytojas vaizdais vadino ir kitų, pavyz- 
džiui, V. Krėvės, apsakymus. 

Vaizdus jungdamas į ciklus, Vaižgantas sudarydavo 
tematines knygas-rinkinius. Tokiame cikle paprastai bū- 
na kūrinys, kuriame ta tema nagrinėjama visapusiškai 
(„Karo vaizduose“ toks yra apsakymas „Rimai ir Neri- 
mai“), o kiti — tik temos variantai („Karo šelpiamieji“, 
„Karo tremtiniai“). Rinkinyje gali būti įvairių kūrinių 
(pvz., knygoje „Alegorijų vaizdai“), bet ciklo tipas išlie- 
ka. Vadinasi, tai rinkinių tipai, kurie gali būti vadinami | 
Žanrais, jungiančiais kartais įvairaus žnaro kūrinius (pvz., 
„Ten gera, kur mūsų nėra“). Viso rinkinio žanrinę pri- 
klausomybę nulemia vyraujantis žanrinis tipas. 

Sudarant tokius rinkinius-žanrus, kartais ieškoma es- 
minių ryšių (pvz., „Pragiedrulių“ III d.— „Vaduvų kraš- 
tas“), Bet dažniausiai Vaižganto rinkiniai — „judantys 

žanrai“, rašytojas juos „permontuodavo“, sudarydamas 
vėl naujus rinkinius — žanrinius tipus („Pilkojo gyveni- 
mo diementai“, „Vaizdai“, 1919). 

Tokie lietuvių prozai nejprasti kūrinių struktūriniai- 
žanriniai ryšiai — vienas iš Vaižganto prozos specifinių 
bruožų. Vaižgantas skiriasi nuo kitų XX a. pradžios lie- 
tuvių prozininkų, kurių kūryba labiau paklūsta klasikinių 
žanrų reikalavimams. O Vaižganto novelėje rasime įterp- 
ta apybraižos fragmentą („Rimai ir Nerimai“), savaran- 
kiškų novelių yra apysakose ir ypač „Šeimos vėžiuose“, ne- 
minint jau „Pragiedrulių“, kur galima įžvelgti įvairių 
žanrinių formų sintezę. Ir tai susiję su rašytojo kūrybos | 
menine sistema, žanrinių formų kaita bei sintezė — lais- 
va ir natūrali, išreiškia autoriaus individualybę. 

Renkantis vienokį ar kitokį žanrinį variantą, Vaižgan- 
tui turėjo įtakos ir adresatas. Ypač kūrybos kelio pradžio- 
je, kai savo „rašalėliais“ jis kreipėsi į valstietį. Bet ir 
vėliau rašytojas paisė skaitytojo, stengėsi jo „neapvilti“, 
nes, autoriaus mintimi, žanras labai svarbus kūrinio su- 
vokėjui. Jis nuteikia skaitytoją, ko galima tikėtis, koks 
„vilčių akiratis“. Žanras iš tikrųjų skaitytojui tarsi „mu- 
zikinis raktas“. Vaižgantas paprastai pats ir nusakydavo 
savo „rašymo modelį“. Antai, „Žemaičių Robinzono“ įžan- 
goje sakoma: „Jei norite, aš jums paseksiu žemaičių kai- 
mo pasaką. Ji bus gaspadoriška, nepaini. Kas nori keisto 
išmislo, gali jos nė neskaityti“ (VRR, I, 259). Analogiškas 
ir „Šeimos vėžių“ prologas („Sumanęs išdėstyti Jums, 
Gerbiamieji, žiauriai romantišką Ksavero biografiją, aš 
iš karto atvošiu visas kortas; iš karto pasakysiu visą jo 
paslaptį, kad laiku susivoktumėt, ar verta skaityti, ar 
ne“ — VR, XV, 3). 

Vaižganto kūrinių žanrui atsiliepė ir rašytojo žurnalis- 
tinė patirtis bei apskritai polinkis publicistikai. Ne tik 
meninius elementus — siužetą, veikėjus, foną,— bet ir „ne- 
meninę“ medžiagą — atsiminimus, biografijas, kronikas, 
„istorines apybraižas, statistiką, kitaip sakant, tai, kas „iš- 
riedėjo“ iš dokumentikos, — Vaižgantas lygiomis teisėmis 
jungia į kūrinio struktūrą, pakreipdamas ją lietuvių pro- 

zai kiek neįprasta linkkme!. Tiesa, autoriui ne visais at- 
vejais pavyko sulydyti dokumentiką ir meninius elemen- 
tus (pvz., „Šeimos vėžiai“), bet apskritai Vaižganto kū- 
riniai pakankamai darnūs, turi užmojo ir „tikrumo“. 

Antra vertus, Vaižgantas neneigė ir klasikinei literatū- 
rai įprastos nuostatos, kad žanras yra žanras. Tai ne 
autoriaus užgaida. Jis svarbus ne tik skaitytojui, bet ir 
rašytojui. 

Vaižganto kūrinių poetikai visada atsiliepdavo kūrinio 
apimtis (konstrukcijos apimtis lemia konstrukcijos dės- 
niusŽ). Ir Vaižganto apysaka, romanas skiriasi nuo „Šiaip 
sau vaizdų“ ne tik metražu. 

Plačios formos rašytojų kūrinių poetikai pirmiausia 
būdinga vaizdavimo perspektyvos kaita, meninio laiko 
daugiasluoksniškumas, pasakojimo intonacijų įvairovė. Tie 
patys kaip ir „šiaip sau vaizduose tikri atsitikimai“ išky- 
la prieš skaitytoją ir epiniu, ir lyriniu, ir draminiu aspek- 
tu, atsiskleidžia tikrovės sudėtingumas ir ritmas. Ir jeigu 
Vaižganto „palaidus“ vaizdus galėtume palyginti su sce- 
nomis, nufilmuotomis iš vieno taško, tai plačios formos 
kūrinių stilistika primintų pilnametražį filmą. Kūrinių 
„montažo“ pagrindinis principas — susintetinti meninėje 
erdvėje ir laike išsklaidytus elementus, įvairiais planais 
pateiktus vaizdus ir detales ir sukurti meninę vienybęs. 
Kai kūrinyje po masinės scenos pereinama prie vieno vei- 
kėjo, tai ne tik pasakojimo šuolis, bet ir vaizdavimo bū- 
dų kaita (nuo aprašymo į vidinį monologą ir kt.). 

Vaižganto kūrybos manierai labiausiai tiko toks „lais- 
vas“ derinimas ir gretinimas įvairaus plano vaizdų, ryš- 
kinant ir objektyvią „tikrų atsitikimų“ prasmę, ir savo 
estetinį idealą. Kūrybiniai sumanymai vertė jį ieškoti di- 
desnės meninės erdvės, jiems reikėjo platesnės formos. 


! Tokiu keliu ėjo XX a. pradžios lenkų proza: Hutnikiewicz A. 
Od czystoj formy do literatury faktu., — W., 1965. 

2 Juxaues MH. C. Iloəraka Apesuepycckok narepatypa. — M, 
1979, c. 62. 

? Vaižgantui tiktų S. Eizenšteino žodžiai apie Č. Dikensą: „Sta- 
čiai stebina, Dikenso artumas kinematograiui — tikrovės „matymo“, 
pateikimo metodu ir maniera“.C. DūsenmuTeūn. M36pannie crate. M., 
1956, c. 161. 

Todėl rašytojas ir jungė vaizdus į ciklus, ieškojo meninį 
mąstymą atitinkančios formos. 

Vaižgantas net puoselėjo sumanymą vos ne visus sa- 
vo kūrinius sujungti į vieną cikla. Gal tai ir O. Balzako 
„Zmogiškosios komedijos“ sugestijos. Bet tai paliudija, 
kad Vaižgantas — plačių užmojų menininkas, kad jo pro- 
za savita ir kartu išreiškianti bendruosius meno dėsnin- 
gumus. 

Žanro atžvilgiu Vaižganto kūriniai nėra atitrūkę nuo 
visos lietuvių prozos. Rašytojas neišrado naujų žanrų, tik 
gerokai praplėtė lietuvių prozos žanrinius rėmus. Ieško- 


damas naujų žanrinių galimybių, jis tęsė mūsų prozos 
tradicijas. 


Pasakotojas ir pasakojimo menas 


Vaižganto proza pasižymi savitu pasakojimu, savitais 
žodžių semantiniais bei emociniais niuansais ir intonaci- 
jomis. Tai taip pat glaudžiai susiję su pagrindine estetinė 
idėja, ryškiai paženklinta rašytojo individualybės. 

XX a. pradžios lietuvių prozoje pasakotojas dažniau- 
siai buvo objektyvus, t. y. trečiojo pozicijoje. Ir Vaižgan- 
tas dažnai ėjo tuo lietuvių realizmui įprastu keliu. Objek- 
tyvus pasakojimas būdingas „Alegorijų vaizdams“ ir „Ka- 
ro vaizdams“, jis vyrauja „Pragiedruliuose“, „Dėdėse ir 
dėdienėse“, „Šeimos vėžiuose“, „Žemaičių Robinzone“. 

Prieš skaitytojo akis keičiasi kaimo buities scenos, 
liaudies tradicijų, papročių, darbo vaizdai, kūrinių perso- 
nažai irgi susieti dinaminiais, siužetiniais ryšiais. Tai vis 
epinio vaizdavimo principai. 

Epiški ir veikėjų portretai, tarsi veikėjų „fotografijos“, 
Jos — svarbus Vaižganto prozos poetikos elementas. Iš 
tokios „fotografijos“, net veikėjo vardo ar pavardės, tarsi 
kriminalistikoje, galima spręsti, kuriame personažų „bū- 
ryje“ reikia jo ieškoti (pvz., „Pragiedruliuose“, „Šeimos 
vėžiuose“, „Žemaičių Robinzone“). 

Vaižgantas didelį dėmesį skiria vaizdinei detalei, se- 
mantiniam, leksiniam niuansui. Vaizduodamas papras- 
čiausią kasdienį įvykį, aprašydamas kaimo gryčios inter- 
jerą ar piešdamas vietovės panoramą, rašytojas pateikia 
daugybę smulkmenų, kurios ir daro vaizdus tokius įsime- 
nančius. 

Akcentuojant, kad per semantines žodžių reikšmes at- 
siskleidžia Vaižganto vaizdų spalvingumas, nedera apeiti 
ir melodinių-intonacinių autoriaus pasakojimo atspalvių. 
Juk, sakysime, Vaižganto kūrinių personažų kalba leksi- 
kos požiūriu mažai individualizuota, o dialogas vis dėlto 
spalvingas, dinamiškas, „traškus“. Vaižganto dialoge ly- 
giomis teisėmis su veikėjais dalyvauja pats pasakotojas. 
Pasakotojo kalbos ritmas, savaip išdėstytas sintaksinės 
„sąsajos“!, pakartojančios artimas konstrukcijas, ir sutei- 
kia dialogui tokią stiprią šnekamosios kalbos sugestiją. 
Toks dialogas tarsi išeina už veikėjų replikų ribų, „pra- 
platėja“, dialogo statusą įgyja ilgoka pasakojimo atkar- 
pa. Pavyzdžiu galėtų būti ir epizodas iš „Dėdžių ir dėdie- 
nių“ apie Severjos pirmąsias dienas Saveikiuose, kai smal- 
sumo pagautos dvariškės nesiliovė lankiusios Geišių na- 
mus: 

„— Tegul bus pagarbintas... Tijūno nematyt... Kažin 
kur jis slapstosi nuo jaunos savo pačiutės... Ar nenuobo- 
du vienai?.. 

Trata nedrąsiai įėjusi kaimynė, ir akys jai blizga smal- 
sumu (išskirta cituojant — A. V.), kas nauja dabar Ra- 
polo pirkioje. Viską pamatė, skrynią ir pakabintą rankš- 
luostį; net kokiomis gėlėmis išmarginta skrynia. 

— Per amžius, per amžius, miela kaimynėle. Rapolo 
nėra. Žinai, jo visur pilna, tik ne pirkioj. O man kas? 
Sugrįš, kai išalks. Prašom gi sėstis štai suolan. 

Trata ir Rapolienė, tuo tarpu delnu nubrau k- 
"dama nuo suolo nesamas dulkes ar šiaip 
ką, ir vikriai ima suktis aplink savo puodynėles. 

! Terminas iš V.Vinogradovo: Bunoepaðos B. Bonpocit chHTaK- 
ohca COBpeMeKHOTO pycckoro aska. — M., 1950, c. 259. Jis varto- 
jamas ir lietuvių stilistikoje: Pikčilingis J. Lietuvių kalbos stilistika.— 
V., 1971, t. 1, p. 254—267. 

Viešnia lyg užsukta žarška, barška, žodžius 
krečia, lyg pali savo nedrąsumą užtrenk- 
dama, o tuo tarpu neapsakomu įdomumu seka, ko gi 
čia Rapolienė taip susirūpinusi, ką gi čia ji taiso. Vaišių 
jai. Tai aišku. Tik kurių? Ir Lig laiku ryja seilę, 
atspėdama ką nors gardu. 

— Prašom viešnią mano rūgštelės paragauti! — paga- 
liau taria šeimininkė, į stalą nešdama dubenėlį raugintų 
kremblių, apipiltų grietine, apibarstytų svogūnais, 

Viešnia ūmai nusigąsta. 

— Ką čia, sesele, prasidėsi su vaišėmis! Laiko nėra. 
Antai vaiką palikau geldoje, katilėlį ant vąšo. Po tam 
da vaikas prigers ar troba užsidegs... Būtų 
man tada nuo vyro! Žinai, koks jis smarkus!.. 

Ginasi visomis pajėgomis, visomis pasaulio baisybė- 
mis, nė nekrutėdama nuo suolo bėgti. 

— Nujau, tai čia dabar... — įtikinėja šeimininkė bepra- 
smiškais žodžiais, užtat paspausdama kiekvieną ir niuk- 
sėdama viešnią į kairį šoną, kad slinktysi palei suolą į 
stalą. 

Viešnia, sunkiai, lyg alavinį atkeldama 
pasturgalį nuo suolo, pamažu slenkas, 
rankom vis dar febesudėtom ant krūtinės, baigda- 
ma jau silpnai priešintis: 

— Kam čia, kaimynėle, tiek daug turbacijos. Ajal“ 
(VRR, I, 110—111). 

Vaižganto pasakojimas, būdamas semantiškai ir rit- 
miškai ekspresyvus, paremtas savita gyvenimiška medžia- 
ga, išsako rašytojo estetinę idėją, kad kaimo gyvenimas 
įvairus, o žmonės taip pat labai įvairūs. Toks pasakoji- 
mas liudija ir Vaižganto artizmą. Rašytojas tarsi sugrą- 
žina žodžiams jų poetinį švytėjimą, pačiu pasakojimu per- 
teikia gyvenimo dialektiką. 

Vaižgantas pasižymėjo didele kalbine intuicija, mokė- 
jo gyvoje kalboje pastebėti tai, kas itin sustiprina stiliaus 
ekspresija. (To meno mokėsi ir iš M. Valančiaus.) To- 
dėl neatsitiktinai Vaižganto prozos kalboje, ypač epiniuo- 
se vaizduose, gausu veiksmažodžio formų, ypač tų, kurios 
išreiškia vienkartinį veiksmą, perteikia akimirkos „judesį“. 

Tarsi kino kamera nufilmuotas „velykinės nuodėmės“ epi- 
zodas „Nebylyje“, Severiutės ir Geišės susitikimo scena 
„Dėdėse ir dėdienėse“, ankstyvas pavasario rytas „Pra- 
giedruliuose“ („Štai žvirblis purptelėjo iš palėpės <...> 
paleistuvingai žvilgterėjęs į Napalį, spurstelėjo į tvorą 
<...>, kaimynų senutė <...> mostelėjo ranka, lyg ir 
čia paklydusi; burbtelėjo kažin kam ir sugrįžo atgal“ — 
P, I, 216—217). 

Kiekvienam veikėjo išgyvenimo atspalviui išreikšti 
Vaižgantas suranda gyvą žodį. Kiek sinonimų, pavyzdžiui, . 
žymi juoko atspalvius („Kva, kva, kva, — nusikvatojo Gei- 
šė garsiai ir širdingai <...> Širdingas juokas pagavo ir 
Severją. Pakrizeno ir ji. Pagavo ir Mykoliuką. Išsišiepė ir 
jis...“ — VRR, I, 66). Vaižganto veikėjai linkę į stiprius 
išgyvenimus, autorius irgi mėgsta aukščiausią laipsnį (Se- 
veriutė „šiurpulingai ėmė iklykti“, „Rapolas tiesiog su- 
kvailo iš laimės“), o ne „vidutinį“, „neutralų“ žodį. 

Ekspresijos ir intensyvumo pasakojimui teikia ir liau- 
diški frazeologizmai, kurie labai natūraliai įsijungia į 
Vaižganto ikalbos srautą. Jie ne papuošalas, bet organiš- 
kas rašytojo stiliaus elementas, susijęs su vaizduojamų 
žmonių mąstysenos savitumu, su visa dvasine kūrinių at- 
mosiera ir pasakotojo kalboje vyraujančia kasdienės šne- 
kamosios kalbos intonacija. Todėl ir tokie pasakymai, kad 
„klėtelė visa virpėjo ir ūkė lyg tuščias puodas“, Mykoliu- 
kas „visas išbalo kaip drobė“, „marti sėdi, kaip žemę par- 
davusi“ nei „gražu“, nei „negražu“. Tai natūralus vaiž- 
gantiškas stilius, kupinas ekspresijos. 

Vaižganto kūrinių vaizdai nėra tradiciniai epiniai ap- 
rašymai. Objektyvus pasakojimas visada subjektyviai nu- 
spalvintas, šnekamosios kalbos intonacija susipina su 
aukštesniu ritminiu tonu, aktualizuotas pasakotojo požiū- 
ris. Pats pasakotojas visada suinteresuotas, susirūpinęs, 
pasipiktinęs ar atvirai gėrisi. Į epinius vaizdus paprastai 
įsiterpia ir komentaras („Ak, kaip jam buvo sunku!“; 
„Koks jis gražus dabar pusiau apalpęs!“; „Ak, kaip tai 
negražu ir nedera, ypač bažnyčioje!“). Pasakojime atsiran- 
da dar vienas papildomas ritmas, ir tie nauji melodikos 

niuansai sklaido kalbos monotoniją, psitarnauja ekspresi- 
jai. 

Pasakotojo subjektyvumas Vaižganto prozoje pasireiš- 
kia ir lyrizmu. Jo lyrizmas paprastai šviesus ir skaidrus. 
Tokios lyrizmo spalvos siejasi su autoriaus menine indi- 
vidualybe. Skaidrių lyrizmu Vaižganto kūriniuose apgau- 
biami taurūs veikėjų vidiniai išgyvenimai, veikėjų meni- 
niai polinkiai, gamta. Žodis įgyja didelį emocinį krūvį, su- 
švyti švelniausiais atspalviais. Pasakojimo ritmo banga- 
vimas, sintaksinės pakartojimų figūros, nutylėjimai ir 
atveria plačias perspektyvas lyrinei potekstei: 

„Išėjo Mykoliukas su savo liūdesiu, visame kaime su- 
žadinęs ilgesį, norą eiti toliau toliau, į gamtą griežėjėlę, į 
gamtą dainuotoją, į gamtą dabitą, kur gražu, kur prakil- 
nu, iš kur —,„tol matyti“, destis, kas atitinka lietuvio liū- 
desį ir ilgesį“ (VRR, I, 42}. 

„Sudiev, Severiut! Ačiū ačiū tau už viską! Aš tau per 
vestuves vis dėlto pagrosiu... Paskutinį kartą pagrosiu — 
tau, kaip per visą amžių tegrojau tau, tiktai tau ir saulei... 
dar miškui... dar pievai...“ (VRR, I, 92). 

Ne tik pasakojimo ritmika, kintanti bangų pavidalu, 
bet ir pats vaizdas įgyja kitus kontūrus, „tikrovė“ „per- 
dirbama“ pagal rašytojo estetinį idealą. Iki minimumo 
sumažėjus daiktinei konkretizacijai, lyrinis pradas prasi- 
veržia į „paviršių“, persmelkdamas visus vaizdo lygius. 
Tokia lyrizmo tėkmė ryški „Dėdėse ir dėdienėse“, „Pra- 
giedrulių“ „Vaduvų krašte“, o „Alaušo varpo“ vaizdų sti- 
listika net artima romantizmui, nes atsiranda kiti objek- 
tyvių reiškinių matai. Svarbų vaidmenį vaidina žodžiai — 
emblemos, sakinio ritmika subordinuota ritmui ir rimams 
taip kaip poezijoje. 

Dažniau vis dėlto epiškumas ir lyrizmas Vaižganto 
prozoje glaudžiai susipynęs, daugelį kūrinių galėtume pa- 
vadinti lyrine epika ar epine lyrika („Ar jau medžiai 
sprogsta?“, „Išgama“, „Mūsų bėrasai“, autobiografinius 
vaizdelius). 

Apskritai pasakojimas Vaižganto prozoje ilgai neišsi- 
laiko viename registre. Tai glaudžiai susiję su kūrinių 
žanriniu savitumu, su rašytojo vaizdavimo maniera; į 

„aš“ formą įsiterpia epika, net publicistiniai paaiškinimai, 
o pasakojant iš „trečiojo“ pozicijos, yra ir lyrinių digre- 
sijų, ir tiesioginių autorinių komentarų, klausimų. Auto- 
rius neslepia, kad pasakoja savo vardu. Pasakotojas, tarsi 
netekęs kantrybės, imasi pats charakterizuoli įvykius bei 
veikėjų išgyvenimus („O kas buvo toliau, atpasakosime 
patys“). Toks atpasakojamasis pasakojimas Vaižgantui 
ir yra būdingiausias, 

Pasakotojas tarsi vedantysis glaustai išdėsto veikėjų 
„istorijas“, charakterizuoja veikėjų dvasines būsenas, in- 
terpretuoja ir tik kai kuriuos siužetinius epizodus „išdidi- 
na“ ir „rodo“. Pasakojimas paprastai orientuotas į pra- 
eities laiką („Napalys arè dirvą, pjovė šieną, kūlė kūlę, 
mėžė mėšlą nė kiek ne prasčiau už tikruosius darbinin- 
kus...“; „<...> jis darėsi neberamus, liūdo, lyg pyko, 
Daratai tiesiai į akis nebežiūrėjo ir, šiurkščiai atsisveiki- 
nęs, skubėjo namo...“— P, I, 215, 391). Dabarties laikas 
vyrauja tik „išdidintuose“ vaizduose. Ir autorius neslepia, 
kad jis „montuoja“ pasakojimą („Būkite kantrūs — aš 
jums paseksiu tą lino darbų pasaką“; „Stai vėl vaizdas, 
kaip marti atvažiuoja“ — P, I, 376, 390; „Dvejetas vaiz- 
delių iš kaimynų buities“ — VRR, I, 195). Pagaliau ir tais 
atvejais, kai „montažas“ ir ne taip akivaizdžiai demonst- 
ruojamas, jis vis dėlto yra svarbi kūrinio konstrukcijos 
ašis, 

Pasakojimo pobūdis atitinka vaižgantišką kalbos struk- 
tūrą. Rašytojo kūriniuose kalba liejasi kaip nesibaigianti 
versmė ir po mažesnių bei didesnių ekskursų vis sugrįžta 
prie pagrindinės minties. Tai būdinga ir mažesnėms, at- 
skirų vaizdų kalbos struktūroms, kurios sudaro savotišką 
„spiralę“. Ir kiekvienas tos „spiralės“ „žiedas“ turi kitą 
stilistinę intonacinę dominantę. 

Vaižganto polinkis į „atpasakojimą“ gerokai sumaži- 
no jo prozoje draminį elementą!. Mat vidiniai veikėjų iš- 
gyvenimai ne tiesiogiai „rodomi“, o nusakomi („Ak, kad 
brolis būtų žinojęs nors mažą dalelę to, kokią dramą per- 


! Turima galvoje pasakojimo struktūra, o ne veikėjų išgyveni- 
mų pobūdis bei intensyvumo laipsnis. 

gyvena jų „dėdė“, kokią auką jis daro iš savęs jo gero- 
veil“; „Taip ir liko Rapolai Geišiuose karčios duonos val- 
gyti. O ji buvo karti, oi karti!“ — VRR, I, 89, 122), Todėl 
veikėjų vidinis dramatizmas ne visada prasiskverbia iki 
kalbos lygio. Jis paprastai Vaižganto kūrinių vaizdų si- 
stemos elementas. Ir kartais net susidaro iliuzija, kad vei- 
kėjų likimas nėra jau toks dramatiškas. 

Draminio elemento specifika Vaižganto prozoje są- 
lygota ir kitų veiksnių: veikėjai „mažakalbiai“, todėl dia- 
logo apskritai negausu. Be to, autoriaus mintimi, žodžiai 
mažai ką tepasako apie žmogaus vidų („Ką jiedu galėjo 
vienas antram pasisakyti? Kad mylį vienas antrą, kad 
jiedviem gera draugėje? Juk tai ir be žodžių aišku! Dar 
pilniau. Žodžiai arba ne viską tepasako, arba per daug 
pasako ir atvėsina vidų. Žodžiai — garas; išsišnypščia ir 
nebekečia vidaus“ — VRR, I, 62). Todėl ir tais atvejais, 
kai autorius skaitytojo akivaizdoje „rodo“ veikėjų išgy- 
venimus, juos reikia „atpažinti“ iš veikėjų išorinės reak- 
cijos, momentinės veido išraiškos, judesio. Tik vienu kitu 
atveju veikėjų vidus atskleidžiamas vidine kalba, vidiniu 
monologu, kuris įgyja dainos, raudos (Mykoliuko vidi- 
niai monologai), ar „išpažinties“ („Nebylio“ veikėjų „ty- 
lioji kalba“) formą. 

Draminis elementas, kaip kūrinio struktūros dalis, or- 
ganiškiausias „Nebylyje“. Čia daugiau ir veikėjų tiesio- 
ginės kalbos, dažniau „rodoma“ jų drama. Visas pasako- 
jimas kūrinyje polifoniškas, kalbai būdingas vidinis dia- 
logiškumas (tai svarbus prozos kalbos požymis!). 

Meninis žodis „Nebylyje“ maksimaliai nukreiptas į 
skaitytoją, kuris visą laiką laukia ir ieško atsako. Toks pa- 
sakojimo provokuojamas atsakomasis suvokimas — di- 
džiausia Vaižganto „Nebylio“ meninė jėga. Ir ją galima 
pajusti, tik skaitant patį kūrinį. 

„Nebylyje“ korealiuoja pasakotojo „sava kalba“, sava 
akcentų sistema (ūkininkas, gamtos būtinybė, namai, kai- 
mas, moteriškas gaivalas, patinų tragedija, audra, vel- 


l| Baxrun M. Bonpocm nuTepaTypII n screraka. — M., 1975, c. 74. 
14. 

„technikos“, bet visur yra didelis rašytojas. Antai, vaiz- 
delyje „Koks aš didvyris“, papasakojęs „tikrą atsitikimą“, 
kaip pabūgo gelbėti skęstantį, Vaižgantas pabaigia žo- 
džiais: 

„Štai koks aš <...> didvyris! , 

Gal ir mirsiu, bet to neužmiršiu ir sau nedovanosiu, 
kam aš tuosyk nekritau į vandenį gelbėtų artimo ir ten 
neradau galo. Bet vis tebeklausiu savęs: 

— O jeigu dabar tau taip pat atsitiktų, taip pat pasi- 
kartotų — ar tu, sykį pamokytas, jau tikrai kristum į van- 
denį, artimo gelbėtų? 

O, mano nelaimė: aš svyruoju! 

O jūs, jauni mano Broliai?“ (VRR, II, 454) 

Pasitenkinimas savimi, kategoriškumas niekad nebuvo 
talento žymė. 


Vaižganto kūryba tvirtai įėjo į lietuvių klasiką. 

Klasika turi savo vertės matus. Ir juos atitinka toli 
gražu ne visi net klasikų kūriniai. Sakydami Puškinas, 
Getė, Levas Tolstojus, Dostojevskis ar Maksimas Gor- 
kis — turime galvoje, kas geriausia tų rašytojų kūrybo- 
je. Kūrybos nesėkmės ir kiti atsitiktinumai egzistuoja tik 
dėsningumų šešėlyje. Todėl klasika visada suvokiama kaip 
monolitas, kaip meninė visuma. 

Vaižgantas — lietuvių literatūros klasikas — tai „Ri- 
mai ir Nerimai“, „Pragiedruliai“, „Dėdės ir dėdienės“, 
„Nebylys“, autobiografiniai vaizdeliai. Tie kūriniai suda- 
ro lietuvių literatūros ir lietuvių kultūros dalį. Ir skaity- 
tojui, Žinoma, labiau rūpi ne kokia buvo rašytojo „raida“, 
o kas pasikartoja, kas vaižgantiška. 

Antra vertus, kiekviena visuomenė, net kiekviena kar- 
ta kitaip skaito tuos pačius kūrinius, už ką kitą juos ver- 
tina. Ir Vaižganto proza ne tik buvo įvairiai suvokiama, 
bet ir įvairiai interpretuojama. Buržuazinė literatūrologi- 
ja akcentavo rašytojo ideologijos apšviestą kūrinių prob- 
lematikos dalį, kuri galėjo pasitarnauti klasiniams inte- 
resams. „Tautinės vienybės“ propagavimas buvo laikomas 

pagrindiniu ir vertingiausiu Vaižganto kūrybos bruožu!, 
Keldamas šią idėją, rašytojas esą ir pasiekęs savo kūry- 
bos viršūnę. Neretai mėgautasi ir religinėmis kai kurių 
Vaižganio kūrinių nuotaikomis, įrodinėta, kad rašytojas 
teisingiausiai ir giliausiai pajautęs „tautos dvasią“? 
Negalime nuneigti, kad Vaižganto kūryboje nėra tokių 
ideologinių intencijų, kad tai sugalvojo interpretatoriai, 
Vaižganto prozoje stipriai užsifiksavo ir rašytojo buržua- 
zinė ideologija. 

Aštrios klasių kovos situacijoje pažangioji lietuvių li- 
teratūros kritika ir bandė pažvelgti į Vaižgantą per dvie- 
jų kultūrų kiekvienoje nacionalinėje kultūroje prizmę, ieš- 
kojo rašytojo kūrybos ir asmenybės, rašytojo kūrybos ir 
pasaulėžiūros dialektikos. Tokį požiūrį išreiškė ir A. Venc- 
lovos žodžiai „Kultūros“ žurnale: „Tumas buvo žmogus 
paprastas, atviras ir nuoširdus, tačiau jis buvo savo kla- 
sės atstovas. Savo kūryboje jis tos klasės ideologijos rėmų 
niekad nesulaužė“3, 

Vaižganto kūriniai, kaip ir apskritai ta literatūros da- 
lis, kuri patenka į klasiką, nėra vienareikšmiai. Ideologi- 
nė prasmė tik viena ir iš Vaižganto prozos prasmių. Rašy- 
tojo kūryboje užsifiksavo ne tik autoriaus, bet ir tam tik- 
ro laikotarpio visuomenės dvasinė patirtis, estetiškai įp- 
rasmintas moralinis ir psichologinis žmogaus dvasios tu- 
rinys. Visa tai ir turi išliekančios vertės. 

Lietuvių literatūroje visada buvo aktuali kaimo tema, 
stiprios realizmo tradicijos, kurias savaip tęsdama, Vaiž- 
ganto proza tapo viena iš esminių gairių lietuvių prozos 
kelyje. Savita Vaižganto kūryba — ištisas lietuvių prozos 
raidos etapas, dirva, kurioje išaugo ne viena nauja lietuvių 
prozos atšaka. 

Klasika irgi turi savo likimą. Jokia individualybė, joks 
stilius negali stebinti „amžinai“. Priprantama ir vėl il- 


1 Merkelis A. Vaižganto visuomeniniai idealai.— Jaunoji karta, 
1933, Nr 21, p. 359—360. 

2 Dobilas J. [J]. Lindė]. Vaižgantas ir tautos dvasia.— Tautos 
mokykla, 1933, Nr 13—14, p. 257—259. 


8 Venclova A. Keli štrichai Tumo portretui. — Kultūra, 1933, 
Nr 5—6, p. 298. 


281 


gimasi naujumo. Ir Vaižgantas neišvengė tokio likimo. 
Tik yra autorių, prie kurių vėl sugrįžtama ir vėl „atran- 
dama“ ką naujo. O yra ir tokių, prie kurių „pripratus“, jie 
jau daugiau niekada „nebestebina“. Prie Vaižganto tra- 
dicijos ne kartą sugrįžo lietuvių tarybinė proza, o prie 
kūrinių vis naujos skaitytojų kartos. 

Natūralu, kad kiekvienu metu aktualizuojamos ne tos 
pačios Vaižganto kūrybos savybės, populiarėja tai vieni, 
tai kiti kūriniai. Pokario ir kiek vėlesniais dešimtmečiais 
patraukė socialinis Vaižganto prozos klodas, socialinės 
skriaudos motyvai, liaudies žmogaus ir socialinės aplinkos 
konfliktai, didžiausio dėmesio susilaukė apysaka „Dėdės 
ir dėdienės“. Pamažu buvo „įsisavintos“ naujos Vaižgan- 
to kūrinių meninio pasaulio „žemės“. Išleidus Vaižganto 
„Rinktinius raštus“, atsirado galimybė išsamiai susipa- 
žinti su vaizdų ciklu „Iš atsiminimų“, o netrukus atkreip- 
tas dėmesys į nacionalinės kultūros problematiką, į „Pra- 
giedrulius“. Istoriniu žvilgsniu žiūrint, Vaižganto kūry- 
bos kelyje šis kūrinys užėmė pačią svarbiausią vietą. O 
jaunąją skaitytojų kartą, matyt, turėtų patraukti „Neby- 
lys“, psichologiniai etiudai, nes niekad negali būti per 
daug meno apie žmogų, apie Žmogaus dvasios skrydį. 
Toks skrydis yra ir Vaižganto proza. 

